
PARYŽIUS - ŠVIESIAPLAUKĖ... KURI VISUS 
PATRAUKIA... na jau ne, manęs tu nepatrauki... tai- 
gi nutilk... gal tu trenkta... AK, RIESTANOSE PA- 
ŠAIPŪNE... Užknisai mus su savo riesta nosim ir 
plaukais... 

IR VISAD ŠYPSENA A-KY-Y-SE! 

Žanui Liukui prireikė keleto sekundžių, kad su- 
kauptų mintis, pažirusias po lovatiesę. Dainininkės 
balsas sklinda iš mano radijo žadintuvo, toptelėjo 
jam. Ketvirta valanda ryto. 

Ir Žanas Liukas prisiminė, kad šiandien - sekma- 
dienis, tas sekmadienis, kai reikia veikti: sukandus 
dantis, sugniaužus kumščius - tiesiai į sieną. Jis iš- 
jungė žadintuvą. Aišku, Nojus ir Faridas atkako jo 
pasiimti. Pasirinkę senų laikų muzikos stotį, prislopi- 
no garsą. Jei jie norėjo, kad jis pamirštų baimę, jiems 
neišdegė. Žanui Liukui suko vidurius. 

Jis atsikėlė, nuėjo į vonią, apšlakstė veidą šaltu van- 
deniu ir veidrodyje įsistebeilijo į skustagalvį vaikiną 
tamsia barzdele - tik blyški vakarykščio kopija. Nu- 
rijo antispazminę tabletę, apsirengė ir nulipo žemyn 
į virtuvę. 


Nojus ir Faridas buvo ten. Prie kavos puodelio. 
Deramomis šia proga veido išraiškomis. Mintyse šai- 
pėsi, tai badė akis. Nojus ir Faridas - juodi drabužiai, 
juodi plaukai, juodos Farido, mėlynos Nojaus akys - 
jeigu ne jos, tikri Siamo dvyniai, Viduržemio Siamo 
dvyniai. Jie triauškė skrebučius. 

— IR VISA TAI - PARYŽIUS! - užtraukė Faridas. 

— VSATAI-PARYŠIUS, - pilna burna atitarė No- 
jus. - Kaip miegojai, brangusis Žanai Liukai? 

Faridas skanavo mėlynių uogienę - savo mėgsta- 
miausią. Lengvas užkandis prieš visai dienai susiver- 
žiant diržą - šventasis ramadanas'. 

- Vis kartoji, kad mudu su Nojumi klausomės tik 
amerikietiško repo, tai norėjome padaryti tau malo- 
numą, - pranešė, grakščiai sumojuodamas rankomis, 
tviskančiomis trim sidabro žiedais. 

Faridas niekada jų nenusiimdavo. Operacijų 
metu slėpdavo po pirštinėmis. Jie daug jam reiškė. 
Bet ką? 

— Yo, man! Ką jau mėgstam - tai padaryti kitam 
malonumą, - pritarė Nojus. 

- Atkreipk dėmesį, Mistingetės“ „remiksas“ - dė- 
mesio verta idėja, - pridūrė Faridas, vėl palydėdamas 
savo žodžius grakščiu mostu, aiškiai rodančiu, koks 
jis atsipalaidavęs. 

Faridas puikavosi savo rankomis, bet ne mažiau 
galėjo puikuotis ir fizionomija. Dailia fizionomija 


* Devintas musulmonų kalendoriaus mėnuo, kurio metu laikomasi griežto 
pasninko (čia ir toliau - vertėjos pastabos, jei nenurodyta kitaip). 

** Mistingetė (Mistinguett, 1875-1956) - prancūzų aktorė ir dainininkė, 
debiutavusi 1895 m. Paryžiaus Kazino. 

nerūpestingo dvidešimtmečio, kuriam rytojus tie- 
siog neegzistuoja. Greta jųdviejų Žanas Liukas jau- 
tėsi senis. Dvidešimt šešerių metų senis. Jis išspaudė 
šypseną. 

Siamo dvyniai baigė valgyti, Žanas Liukas teįsten- 
gė nugurkti puodelį kavos, ir trijulė nusileido į garažą 
pasiimti „kalašnikovų“, lazdų ir krepšių. Jie sulipo 
į visureigį mersedesą. Automatiniai vartai atsivėrė 
prieš atokiau pastatytą BMW, už jo vairo įsitaisęs 
Menahemas nedelsdamas užvedė motorą. Jaunasis 
Menahemas - šaunuolis, visada laiku, reikiamą mi- 
nutę atskuba į pagalbą. Jis ir nušvilpė Anjere visureigį 
ir BMW. Nojus savo broliuką tausoja. Negali būti nė 
kalbos, kad leistų jam veltis į operaciją: sutarta, kad 
visada jis tik parūpina „ratus“ ir vairuoja. 

Važiuojant per Sen Deni Nojus įjungė radiją. Vei- 
kiai diktorius prabilo apie padėtį Palestinoje. Žuvu- 
sieji per savižudžio teroristo sukeltą sprogimą. Čia 
Šaronas, ten Arafatas, o Ramala' sugriauta. Faridas 
perjungė stotį. Kai pakvimpa kuo nors rimtu, Fari- 
das visada perjungia radijo stotį, televizijos kanalą, 
pakeičia pokalbio temą - ir niekada neatsiverčia 
laikraščio. Tas pats su amerikietišku repu. Faridas 
nemėgo prancūziško repo, nes čia reikėjo įsiklausy- 
ti į Žodžius, stengtis suvokti svetimas mintis. Na, o 
Nojus... viskas, ko jis išmoko, klausydamasis jankių 
reperių, buvo jų Yo, man!, kurį kiekviena proga visur 
kaišioja. 


* Palestinos miestas apie 10 km į šiaurę nuo Jeruzalės; laikomas neoficialia 
Palestinos sostine. 


Žanas Liukas prarijo antrą antispazminę tabletę; 
jam reikėjo kalbėti, kad pamirštų, jog jo viduriai šoka 
pašėlusį tryptinį; be to, jį domino viskas, kas vyko 
tarp dviejų Farido Juniso ausų. Negali būti, kad jis 
tiesiog paprastas tipelis, švaistantis savo pinigus skar- 
malams ir kompaktiniams diskams. Faridas uždaras 
kaip kriauklė. Bet kriauklė su perlu. Žanas Liukas 
pamąstė ir paklausė: 

— Ar turi problemų su realybe, Faridai? 

- Jokių. Mano realybė - šlamantieji. 

— Yo! Ir mano, - pritarė Nojus. 

- Matai, Žanai Liukai, mano geriausias bičas — 
purvinas Žydpalaikis, ir jo realybė - taip pat šlaman- 
tieji. 

- Tu - mano gyvenimo mauras, - pareiškė Nojus, 
sušiaušdamas Faridui plaukus. 

— Nesuprantu. Jūs niekada apie tai nekalbate. 

- Jau ir taip daug žmonių apie tai plepa, - pasakė 
Faridas. 

— O, taip, - pritarė Nojus. 

— Jūsų vietoje apsividuriuočiau. Broliai, žudantys 
vienas kitą. Tai galėtumėte būti ir judu. Priešingose 
stovyklose. Ar apie tai pagalvojote? 

Siamo dvyniai ilgam nuščiuvo. Rami tyla bebai- 
mių, kuriems viskas nė motais. Visureigis pasiekė 
Paryžių, Nojus pasuko Nėjaus bulvaro kryptimi; 
BMW ir Menahemas riedėjo paskui. 

- Košmaro spiralė, - toliau dėstė Žanas Liukas. - 
Tie žmonės dėl lopinėlio žemės, pažadėtos taip seniai, 
kad niekas net nebežino kam, pasiryžę galabyti vieni 

kitus iki paskutinio kraujo lašo... Ir neaišku, kaip tai 


galėtų liautis. 
- Yo, man! - atsiliepė Nojus. - „Košmaro spiralė.“ 
Apie ką tu kalbi? 


— Apie žuvusiuosius, kurių vis daugėja. Apie au- 
gančią įtampą. Štai apie ką, Nojau. 

- Teisybė, tai mūsų bėda, - pasakė Faridas. - Ir 
tuojau tau pasakysiu kodėl, Žanai Liukai. 

— Klok, aš klausau. 

— Manau, visa tai ne į gera mūsų reikalams. Visoje 
žemėje dedasi visiška velniava. Dėl to teroristai te- 
rorizuoja, o žmonės dreba iš baimės. Taigi čia ar kur 
kitur visi balsuoja už dešiniuosius. Ir staiga visur, ypač 
Paryžiuje, pridygsta farų, o mums darosi sudėtingiau 
darbuotis. Matai, mudu apie tai mąstome - mano 
bičas, purvinas žydpalaikis, ir aš, - nes aiškiai supra- 
tome, kad visa tai susiję. A, Nojau? 

- Aišku, man, - atsiliepė Nojus, tramdydamas 
juoką. 

— Pagarba, Faridai! Ryšys tarp teroristų, kurie te- 
rorizuoja, ir mūsų, kurie plėšiame - įdomus apiben- 
drinimas. 

— Tu norėjai sužinoti, ar turiu problemų su realy- 
be - dabar žinai. Aš žvelgiu realybei tiesiai į akis. 

Žanas Liukas atsisakė įsivaizduojamos kovos su 
Siamo dvynių lengvapėdiškumu. Lengvapėdiškumu, 
kurio - dabar jis tai suvokė - jiems pavydi. Galbūt, jei 
jis būtų žydas arba arabas, arba ir vienas, ir kitas, Siamo 
dvyniai iš tiesų būtų jo bičai; tokia bendrystė tikriausiai 
padėtų sutramdyti baimę, kai reikia įsirėžti tiesiai į 

sieną. Tačiau težinojo viena - kad buvo apipjaustytas. 
Prieš palikdama jį, motina pasistengė atlikti šį ritualą. 
Žinok dabar, kodėl. 

Įsūnytas vienos šeimos Normandijoje, jis užaugo 
mažame miestelyje, kur vaikai nesipriešindami kalė 
katekizmą. Vieną dieną jis paaiškino Viduržemio Sia- 
mo dvyniams, kad jis mažumą toks pat, kaip jie, tik 
ne toks ryškus. Apipjaustymas juos sudomino ne ką 
daugiau, negu sugriauta Ramala. 

Jam vis dar suko vidurius. 

Už lango plaukė ištuštėjęs Paryžius. Netgi kekšės 
iš Rytų Europos buvo nuėjusios gulti. Ruduo vis la- 
biau linko į žiemą. Sulig kiekviena diena jį vis labiau 
graužė noras išplaukti į Viduržemio jūrą. Dar kelios 
operacijos, ir jis įstengs nusipirkti dvidešimt penkis 
savo svajonių metrus. Palanki proga. Reikaliukas už 
milijoną du šimtus tūkstančių eurų. Sandėrį jis atliks 
per kokį nors tarpininką iš Maljorkos Palmos. Sako, 
jie labiau linkę į grynuosius, o pinigai nuteka į Virgi- 
nijos salų bankus, tą fiskalinį rojų, kur laivai kaitalioja 
registro duomenis taip lengvai, kaip vėjas kryptį. 

Retsykiais jis pasiklausys prancūziškų dainų, kad 
prisimintų Paryžių ir galbūt šiek tiek Normandiją. 
Galų gale jūrą jis pažino savo normandiškos vaikystės 
dėka. Žanas Liukas svarstė, kodėl Faridas niekada 
nekalba apie Alžyrą, savo tėvų šalį. Junisai gyveno 
Stalingrado kvartale, bet Faridas niekada nekeldavo 
ten kojos, mat buvo susiėdęs su savo seniu. Sesuo taip 
pat buvo susiėdusi su senioku, o brolis - su seseria. 
Kažkokia tulžimi persisunkusi maišalynė. 

Jie artėjo prie tikslo. Nojus važiavo pro Rulio prie- 
miesčio Šv. Pilypo bažnyčią. Žanas Liukas perskaitė 
prie frontono pritvirtintą plakatą. Ateik pas jį. Jėzus 
čia, kad tave išklausytų. Verčiau būtų koks seksua- 
lus dalykėlis, pavyzdžiui: Jėzus tau atsiduoda. Dabar 
žmonėms to reikia - jų baimomatis rodo nulį. Žanas 
Liukas per radiją buvo girdėjęs apie vieną tyrimą. 
Kinkas drebina ne vien prancūzai. Terorizmas, ne- 
darbas, karo grėsmė, išsiliejusi nafta, apokaliptiniai 
virusai, karvių pasiutligė, genetiškai modifikuoti ku- 
kurūzai, besiklonuojančios sektos - viskas ėda žmo- 
nėms kepenis. Iš tikrųjų, gerai jaustis gali tik jūroje. 
Jeigu vengsi piratų zonų. „Kol kalbu su savimi, tol 
ne taip baisu“, - galvojo Žanas Liukas. Jie artėjo, liko 
keletas sekundžių... 

Eliziejaus laukuose buvo truputį judriau negu 
maršalų bulvaruose. Štai saujelė lėbautojų traukia iš 
naktinio restorano. Šen bei ten vienas kitas nevispro- 
tis - iš tų, kurių niekas niekada nepaklaus, kodėl šaltą 
prieaušrį jie kilometrų kilometrais mina šaligatvį. 
Buvo ir automobilių, tiesa, nedaug - jie greitai lėkė 
prospektu, besitęsiančiu iki Santarvės aikštės ir toliau. 
Judrusis Paryžius... 

Atvažiavo. 

Faridas užsimovė pirštines. Jo rankos nevirpėjo. 
Šiuolaikinio pastato apačioje ryškiai apšviesta vitrina, 
įėjimas su elektroniniu užraktu, du tarnautojai už 
langelių. Ir - kokia nesėkmė! - du klientai. Vaikinas 
ir mergina su kuprinėmis. 

— Kokio velnio tie bukagalviai turistai penktą va- 
landą ryto atsivilko į keitimo punktą? - maukšlinda- 
masis kaukę burbtelėjo Žanas Liukas. 

- Pasiimti trupučio grynųjų, kaip mes, - atsiliepė 
Faridas. 

Nojus sumažino greitį, visi prisisegė diržus. Nojus 
pavarė visureigį ant šaligatvio, spustelėjo akcelera- 
torių. 

— PARYŽIUS - ŠVIESIAPLAUKĖ! - subliuvo. 

— KURI VISUS PATRAUKIA! - kikendamas pa- 
sigavo Faridas. 

„Neįtikėtina, jie smaginasi kaip kvaišeliai, - pa- 
galvojo Žanas Liukas. Visureigis įsirėžė į vitriną. Gū- 
rančio ledkalnio traškėjimas. Besiplečiantys įskilimai. 
„Artėja, tuoj“ - su palengvėjimu pagalvojo Žanas 
Liukas. Nojus padavė atgal. Nuspaudė akceleratorių. 
Skylė vitrinoje artėja, žyra. Ir jokios sirenos, jokio 
faro. Nieko. Šis stebuklas pasikartoja ir vėl. 

Trijulė iššoko iš mašinos. Faridas ir Žanas Liukas, 
su „kalašnikovais“ per petį, lazdomis gurino skylę; ant 
visureigio stogo užsiropštęs Nojus juos dengė. Aidėjo 
merginos klyksmas. 

Žanas Liukas nusitaikė į kasininkus, Faridas - į 
klientus. Dejuojanti mergina atrodė apykvailiai, kaip 
tikra keliauninkė. Faridas šėrė jai per veidą. Ji su- 
klupo, iš nosies plūstelėjo kraujas. Faridas prispaudė 
vamzdį jai prie smilkinio. Jos vaikinas suakmenėjo 
ir, atrodė, tuoj nualps; visą tą laiką kasininkai stovėjo 
nejudėdami, iškėlę rankas. Įpročio jėga. Žanas Liukas 
iš po striukės išsitraukė maišus, permetė juos per ka- 
sos langelį. Faridas įsakė jaunesniajam: 

— Krauk į maišą viską, kas yra dėžėje. Mikliau. 

Kasininkas padarė ką liepiamas. Žanas Liukas tai- 
kėsi čia į turistus, čia į antrąjį dar sustingusį tarnau- 
toją. Pinigai tekėjo, tekėjo. „Mano gyvenimo operaci- 
ja, - šmėstelėjo Žanui Liukui. Moteris sudejavo: 

- Please, don't shut, please...“ 

— Shut up!“ - gargtelėjo Faridas. 

Žanas Liukas nė neįtarė, kad Faridas kalba angliš- 
kai. Galų gale klausydamasis viso to repo nejučiomis 
pramoksti. 

Kai jie išlėkė iš keityklos, prie jų su praviromis du- 
relėmis privažiavo Menahemas. Žanas Liukas įšoko 
į priekį, Faridas smuko į galą greta Nojaus. Menahe- 
mas nušvilpė iki apskritos Eliziejaus laukų aikštės ir 
pasuko į Matinjono prospektą. 

„Dar vienas ,švarutis stebuklas“, - toptelėjo Žanui 
Liukui. Iš pirmo žvilgsnio čia geras milijonas eurų. - 
Mažų mažiausiai. Nojus ėmė skaičiuoti pluoštelius. 
Faridas šypsojosi į tuštumą. 

Dėl tokios operacijos verta paragauti baimės. Ža- 
nas Liukas visada jautė, kad Faridas atneš jam sėkmę. 
Kalėjime buvo ištobulinęs techniką įžvelgti, kas slypi 
žmogaus viduje. Iš visų jėgų mąstai apie žmogų, kurį 
nori perprasti. Ir galiausiai įpuoli į transą. Matai kaip 
aiškiaregys. Netrukus po to, kai išėjo iš Eleri kalėjimo, 
Žanas Liukas sutelkė savo mintis į Faridą. Dangaus, 
išvarpyto oranžinėmis properšomis, pasiruošusio pra- 
trūkti pykčiu, fone jis išvydo juodą angelą. Didžiuliai 


* Prašau, nešaukit, prašau (angl.). 
** Užsičiaupk! (Angl.) 

sparnai plazdėjo kaip burės, tyliai, bauginamai šna- 
rėdami. 

Kol ši galia sutelkta į perkamuosius, viskas bus 
gerai. Bet saugokis, jeigu ji nukryps prieš ką nors. 
Faridas gali žudyti. 

Amerikietė keliauninkė nesuprato, su kuo turi 
reikalą. Galbūt dėl to, kad buvo moteris. Visi vyrai 
instinktyviai jaučia, jog Faridą reikia gerbti, kad pyk- 
čio pritvinkęs dangus neskiltų pusiau ir neužtvindytų 
viso pasaulio. 


- Vyručiai, per daug nesismulkinant mes susišla- 
vėm kokį milijoną penkis šimtus tūkstančių eurų, - 
blankiu balsu tarstelėjo Nojus. - Ir net pluoštelį do- 
lerių. Ir jenų. 

Menahemas išdrįso švilptelėti. Faridas neskubė- 
damas grūdo banknotus atgal į maišus. Tačiau Žanui 
Liukui atrodė, kad mintyse jis kažką skaičiuoja. 

- Išleisk mane Troškimų skersgatvyje, - pasakė 
Faridas Menahemui rišdamas maišą. - Į Sen Deni 
grįšiu metro. 

- Ką čia darai, Faridai? - paklausė Žanas Liukas. 

— Pasiimu savo dalį. 

- Man, tu visai trenktas, jei bastysies su visais tais 
šlamančiais! - pareiškė Nojus. 

Žanas Liukas bandė įskaityti Farido mintis, bet tas 
vengė jo žvilgsnio. 

— Sesyteiė 

— Ne, ne Chadidžai. Vanesai. 

- Sesers draugei? 

- Tikrai taip. Atiduosiu jai savo dalį. 

— Ką? 

— Tu puikiai girdėjai. 

— Kam atiduoti visus pinigus tai mergiotei? Ji tau 
net ne giminė. 

- Žanai Liukai, kas tau sakė, kad Vanesa man ne 
giminė? 

Balsas skambėjo visiškai nepiktai, bet dabar Farido 
žvilgsnis buvo įsmeigtas jam į akis. „Sušnaro angelo 
sparnai“, - pagalvojo Žanas Liukas. Jis pasvėrė savo 
žodžius: 

— Klausiau tiesiog iš smalsumo. Be to, gal dabar, 
kai mums pavyko šis nerealus reikalas, reikėtų pa- 
galvoti apie ateitį... 

— Su savo pinigais darau, ką noriu. 

— Niekad nesakiau, kad ne. Visi darom, ką norim. 
Po viso to vargo reikia tik džiaugtis. Vis dėlto nesku- 
bėk ir pamąstyk. 

Menahemas sustabdė BMW Foburo Sen Deni 
gatvėje. Netaręs nė žodžio Faridas išlipo ir ėmė tolti 
lietuje Troškimų skersgatvio link. Kurį laiką Mena- 
hemas tylomis vairavo, paskui Žanas Liukas vėl pra- 
bilo, masalui mestelėdamas kelias nekaltas frazes. Jis 
pažinojo Nojų ir neabejojo, kad tas galop prašneks, 
ypač kai greta nėra Farido. Dėl Nojaus Žanas Liu- 
kas nesiteikė pulti į transą. Neverta. Ką būtų galėjęs 
pamatyti? Angelo parankinį, ryklio prielipą ar - tik 
žiūrėk! - žebenkštį, prisigretinusią prie šakalo. Nojus 
turėjo kažką patrauklaus, nors neaišku ką. 

Jiedu su Žanu Liuku susipažino kalėjime; Nojus 
džiaugėsi, susiradęs tokį stambiagabaritį žaliūką, ku- 
ris saugojo jį nuo psichų ir pedų. Išėjęs į laisvę Nojus 

vėl susiėjo su Faridu, ir jo draugiški jausmai Žanui 
Liukui apiblėso. Tačiau Žanas Liukas dėl to nesuko 
plaučių. Faridas ir Nojus susidėjo su juo dėl jo na- 
melio - į tokią gerą slėptuvę nenumosi ranka. Siamo 
dvyniai buvo įsikūrę gyvenvietėje, po kurią sukinėjosi 
per daug lengvo pinigo mėgėjų ir per daug farų. Ir vis 
dėlto Žanas Liukas neabejojo, kad Faridą įmanoma 
prijaukinti. Jei jį perprasi. Ir paviršių, ir subtilybes. 

- O tu ar supranti, kodėl vyrukas pakloja pinigus 
kažkokiai mergiotei, kuriai jo nebereikia? 

- Tai įrodo, kad jis ją gerbia, - atsakė Nojus. 

- Atrodo, kiek per didelė kaina už kilogramą pa- 
garbos. 

Menahemas suprunkštė. 

— Yo! Tu čia tam, kad vairuotum, Menahemai. Ki- 
tur nesikišk! - įsakė Nojus ir kreipėsi į Žaną Liuką. — 
Faridas atiduoda viską. Kad parodytų, jog jis - ne 
koks buhalterpalaikis. Rodo klasę. Taip, taip, nesuk 
galvos, man. Ir jei jis nori, kad Vanesa sugrįžtų - tai 
nėra pats netinkamiausias planas. 

- Kam jam reikia įsiteikti tai mergiotei? Su tokiu 
snukeliu kaip jo. Tu arba aš - dar suprasčiau, bet Fa- 
ridas? 

— Faridas nesitenkina mažu. 

— Ji tokia graži? 

- Nežinau, man. 

- Tu, geriausias jo bičas, nežinai? 

— Ne. 

- Na jau, Nojau! 

- Prisiekiu savo galva - niekada nesu matęs jo 
moters! 


20 


— Juk jis nebijo, kad tu ją nušvilpsi! 

— Faridas, kaip ir Menahemas - mano brolis, aš 
nieko nuo jo neslepiu, jis nieko nuo manęs neslepia, 
bet apie Vanesą nepasakoja. O aš jį gerbiu. Susitaikau. 
Kai Faridas prabils apie Vanesą, aš pasiklausysiu. Bet 
kol kas laikau užčiaupęs snukį. 

„Mano brolis.“ Dešinėje priešais, veikiau švino 
pilkumo nei nakties juodumo fone, telkėsi violetiniai 
debesys. Paryžius lėtai ir, regis, skausmingai budo. 
Lietus liovėsi, bet ta atvanga ilgai netruks, jis jau kybo 
ore. Buvo šalta, jau blėso paskutiniai bobų vasaros 
pėdsakai. Menahemas vairavo sklandžiai, ant šaliga- 
tvių tviskėjo balos, gatvėse nei žmonių, nei policinin- 
kų, netrukus jie pasieks Sen Deni. 

„Mano brolis.“ 

Žanas Liukas pripažino, kad jam nepakanka tie- 
siog geriau perprasti Faridą. Iš teisybės jis visada troš- 
ko, kad Faridas juo susidomėtų. Pavadintų jį savo 
broliu ta kartais jam būdinga tartimi. Tartimi, kuri 
vienintelė liko jam iš to krašto, su kuriuo jis aiškiai 
nenori turėti nieko bendra. Mano brolis. Mano api- 
pjaustytasis normandas. Yo! Man! 


pj 


Prisikėlimas - valios reikalas. Štai ką šįryt prityru- 
sioms Ingridos Dizel rankoms sakė Maksimo Diuša- 
no kūnas. Ji taip dažnai svajodavo apie šią akimirką. 

Prieš išvysdama tą kūną kaip reikiant, įsivaizduodavo 
jį: nediduką, bet taip dailiai sudėtą, galingu stuome- 
niu, tobulomis pečių ir raumenų linijomis, sėdme- 
nimis, apie kokius gali tik svajoti, dailiomis kojomis, 
dailiomis galūnėmis - ir ji neklydo. Tik nebuvo nu- 
mačiusi jo kūno randų. How could you imagine the 
kiss of death?" Ant nuogos Maksimo nugaros ir dalies 
dešinio šono pūpsojo tynės, senų siūlių pėdsakai, by- 
lojantys, kad kažkada jo buvo prisilytėjusi mirtis ir 
kad jai tai patiko. 

Ką tik Maksimas savo ramiu balsu pradėjo dėstyti 
1991 metų vasario dvidešimt aštuntosios prisimini- 
mus. Priešpaskutinė karo Persijos įlankoje diena. Ir 
paskutinė jo, fotoreporterio, karjeros diena. Ingrida, 
aišku, norėjo sužinoti daugiau, bet Maksimas ne- 
skubėjo. Užmerktomis akimis, tolygiai alsuodamas, 
atsipalaidavęs, jis, atrodo, klausėsi lietaus, kuris ilgai 
delsė, bet dabar pratrūko. Buvo girdėti, kaip jis sru- 
vena studijos lango stiklu, barbena į šaligatvį. „Mano 
namuose šilta, - mąstė Ingrida, - lauke liūtis, ir tik jos 
aromatas smelkiasi pro plyšius - aromatas, pritvinkęs 
nukritusių lapų kvapo. O, taip, mums gera. Vieninte- 
lis skirtumas, kad Maksimas mąsto prancūziškai, o 
aš - angliškai, bet dabar mūsų mintys srūva drauge. 
We are safe at home even the fragrance of rain plays 
with our minds..“ 

- Nagi, Maksimai, apsiversk. 


* 


Kaip galėtum įsivaizduoti mirties pabučiavimą? (Angl.) 
** Namie mums saugu, net jei lietaus aromatas ir žaidžia su mūsų mintimis... 
(Angl.) 

Jis pakluso, pramerkė akis, tas lyg žalias, lyg mė- 
lynas akis, ir nusišypsojo jai. Apie šitą veidą galima 
postringauti be galo. Apie tą greitai sutrinkantį, nu- 
stembantį, susijuokiantį, mąslų, bet ir užsispyrusį vei- 
dą. Tą jaudinantį, mažumą sudarkytą veidą ant tvirto 
kaklo, įrėmintą labai trumpų plaukų ir pradedančios 
ryškėti plikės. Pirmą kartą Ingridai šmėstelėjo mintis 
apie jūrininko, mažojo vairininko veidą - jūrininko, 
kuris kreipė savo vairalazdę į visas keturias pasaulio 
puses, nė vienos nepamiršdamas, ir viską matė, viską 
iškentėjo, sukaupė, ir dabar tarp kaktos ir smakro 
nešioja pasaulio atspaudą. Ji ne per daug klydo. Tik 
ne prekybos ar žvejybos laivai, o lėktuvnešiai. 

- Žinai, Ingrida, jie melavo. 

— Kaip tai? 

- Tas karas nebuvo švarus. Ten nebuvo nieko, ką 
būtų reikėję pašalinti. Tai buvo bjaurystė. Kraujas, 
suanglėję kūnai, siaubo klyksmai, ašaros. O aš - aš 
visa tai fotografavau. 

— Iki vasario dvidešimt aštuntosios. 

- Visai teisingai. Bet aš tą dieną užraukiau ne to- 
dėl, kad mane sužeidė. 

- No? Why then? 

- Autostradoje aš fotografavau vilkstinę, kai ją 
pradėjo bombarduoti. Mes sėdėjome spaudos dži- 
pe. Vairuotojas Žuvo vietoje. Man į nugarą pataikė 
skeveldros. Džimis, kolega iš Newsweek, atsipirko 
keliais įbrėžimais, ir neabejoju, kad visą gyvenimą 
laužys galvą, kodėl. Mus evakuavo. Dar matau save 


* "Ne? Tai kodėl? (Angl.) 

tame malūnsparnyje. Aš negaliu nė krustelėti, nugara 
sumaitota. Prieš mane - dvidešimtmetis jūreivis, jis 
verkė. Ir geriausias jo draugas. Negyvas, lavonmai- 
šyje. Jo šarvuotį sumalė pasiklydusi amerikiečių ra- 
keta. Tarp jų - kitas kareivis, jo veidą dengė krauju 
permirkęs tvarstis. O aš negalėjau nuginti minties, 
kad tai būtų fantastinė nuotrauka, kad aš negaliu jos 
padaryti ir kad Džimis padarys tai už mane. Gal tai 
buvo galima priskirti nuskausminamųjų poveikiui - 
nuo jų man viskas plaukė. Galbūt. 

- Bet taip nebuvo. 

- Ne. Vėliau aš šaltakraujiškai išnagrinėjau padėtį 
ir tariau sau — reikia liautis, kol dar netapau visišku 
bejausmiu. Ar psichu. Sužinoję, kad aš užraukiau, 
daugelis mūsiškių baisiausiai nustebo. Džimis už tą 
nuotrauką gavo World Press premiją, ir aš pasidžiau- 
giau uŽjį. 

Ingrida masažavo Maksimui ranką. Jautė, kad jis 
vis dar atsipalaidavęs, nors šiek tiek labiau įsitempęs. 
Buvo aišku, kad jie liovėsi drauge klausytis lietaus. Tą 
akimirką, kai ji nutarė, jog kerai išsisklaidė, Maksimas 
prabilo vėl: 

- Kokie gniaužtai! Neįsivaizdavau, kad Bali ma- 
sažas toks. 

- Koks „toks“? 

- Toks energingas. Nuo jo ir maudžia, ir gera. 

- Jeigu būtų silpnas, iš jo nebūtų jokios naudos. 

— Juk aš nesiskundžiu. Masažuok toliau! 

Ingrida Dizel klientų nesivaikė. Žinia, ji - profe- 
sionali masažistė, tačiau nesiskelbia, kukliai įsikūrusi 
Troškimų skersgatvyje 10-e rajone, aišku, be jokios 


24 


varinės lentelės, garsinančios jos veiklą; pakako gan- 
do iš lūpų į lūpas - ji pasiliko sau teisę rinktis nuo- 
latinius klientus. Vien simpatingus žmones malonia 
oda. Maksimas Diušanas šiuos reikalavimus atitiko. 
Tiesiog Ingrida būtų norėjusi, kad ši simpatija pa- 
kryptų kita vaga. Kad išaugtų ir suvešėtų jų širdyse 
taip, jog liktų viena: pulti vienas kitam į glėbį. Bet 
taip neįvyko. Kelio į mažojo vairininko glėbį nebuvo 
jokiame pasaulio krašte. 

Maksimo gyvenimą puošė sava kelrodė žvaigždė. 
Neapsakomai moteriška, vešliaplaukė, dailaus sudėji- 
mo ir apvalučio užpakaliuko Chadidža Junis mokėjo 
būti geidžiama su visu tuo išmanumu, kurį, regis, 
buvo išradusios prancūzės. 

Prancūzės. Kai joms tai paranku, jos postringauja 
apie lyčių lygybę, tačiau reikalui esant sugeba aki- 
mirksniu paskleisti apie save gundymo kerus. Tomis 
akimirkomis pasikeičia net jų balsas. Jos taria žodžius 
švelniai ir net gan dažnai nutyla, leisdamos vyriškiui 
įtikėti, kad ir laivą, ir pokalbį vairuoja jis. Tada atro- 
do, kad Istorija apsisuko ir juda priešinga kryptimi, 
vyniodamasi kaip senas kilimas, ir pagauna pojūtis, 
kad feministės niekad nėra deginusios savo liemenėlių 
dėl išsivadavimo iliuzijos. Kad visi buvo suklaidinti 
kažkokios optinės apgaulės, ir aistringosios kovotojos 
už women power" buvo tik žavių damų, kurioms terūpi 
tarp dviejų puodelių arbatos pasikeisti citrininio torto 
receptu, klubas. Kad nė viena iš jų niekada nėra sakiu- 
si: vyrai —- iš Marso, moterys - iš Veneros. Niekada. 

Moterų teisės (angl.). 


Tokios merginos kaip Chadidža buvo paryžietės. 
Jos segėjo giliai iškirptas liemenėles, ir vyrai puldavo 
prilaikyti durų, kad jos netrenktų į jas savo gražučių 
veidelių, skubėdavo pridegti joms cigaretę, nupirkti 
gėlių, apipilti komplimentais, kuriuos jos užantspau- 
duodavo dirbtinių blakstienų plastėjimu. Tarytum 
Bali masažas. Tuojau suskaus, bet kol kas gera. 

Ingridos mintys nukrypo į jos pačios išorę. Į savo 
genus - rusiškus iš motinos, airiškus iš tėvo pusės, - jų 
junginys dienos šviesą išvydo 1972 metais Brukline. 
Geriausias tokios išvaizdos apibūdinimas: „aukščiau 
normų“. Aukšta (gerais keliais centimetrais aukštes- 
nė už Maksimą), raumeninga, nė lašo riebalų, labai 
šviesūs, labai trumpi plaukai, veido oda baltesnė už 
pieną, ledinės migdolo formos akys, išsišovę skruos- 
tikauliai, putli burna, tvirti dantys, žirafos kaklas - o 
Motinos Gamtos darbą vainikavo nuostabi nugaros 
tatuiruotė, dengianti abu pečius ir dalį dešiniojo sėd- 
mens. Šįsyk nieko bendra su mirties pabučiavimu. 
Tatuiruotė vaizdavo moterį, palinkusią ties vilkdal- 
giais apžėlusiu tvenkiniu, kuriame plaukiojo karpiai, 
vienas jų - tikras padauža. 

Nuostabi estetine - autentiškas bonji, vieno japonų 
meistro iš Kamakuros kūrinys - bet, regis, ne erotine 
prasme. Bent jau ne Maksimui Diušanui. Ingrida dėl 
to būtų davusi nukirsti savo ranką labai trumpais na- 
gais - nieko bendra su plėšriais Chadidžos nagučiais, 
visada lakuotais, visada apmaustytais paauksuotais 
žiedais - jie, atrodo, nekliudė jai dirbti padavėja „Tiek 
dienos, tiek nakties gražuolėse , Bradi pasažo resto- 
rane. Antrasis Maksimo Diušano gyvenimas. Ingrida 

jau viską žinojo apie tai, kaip jis gaivelėjosi Kersi, pas 
savo šeimą. Grįžimas prie ištakų jį iš naujo užvedė. 
Maksimas čia vėl rado savo močiutę, vienintelės kai- 
mo smuklės už kelių kilometrų nuo Kastelsaraseno 
šeimininkę. Praleido daugybę valandų, talkindamas 
jai virtuvėje, kaip tada, kai buvo berniūkštis. Ir įgū- 
džiai grįžo. Ir įvyko prisikėlimas, tyras ir ryškus kaip 
balta iškrakmolinta prijuostė ir prie jos priderinta 
kepuraitė. 

Ingrida pateikė naują klausimą, iš visai kitos ope- 
ros, bet ne mažiau įdomų. Šį rytą Maksimas pakiliai 
nusiteikęs. Reikia išnaudoti progą. 

— Ar tu niekad nebuvai vedęs? 

Kaip ji ir tikėjosi, jis plačiai atmerkė savo chame- 
leoniškas akis ir nustebęs pažvelgė į ją. 

- Atleisk, aš nekukli. Tokie jau mes Amerikoje. 
Nepažįstami žmonės sėda į autobusą ir po penkių 
minučių aptarinėja savo santuokas, skyrybas, ligas. 
Bet tai niekuo neįpareigoja... Be to, tu ir aš jau ne- 
besvetimi ir... 

— Tai ne paslaptis. Taip, buvau vedęs. Vieną kartą. 

— Taigi išsiskyręs? 

— Našlys. Rinko mirė. 

- Rinko? 

- Ji buvo japonė. Mes susipažinome per Malvinų 
karą. Ji atvyko į Buenos Aires rinkti medžiagos sce- 
narijui. 

— Režisierė? 

- Ne, mangų' piešėja. 


* Japonų komiksas. 

Reikia pripažinti, Bali masažas artėja prie pa- 
baigos. Ingrida tai pranešė Maksimui. Jis padėkojo, 
broliškai pliaukštelėdamas jai per petį, apsirengė, 
pasiėmė savo sportinį krepšį. Atsisakė jos pasiūlytos 
kavos. Jam reikia grįžti į „Gražuoles“ ir padėti Chlojai 
ir Chadidžai priimti prekes. Jie nekaltai pasibučiavo 
skleidžia skėtį po liūtimi, užtvindžiusia Troškimų 
skersgatvį. Jis atsisuko į ją, suprato, kad jos smalsu- 
mas liko nepatenkintas, ir pasakė - garsiai, nes lietus 
įnirtingai barbeno į juodą audeklą: 

— Rinko buvo nužudyta. 

— What! 

- Ji įsileido jį į savo studiją. Apskritai tai buvo ir 
mūsų butas Dė Gar gatvėje. Jo taip ir nepagavo. Tai 
įvyko prieš dvylika metų. 

— I'm so sorry, man. So dumb sometimes...“ 

— Nieko baisaus, Ingrida. Tai taip pat nebuvo pa- 
slaptis. Aš laikau Rinko pelenus. Kartą Chadidža pa- 
klausė manęs, kas tai. Aš jai pasakiau. 

Ingrida būtų norėjusi pratęsti šį pokalbį. Paklausti, 
ar Chadidža jį užjautė. Ingrida būtų norėjusi sužinoti, 
ar Chadidža bent porai sekundžių liovėsi domėtis 
savo išvaizda, kurią puoselėdavo tarp atrankų vaid- 
menims ir perklausų, kad suspaustų Maksimo veidą 
tarp delnų ir pasakytų jam, kaip... „Būtent tai aš ir 
noriu padaryti dabar, tuojau pat, - pagalvojo Ingri- 
da, - ir negaliu. Aš galiu masažuoti Maksimo Diušano 


* Ką! (Angl.) 
„** Labai atsiprašau! Kartais tokia buka... (Angl.) 

kūną nuo plaukų pašaknų iki kojų pirštų galų, bet ne- 
galiu suspausti jo veido tarp delnų, negaliu priglausti 
lūpų prie jo lūpų ir jį pabučiuoti. Fuck!“ 

Ingrida tiesiog pamojavo jam atgal. Žiūrėjo, kaip 
jis tolsta Foburo Sen Deni ir Bradi gatvių link. Per 
porą žingsnių nuo jos namų. Iš tikrųjų - per ištisus 
šviesmečius. Jai parūpo atskleisti paslaptis - ir ji gavo, 
ko norėjo; ji jas atskleidė. 

Ingrida išsivirė kavos, įjungė muziką ir įsitaisė ant 
rausvosios kanapos laukiamajame. Maksimas buvo 
vienintelis rytinis jos klientas. Truputį pasiklausė The 
Future Sound of London, pritrenkiančio techno, taip 
derančio prie lietaus ir to melancholijos srauto, kuris 
ką tik siūbtelėjo jai ant galvos. Bet išgėrusi kavą žvaliai 
pakilo ir sėdo prie kompiuterio. Ji parašys elektroninį 
laišką Stivui ir papasakos apie savo pokalbį su Mak- 
simu. Stivui, kuris moka sustiprinti dvasią. Jis turėjo 
talentą atjausti, sužadinti pojūtį, jog tu ne vienas su 
savo rūpesčiais. Po Bokštų Dvynių griūties Ingrida 
jautėsi ypač neramiai. Susirašinėjimas su tėvynainiu 
iš Majamio padėjo jai atsilaikyti. | 

Jau praėjo dveji metai, kai Ingrida nutūpė Prancū- 
zijoje. Ji, bastūnė amerikietė, išmokusi masažo Bali 
saloje, thai masažo Bankoke, šiatsu - Tokijuje, ji, už- 
mezgusi daugybę ryšių visur nuo Sidnėjaus iki Solo, 
nuo Koh-Samui iki Honkongo, nuo Luang-Prabango 
iki Manilos, nuo Vankuverio iki Niujorko - ši bas- 
tūnė aprimo ir įsikūrė Paryžiuje. Ten, kur ją supo ne 
draugai, o tik pažįstami, ne meilė, o viltis. Draugai 


* Povelnių! (Angl.) 

buvo pasklidę kas kur, ir ji bendravo su jais elektroni- 
niu paštu per savo kompiuterį, kurio beveik niekada 
neišjungdavo. 

Paryžius iš tiesų pernelyg gražus miestas, kad 
keliauninkė apeitų jį per keletą mėnesių. Vieta, kur 
gyvenimo saldybė nėra tik nuvalkiota frazė, kad ir ką 
tvirtintų vietos gyventojai, neprilygstami bambekliai, 
kurių daugumai nė netopteli, kaip jiems pasisekė, kad 
gyvena viename gražiausių planetos miestų. 

O atsitiktinumas lėmė, kad ji įsikurtų Troškimų 
skersgatvyje. Stivui tai pasirodė tiesiog nerealu. Blo- 
giau, kad tame pačiame name gyveno Chadidža. Liki- 
mo ironija. „Virš tavęs - kūnas tos kitos, tos varžovės, 
kuri vaikšto tau ant galvos ir trypia tau širdį. Tikras 
iškrypimas“, - rašė Stivas. Jo lūpose ir klaviatūroje 
mirgėdavo „iškrypęs“ ir „iškrypimas“, bet nesvarbu, 
jis buvo protingas ir linksmas vaikinas. 

Chadidža gyveno su savo draugėmis Chloja ir Va- 
nesa. Su storuliuke Chloja, antrąja Maksimo padavė- 
ja. Su Vanesa, rimto veido šviesiaplauke, gatvės vaikų 
globos centro tarnautoja. Ingrida būtų norėjusi būti 
vienintelė iš Maksimo aplinkos, įsikūrusi Troškimų - 
skersgatvyje. Tokia graži metafora. Sykiu ir poetiška, 
ir tiesmuka. Bet ką gi, susiklostė kitaip - metaforos 
mums priklauso ne daugiau, nei visa kita. 

Išsiuntusi žinutę Stivui Ingrida patrauks pasibas- 
tyti po Paryžių. Ji visada pašėlusiai mėgo vaikščioti. 
Žingsniuoti ištisom valandom - net per lietų, per 
šaltį, kuris sulig kiekviena diena vis labiau reiškė savo 
teises. Dabar taip dažnai šlapi šaligatviai atrodo pil- 
kai juodi - tamsaus atspalvio, žėrinčio smulkučiais 

blizgaus kvarco grūdeliais. O kai kuriuose kvarta- 
luose, prisišliejusiuose prie parkų ir medžiais apso- 
dintų bulvarų, gatvių antracitą tūkstančiais aukso 
dėmių dar tebedabina nukritę lapai. Labiau už kitus 
Ingrida mėgo švelnią, harmoningai pasklidusią kle- 
vo lapų geometriją, tarsi valdomą kažkokios chao- 
so teorijos, žavingai darnios netvarkos. Be to, dar 
tas dirglus dangus, vienu ypu išblaškantis švininius 
debesis ir atveriantis mėlyną properšą. Pilki fasadai 
nušvinta, ir miestas, išlaisvintas nuo geros dalies savo 
gyventojų, įsispraudusių į automobilius, dainuoja iš 
džiaugsmo. 
Paryžius taip mokėjo mėgautis sekmadieniais. 


Tas kūnas ant jos kūno. Tos rankos, gniaužiančios jai 
gerklę. Jokių šansų. Per daug jėgos. Joje klykė kažkoks 
žvėris. Suplukęs iš baimės žvėris. Niekada nemaniau, 
kad taip noriu gyventi! Jeigu būčiau žinojusi, ko no- 
riu... 
Jos galva buvo pasukta į knygų lentyną. 

Tenai - ta knyga. 

Ji matė tik tą knygą... 

Hansas Kristianas Andersenas... valandų valando- 
mis klausytis mamos pasakos... 

Žaibo blyksnis ir paskutinė pasakos frazė, sugrį- 
Žusi iš vaikystės pasaulio. 

Bet niekam nei į galvą nebuvo atėję... kiek daug jos 
grožybių matyta, ir kokioje šviesybėje... jos nulėkta su 
močiute į... į..." 


Chloja Gardel ir Chadidža Junis į savo butuką Troš- 
kimų skersgatvyje grįžo apie ketvirtą valandą po 
pietų. Paprastai Chadidža po darbo užtrukdavo pas 
Maksimą, ypač sekmadieniais. Bet šį kartą jos laukė 
atranka vaidmenims, kurios ji nenorėjo praleisti; ke- 
tino išsičiustyti ir išbandyti laimę. Vos įžengusi pro 
duris Chadidža nuėjo po dušu. Štai kodėl pirmoji 
kūną aptiko Chloja Gardel. Chloja ruošėsi užsidaryti 
savo kambaryje ir galų gale pagroti violončele, bet čia 
pastebėjo, kad Vanesos kambario durys praviros. 

Apsivilkusi pižama mergina gulėjo ant lovos. 
Chloja pagalvojo, kad draugė tiesiog tyso, atviromis 
akimis skendėdama svajose, pasukusi galvą į knygas 
ir minkštus žaislus, kuriais buvo apkrauta etažerė. 
Chloja priėjo arčiau ir pasijuto tarsi įsiurbta sustingu- 
sio Vanesos žvilgsnio. Pastebėjo raudonas žymes ant 
baltut baltutėlio kaklo ir susigriebė, kad jos kojinės 
peršlapo. Ji trypčiojo kraujo klane. Jai nė netoptelėjo, 
kad žudikas galbūt dar tūno bute. Smegenys atsijungė 
tą pačią akimirką, kai jai pasirodė, jog jos stemplė 
virsta karštu vulkanu - ji ėmė vemti. 

Galop į tikrovę ją grąžino kažkoks neįprastas pa- 
vidalas pačioje jos regėjimo lauko kairėje. Ji pasuko 
galvą ir ant geltono krėslo išvydo didelį juodą krepšį 
su užtrauktuku. 


* Vertė J. Balčikonis. 

Tuo metu Chadidža Junis, užsidėjusi dušo kepu- 
raitę ir peniuarą, svarstė, kodėl vonioje riogso dulkių 
siurblys. Vonios putų debesyje. Ir čia pat pamatė, kaip 
Chloja Gardel atidaro vonios duris. Išblyškusi kaip 
drobė, paklaikusi, rankose ji laikė prasegtą krepšį, iš 
kurio, regis, nesibaigiančiu srautu sruvo banknotų 
pluoštai. Kad ir koks buvo draugės veidas, Chadidža 
nejučiomis nusišypsojo. Niekada gyvenime ji nebuvo 
mačiusi tiek pinigų. 

Leitenantas Žeromas Bartelmi nekentė savo naujo- 
jo šefo, komisaro Žano Paskalio Grusė. Neapkentė 
viso - netgi jo vardo. Dvigubi vardai jam visada at- 
rodė paiki, ypač Žanai kažkokie ten. Pirmasis vi- 
sada gadina antrąjį ir atvirkščiai. Oficialiai kolegos 
vadino komisarą ŽPG, už akių daugelis titulavo jį 
Sodo nykštuku. Trumpakinklis ir trumpaprotis, Gru- 
sė puikavosi veidą juosiančia ir niršiai puoselėjama 
barzda, žilstelėjusiais plaukais, tiksliai tokio ilgio, 
kaip nustatyta instrukcijose, pypke ir pypkės tvaiku 
iš burnos. Įsikąsdavo ją tada, kai pristigdavo argu- 
mentų. 

Dabar Sodo nykštukas mygo dailutę arabiukę, kuri 
jiems paskambino, o paskui atidarė duris, kad antrą- 
syk pakartotų savo istoriją. Mergina atrodė nekvaila, 
bet Grusė kreipėsi į ją kaip į silpnaprotę. 

— Jūs priimate restorane prekes, aptarnaujate kli- 
entus, grįžtate namo. Einate nusiprausti po dušu. Ne- 
sirūpindama, kur jūsų draugė. Dar sykį paaiškinkite, 
kodėl. 

— Man buvo atranka vaidmeniui. 

— Kur taip? 

- M6. 

- Tai jūs galų gale padavėja ar artistė? 

Chadidža Junis pažinojo Sodo nykštuką tik dvide- 
šimt minučių, bet jau viską suprato. Dabar atsakinėjo 
trumpomis frazių nuotrupomis, o jos draugė, visiškai 
pritrenkta, krauju išterliotomis kojinaitėmis, kiurk- 
sojo ant virtuvinės taburetės ir penkiasdešimt antrą 
kartą virpančiu pirštu vedžiojo ant klijuotės vingrų 
raštą. Tai merginai reikia skubios psichiatro pagalbos, 
bet Sodo nykštukas nusprendė verčiau apdoroti jos 
buto draugę. Nieko nuostabaus, ji dailutė. O pasiti- 
kinčios savimi dailios merginos Grusė erzindavo. Čia 
nebuvo nieko seksualaus - grynas dirglumas. 

— Beje, ir jūsų draugė - ji taip pat artistė? Muzi- 
kantė? 

— Konservatorijos studentė. Ir padavėja „Gražuo- 
lėse“. 

- Kaip jūs. 

— Kaip aš. 

- Ir tuo metu, kai žudė jūsų draugę, ji buvo res- 
torane už trijų šimtų metrų nuo čia ir laukė prekių 
kaip jūs. 

— Kaip aš. 

- Ir nė viena iš judviejų nebuvo iškėlusi iš ten 
kojos. 

— Trečią sykį kartoju: ne. Niekas jos nesiuntė grįžti 
į namus ir nužudyti Vanesą. Taip pat kaip nesiuntė 
mūsų abiejų. Nes taip jums atrodo, tiesa? 

— Atsakinėti klausimu į klausimą - su manimi to- 
kie pokštai neišdegs. 

Žeromas Bartelmi pasibjaurėjęs patraukė pas teis- 
mo medicinos vaikinus. Jie triūsė tylėdami, ir ta tyla 
būdavo juo slogesnė, juo jaunesnės būdavo aukos. 

Jai nebuvo nė dvidešimt. Būtų sukakę vasarį. Gu- 
lėdama aukštielninka, su pasklidusiu aplink galvą 
susitaršiusių šviesių plaukų vainiku, skaisčiais an- 
takių lankais, šviesiomis migdolo formos akimis, 
porcelianiniu veideliu, ji, atrodo, ilsėjosi. Bėda ta, 
kad nebeturėjo pėdų. Fotografas suko ratu aplink 
kūną, ankštame kambarėlyje priverstas atlikti su- 
dėtingiausius manevrus. Lygiais tarpais spragsėjo 
blykstė. Filipas Damjenas kantriai laukė, kol jis baigs 
fotografuoti. 

Dėmės ant kaklo bylojo, kad ji pasmaugta, bet, 
kitaip negu kitais atvejais, kai auka būdavo pasmaugta 
ir kuriuos prisiminė Bartelmi, bruožai išliko nepakitę. 
Jokio kraujo priplūdusio veido, jokių cianozės pėd- 
sakų, jokių kraujosrūvų. Vanesa Renžė buvo graži, 
tokia ir liko. | 

- Veidas nenukentėjo, - pasakė jis Damjenui. 

- Taip, mirtis buvo ūmi. Pakanka penkiolika-tris- 
dešimt sekundžių nepertraukiamai spausti pirštais 
miego arterijas. Širdis greičiau sustoja tada, kai smau- 
giama rankomis, ne virve. Pirštai tiksliau užspaudžia 
arterijas. O tie įbrėžimai ant kaklo - jos pačios darbas. 
Ji bandė ištrūkti. 

— Vadinasi, žudikas buvo augalotas. 

- Šiaip ar taip, stipresnis už ją. 

— Ir nukirto jai pėdas po to, kai nužudė. 

— Tikrai taip. Iš pirmo žvilgsnio jis suluošino ją 
kažkokiu galingu įrankiu. 

— Kažkuo panašiu į mechaninį pjūklą? 

— Veikiau į mėsos kapoklę. Pjūviai švarūs, jis netgi 
pasiėmė iš virtuvės pjaustymo lentą. Tą, kurią čia ma- 
tai. Užtat kapoklę išsinešė drauge su pėdomis. 

— Jokios seksualinės prievartos. 

- Šaltutėlis, švarutėlis nusikaltimas. 

— Skrupulingas. 

- Iki menkiausių smulkmenų, Žeromai. Ar matei 
dulkių siurblį, paskandintą vonioje? 

— Mačiau. 

— Manau, daug DNR nerasiu. Nei kambaryje, nei 
siurblio filtre. 

-— Blaivus pastebėjimas. 

— Kad tik nebūtų serijinis žudikas... 

Techniko žodžius užgožė riksmai. Chadidža Junis 
koneveikė Nykštuką. Bartelmi ir Damjenas persimetė 
nuvargusiomis šypsenomis. 

— Niekada nebūčiau įsivaizdavęs, kad man taip 
stigs šefės, - pasakė Bartelmi. - Nebegaliu apsikęsti 
to tipo. 

Damjenas užjaučiamai gūžtelėjo pečiais ir sumur- 
mėjo: 

- Galbūt jis ilgai neištemps. O kol kas laikykis, 
vyruti, ypač jei tai serijinis žudikas. 

Chadidža Junis klūpojo prie draugės. Nugara atsi- 
šliejusi į sieną storuliukė trūkčiojo kojomis, žvelgda- 

ma padėrusiomis akimis ir žiopčiodama, tarsi virtu- 
vėje trūktų oro. Lyg norėdama įsisprausti į sieną. Sodo 
nykštukas pasidrąsindamas stvėrėsi savo žymiosios 
pypkės ir su pasipiktinimu spoksojo į merginas. 

— Sakiau jums, reikia pakviesti jos psichiatrą! Jis 
gyvena šalia, Foburo Sen Deni gatvėje - daktaras An- 
tuanas Ležė, kas čia sudėtingo, velniai jus griebtų! 

— Atsargiau su žodžiais, panele. 

— Bet juk matote, jai nervų priepuolis! Jums taip 
atsitiktų. 

— Tokios prabangos - priepuoliukų - mes poli- 
cijoje negalim sau leisti, panele. Nepaisant viso to, 
ką matome ir girdime! Be to, būtų įdomu sužinoti, 
kodėl jūsų draugę ištinka priepuolis ir kodėl jūs tokia 
agresyvi? Kažką jūs čia slepiate - ir reikės tai iškloti, 
patikėkit! 

„Į pagalbą“, - pagalvojo Žeromas Bartelmi ir 
nuskubėjo pasirausti po vaistų spintelę. Kai grįžo į 
virtuvę, reikalas nebuvo pasistūmėjęs nė per nago 
juodymą. Storuliukė Chloja tebesigalavo, o arabė 
Chadidža atsikirtinėjo Nykštukui, energingai gobs- 
tydama draugę lyg kokia Mergelė Marija, pagimdžiusi 
baisiai storą Jėzų. Bartelmi padėjo ant stalo leksomilio 
dėžutę, atsargiu mostu parodė ją Chadidžai. 

- Tokios būklės ji nieko jums nepasakys. Ir aš ne, 
po galais! 

- O, bet man neskubu. Tabako turiu visai dienai. 
Nieko daugiau man nereikia. 

- Jūs rimtai, ar čia kažkoks košmaras? 

„Pragaras, prakeikimas. Ir viskas per tave, Lola 
Žost! Kodėl tu pasitraukei, a, šefe? Kodėl?“ 

-— Bartelmi! 

- Šefe? 

- Eikite apklausti kaimynus ir pasiimkite su savimi 
Vernjė. Tam vaikėzui reikia paragauti darbo įvykio 
vietoje. 

Bartelmi nelaukė, kol šefas persigalvos. Čiupo 
naujokėlį, įbruko jį vienam žvitriam unifjormuotajam 
ir įsakė jų duetui apklausti visus namo gyventojus. 
Paskui patraukė ieškoti Antuano Ležė, psichiatro iš 
Foburo Sen Deni gatvės. Už poros žingsnių. Nieko 
sudėtingo. Tik tiek, kad buvo sekmadienis. 

Žingsniuodamas bandė įsivaizduoti, kaip atrodys 
tas Antuanas. Rinkdamas parodymus buvo sukur- 
pęs šiokią tokią teoriją apie vardus: žmonės neretai 
panašūs į savo šunis, bet neretai jie panašūs ir į savo 
vardus. Tai ypač būdinga kai kuriems vardams, kad 
ir Antuanams. Dažnai Antuanas - garbanotas švie- 
siaplaukis, bemaž naivaus veido, tad neretai net ir 
senstelėjęs atrodo jaunas. 

Leitenantas Bartelmi lengvai rado varinę lentelę. 
Psichiatras drauge buvo ir psichoanalitikas. 

Įveikus tris aukštus: bingo! Daktaro plaukai buvo 
šviesūs ir garbanoti, malonus veidas turėjo kažką 
vaikiško. Butas - matyt, kartu ir priimamasis - vi- 
sas gelsvai rusvas ir žydras, kad nedirgintų pacientų. 
Tikriausiai. 

- Kuo galiu padėti, pone? - gražiu žemu balsu 
pasiteiravo daktaras Ležė. 

- Skubus atvejis, daktare. Viena jūsų pacientė. 
Chloja Gardel. Nervų priepuolis. Blogi reikalai. Jos 
buto draugė, Vanesa... 

— Vanesa Renžė. 

- Ji nužudyta. 

Sutrikimo šešėlis mėlynose akyse, mėlynesnėse, 
negu buto dekoras, bet išskyrus tai - nieko daugiau; 
daktarėliui, žinia, priepuoliai - ne naujiena. 

- Ojūs... 

- Leitenantas Žeromas Bartelmi, 10-0 rajono ko- 
misariatas. 

Psichiatras linktelėjo ir prisimerkė, tarytum parei- 
gūnas būtų jam sužadinęs kažin kokį nuostabų tolimų 
laikų prisiminimą. 

— Gerai, daktare, palieku jus baigti tai, ką darėte, 
tačiau paskubėkite, nes po kelių minučių mano šefas 
išsitemps vargšę mergaičiukę į skyrių. 

Jis jau taikėsi suktis, bet čia pamatė dalmatiną. 
Nuostabų gyvulį didelėmis juodomis akimis. Iš pir- 
mo žvilgsnio jis nebuvo panašus į savo šeimininką. 
Ir vis dėlto. Šuo įdėmiai žvelgė į jus, be jokio garso, 
nedirgdamas. O juk galėjo leist sau amtelėti, suurgzti, 
apuostyti jūsų puspadžius, pasitrinti apie kelnes. 

— Mes jau einame, - pasakė Ležė. 

— Mes? 

-— Taip, Zigmundas ir aš. Mano šuo nemėgsta likti 
namie vienas. 

- Kaip norit, bet paliksite jį laiptų aikštelėje. Dėl 
kraujo, - o jo ten nemažai. Ir DNR. Suprantate? 

- Taip, Žinau, leitenante. 

Išėjęs į gatvę Žeromas Bartelmi sudvejojo: grįžti 
į Troškimų skersgatvį ar leisti kojoms nešti jį į Šach- 
matinės gatvę. Kaip tik ten, trisdešimt antrame tos 
nežymios magistralės numeryje, Lola Žost niekino 

pasaulį. Nes ta panieka turėjo būti, kad vieną dieną ji 
paliktų darnią komandą, būrį, ragavusį šilto ir šalto, 
tačiau tinkamu metu mokantį pasismaginti. Žmogus 
neturi teisės pasprukti, nubraukti blogus prisimini- 
mus, visokias bjaurastis ir šviesias akimirkas. Ypač 
jeigu tai - šefė, asmuo, kuriam niekas nebūtų išdrįsęs 
prikergti pravardės, kokios nors „dručkės“, „raganos“, 
„knislės“, „senės“ ar „drūtos knislės“, - nors kartais 
ir būtų galėjęs. Buvo už ką. Lola Žost nebuvo iš su- 
kalbamųjų, Lola Žost buvo bjauraus būdo, Lola Žost 
nebuvo grožio karalienė. 

Lyg niekur nieko kojos jau nešė jį pietų kryptimi, 
į blyškią saulę, kuri bandė persmelkti pilkų debesų 
uždangą, tačiau atrodė kaip kokia lemputė už kalkinio 
popieriaus. Leitenantas Bartelmi su savo mintimis 
ką tik praėjo Engjeno gatvę. Jei atmintis jo neapgau- 
na, kita gatvė - šefės. Čia jis sulėtino žingsnį. O jei 
ji išgrūs jį lauk - be jokių mandagybių, tik sodriai 
keiktelėjusi? O jei paliks jį kaip kokį kvailį stypsoti ant 
šiaudinio kilimėlio už durų akutės, o jis skambins ir 
skambins? O jei ji išvažiavo iš Paryžiaus pašildyti senų 
kaulų į kokį nors ne tokį įdrėkusį ir mažiau žmonėmis 
aptekusį kampelį - juk žmonių ji nebemėgsta... Tačiau 
ne... tai nepanašu į ją. Kadaise Lola Žost visiems, kas 
tik būdavo nusiteikęs jos klausytis, kartojo negalinti 
pakęsti nereikalingų persikėlimų erdvėje, visokiau- 
sio plauko išvykų, kurioms progą suteikia trumpieji 
ir ilgieji savaitgaliai, vasaros atostogos, triukšmingi 
laisvadieniai, švenčių dienos. Vienintelė išimtis bū- 
davo tik tada, kai šefė vykdavo į Singapūrą aplankyti 
sūnaus ir anūkių. Tačiau vykdavo ten dėl šeimos, o 

ne dėl egzotikos džiaugsmų. Ak, ne, niekada. Apie 
tas atostogas už pusiaujo ji net neužsimindavo. Ka- 
mantinėk kiek nori. 

„Tiesa, ji buvo kietai mus primygusi - mus visus. 
O dėl persikėlimo erdvėje... ji tai padarė, kai išbogino 
savo masę iš mažojo kabineto, kad niekada daugiau 
nebekeltų ten kojos, - mintijo Žeromas Bartelmi, 
kopdamas laiptais name, kuriame nebuvo nei lifto, 
nei durininkės. - Šefė nekvaila - įsikūrusi antrame 
aukšte.“ 

Šalia jos vardo pūpsojo varinis mygtukas, sujung- 
tas su skambučio mechanizmu, kuris sukeldavo ne- 
žinia kokią grandininę reakciją. Ir štai čia, prieš tas 
beveides, niekuo neypatingas duris, priešais tą daugia- 
sluoksnės faneros lakštą Bartelmi pasijuto baisiausiai 
sutrikęs. Padai tarsi prilipo prie žemės, liežuvis - prie 
gomurio, o juk netrukus jam reikės prabilti. Iki šiol jis 
tik gromuliavo savo apmaudą. Bloga pradžia - tačiau 
jis paskambino. Kelissyk. Ir nieko. Grandininė reak- 
cija neįvyko. Visiška nesėkmė. Bet laiptinėje, skaniai 
prakvipusioje skrudinta duona ir sekmadienio pusry- 
čiais, Žeromas Bartelmi pražydo šypsena, traukdamas 
mobilųjį telefoną, kurio vos nepamiršo, nešamas savo 
kartėlio bangų. Šefės numeris, aišku, buvo įrašytas 
Lolos vardu - tokio familiarumo jis nebūtų sau leidęs 
niekur kitur, išskyrus elektroninę adresų knygelę. 

„Įdomiausia tai, kad jos vardas netgi ne Lola“, - 
pagalvojo leitenantas, maigydamas savo aparatėlį. 
Tikrasis jos vardas - Mari Tereza. Ir ji, žinoma, kur 
kas panašesnė į Mari Terezą negu į Lolą. Ką gi, tai 
vienintelė jos koketiškumo apraiška... Nors kartais 

vakarais, kai ji, įsikandusi cigaretę, įsitaisiusi kabinete 
ant palangės, sunėrusi ant krūtinės rankas, o iki kelių 
užsitempęs sijonas rodydavo kojas, stebėtinai dailias, 
turint omenyje likusius gabaritus, savo kimiu tęsiamu 
balsu, suteikiančiu visų tų žodžių muzikai kažin ką 
šveicariško, dėstydavo kurios nors bylos smulkmenas, 
o protingos akys naršydavo po kambarį, Mari Tereza 
Žost atrodydavo tikra Lola. 

Ji atsiliepė po penkto skambučio, ir Bartelmi širdis 
suspurdo krūtinėje. Kaip puiku vėl išgirsti tą niurgz- 
lų balsą, prikimusį nuo besaikio rūkymo, tą bemaž 
dusulingą ir stebėtinai valdingą balsą. 

- Alio, šefe! Tai Bartelmi. Aš prie jūsų slenksčio. 

- Ir ko gi tau reikia iš mano slenksčio? 

- Mm, vykdau tyrimą šiame kvartale su Sodo 
nykštuku ir... atėjau pas jus puodelio šviežio oro ir 
kavos, jeigu kartais turėtumėte išvirusi... 

— O svarbiausia, atėjai manęs prižadinti, bernu- 
žėli. 

— Tokiu laiku jūs dar miegate! Negaliu patikėti, 
šefe! 

— Nežinau kam, išskyrus tave, galėtų tai kliūti. 

— Na, aš norėjau pasakyti, kad pogulis - ne jūsų 
stilius... 

- Gerai jau, pasilik savo atsiprašymus sau, Bartel- 
mi. Tegu bus kava! Duok man porą sekundžių užsi- 
mesti chalatą. 

„Tarsi Kolvezi operacija“, - pagalvojo Bartelmi 
ir geras penkias minutes laukė. Durys atsidarė, ir 


* Svetimšalių legiono oro operacija 1978 m. gegužę per karą Zaire (dabar - 
Kongo Demokratinė respublika). 

pasirodė Lola paburkusiu, suglamžytu veidu, o jos 
žvilgsnis - toks pat malonus kaip rimbo smūgis. Jos 
chalatas, regis, kažkada bus priklausęs Klarkui Geib- 
lui Alme Vėjo nublokšti, tačiau bent jau atrodė iš tiesų 
šiltas. Kai artėja šalčiai ir visa kita... 

Bartelmi jau porą kartų buvo lankęsis pas šefę. 
Menkas dviejų kambarių butukas su per dideliu kori- 
doriumi ir per maža virtuvėle - viskas žalių ir rausvų 
tonų, kad galėtum išsaugoti dvasios giedrumą, kai 
picerijos pirmame aukšte bet kuriuo dienos ir nakties 
metu siuntinėja pirmyn atgal savo picų išvežiotojus. 
Kad įsiteiktų šefei, jis nusiavė batus ir nusekė paskui 
ją į svetainę. Visą kambarį buvo užgriozdojęs stalas, 
kiek tik įmanoma išdidintas į visas puses. Ant jo — 
lenta, o ant lentos - dėlionė, į kurią vien pažvelgus 
paskausta galva. 

— Siksto koplyčia iš penkių tūkstančių detalių, — 
paaiškino Lola. - Taip sakant, gryna nedorybė. Vakar 
dėliojau kaip pakvaišusi. Per tą sumautą Mikelandželą 
nuėjau gulti trečią valandą nakties. 

- Įspūdinga, - tarstelėjo Bartelmi. 

— Tu tikrai nori kavos? 

- Ne. 

- Juo geriau, nes jaučiuosi apdujusi. Išdažiau pen- 
kiasdešimt metų senumo portveiną; išgintos iš rojaus 
Ievos veidas privertė mane paplušėti. Užsiplikysiu 
mėtų. Nori? 

— Visada, šefe. 

— Aha, o tavo tonas toks, lyg norėtum kažko pa- 
prašyti. 

— Neturiu ko prašyti, šefe, nebent... Jaučiuosi su- 
gniužęs, ir tai visai ne gripas. 

- Tavo amžiuje - tikra nelaimė. 

- Jūs nusiteikusi tyrinėti Siksto koplyčią, o aš ne- 
begaliu matyti Sodo nykštuko atvaizdo. Tas atvaizdas 
mane gniuždo, metodai - varo į neviltį, o kvailumas 
pribloškia. 

— „Bergždžias tas gėris, kurio negali pasiekti. Kai 
numiršta viltis, turi mirt ir troškimas.“ 

- Budistų vienuolio žodžiai? - nesutrikdamas pa- 
siteiravo Bartelmi. 

Jis buvo įpratęs prie šefės citatų - praėjusiame 
savo gyvenime ji buvo prancūzų kalbos mokytoja, ir 
tais laikais tai turėjo varyti į neviltį ne vieną mokinių 
kartą. 

— Ne, Berto elegija. Tuo noriu pasakyti, kad įsikal- 
tum į galvą: į komisariatą aš daugiau nekelsiu kojos. 

— Kai iki pensijos liko tik metai, tai ne itin pro- 
tinga. 

- Atėjau į policiją ne dėl valstybinės tarnybos tei- 
kiamų džiaugsmų. O mano pasitraukimo priežastys - 
vien mano reikalas. 

— Jūsų priežastis žino visi, - narsiai atkirto Bar- 
telmi, nekreipdamas dėmesio į ledinį šefės žvilgsnį. - 
Jūsų priežastys vardu Tusenas Kidžo. 


Lola Žost iš aukšto nužvelgė savo buvusį bendra- 
darbį, paskui netarusi nė žodžio nuplaukė į virtuvę. 
Bartelmi, kuriam atlėgo, kad šiame bute jis vis dar 
persona grata, klausėsi, kaip ji tarškina puodais. Ji 
sugrįžo - prakilni, akmeniniu veidu, su garuojančiu 


+ Žanas Berto (Jean Bertaut, 1552-161]) - prancūzų poetas. 

arbatiniu ir dviem puodeliais ant padėklo, o bjaurusis 
chalatas bangavo beveik kaip karališkas šleifas. 

— Nuimk tą lentą ir, svarbiausia, nesugadink „Siks- 
to koplyčios . 

Bartelmi pakluso, vėl pajusdamas bangą pažįs- 
tamo džiaugsmo, kad greta jo - išmanus žmogus, 
gebantis išsklaidyti rūkus ir nuskaidrinti horizontą. 
Šefė, vadovė, išvaikanti nebūtį. Žinia, tai iliuzija, bet 
ji taip glosto širdį. Nė vienas kąsnelis dėlionės nenu- 
krito ant žaliojo kilimo. 

— Ką gi, klok, - atsiduso ji. - Ir tau į gera, ir aš 
prasiblaškysiu. 

Ir Bartelmi papasakojo apie šviesiaplaukę Vanesą 
ir jos drauges iš Troškimų skersgatvio. Apie mergi- 
nas, kurios, regis, piniguose nesimaudo ir drauge 
glaudžiasi nedideliame butuke, kad galėtų gyventi 
Paryžiaus centre. Aprašė baltą kaip drobė ir nepa- 
liestą aukos veidą, tai, kaip ji buvo pasmaugta - stip- 
riai ir greitai, papasakojo apie dulkių siurblį, apie 
seksualinių motyvų stygių. Ir apie pėdas, nukirstas, 
matyt, kapokle; Bartelmi ypač pabrėžė tas nukirstas 
ir dingusias pėdas. Išvardijo viską, ko trūko: DNR, 
potencialių priešų, motyvo, prasmės. Ir kontrastą. 
Nepaaiškinamą kontrastą tarp „švaraus“ susidoro- 
jimo ir purvino sumaitojimo, nepaliestą veidą ir 
du gličius kojų strampus. Ir visa tai ištiko paprastą 
mergaitę, kuklią tarnautoją, be to, jeigu tikėsi jos 
buto draugėmis, neturinčią jokio draugužio. Jokio 
dienoraščio, jokių laiškų, tik etažerė, pilna knygų, 
daugiausia vaikiškų, kaip Mergaitė su degtukais, lėlių 
ir minkštų žaislų. 

Lola Žost sunėrė pirštus apie garuojantį puodelį; 
garas aptraukė jos akinius, ir Bartelmi negalėjo įskaityti 
jos žvilgsnio. Šaltai porindamas apie sumaitojimą rizi- 
kavo priminti jai leitenanto Tuseno Kidžo žūtį. Jo staigi 
ir žiauri mirtis žymėjo negandų pradžią - pradžią to 
gaisro, kuriam buvo lemta įsišėlti taip, kad po jo liko tik 
pelenai. Šefės šokdinami, jie - visi dešimtojo vyrukai — 
buvo susitelkę į darnią komandą. Veikiai iš viso to liko 
tik nuodėguliai: kiekvieną dieną Sodo nykštukas pila 
ant žarijų alyvą: sužvėrėjęs kvaišelis, menkysta, vėjais 
švaistantis tą truputį, dėl kurio verta keltis rytais. Ko 
po to stebėtis, kad žmonės bėga pas psichiatrą? Ar jis 
būtų vardu Antuanas, ar Žanas Gedeonas. Ar turėtų 
dalmatiną, ar didnosę Borneo beždžionę. 

— Aš pažįstu Chadidžą ir Chloją, - prabilo Lola 
sudrumsdama tylą. - Jos padavėjos „Tiek dienos, tiek 
nakties gražuolėse“, Bradi pasažo restorane, kuriame 
aš nuolat lankausi. Man jos atrodo mielos mergaitės. 
Grusė jas truputį pakamuos, paskui paleis. 

— Nepanašu, kad jam taip atrodytų. Jokių įsilauži- 
mo pėdsakų. Arba žudikas turėjo raktus, arba Vanesa 
jį įsileido. 

- Tu puikiai žinai, kad daugiau kaip septyniasde- 
šimt procentų žudikų reikia ieškoti tarp aukos arti- 
mųjų, Bartelmi. Ką gi, jeigu tai žinai tu, tai ŽPG taip 
pat žino. Jis apdoroja Vanesos buto drauges. Bet kuris 
faras darytų tą patį. 

- Nykštuko galvosena mane jaudina kur kas ma- 
žiau negu jo darbo stilius. 

- Geras patarimas tau, Bartelmi: neskubink laiko. 
Ir, matysi, viskas susiklostys. 

— Mano nervai man sako ką kita. O jie, nevidonai, 
retai klysta. 

— Tau pažįstama dėlionės metafizika, Bartelmi? 

Jis tik papurtė galvą. 

— Pakanka vienintelio gabalėlio - ir staiga visas 
pasaulis pakimba ant to vieno gabalėlio. Žinoma, 
su sąlyga, kad tu pasitenkinsi išmintingu pasau- 
liu. Mums suvokiamu pasauliu. Kai negali padaryti 
daugiau, negu gali, reikia palengvinti sau užduotį, 
Bartelmi. 

— Nesuprantu, ką norite pasakyti, šefe. 

— Žinai, kadaise tu buvai nuovokesnis! Noriu pa- 
sakyti štai ką: aš nebegaliu peržengti dešimtojo komi- 
sariato slenksčio. Tai neįmanoma fiziškai. Nebegaliu 
lyg niekur nieko atsisėsti už stalo ir geležine ranka, 
apmauta aksomine pirštinaite, ar akmeniniu snukiu 
po karnavalo kauke vadovauti jūsų bukagalvių gaujai. 
Aš buvau, dabar manęs nebėr. Aš dalijau - daugiau 
nebeturiu ko dalyti. Taigi įnikau į dėliones, ir tos kuk- 
lios veiklos man pakanka. Su kaupu. 

— Sunku patikėti. 

— Aš ir neprašau tavęs patikėti, aš ne guru, bernu- 
žėli. Kad ir ką tu manytum. Dabar jums vadovauja 
Žanas Paskalis Grusė, tai yra ŽPG. Jis ne toks kvailas, 
kaip atrodo. Leidžia tau ieškoti gabalėlio. 

— Gabalėlio? 

- Dėlionės, tu neišmanėli. To gabalėlio, kurį tu gal- 
būt padėsi į reikiamą vietą, baigsi tyrimą, ir pasaulis 
penketą minučių laikysis ant to gabalėlio. Tai tavo šlovė, 
šventoji tarnyba, mažyli. Tačiau tam turbūt reikėtų kuo 
greičiau pradėti tyrimą. Tau taip neatrodo? 

Bartelmi skeptiškai kilstelėjo antakius. Drauge - 
puodelį prie lūpų. Jis ir vėl pradėjo dvejoti. Ant fasado 
priešais šmėsčiojo blyksniai, pilki ir sidabriniai - ne, 
veikiau pilki. Reikės veikti. Jokių abejonių. Tai ne- 
išvengiama. Iškamantinėti visus tuos žmones, kad 
išsiaiškintų, ar jie ką nors matė, ką nors žino, ar turi 
susidarę nuomonę apie Vanesą Renžė, Chloją Gardel 
ar Chadidžą Junis. Dar prieš Lolos Žost pasišalinimą 
šitas skrupulingas darbas Žeromui Bartelmi patiko. 
Jis jautėsi tarsi šuo, šniukštinėjantis ir besikapstantis 
po purvyną, bet tai jo netrikdė, veikiau atvirkščiai, 
nes šefė taip pat šniukštinėjo po visas kvartalo nuo- 
tėkas, nė vienos neapeidama. Bet dabar viskas baigta. 
Jie vėl vieni. 

Bartelmi atsisveikino sunkia širdimi. Jis atėjo iš- 
sklaidyti abejonių ir išėjo kupinas įsitikinimo. „Kai 
numiršta viltis, turi mirt ir troškimas.“ Kadaise Lola 
Žost buvo nuostabiai kibi - neregimas jos kalavijas 
sunkiai kybojo virš kvartalo smaugikų, o dramblotos 
amazonės žingsniai drebino grindinį; šiandien ji tik 
nebejauna kūmutė, įnikusi į dėliones. 


Kai išėjo buvęs bendradarbis, Lola Žost priėjo prie 
lango ir žvelgė į lietų, stengdamasi atgaivinti atmintyje 
Vanesos Renžė veidą. Ji prisiminė dailią mergaičiukę, 
regis, visada šaltą ar liūdną. Kartkartėmis susitikdavo 
ją krautuvėlėse, visada tamsiais drabužiais, dar labiau 
paryškinančiais švelnų jos kamelijos veidą. 

Lola paliko ramybėje Vanesą ir langą. Suvalgė dvi 
riekeles meduolio ir bananą - magnio šaltinis, nau- 
dinga smegenims juolab dėlionėms. Pasikosėdama 

sutraukė cigaretę ir suplovė indus, klausydamasi žinių 
laidos per France Info. Diktorius pasakojo apie gin- 
kluotą apiplėšimą Eliziejaus laukuose. Trys kaukėti 
automatais ginkluoti vyriškiai prieš penktą valandą 
ryto per kelias minutes nusiaubė pinigų keityklą, iš- 
sinešdami apvalią pusantro milijono eurų sumelę. Jie 
pradingo, kaip ir išdygę, palikę automobilį, kurį nau- 
dojo kaip taraną. Reikalas baigėsi vienos turistės iš 
Kanados šoku ir vieno įtakingo Kovos su banditizmu 
skyriaus asmens pareiškimu, kad laikai keičiasi. Jie turį 
reikalą su nauja piktadarių karta, smarkiai besiskirian- 
čia nuo senųjų plėšikų savo garbės kodeksu, profesine 
patirtimi, rizikos laipsnio nuovoka. Šiandien tie jauni 
nusikaltėliai, dažnai kilę iš sostinės priemiesčių, pul- 
dinėja juvelyrines parduotuves, keityklas ar aukcionų 
sales, apsiginklavę karine technika ir neprilygstamu 
įžūlumu. Veikia jie greitai, beprasmiškai rizikuoja, ne- 
dvejodami paleidžia į apyvartą savo grobį ir sprunka, 
nesukdami galvos dėl rytojaus. 

— Štai taip, vyruti, čia tau ne kokie rentininkai, — 
balsu pratarė Lola ir išjungė radiją. 

Dalį pirmadienio Žanas Liukas praleido valydamas 
ir tvarkydamas savo namelį. Jis mėgo tvarką; ši veikla 
padėjo jam mąstyti. Iš teisybės, jam nėjo iš galvos 
Faridas ir ta neįtikėtina pinigų istorija. Gerai, kad 

jis neprarado šaltakraujiškumo. Verčiau netrukdyti 
Faridui įgyvendinti savo svajonę. Nuosekliai mąstant, 
su visais tais pinigais garsioji Vanesa turėjo jį priimti 
išskėstomis rankomis. 

du Rhum regatą'. Varžovams buvo riesta, jūra šiais 
metais ypač įsismarkavo. Elen Makartur žygdarbiai 
tiesiog gniaužė kvapą. Galbūt ta tamsiaplaukė iš tikro 
laimės. Jie bendraamžiai. „Tokiai moteriai, - galvojo 
jis, - jis galėtų pakloti penkis šimtus tūkstančių eurų. 
Tai jau tikrai.“ Elen Makartur - didvyrė, Žanas Liukas 
galėjo įsivaizduoti viską, ką ji išgyvena, patiria savo 
laiviūkštyje. Labai labai susikaupęs jis pabandė įžvelgti 
jos sielą, bet tai buvo neįmanoma. Kaip tik tą akimirką 
kažkas paskambino į duris. „Įkyrėliai visada prisistato 
pačiu laiku“, - atsidusęs pagalvojo Žanas Liukas. 

— Tu turi atvažiuoti. 

Nojus atrodė visas persimainęs. Sunku pasakyti, 
dėl ko. Staiga Žanas Liukas suvokė, kad pirmą kartą 
po to, kai susipažino su Faridu, mato Nojų vieną. 
Siamo dvyniai išsiskyrė. Be Farido Nojus buvo tik 
savo paties šešėlis. 

— Faridas nebenori niekur kelti kojos. Paskubėk. 

— Kelti kojos iš jūsų gyvenvietės, na, ir kas? Matei, 
koks oras? Namie kur kas geriau. 

— Ne, ne iš namų! Net neatsiliepia per duris. 

— Kas nutiko? 

— Yo! Nieko nežinau, man. Iš pradžių Faridas puolė 
viską daužyti, o dabar užsibarikadavo ir... 


L V 
* Transatlantinė burlaivių regata. 


— Minutėlę. Sakai, jis viską sudaužė. Bet tai turėjo 
sukelt baisų triukšmą. 

- Tikrai nemažą, man. 

— Ir sakai man tai tik dabar! Kaimynai iškvies 
farus! 

— Nebūtinai. Vyrukas iš kairės - sukriošėlis, o tie 
iš dešinės - hašiai. 

— Kas? 

- Yo! Ei, klausyk. Juodžiai, kurie rūko hašišą. 

— Na, ir kas? Dėl tojie nepasidarė kurti. Be to, jūsų 
name ne tik tie du kaimynai. 

- Važiuojam, Žanai Liukai! Eini? 

— Palauk, man reikia pamąstyti. 

— Ar negali mąstyti mašinoje? 

- Nojau? 

— Na? 

— Susikaupk pusei minutės, gerai? Jeigu tu negalė- 
jai įeiti, vadinasi, kažkas negerai su Farido durimis. 

- Visai teisingai, man. Jos šarvinės. O kaipgi! Toje 
gyvenvietėje pilna smulkių įsilaužėlių. 

Regata įkvėpė Žanui Liukui genialią mintį. Jis išsi- 
ėmė iš spintos raudoną buriuotojo kostiumą ir šalmą 
su antveidžiu. Pasiliko jį, kai pardavė motociklą. Did- 
vyriškai atlaikęs klausimų laviną apsirengė ir nusi- 
leido į garažą dažų balionėlio. Prisiminė sidabriniais 
dažais dengęs vienų Menahemo parūpintų vežėčių 
chromuotas dalis. Pagaliau supratęs, kad atsakymo 
nesulauks, Nojus tylėdamas stebėjo, kaip jis purškia 
šalmą. Tai jau šis tas. Patenkintas savo darbu Žanas 
Liukas liepė Nojui paimti nuo varstoto lazdas ir riu- 
nešti į mašiną. ' 

Nojus ir Žanas Liukas išlipo iš lifto vienuoliktame 
aukšte ir laiptais užkopė į dvyliktąjį. Prieš užsivožda- 
mas sidabrinį šalmą Žanas Liukas pajuto hašišo kva- 
pą, sklandantį tarp sienų Jusu N'Duro dainos ritmu. 
Muzika skverbėsi pro duris dešinėje, tačiau kairysis 
kaimynas žengė koja kojon su tikrove ir buvo itin 
susidomėjęs tuo, kas vyksta aplinkui. Viena jo ausis 
buvo priplota prie Farido Juniso durų. 

- SEN DENI GAISRININKAI! - subaubė Žanas 
Liukas. 

Senis net pašoko. 

— Oi, aš kaip tik ruošiausi iškviesti policiją! Tas 
jaunuolis tikriausiai apsvaigęs nuo narkotikų. Atrodo, 
jis savo bute viską išdaužė. Kad tik nebūtų pasidaręs 
sau galą. 

— Tuojau jį iš ten iškrapštysime. Bet grįžkite į savo 
butą, pone. Mes turėsime išlaužti duris. Bus triukš- 
melio, tai gali būti pavojinga. 

- Žinote, aš įpratęs. Mano kaimynai siaubingai 
mėgsta muziką, o jaunasis narkomanas grįždamas 
namo visuomet tranko šias duris, nesukdamas gal- 
vos, ar dabar vidurdienis, ar vidurnaktis. Tokia da- 
bar ta naujoji karta, nieko nepadarysi. Jau trisdešimt 
septynerius metus gyvenu šioje gyvenvietėje. Mano 
vardas Sebastijanas Opelis. Malonu matyti, kad gais- 
rininkai visada tokie operatyvūs. Greitesni už visas 
kitas tarnybas. 


Faridas nuogas iki juosmens tysojo ant lovos, ištuš- 
tinęs butelį džino. Prieš sutriuškindamas negausius 

savo baldus ir nuplėšdamas užuolaidas. Atrodo, jis 
kietai miegojo. Vonios kambarys kaip po laivo sudu- 
žimo. Vaistų spintelė ir jos turinys drauge su unitazo 
dangčiu riogso vonioje, o virš jų plūduriuoja France- 
Soir. Žanas Liukas apvertė jį ir aptiko stambią antraštę 
„NESAUGU!“, o šalia - dailios šviesiaplaukės veidą. 
„Vanesa Renžė, 19 metų, socialinė darbuotoja, vakar 
rytą buvo nužudyta savo bute. Troškimų skersgatvyje 
10-e rajone sekmadienio ramybė apgaulinga...“ 

„Faridas pirmą kartą gyvenime perskaitė laikraštį, 
ir jam tai neišėjo į gera“, - pamanė Žanas Liukas, 
lankstydamas varvančius lapus, paskui brukdamas 
juos į buriuotojo kostiumo kišenę. Po to ištyrinėjo 
vaistų dėželes, plūduriuojančias vandenyje. Nieko 
per daug keliančio nerimą: aspirinas, paracetamolis, 
pastilės nuo gerklės skausmo. Ir jokio antispazminio 
vaisto. Aišku, bebaimiui Faridui jų neprireikdavo. 

— Yo! Jis niekada neliečia alkoholio. 

- Tikiuosi viena, - kad nesusivertė kokteilio iš 
džino ir migdomųjų. 

— Ne! Tų jis namie neturėjo. 

- Atrodo. 

- Tikrai! Faridas nevaikšto pas gydytoją. Ir nepri- 
simenu, kad būtume nusiaubę kokią vaistinę. 

- Susuk jį į antklodę, Nojau, mes jį išsigabename. 
O aš per tą laiką pasirūpinsiu, kad čia nepaliktume 
nieko vertingo. 

- Ką turi galvoje? Krepšį su jo dalimi? 

— Bravo, atspėjai. 

- Niekada nebūčiau įsivaizdavęs, kad Faridas kada 
nors taip viską aplink nuniokos kaip koks prakeiktas 
Hunas Atila. Matei? Net užuolaidas nuplėšė. 

„Ne, ne, tai angelui susipynė sparnai , - pagalvojo 
Žanas Liukas. Ir atsakė: 

- Iš tiesų, gražus darbelis. 

— Manai, tas sukriošėlis patikėjo, kad tu gaisri- 
ninkas? 

- Jisai, regis, ne toks sukriošėlis, kokiu jį vaizduoji. 
Šiaip ar taip, gali sau laikyti mane Elešu Gordonu ar 
Žmogumi Voru, man nusišvilpt. Mes atgavome Fari- 
dą. Bet reikia skubiai nykt iš tavo gyvenvietės. 

„Ir kaip reikiant įsikalti į makaulę, kad negreitai 
čia grįši , - pagalvojo jis, imdamas Faridą į glėbį. Jis 
buvo sunkesnis, nei galėjai tikėtis. 


Įsitaisęs draugo galvūgalyje, Žanas Liukas ilgai bu- 
dėjo. Pro dvigubas miegamojo užuolaidas sunkėsi 
dienos šviesa, tik iš dalies apšviesdama miegančiojo 
veidą. Kartkartėmis jis suniurnėdavo, pasijudindavo. 
Smegenys tikriausiai išpampusios kaip kempinė, o 
širdis išsunkta kaip citrina. Sultonas ką tik neteko 
Šecherezados ir nebežinojo, kur dėti savo tūkstantį 
ir vieną naktį. 

Jie bandė jį prižadinti, pro piltuvėlį sugirdydami 
kavos. Nojus jam talkino, bet jiems nepavyko - tik 
išterliojo tapetus ir krėslus. Nuo tada, kai Faridui 
nebegrėsė koma, jie galėjo palikti jį išmiegoti savo 
džiną. Jis išsikapstys. Be to, laive dar ne to pamatys. 
Ir negerdamas kasdien bus apsvaigęs. Žanas Liu- 
kas priėmė du sprendimus. Pavadinti savo burlaivį 
„Juodasis angelas“. Įkalbėti Faridą pirkti jį per pusę 
ir išplaukti į jūrą. Žanas Liukas buvo jau nemažai 
susitaupęs, baigti reikalą bus nesunku. Faridui reikia 

tikslo, reikia gyventi kitaip, negu stumiant dieną iš 
dienos. Žanas Liukas išmokys jį buriuoti. O dėl No- 
jaus pažiūrėsime. Jei Faridas būtinai norės jį pasiimti, 
tebūnie... 

Žinoma, pirmiausia reikės išaiškinti tą Troškimų 
skersgatvio mįslę. Tačiau Žanas Liukas išmoko būti 
kantrus, kaip jūrininkas, pasiruošęs rizikuoti savo 
kailiu ir laivu trylika dienų ir dvylika naktų vande- 
nyne, pavyzdžiui, tarp Sen Malo ir Puant a Pitro. 
Šiaip ar taip, ar Faridas nužudė Vanesą, ar ne, Žanas 
Liukas buvo pasiryžęs pasiimti jį į jūrą. Liko viena 
nemaža problema: sužinoti, ką Faridas padarė su savo 
pinigais. Nuėjęs į kioską Žanas Liukas susišlavė visus 
įmanomus laikraščius ir maigydamas televizijos pultą 
junginėjo kanalus. Joks žurnalistas Vanesos Renžė 
byloje neminėjo pinigų prikimšto maišo. Tai galėjo 
reikšti, kad policija slepia informaciją, kad šlaman- 
čiuosius kažkur nukišoVanesos buto draugės ar - kur 
kas geriau! - kad kažkur juos paslėpė Faridas. Vari- 
antų scenarijui netrūko. 

O kolkas Žanas Liukas kelissyk bandė susikaupti, 
kad pažiūrėtų, ką veikia angelas, ir galop po nemažų 
pastangų išvydo jį - nukarusia galva, pakabintą už 
kojų ant didelio, juodo belapio medžio. Sparnai su- 
skliausti kaip didžiulio šikšnosparnio. Žanas Liukas 
paėmė Faridą už rankos ir švelniai ją pajudino, kad 
sidabro žiedai sušvytėtų blyškiame saulės spindu- 
lyje. 

- Ei! Nebežinai, kas tu toks, vyruti, ką? Na, matai, 
aš niekada to nežinojau. Dabar mes kažkuo panašūs. 
Nori tu to ar ne. 

6. 


Apie aštuntą vakaro - Siksto koplyčia pasiekė mir- 
ties tašką, cigarečių pakelis taip pat - Lola Žost nu- 
sprendė, kad dabar pats metas eiti papietauti; kiek ji 
pažįsta Maksimą Diušaną, jo restoranas turėtų veikti, 
kad ir kokia neganda užgriuvo jaunas Chadidžos ir 
Chlojos galvas. Restoranas buvo prižiūrimas kaip 
tikros gerovės bastionas, kukli sambūrio vieta pul- 
keliui nuolatinių klientų, kuriems buvo pateikiamos 
kiek galima nuosaikesnės kainos. „Tiek dienos, tiek 
naktieš gražuolės - restoranėlis be jokių pretenzijų. 
Geras, paprastas ir ne per daug brangus. Kitaip ta- 
riant, retenybė Paryžiuje. 

Lola Žost apsivilko lietpaltį, apsiavė guminius 
batus, įsibruko į kišenę nepradėtą cigarečių pakelį, 
iš porcelianinio drakonais išpaišyto stovo (dovana 
sūnaus, turinčio tik vienintelį trūkumą: meilę kiniš- 
kiems niekučiams) pasiėmė skėtį ir patraukė Bradi 
pasažo kryptimi. Žingsniuodama Foburo Sen Deni 
gatve Lola pagalvojo, kad jei ir toliau šitaip pliaups, 
pranašystėms, skelbiančioms didesnį Senos potvynį 
negu 1910 metais, bus lemta išsipildyti. 

Įžengus į dengtą praėjimą vėjas atnešė įprastus 
kvapus, iš kurių išsiskyrė kario aromatas. „Gražuo- 
lės“ - vienintelė tokio pobūdžio įstaigėlė pačiame 
indų restoranų prikimšto skersgatvio viduryje. Ne- 
paisydama skersvėjo Lola stabtelėjo patyrinėti iška- 
binto valgiaraščio. Paštetas, įvairiausios daržovės ir 
vaisiai, dešrelės, troškinta jautiena, antiena ir desertai. 

Bet desertai Lolos Žost niekada nedomino. Ji narsiai 
laikėsi sūrymų ir alkoholio. 

Pro vitrinos stiklą ji įžiūrėjo Eduardą, laikraščių 
pardavėjo sūnų. Pasirišęs didelę juodą prikyštę, jis 
aptarnavo klientus, pavaduodamas Chloją ir Chadi- 
džą. Tas vaikinukas, studijuojantis viešbučių verslą, 
tolydžio uždarbiaudavo pas Maksimą, o tai reiškė, kad 
ŽPG tiesiai šviesiai mergaičiukes sulaikė. Ką gi, jos dėl 
to galo negaus, o Chadidžai visa tai suteiks įkvėpimo 
jos vaidmenų atrankoms. Tai, kas mūsų nesunaikina, 
mus užgrūdina, ir taip toliau. 

Lola atpažino kai kuriuos nuolatinius klientus, 
tarp jų ir tą šviesiaplaukę dilbą skusta galva, imty- 
nininkės stoto, kalbančią su amerikietišku akcentu. 
Toji mergina taip pat vertino mažąjį bastioną. Lola 
įtarė, kad čia ją atvilioja ne tik gastronomija; pro Lolos 
akis nepraslydo jos manevrai Maksimo atžvilgiu. Kai 
palikęs virykles jis ateidavo šnektelėti su klientais, ji 
vogčiomis rydavo jį akimis. Nors ir žemaūgis, Mak- 
simas Diušanas visada patiko moterims. Sunku buvo 
pasisotinti tuo iš kažkur toli, bet ne visiškai sugrįžusio 
kovotojo veidu, tuo slystančiu žvilgsniu. 

Eduardas pasodino ją prie nuolatinio jos stale- 
lio, to, už kurio ji taip dažnai sėdėdavo su Tusenu. 
Veidrodyje, kuriame pati nematoma galėjo visus 
stebėti, Lola įžiūrėjo, jog ji panaši į ant kranto iš- 
mestą kašalotą. Stambus veidas, viršum jo žili kaip 
kokios kūmutės sušukuoti plaukai, penkiasdešimtas 
ar penkiasdešimt antras dydis, nelygu drabužio mar- 
kė. Kaip visada tais atvejais, kai Tuseno Kidžo šmėkla 
pasibelsdavo į duris. 

- Na, ir oras, ponia Žost! Tikra drąsuolė, kad 
atėjote. 

— Nėra ko amžinai skųstis, bernužėli. 1910 metais 
Sena buvo pakilusi daugiau kaip šešis metrus. Iki pat 
Alma tilto zuavo ūsų. Žiurkės, negavusios galo van- 
denyje, išsijuosusios siaubė restoranus. Palyginti su 
tuo viskas tiesiog puiku. 

- Šįryt per radiją sakė, kad tai gali pasikartoti. 

- Verksime, kai ateis laikas, Eduardai. O kol kas 
atnešk man dešrelių su keptomis bulvytėmis, paska- 
nintų vietiniu raudonuoju. Ir pasakyk Maksimui, 
kad prie progos norėčiau tarstelėti jam porą žodelių. 
Supratai? 

- Supratau, ponia Žost. 

Dešrelės buvo tikras skanumėlis, bulvytės taip pat, 
o kai Lolos stiklinėje išseko paskutinis namų vyno 
lašas, prie jos staliuko priėjo Maksimas Diušanas ir 
puikiai sekėsi. 

- Sveiks, Maksimai, - pasakė ji, nes reikėjo išsklai- 
dyti kerus ir vėl grįžti į tikrovę. 

- Sveika, Lola. 

- Šįryt keldamasi prisiminiau, kad tikrasis mano 
vardas - Mari Tereza ir kad man šimtas dvidešimt 
metų. 

— Nė už ką nevadinsiu tavęs Mari Tereza. Man tu 
visada liksi Lola. 

— Ką gi, puiku, - tarė Lola. - Bet aš ištroškusi. 

Kviesdamas Eduardą, Maksimas kilstelėjo ranką 
ir nubrėžė ore kažkokį kabalistinį ženklą. Kol nešė 
vyną, abu tylėjo. Maksimas žinojo, kad Lola galvoja. 

apie Tuseną Kidžo, bet taktiškai neištarė jo vardo, 
kol ji pati nepadarė to už jį. Lola nenorėjo žadinti 
Tuseno dvasios. Ji nepertraukė įsivyravusios tylos, 
paskui praplėšė naują cigarečių pakelį, nesiūlydama 
Maksimui. Ši yda buvo jam svetima. 

— Kas ta vikingė nuo drakaro pirmagalio? 

- Aukšta blondinė dryžuotu nertiniu? 

— Taip. 

- Ingrida Dizel. Masažistė iš Troškimų skersgatvio. 

- Visa programa. 

- Thai, šiatsu, Bali. 

— Kokie čia paistalai? 

- Ji masažuoja visais tais būdais. 

- Išbandei? 

— Taip, Lola. 

- Ir buvo gerai, Maksimai? 

— Nuostabu. 

- Kaip su ja susipažinai? 

- Mažųjų Arklidžių gatvės sporto klube. Pašėlęs 
temperamentas. Niekada nepraleis treniruotės. 

Lola ištuštino taurę, Maksimas - savąją, paskui 
vėl įpylė. Lola pagalvojo, kad būtent to jai ir reikėjo. 
Kad jis įpiltų jai vyno, išgertų su ja. Kad nesakytų, 
jog ji per daug rūko. Kad išklausytų jos, kalbančios 
ar tylinčios. Kad papasakotų, kas slegia arba ne jam 
širdį. Su Maksimu visada jautiesi atsipalaidavęs. Šį 
pirmadienio vakarą Maksimas norėjo kalbėti, tad 
pasakė: 

- Tikriausiai žinai, kad Chadidža ir Chloja sulai- 
kytos? 


— Žinau. 

Ir ji klausėsi, kaip jis pasakoja apie merginas. Apie 
Chloją, kurią slegia antsvorio problemos ir kuri ran- 
da atvangą, grodama violončele ar bendraudama su 
neregimais bičiuliais kažkur internete. Apie Chadi- 
džą, tokį narsų kareiviuką, besilaikantį už du - tuo 
jis neabejojo. Tačiau tokioms jaunoms mergaitėms 
visa tai žiauru. Chloja, Chadidža ir Vanesa - neišski- 
riama trijulė, pažįstamos dar nuo mokyklos suolo. 
Chloja miršta iš baimės. Chadidža riečia kuodą, bet ji 
kaip nesava. Jos neįsivaizduoja, kas galėjo nugalabyti 
jų draugę. Viena iš dviejų: arba Vanesa pati įsilei- 
dusi savo žudiką, arba jis turėjęs raktus. Tai viskas, 
ką galėjo pasakyti Chloja ir Chadidža, o policijai, 
įsikūnijusiai į siaurapročio komisarėlio asmenį, to 
nepakakę. 

— Aš visaip stengiuosi jas padrąsinti. Bet tas reika- 
las dvokia. Žinai, žudikas nukirto jai pėdas. 

- Žinau, man papasakojo buvęs bendradarbis. 

- Rytinėje spaudoje to nebuvo. 

— Klasikinis atvejis. Grusė nori, kad žudikas apie 
tai žinotų daugiau negu visuomenė, - tada galės pa- 
spęsti jam spąstus per apklausą. 

- O įsivaizduok, kad turime reikalą su psichu ir 
kad jis panorės tą pat pakartoti su Chadidža ar Chloja. 
Taip mano leitenantas Bartelmi. Tu tiki šia teorija? 

- Aš niekuo netikiu. Juolab kad - nepamiršk - 
nebesu policininkė. 

Lola tai ištarė liūdniau, nei būtų norėjusi. Tad kad 
atkurtų pusiausvyrą, nusišypsojo Maksimui. Maksi- 
mas patapšnojo jai per ranką, paskui šelmiškai tars- 
telėjo: 


- Žinai, ko tau reikėtų? 

— Neįsivaizduoju. 

— Geros konsultacijos pas Antuaną. 

— O tas kas toks? 

- Nuolatinis „Gražuolių“ klientas ir Chlojos psi- 
chiatras. Galbūt išsitiesusi ant jo sofutės tu geriau 
pasijustum. O jo šuo vardu Zigmundas. 

- Najau! 

- Taip. Be to, Antuanas - įdomus tipas. Ar žinai, 
kodėl psichiatrai, paguldę pacientą ant sofos, įsitaiso 
užjo? 

— Kad retsykiais galėtų nusnūsti? 

- Nepataikei, Lola. Pacientas geriau išsipasakoja, 
kai prieš jį - tuštuma, tai yra jisai pats. 

- Tau tai atrodo paguodžiama? 

— Man atrodo, susitaikyti su tuštuma - gera 
pradžia. 


Šnektelėjusi su Maksimu Lola geriau jautėsi ir vėl 
grįžo prie savo dėlionės. Ji padaugino namų vyno, 
bet nusišvilpt; tiesiog geriau miegos. Kai nuaidėjo 
skambutis, pagalvojo apie Bartelmi ir bambėdama 
pakilo. Bet už durų akutės stovėjo tik Ingrida Dizel, 
ta įvairiapusė masažistė. Lola dirstelėjo į laikrodį: 
22 valandos 35 minutės. Vis dėlto ji tai akiplėšai ati- 
darė - ši šypsojosi kaip žmogus, pasiryžęs prašyti 
pernelyg sudėtingos paslaugos. Netardama nė žodžio 
Lola įdėmiai žiūrėjo į ją. Tokia laikysena savo laiku 
ne vieną buvo išmušusi iš vėžių. 

- Ponia Lola Žost? 

— Nelygu kam... 

— Aš vardu Ingrida Dizel. Ateinu nuo Maksimo 
Diušano iš „Gražuolių“. 

— Taip, taip, pažįstu Maksimą. Na, ir ką? 

- Ar galiu užeiti? 

Lola įleido ją, neslėpdama, kaip menkai dėl to 
džiaugiasi. Murmtelėjusi keletą atsiprašymo frazių, 
imtynininkė nusiavė batus, kad nesupurvintų kili- 
mo - geras ženklas, - ir nuėjusi išsidrėbė ant kanapos. 
Nebe toks geras ženklas. Jos kojinaitės buvo pilkai 
mėlynos, ji mūvėjo išblukusius nuskalbtus džinsus, 
vilkėjo dryžuotą nertinuką, kurį kaip niekur nieko 
nusiėmė, dūsaudama, kaip karšta. Prieš Lolą sėdėjo 
raumeninga mergina trumpa berankove palaidinuke, 
su drąsia tatuiruote ant peties. Lola prisidegė ciga- 
retę, nesėkmingai pasiūlė savo lankytojai, nuėjusi 
įsitaisė savo mėgiamame krėsle ir glaudžiau susisupo 
chalatą tiek virš sielos, tiek virš kūno gelmių. 

- Maksimas man sakė, kad jūs dirbote policijoje. 

— Tai buvo dar gerokai prieš jūsų gimimą. Žemėje 
kaip tik ruošėsi įsivyrauti dinozaurai. 

- Vis dėlto man jau per trisdešimt. 

— Ar galima sužinoti, kas atvijo jus šią vėlyvą va- 
landą, Ingrida Dizel? 

— Oi, dar nėra nė vienuolikos. Taigi, aš gyvenu 
Troškimų skersgatvyje, name, kuriame Vanesa Renžė 
buvo... 

— Taip, žinau. 

- Pirmą kartą jūsų kolegos apklausė mane namie. 
Apie savo kaimynes negalėjau pasakyti nieko bloga. 
Kai pamačiau, kad jie išsiveža jas į komisariatą, nuse- 

kiau iš paskos. Ten bandžiau jas ginti, ir tada vienas 
jūsų kolegų pasirodė labai nemalonus. 

— Per dažnai pamirštama, kad komisariatas - ne 
tropikų paplūdimys. Žmonės ten patiria nuolatinį 
stresą ir ne itin malonūs turistams. 

- Manau, jūs galite man padėti. Žodžiu, padėti 
mums visiems. Kvartalo gyventojams. Nes merginos 
mirtis visus jaudina. 

— Šitas pokalbis prasidėjo racionaliai! Jūs kalbėjote 
apie mano karjerą būtuoju laiku. Ir pataikėte kaip 
pirštu į akį. Bet mes krypstame į šalį. Gaila. Juolab 
kad visa tai virsta kažkokia manija - jūs jau antra, 
traukianti man tas nostalgiškas giesmeles. Įsikalkite: 
dabar Lola Žost namie užsiima dėlionėmis. Bent jau 
kai niekas jai netrukdo. 

- Bet dėlionės tikriausiai siaubingai... 

- Siaubingai ką? Nuobodžios? 

- Mm, taip. Bet darsyk atsiprašau, jei iš karto einu 
prie reikalo. Maksimas man sakė, kad su jumis galima 
pasikalbėti, kad jūs - maloni moteris. 

— Maloni moteris. Koks nuvalkiotas posakis. Ver- 
čiau: „Maksimas man sakė: jūs tikra moteris.“ Čia tai 
sutinku. Aš tikra moteris. Arba bent jau tai, kas iš jos 
liko po to, kai save išdalijau. Dalijau, dalijau, dalijau, o 
dabar turiu teisę sėdėti namie su dėlionėmis ar pjaus- 
tyti iš morkų rožytes, jei man tai prie širdies. Arba, 
žinote, spręsti kryžiažodžius. Pasitaiko, kai užknisa 
dėlionės. Turiu tokią teisę. 

- Ne. 

— Kaip tai ne? 

- Jei nieko nedarysite, suims nekaltą žmogų, o 
niekšas, kuris nužudė Vanesą, liks laisvas. Tai ne- 
leistina. 

— Aš taip pat žinau skambių žodžių ir ne tik kry- 
žiažodžiuose: nepriimtina, nepakenčiama, neįsivaiz- 
duojama ir netgi neteisinga. Tad nemojuokite man 
po nosim savo skambiais žodžiais, jie nedaro man 
įspūdžio. 

— Bet gyvenimas - vis dėlto šis tas daugiau, nei 
sėdėti namie, pamiršus kitus. 

— Gyvenimas, panele, tikras erškėčių vainikas, ir 
jei jūs, sulaukusi savo amžiaus, dar to nesuvokėte, 
niekuo negaliu jums padėti. 

— Maksimas man sakė, kad jūs buvote pašėlusi 
farė iki to laiko, kai žuvo jūsų kolega. 

- Jūs jau pradedate man įgristi. 

— Užuot gailėjusi pati savęs ir skendėjusi tame 
šlykščiame chalate, verčiau nusipurtykite ir padėkite 
visam kvartalui. 

— Ką gi, gana. Aš neleisiu, kad tatuiruota ir dry- 
žuota plikė užgauliotų mano chalatą. Nešdinkis. 

- No. 

— Tavo reikalas. Pakviesiu, kaip tu vadini, savo 
kolegas, kad tave išsivežtų. Šįkart, būk rami, jie tau 
skirs pakankamai dėmesio. 

- Jūs nesate maloni moteris. Maksimas suklydo, o 
aš kartoju: jūsų chalatas šlykštus. Totally ugly! Šitaip 
įnikusi į savo ramų pensininkės gyvenimėlį, niekas 
tikrai nebekreips į jus dėmesio. Ir tai ne už kalnų. 


* Siaubingai šlykštus! (Angl.) 

— Durys vis dar ten pat, komisariatas taip pat. Turi 
porą sekundžių pasirinkti kryptį. 

Amerikietei nereikėjo kartoti trečią kartą. Taigi 
Lola galėjo užtrenkti paskui tą begėdę duris. Aki- 
mirką ji stovėjo nejudėdama, įsispoksojusi į duris 
ir akutę jose; jai šmėstelėjo mintis apie stačiakampį 
katalepsijos kamuojamą kiklopą. Lyg išnirusį iš Še- 
dokų serialo. Bet Šedokų per televiziją neberodo jau 
ištisus amžius. Paskui ji pastebėjo, kad tatuiruotoji 
pamiršo savo nertinuką. Persisvėrė per langą ir pa- 
matė jos įniršiu dvelkiantį siluetą, tolstantį Troškimų 
skersgatvio link. Sportiniu žingsniu. Pusnuogę šal- 
toje lapkričio naktyje, bet su įsiūčiu širdyje, kuris ją 
kaitino. Pralaimėjimo akimirką žmonės būna stačiai 
neįtikėtini. 

Lola automatiškai perskaitė etiketę ant nertinio. 
Skamba kažkaip bretoniškai. Keturiasdešimtas dydis. 
Lola prisiminė jaunystėje dėvėjusi keturiasdešimtą 
dydį. Šedokų laikais. Ji nusinešė nertinį į miegamąjį 
ir atsistojo prieš spintos veidrodį. Teisybė, tas chala- 
tas bjaurus, na, ir kas? Jis bent jau šiltas. Ji prisidėjo 
jūreivišką nertinį prie savo kuplių kaip melionai krū- 
tų, ir tas megztinėlis atrodė lyg ištrauktas iš vaikiškos 
spintos. Kažkokio iškrypusio darvinistinio proceso 
eigoje sirena pamažu virto senu kašalotu. Taip pa- 
mažu, kad to ir nepastebėjo. Ir tūkstančiai metų po 
šios katastrofos kažkokia kekšė mojuoja jūreivišku 
nertinuku kaip naivia vėliavėle, kaip sutartiniu žen- 
klu, įsivaizduodama, jog viskas taip paprasta. Jog 
pakanka pasakyti: taip, o taip, pirmyn. 

Gerai, Lola, nagi, baik spektaklį. Tu per daug iš- 
gėrei, mergaite. Metas gulti. 

Taip Lola ir padarė. Bet vos padėjusi galvą ant pa- 
galvės vėl pakilo. Ausyse tebeaidėjo frazės nuotrupa. 
Tos mergiotės Dizel frazės. Ji pasakė: „Jei nieko neda- 
rysite, suims nekaltą žmogų...“ Ir, pasak jos, jinai buvo 
nuėjusi į Lui Blano gatvę duoti parodymų Chadidžos 
ir Chlojos naudai. Lola atsikėlė ir paskambino Bar- 
telmi. Tas kvaišelis, regis, buvo sužavėtas ją išgirdęs 
ir ėmė žarstyti tuos savo „šefe“, nesibaigiančius kaip 
pirmadienis be dėlionės. Ji viens du pravalė dirvą, ir 
leitenantas išklojo tai, kas ją domino: Sodo nykštu- 
kui įgriso Žaisti su dviem „Gražuolių“ padavėjomis. 
Dabar jis ruošiasi pasidomėti jų šeimininku. Kaip 
Chadidžos Junis draugužiui, Maksimui Diušanui 
merginų buto raktai buvo po ranka. O tą rytą, kai 
įvyko tragedija, jis buvo įvykio vietoje. Masažuojamas 
tos Dizel. Lola skubiai apsirengė, nusitvėrė jūreivišką 
ar tik šiaip tamsiai mėlyną - nebežinia kokį - nertinį 
ir patraukė į Troškimų gatvę. 


Ž 


NESAUGU! PALAIDI ŠUNYS! KANDŽIOKIT 
JUOS! 

Kažkas raudonais dažais išpurškė savo požiūrį ant 
senienų pirklio vitrinos - jo krautuvėlė buvo greta 
Dizel ir merginų namo; Lola pirštu perbraukė per 

šauktuką ir nustatė, kad visas tas reikalas ganėtinai 


butelį, o jo viduje - mažučiukę mechaninę baleriną su 
baleto sijonėliu ir bateliais. Kairiame jos šone stirksojo 
mechanizmo raktas. Lola įdėmiai apžvelgė skersgatvį — 
tuščias, tik tas gražus rūkas ir kažkoks tipas, įmigęs po 
kartono krūsnimi. Ji paskambino į Dizel duris. 

- Aš nusiėmiau savo chalatą ir atnešiau tau tavo jū- 
reivišką ar tik šiaip mėlyną - jau nebežinau - nertinį. 

— Mane labiau domina, ar apsigalvojai. 

- Ir op - tiesiai į tikslą! Stiliaus tu nepakeitei. Tai 
kaip, įsileidi į vidų ar palieki čia puoselėti savo reu- 
matizmą* 

Mergiotė Dizel pasitraukė, ir Lola įžengė į kamba- 
rį, tarytum kokį laukiamąjį. Psichodelinę jo versiją. 
Oranžinė kanapa, priešais ją - tokia pat, tik rausva, ant 
abiejų pažertos vasaros dangaus žydrumo pagalvėlės, 
geltonai rausvai violetinis pliušinis kilimas, panašus į 
tigro mutanto kailį. Aromatinė lempa demonstruoja 
vangų kažkokios vaškinės abstrakcijos šokį violetinia- 
me skystyje. Taip sakant, peizažas LSD deformuotam 
žvilgsniui. Ir muzika, tas tolydžio besikartojantis moty- 
vas, matyt, sukurtas kažkokio neurasteniško roboto. 

- Nori, kad išjungčiau muziką? 

- Visai ne, - atsakė Lola, sėsdamasi oranžinės ka- 
napos viduryje. - Bet norėčiau, kad baigtum savo 
miuzikholo numerį. 

— What do you know about my music hall? Apie 
ką tu kalbi? 


* Kątu žinai apie mano miuzikholą? (Angl.) 

- Tu susiradai mane ne dėl kvartalo žmonių, ne dėl 
Chadidžos ir ne dėl Chlojos. Dėl Maksimo. 

— O.K. Pripažįstu. 

— Be to, Maksimas tau nesakė, kad mane susiras- 
tum. Būtų norėjęs, kad kiščiausi į tą istoriją, pats būtų 
paprašęs. 

— Pripažįstu ir tai. Tiesiog vieną dieną Maksimas 
man prasitarė, kad tu - buvusi farė. Ir kai šįvakar 
pamačiau, kaip jam regimai palengvėjo po pokalbio 
su tavimi, atsekiau paskui tave. 

— Uf, mes laimėsime laiko. Dabar klok visa kita - 
klausau ištempusi ausis. 

Ingrida Dizel pasukinėjo ilgas savo plaštakas. Pas- 
kui nuėjusi atidarė rausvą šaldytuvą, kurio Lola dar 
nebuvo spėjusi pastebėti, išėmė du butelius alaus ir 
mikliai atkimšo. Vieną pareigingai padavė Lolai, ne- 
pasiūliusi stiklinės, o savąjį nugėrė tiesiai iš kaklelio. 
Lola įdėmiai apžiūrinėjo tą mažą ilgakaklį butelaitį, 
savo ruožtu taip pat gurkštelėjo. „Kelionėje elkis taip, 
kaip čiabuviai , - pagalvojo, ieškodama savo cigarečių 
pakelio. 

— Neturi peleninės? 

— Aš nerūkau. 

— Nesistebiu. Duok man stiklinę, kratysiu pelenus 
į butelį. 

Užuot atsikėlusi Ingrida išplėšė iš žurnalo lapą ir 
kruopščiai išlankstė mažą laivelį, kurį pastatė prieš 
Lolą, paaiškindama, jog tai peleninė. 

- Vanesos žūties rytą Maksimas buvo čia. Tai buvo 
pirmas jo masažas. Jis išbuvo apie valandą. 

- Jis turėjo krepšį? 

- Taip, sportinį krepšį. Ėjo iš sporto klubo. O ką? 

— Nieko, toliau. 

— Barzdyla, kuris mane apklausė, mano, kad Mak- 
simas galėjęs nužudyti Vanesą prieš masažo seansą 
ar po jo. 

— Tas barzdyla vadinasi Grusė. Jis, žinia, nemenkas 
mulkis, bet ne toks, kad dalintųsi savo teorijomis su 
liudytoju. 

- Jis man nesakė, ką galvoja. Pati padariau tokią 
išvadą. Be to, dar ta raktų istorija. 

- Antri merginų raktai. Kurie guli stalčiuje už baro 
su visais kitais restorano raktais. Labai blogai žmog- 
žudystės be įsilaužimo atveju. 

— A, tu Žinai“ 

— Aišku. Nepamiršk, aš taip pat nuolatinė „Gra- 
žuolių ir Maksimo klientė. 

— Be to, dar vienas dalykas. 

— Nagi, klok. 

— Maksimas buvo vedęs vieną japonę. Ji mirė prieš 
kokius dvylika metų. Jų bute, kartu ir studijoje, Dė 
Gar gatvėje. Nužudyta. Žudiko taip ir nesurado. 

— Bougre de coguinasse! 

— What? 

- Nekreipk dėmesio, tai provansiškai. Mano se- 
nelis buvo iš Gardanės. Kai susijaudinu, tai iškyla į 
paviršių. Bet kaip tau pavyko visa tai sužinoti? Aš kur 
kas ilgiau už tave pažįstu Maksimą ir... 

- Tiesiog paklausinėjau. 

— Otu - pana ne iš droviųjų. 


* Ką? (Angl.) 

— Tai mąstysenos klausimas. Jūs čia, Prancūzijoje, 
per daug mėgstate paslaptis. Bet turiu prisipažinti, kad 
šiek tiek persistengiau. Žinai, kai masažuoji žmones, 
po truputį su jais suartėji. Well, anyway, aš jo paklau- 
siau, ir jis tiesiog atsakė; aš atsiprašiau, paaiškinau, 
kad Jungtinėse Valstijose nepažįstami žmonės, įlipę 
į autobusą, neretai vienas kitam išsipasakoja ir... 

Čia moterys išgirdo balsus ir dūžtančio stiklo 
Žvangėjimą. 

— Tai tavo muzika? - paklausė Lola, statydama alų 
ant žurnalų krūvelės. 

— No. 

Jos puolė į lauką. Sen Marten Foburo link skuodė 
du tipai. Žmogynas, miegojęs po kartonų krūsnimi, 
pabudo ir plūdo tuos menkystas, bandė juos vytis, 
bet jo rankos aiškiai buvo mitresnės už kojas. Senienų 
pirklio vitrina buvo išdaužta. Nuo smūgio stikle išdri- 
ko tarsi koks voratinklis, kuris, regis, apsiautė šokėją. 
Lola pamatė, kaip Ingrida Dizel nudūmė kaip strėlė. 
Nepaleisdama iš rankų meksikietiško alaus, ji klykė: 
„STOP, MOTHERFUCKERS! I LL KILL YOU!“ Lola 
leidosi jai įkandin, tik ne taip greitai. Tam priešinosi 
jos plaučiai. Keliai taip pat. Ji pamatė, kaip mitresnis 
chuliganas stryktelėjo ant motorolerio ir nudūmė. 
Dizel nutvėrė už pakarpos jo draugelį ir metodiškai 
buteliu skalbė jam pečius. Dešinį, kairį, dešinį, kairį. 
Nenaudėlis ant motorolerio taikėsi pulti Dizel, kuri 
nepaleido iš nagų savo grobio. „POLICIJA! NĖ IŠ 


* Na, šiaip ar taip (angl.). 
** Stokit, šūdžiai! Užmušiu! (Angl.) 

VIETOS!“ - riktelėjo Lola. Žmogynas apsisuko ir din- 
go skersgatvio gale. Ji nespėjo įžiūrėti jo registracijos 
numerio. 

Jo sėbras gulėjo susirietęs į kamuolį ir staugė: 

— Baik muštis! Jau gana! Baik muštis! 

— Gerai, baik egzekuciją ir surišk jį šituo! - įsakė 
Lola, tiesdama savo lietpalčio diržą. 

— Aš žinau, kur reikia užvožti, - uždususi atsiliepė 
Ingrida. - Skauda, tačiau niekas nelūžta. 

— Keista, įspūdis ne visai toks, - pratarė Lola ir iš 
savo mobiliojo paskambino Bartelmi. 

Žadino jį jau antrą sykį per valandą, bet jaunasis 
leitenantas atrodė vis toks pat laimingas, ją išgirdęs. 

— Reikia skubiai atvažiuoti ir susemti vieną klientą. 
O paskui turėsi iš panagių jį apklausti, kad surastum 
jo sėbrą, kuris išnešė kudašių motoroleriu. 

- Ką gi, kaip atsistatydinusi policininkė jūs iš tiesų 
aktyvi, šefe! 

- Okaipgi, Bartelmi. Kiekvienąnakt užsimaukšli- 
nu juodą kaukę, įsispraudžiu į atitinkamą triko, laks- 
tau po gatves ir dairausi, kokią čia atitaisius neteisybę. 
Labai sveika širdžiai. 

— Yra naujienų, šefe. 

— Pirmyn, klok informaciją. 

- Vanesa Renžė lentynoje laikė žaislus ir vaikiškas 
knygas. Aš atkreipiau Grusė dėmesį į tai, jog viena lėlė 
per daug nauja, kad būtų iš aukos vaikystės laikų. Lėlė 
Bratz. Toji markė velnioniškai populiari. 

- Domiesi lėlėmis, Bartelmi? 

- Duktė užsisakė tokią Kalėdoms. O aš jau nu- 
pirkau, kad išvengčiau spūsties parduotuvėse. Ką gi, 

šefe, žinokit, lėlės jau nebe tokios, kokios buvo. Jos 
madingai išsičiustijusios ir seksualios. Tikros estra- 
dos žvaigždės ir „Žvaigždžių akademijos“ ar Lofto 
panos. Dažylai, blizgučiai, nuogos bambos, tviskantys 
apdarai ir nuimamos pėdos. 

- Tikrai pasakei „nuimamos“? 

- Tikrai pasakiau „nuimamos“. „Niekas nebekeičia 
apavo, - paaiškino man pardavėja. - Keičia visą pėdą, 
apautą bateliu.“ Ir mergaičiukėms net neatrodo, kad 
tai panašu į protezą. Keisti tie mūsų laikai, šefe. 

— O kokia ji, toji Bratz? Tik nesakyk, kad šviesia- 
plaukė? 

- Ne tik ryški šviesiaplaukė, bet, be kita ko, dar 
baltais drabužiais, ant kurių raudonu flomasteriu nu- 
pieštas kryžius ir širdis. Regis, tikrai panašu į socia- 
linę darbuotoją, ne? 


Paimti triukšmadario Bartelmi prisistatė pats. Uždėjo 
jam antrankius ir grąžino šefei dirželį. Kiek užgaišo 
viduryje grupelės, kurią sudarė Lola Žost, Ingrida Di- 
zel ir auka, gauruotas, barzdotas valkatūnas - plaukai 
žėlė jam net iš šnervių - sutvarstyta kakta: ryžtin- 
gosios masažistės darbo vaisius. Jis jau buvo matęs 
ją skyriuje, atsikirtinėjančią Sodo nykštukui. Saldus 
prisiminimas. 

Benamis valgė sumuštinį su kumpiu ir sūriu, kurį 
jam sutepė Ingrida Dizel. Ir niurzgėjo, nes užsigerti 
tebuvo sodos vanduo. Chuliganas atrodė pritrenktas 
meksikietiško alaus, - atrodo, svarstė, kodėl čia da- 
bar jį verčia stirksoti su dviem pabaisom ir kažkokiu 
benamiu, užuot vedę į skyrių, bet ką tas bukagalvis 

galėjo suprasti. Kur jam įsivaizduoti, ką tai reiškia vėl 
atpažinti didžiąją Lolą! Ši kreipėsi į benamį. 

— Kuo tu vardu? 

— Antuanas, bet saviškiai vadina mane Tonijo. 
Šiąnakt ir visiems laikams tu įgijai teisę vadint mane 
Tonijo, mano samariete. 

Bartelmi pagalvojo, kad kai kurios teorijos pasiro- 
do nieko vertos. Esi įsitikinęs, kad bemaž visi Antua- 
nai turi angelo veidelius, ir še tau, kad nori. 

— Kai tu pasirodei, mieloji, tie šunsnukiai ką tik 
buvo mane išbukštinę. Jie išdaužė vitriną. Ir norėjo 
išmalti man snukį, nudžiauti kartonus, bet aš piestu 
stojau. Aš nebijau tų šiukšlių. 

- Vieną jų mes sulaikėme. 

- Matau, tasai skystakiaušis ne kažin ko vertas, 
bet dar yra anas. Tas, kurį sučiupot - bailys. Prieš 
tai buvo vienas atėjęs terlioti sienų savo grafiti. Aš jį 
apkeikiau, nes dažai iš balionėlio dvokia. Jis su savo 
biču ant pirdos sugrįžo atkeršyt. 

— Bartelmi - faras, jis tuo pasirūpins. A, Bartelmi? 
O paskui paprašys to teisuoliško grafiti meistro išdės- 
tyti savo nesaugumo teoriją, jei anas kartais turėtų 
informacijos iš pirmų lūpų Vanesos Renžė reikalu. 

— No problemo, šete. 

Paskui reikėjo skirtis. Lola Žost nulydėjo Ingridą 
Dizel į namus, palikusi daugelį klausimų be atsakymo. 
Arji ketina vykdyti tyrimą Nykštuko panosėje? Ar iš 
tikro apmąsto galimą sugrįžimą į 10-0 rajono komi- 
sariatą? Ar tie apmąstymai išvaiko jai miegus ir verčia 
stumti laiką kažkokios masažistės, gatvės mūšių ger- 
bėjos, draugijoje? Neįstengdamas rasti rakto pasaulio 

mįslėms, tokioms pat neperžvelgiamoms, kaip rūkas, 
kuris benamio, atrodo, nejaudino (jis jau vėl įsitaisė 
savo kartoninėje lovoje), Bartelmi nutarė, kad šiąnakt 
bent vienas klausimas gali rasti atsakymą. 

— Sakykite, Tonijo, ar vaikystėje kartais nebuvote 
šviesiaplaukis ir garbanotas, toks mažas angelaitis? 

— Dar koks, bičeli. Man darydavo skyrimą, kaip 
einant prie pirmosios komunijos, bet jis niekad ne- 
silaikydavo. Dėl garbanų. 

— Pone inspektoriau, jei neapsunkinčiau, tai iš tie- 
sų norėčiau į komisariatą, - prabilo chuliganas. 


Iš komisariato Lui Blano gatvėje Maksimas Diušanas 
grįžo pėsčiomis Valmi krantine, šiuo metu beveik 
visai ištuštėjusia. Jis nunešė Chadidžai šiltą megztinį. 
Žingsniuodamas palei Švento Martyno kanalą, uos- 
damas dulksnos kvapą, sumišusį su stovinčio vandens 
tvaiku, kojomis šnarindamas nukritusius kaštonų la- 
pus, jis kuriam laikui pamiršo dviejų merginų rūpes- 
čius ir mąstė apie Rinko. Ji buvo nupiešusi dešimtis 
šio kvartalo eskizų, ieškodama įkvėpimo mangai, 
taikiai prasidėjusiai Paryžiuje ir blogai pasibaigusiai 
Tokijuje. Rinko mėgo tik žiaurias, beviltiškas istorijas, 
nuotykius, po kurių joks herojus nelieka sveikas, net 
jei grumiasi kaip liūtas, žiaurias pasakas, veriančias 
širdį. Būtų gyvai susidomėjusi Vanesos mirtimi. Dėl 
daugybės priežasčių. 

Ir vis dėlto Rinko buvo trapi moteris. Žmona, ku- 
riai darėsi vis sunkiau ištverti tai, kad vyras blaškosi 
po visas keturias pasaulio puses, rizikuodamas savo 
kailiu dėl kažkokios nuotraukos. Todėl ji neskubėjo 

gimdyti. Jie susituokė tokie jauni. Kurį laiką juos siejo 
tikra aistra. 

Grįžęs į „Gražuoles“, Maksimas užkopė tiesiai pas 
save ir nedvejodamas patraukė į kabinetą. Jau ma- 
žiausiai porą metų nebuvo žiūrinėjęs savo nuotraukų, 
iš teisybės, nuo tada, kai susipažino su Chadidža. Jos 
buvo sudėtos chronologine tvarka. Jis greitai surado 
reportažą apie rumunų vaikus - prieglaudos ir ga- 
tvės vaikus. Juodai balti atspaudai. Pirmosios buvo 
pažymėtos 1989 m. gruodžio 22 dienos data, diena, 
kai žlugo Nikolajės Čaušesku režimas. Neskubėda- 
mas jis vertė lakštus. Kiekvienas atspaudas žadino 
išgyvenimus, garsus, kvapus. Tų mažų katorgininkų 
veidai skustais kiaušais, kad neįsimestų parazitai, liesi 
kūneliai, kuriems niekas niekada nieko nedavė - ypač 
meilės. Tie utėlėti, apdriskę vaikigaliai, miegantys ant 
šaligatvių, stotyse, bet kur, mintantys iš šiukšliadėžių, 
uostantys klijus. Štai tas vaikas, kuris daužė galva į 
sieną, ir tas kitas, kone sulaukėjęs, kuris iki kraujo 
įkando vienai seselei. 

89-ųjų metų Kalėdos. Jas Maksimas prisimins visą 
gyvenimą. Buvo nutarta, kad jis savaitėlę padirbės 
ir Naujiesiems Metams grįš į namus. Sujaudintas tų 
vaikėzų, jų kančios, jis užtruko mėnesį. Nebežinojo, 
ar dėl užuojautos, ar dėl karštligiško susijaudinimo. 
Ar dėl vieno ir kito. Nebesistengė suprasti. Buvo pa- 
sinėręs į tai, ką darė. Dar niekad nebuvo taip įsitrau- 
kęs. Bent kartą panoro sulėtinti tempą, tvirtai įvaldyti 
temą ir tapti liudytoju. Ne tik fotografuoti vaizdus, 
bet juos ir parodyti. Rinko skambindavo kasdien. Jis 
jai aiškino, ji nesuprato. Norėjo, kad jis grįžtų. Sakė, 

kad be jo naktį jai baisu. Ji norėjo jausti šalia jo kūną, 
jo raminantį kūną. Jis pasakė jai: „Aš tau ne pliušinis 
meškiukas.“ Tikrai taip galvojo. Jos skambučiai jam 
atrodė juokingai menki. 

Paskui jis pamažu atsikvošėjo, atsiminė laiką, 
agentūrą. Lionelis Saduojanas, jo šefas, griežtai įsa- 
kė jam „atsijungti“. Jis purkštavo, bet grįžo. Paryžius 
1990 metų sausį. Jis atvyko paskutiniu vakariniu lėk- 
tuvu, niekam nepranešęs. Sėdėdamas jį vežančiame 
taksi apie Rinko nė negalvojo. Viskas jam atrodė ne- 
įtikėtinai švaru, darnu, sklandu. Turtinga. 

Jis užvertė nuotraukų aplanką ir padėjo jį atgal. 
Išsitiesė ant lovos - nenusirengęs, išjungęs šviesą. 
Girdėjo lietų. Paprastai mėgo tą muziką. Bet šiąnakt 
viskas buvo kitaip. Jis dar jautė Ingridos Dizel gniauž- 
tų poveikį. Ji apdorojo jo kūną ir atmintį. Girdėjo ją 
klausiant: „Tu niekada nebuvai vedęs?“ 

Ilgą laiką Maksimas sau kartojo, kad jei būtų grįžęs 
iš Bukarešto numatytu laiku, Rinko būtų likusi gyva. 
Po kremacijos jis ganėtinai ilgam nugrimzdo į dva- 
sinę komą. Veiklusis Saduojanas viskuo pasirūpino. 
Rumunijos vaikų nuotraukos apkeliavo viso pasaulio 
redakcijas. Veiklusis Saduojanas elgėsi diskretiškai. 
Paskambino deramai palūkėjęs. Ir Maksimas vėl su- 
sirinko savo mantą ir iškeliavo į karą. 

Jam prireikė kelių mėnesių, kad suvoktų, jog jo 
širdis sulig kiekviena diena po truputį vis labiau vėsta. 
Prireikė sulaukti 1991 metų vasario 28 dienos. 

Jos pėsčiomis pasiekė Rekolė gatvę. Dangus buvo ne- 
įtikėtinai mėlynas. Ingridai atrodė, kad oras Paryžiuje 
akivaizdžiai kur kas žaismingesnis negu jo gyventojai. 
Keturios lietingos dienos - ir štai tau bobų vasara. 
Pačiame lapkričio viduryje. Tačiau čiabuviams tai ne- 
atrodė keista; čiabuviai, beje, atrodė atbukę. Benamių 
globos centre Ingrida su Lola sėdėjo Vanesos Ren- 
žė šefo kabinete, ir jis neatrodė jai nei malonus, nei 
nusiteikęs bendradarbiauti. Gijomas Foželis niekaip 
negalėjo atsiplėšti nuo savo kompiuterio. Jo ekrane 
žaibo greitumu šmėsčiojo kažkokios nesuprantamos 
skiltys, dominančios jį labiau negu lankytojos. Tos 
skiltys teikė jam dingstį neimti į galvą klausimų tos 
moters, kuri viso labo tebuvo atsistatydinusi polici- 
ninkė. Lola sąžiningai tai pasisakė. Ingridos nuomo- 
ne, tai buvo klaida. Vis dėlto, kai Lola Žost imdavosi 
reikalo, ji mokėdavo elgtis įtikinamai. Vakar vakare 
ji sudarė su ja sandėrį: „Ingrida, aš laikausi dviejų 
taisyklių. Pirma - nedirbu veltui. Antra - nedirbu vie- 
na. Taigi tu man moki natūra. Aš noriu vieno masažo 
per savaitę, o svarbiausia - tu man talkini.“ Ingrida, 
be masažų turinti kitų pajamų šaltinių, taigi ir laisvo 
laiko, neatsispyrė „šefės“ autoritetui. 

- Ar nepastebėjote nieko neįprasta, kai Vanesa 
dirbo pas jus? Ar turėjo ji čia kokių nors problemų? 

— Ne, ne. Taip aš ir pasakiau komisarui Grusė. 
Vanesa su visais sutarė. Ir jai gerai sekėsi su berniūkš- 
čiais, ji žinojo, kaip su jais elgtis. 

— Ar galite patikslinti? 

- Ji buvo švelni, bet mokėjo įkvėpti pagarbą. Mano 
nuomone, pas mus Vanesa atrado savo pašaukimą, o 
patikėkite, šitas darbas - ne juokas. 

— Niekada jokių kivirčų su kolegomis ar berniūkš- 
čiais? 

— Kiek žinau, ne. 

— Darbui čia tikriausiai reikia pedagoginio išsila- 
vinimo. Vanesa jo neturėjo. 

— Teoriškai - taip, bet man užvis svarbiausia mo- 
tyvacija; patikėkite, komisare, jei šioje šalyje visi į tai 
atsižvelgtų, jaunų bedarbių būtų mažiau. 

- Daugiausia čia turite rumunų vaikus? 

— Ne tik, bet didžioji dalis. Beje, man teko išmokti 
rumuniškai. Laimė, kadaise dirbau vienoje nevalsty- 
binėje organizacijoje Bukarešte - tai pravertė. 

— Niekada neturėjote rūpesčių dėl albanų, tų ber- 
niūkščių šeimininkų? 

— Ne, tie niekšai moka saugotis. Kai buvo imtasi 
priemonių dėl automatų stovėjimo aikštelėse apiplė- 
šimų, jie skubiai nukreipė berniūkščius į vagystes ir 
prostituciją. 

— Kiek metų vyriausiems? 

- Sakyčiau, kokių keturiolika, bet sunku pasaky- 
ti, - nė vienas jų neturi dokumentų. 

— Vanesa palaikė su jais ryšius ne darbo metu? 

- O, tikrai ne. Aš patariu savo žmonėms griežtai 
atriboti darbą nuo asmeninio gyvenimo. Kitaip jie 
neištvertų įtampos. 

- Ir Vanesa klausė jūsų patarimo? 

— Sprendžiant iš jos blaivaus proto, manau, kad 
taip. Ji elgėsi kaip žmogus, kuris nori išmokti, padėti. 
Vanesa buvo šaunus kareiviukas. 

— Ar pateiktumėte kokį pavyzdį? 

— Prisimenu vieną pasišiaušusį vaikigalį. Vanesa 
su juo buvo labai kantri. Rumuniškai ji nekalbėjo. O 
jis turbūt mokėjo tik vieną kitą prancūzišką žodį. Bet 
viskas susiklostė. Ji jį prisijaukino. 

— Ar galima tą vaikėzą pamatyti? 

— Kaip tik pamaniau, kad jau porą dienų jo ne- 
mačiau. 

Lola atsiduso. Laukė, kad Foželis patikslintų, bet 
jis nieko daugiau nepasakė. 

— O ar tas dingimas neturėtų ryšio su Vanesos 
mirtimi? — pasiteiravo, ir jos balsas suskambo šiek 
tiek įtemptai. 

— Vaikai nieko nežino. Auklėtojai gavo nurodymą 
tylėti, kol sulauks naujų įsakymų. 

— Nepamirškite, kad Vanesos veidas pasirodė pir- 
muose kai kurių laikraščių puslapiuose. 

- A. 

— Jūs apie tai nepagalvojote. 

- Ėė, ne, bet žinote, mes čia esame smarkiai už- 
siėmę. 

— Kuo tas vaikis vardu? 

- Klausykite, aš tikrai nežinau, ar galiu... 

— Suprantu jūsų dvejones, pone Foželi. Paskam- 
binkite į 10-0 rajono komisariatą ir paprašykite lei- 
tenanto Bartelmi. Jis nuramins jus. Ir galėsite mums 
padėti. 

— Bet, tiesą sakant, kam? 

— Vanesos artimiesiems, draugams, sau, kai rytą 
žiūrėsite į veidrodį. 

— Na jau, ponia!.. 

— Neįsižeiskite, pone Foželi. Žanas Paskalis Gru- 
sė - labai vidutiniškas policininkas. Buvo mano pa- 
valdinys ganėtinai ilgai, kad tai suprasčiau. Jeigu nie- 
kas netars toje byloje savo žodžio, kai sukaks senaties 
terminas, žudikas dar tebebus laisvėje. 

Foželis paliko ramybėje savo skaičių skiltis. Tai 
jau šis tas. Jis, atrodo, niršiai grūmėsi su savo sąžine, 
bet galiausiai išklojo: 

- Jis vardu Konstantinas. Maždaug dvylikos metų 
amžiaus. Šviesiaplaukis. Vilki striukę su juodu gob- 
tuvu. Jis priklausė vienai gaujai, plėšiančiai stovėjimo 
aikštelių automatus, paskui prisiglaudė centre, nes jie 
norėjo priversti jį užsiiminėti prostitucija. Bet mes 
nežinome nei tikro jo vardo, nei amžiaus, nei vardų 
tų, kuriems jis vogė. 

— Ar įsivaizduojate, kur galima jį rasti? 

— Vieną dieną Vanesa prasitarė, kad Konstantinas 
žavisi Eliziejaus laukais. Jis gyveno skurde, bet nega- 
lėjo atsispirti, nenuėjęs paslampinėti po tą legendinę 
gatvę. Tviskančios vitrinos, turistai iš viso pasaulio, 
visur per kraštus trykštantys pinigai, visa tai... 

- Iš tiesų kitaip negu Bukarešte. 


Ingridos aprangą sudarė nutrinta odinė striukė ir 
ausinė kailiu pamušta kepurė - su šia apranga ji pa- 
nėšėjo į jauną besitraukiančios sovietinės armijos la- 
kūną. Iš diskretiškumo prieš peržengiant 8-0 rajono 

komisariato slenkstį, kur buvo išsaugojusi gerus san- 
tykius su kapitone Jugete Maršal, Lola vos nepasiūlė 
Ingridai visa tai palikti automobilyje. Laimė, kapitonė 
nežinojo, kad Lola sava valia išėjo iš policijos. Per 
telefoną Maršal paminėjo jai tris berniūkščius, sulai- 
kytus šiandien po pietų už kišenvagiavimą Eliziejaus 
laukuose. 

Jauniausias jų vilkėjo juodus lengvos medvilnės 
polo marškinėlius. Buvo šviesiaplaukis. Kiti du apsi- 
vilkę paprastais marškinėliais, o jų sportbačiai - vie- 
nos skylės. Šie buvo tamsiaplaukiai. Lola pagalvojo 
apie liūtį, prieš porą minučių užgriuvusią Paryžių. 
Spalio šiluma virto tolimu prisiminimu, ruduo darėsi 
vis atšiauresnis, ir netrukus trys berniūkščiai pradės 
žvarbti. 

Ji priėjo prie mažojo šviesiaplaukio. Užkalbino jį. 
Jis nepasisakė savo vardo ir apsimetė, kad nesupranta 
prancūziškai. Jo šypsena buvo šelmiška. Ir tokios pat 
akys. Jis svaidė savo bičiuliams nesuprantamus juo- 
kelius, o tie prunkštė, žiaumodami gumą. „Jie stačiai 
mane mausto, - pagalvojo Lola. - Kodėl vaikams am- 
žinai knieti šaipytis? Net kai šeima parduoda juos šių 
laikų žmogėdroms, net kai jie vienmarškiniai bastosi 
po drėgną ir žvarbią naktį?“ Paskui ji pagalvojo apie 
Tuseną Kidžo, kuriam būtų maudę širdį dėl tų nakties 
vaikų. Tusenas būtų radęs žodžius. Jis turėjo talentą 
palenkti į save beveik visus, kurie su juo bendravo. 
Tikrai keistas reiškinys. Matyt, taip buvo todėl, kad 
jis nieko nesmerkė. Lola turėjo pripažinti, kad nuo 
tada, kai ji su ta neįtikėtina mergužėle Dizel pradėjo 
tyrimą, Tuseno atvaizdas jau nebe taip drasko širdį. 

Juodas sąžinės priekaištų luobas aižėjo, pro jį skver- 
bėsi geri prisiminimai. 

- Aš pažįstu vyriausiąjį, - pasakė Jugetė Maršal. 
Jau ne kartą buvome jį sulaikę kvartale. Ir žinau, kad 
jis kalba prancūziškai. 

— Tu pažįsti Konstantiną? - paklausė Lola vaiko, 
kuris dėjosi, kad girdi kažkokią nesuprantamą šnek- 
tą ir išpūtęs akis, skėsčiodamas rankomis tarsi sakė: 
„Nieko nežinau, ponia policininke, ničnieko.“ 

„Ivingo“ vairavo Ingrida. Lola nemėgo vairuoti naktį, 

o naujajai jos porininkei tai puikiai sekėsi. Toji mer- 
gina buvo miklių rankų. Ir masažui, ir apvelėti šonus 
triukšmadariui. Ja galėjai pasikliauti. Be to, tai primi- 
nė Lolai jos naktinį patruliavimą su Tusenu Kidžo. 
Jis visada sėsdavo už vairo, vairavo greitai ir gerai, 
sklandžiai, dažnai aidint Senegalo - jo tėvo šalies — 
muzikai. Kad ir kaip būtų keista, toji saulėta muzika 
puikiai derėjo prie žvaigždėmis nusagstyto dangaus. 
Ar bent žvaigždžių idėjos, kurią susikurdavai, - nes 
žvaigždės sostinės danguje darėsi vis retesnės. 

Kaip amerikietė, Ingrida gerai pažinojo Paryžių, 
nėmaž nedvejodama važiavo Dofino vartų link. Va- 
žiavo, žinoma, atidarytais langais, leisdama suprasti, 
kad rūkyti - atgyvenęs įprotis, išsaugotas saujelės pi- 
tekantropų. Bet Lola niekada nebuvo šalčmirė. 

Artėjo vienuolikta vakaro, Šarlio de Golio aikštė- 
je matėsi keletas pavienių išsimėčiusių automobilių; 
paskui Ingrida nuriedėjo Fošo prospektu. Erdvės, 
žaluma, kiek geidžia širdis, dailūs pastatai. „Vieno 
prašmatniausių pasaulio prospektų pabaigoje - juoda 
duobė, sūkurys, įsiurbiantis berniūkščius, - pamanė 
Lola, mąstydama apie savo pačios sūnų ir dvi anūkes, 
kurios jai atrodė visai pavykusios. 

Ingrida sulėtino greitį, praslydo tarp tų automo- 
bilių, besidairančių klientų, ir Lolai toptelėjo, kad iš 
jos būtų išėjusi nebloga policininkė. Be to, jos her- 
mafroditiška išvaizda šiuo atveju bylojo jos naudai. 
Striukė ir ausinė liko ant užpakalinės sėdynės. Bet 
jūreiviškas nertinukas darė gerą įspūdį. Po lakūno 
luobu - jūreivis. 

— Neskubėdama apsuk ratelį, kad pamatyčiau, ar 
yra pažįstamų veidų. 


Kurį laiką pasisukinėjusios jos liovėsi sukti ratus ir 
lūkuriavo, įjungusios motorą sulėtinta eiga, bet tie 
tipai laikėsi atokiai. Žinoma, ir ką toji Lola sau mano? 
Kad jos panašios į potencialias klientes? Be tų bjaurių 
Lolos cigarečių dar buvo justi drėgnas Bulonės miško 
kvapas - per daug drėgnas jos skoniui; ir tie siluetai, 
stypsantys ant šaligatvio pakraščio, pasaulio pakraš- 
čio. Kuris jų pasakys joms, kur važiuoti? 

Paskui Ingridai pasirodė, kad mato paauglį. Jis 
šypsojosi — bet ne, tai buvo vyras, kurio paauglystė 
jau seniai liko praeityje. „Jo žvilgsnis - kaip dešimties 
tūkstantmečių senolio, - pagalvojo ji. Lola nuleido 
langą, pasiteiravo to tipo, ar jis pažįsta Konstantiną. Iš 

to nebuvo jokios naudos, tačiau jis pasiūlė joms savo 
paslaugas. Ingrida susilaikė jo neišplūdusi, nutarė 
vėl apsukti ratelį jų orbita, palikusi tą ore pakibusią 
šypseną. Buvo ir kitų, plūduriuojančių drėgname ore, 
miško kvapuose. Ingridą jie trikdė, priminė dėles. 

— Štai tas ten! - beveik džiugiai tarstelėjo Lola. 

Ingrida vikriai pasuko, svarstydama, kiek metų 
prireikė jos bendražygei, kad laisvai jaustųsi šioje 
aplinkoje. Tam tipui turbūt ne daugiau kaip dvide- 
šimt penkeri, jis vilkėjo kostiumą, baltumu švytin- 
čius - kone švyturys tamsoje! - marškinius; šviesūs 
plaukai buvo išmaniai sutaršyti, veidas liesokas, bet 
dailus. Šito akys nebuvo kaip kasos stalčiukai. Jos 
buvo kitokios. Jis stengėsi būti panašus į Deividą 
Bovį, ir jam tai beveik sekėsi. 

— Jis vardu Rišaras, - tarė Lola. - Vienas mano 
talkininkų. Tikra gyvatė, bet visad štai tokios aukštos 
klasės. 

— Sutinku, jis neprastas. Kodėl jis tuo užsiima? 
Narkotikai? 

— Visai teisingai. Jis turi daugybę meilužių, bet 
ištikimoji jo žmona - dozė. 

Ingridos akimis jo kostiumas ne ką tesiskyrė nuo 
tų tipų, kurie dirba Defanso daugiaaukščiuose. Jis 
nebuvo panašus į savo kolegas, labiau linkusius į 
džinsus ir odą. 

— Malonu vėl tave matyti, Rišarai. Taip, taip, gar- 
bės žodis. 

- Komisarė Žost, šimtas metų! O tu vis dar riedi 
savo kledaru. Tavo skyriuje vis taip pat elgetiškai 
moka. Po visų tų metų, velniai rautų! 

— Gal ir taip, Rišarai, bet atsakymus į klausimus 
aš gaunu už dyka, tad čia ir atsigriebiu. 

- Jei jau taip man lemta... tai pirmyn, klausk. Kuo 
galiu būti naudingas? 

- Surasti vieną rumuną. Konstantiną. Kokių dvy- 
likos metų. Labai šviesūs plaukai, striukelė su juodu 
gobtuvu. 

— Sakyčiau, tai neįmanoma. Ir aš neturiu ką pa- 
siūlyti. 

- Ir nesitikėjau, kad iš pirmo karto man pavyks. 
Man tik reikia, jog mane nukreiptum į vėžes, tai 
neturi tęstis visą naktį. Žinau, kaip mėgsti bran- 
gintis. 

- Tai kad ne, nežinai. Šiaip ar taip, apie Konstan- 
tiną aš nieko nenumanau. Mažyliai turi prievaizdą. 
Penkiolikmečius, šešiolikmečius tėvynainius, kurie 
taip pat žvejoja klientus. Tau reikia nutverti tokį vy- 
ruką, supranti? 

- Jei ketini mane apšviesti, elgiesi visai teisingai. 

- Tavo kolegė tyli - ji nedrąsi? Jos šukuosena kaip 
Žano Polio Goltjė“. Ir toks pat megztinis. Šaunu! 

- Nieko nuostabaus, tai ir yra Žanas Polis Goltjė. 

— Ir man taip pasirodė. 

— Gerai, Rišarai, tai nušviesi man tamsą? Arba 
mudvi su Goltjė būsime priverstos nusivežti tave į 
skyrių. O kadangi tu gražus kaip puolęs angelas, tai 
prarasi nemažai progų, o naktys netrukus bus ilges- 
nės ir šaltesnės. Greitai mąstyk. 


* Žanas Polis Goltjė (Jean-Paul Gaultier, g. 1952) - prancūzų modeliuotojas, 
drabužių dizaineris. 

— Na ir saldžialiežuvė! Žinai, kaip imtis reikalo. 
Ką gi, gražuole, suk į lygiagrečią alėją ir pavažiuok 
Žvaigždės aikštės link. Ne iki Piemenėlių Žvaigždės, 
o iki mūsiškės, Paryžiaus. Taip ir neįpratau vadinti 
jos Šarlio de Golio aikšte... 

— Rišarai, tu nukrypsti nuo temos. 

— Pamatysi stovintį „mersedesą“, numeris CD. Vi- 
duje - toks kūtvėla, užsiimantis diplomatiniu korpu- 
su. Vardu Ili. Sakytum, bobos vardas, bet ką gi, taip 
jau jis vadinasi. Jis tikrai vardu Ili. Bet paskubėk, nes 
nors naktys ir ilgos, čiulpliai... 

Nutraukusi puolusio angelo frazę, Ingrida jau ginė 
„tvingo“ į aikštės vidurį. 

— Tave kažkas spirgina po tuo jūreivišku nertiniu, 
ar ką? - paklausė Lola. 

— Man nepatinka tokie pokalbiai, tokie žmonės, 
tokios vietos... 

— Gaila. Nes kad ir kaip atrodytų, naktis vos tik 
prasidėjo. 

Ingrida sustojo netoliese lygiagretės alėjos. Jos iš- 
lipo iš mašinos ir nužingsniavo link Triumfo arkos, 
žėrinčios pro juodų medžių masyvą. „Mersedesas“ 
stovėjo už poros žingsnių. Jos palaukė, kol atsidarė 
durelės ir išniro jaunas blondinas. 

— Paimk mane už parankės, atrodysime kaip mo- 
čiutė ir anūkė, vaikštinėjančios po vakarienės. 

— Mesk cigaretę - močiutė nerespektabiliai atrodo. 

— Gerai, pritariu. 

— O aš atrodau natūraliai? 

— Tik nešliūkštelėk jam į snukį meksikietiško alaus, 
ir viskas bus gerai. Dėmesio, tuojau jį semsime... 

- What? 

- Policininkų žargonas. Čiupsim, sulaikysim. Pa- 
sistenk prisitaikyti, štai taip, Ingrida. ČIUMPAM! 

Lola buvo visa galva aukštesnė už vaikinuką, tad 
be jokio vargo primygo jį prie kažkokio furgonėlio 
kėbulo. Norėdama padaryti įspūdį Ingrida riktelėjo: 
„Policija! Nė iš vietos!“ Jis išspaudė porą trejetą trūks- 
mingų frazių, „ridendamas“ raidę „r“. Jo akys bėgiojo 
kaip tos „riedančios r', jis dairėsi draugų. Tėvynainių, 
prievaizdų. Gal Rišaro liežuvis ir buvo nuodingas kaip 
gyvatės, bet Žodį parinkt jis mokėjo. 

— Mes žinome, kas tu - tavo vardas Ili. 

— Aš nieko nepadariau! 

— O kas sako, kad padarei? Nesijaudink, viskas 
gerai. 

Ingridai jis atrodė kokių septyniolikos metų, inkš- 
tiruotas, su besikalančiais ūsiukais. 

— Paklausyk įdėmiai, Ili, - toliau kalbėjo Lola. — 
Mes nelinkim tau bloga. Tu atsakai į mano klausi- 
mus, ir mes išnykstame. Kaip nindzės naktį. Tu mus 
matai - op! - ir jau nebematai. Sutarėme? Supranti, 
ką tau sakau? 

Ili linktelėjo. Lola pasakė, kad tuojau jį paleis ir 
kad jis netrūkčiotų. Jis pasitaisė striukę ir susiglostė 
plaukus. Neklusni sruoga vis krito ant veido, bet pa- 
kaušis buvo nugremžtas beveik plikai. 

- Mes ieškome mažojo Konstantino. Paskutinį 
kartą jis šlaistėsi aplink Foburą Sen Deni. Ir nesakyk, 
kad jo nepažįsti. Žinau, kad pažįsti. Man pasakė. 

— Ko tau iš jo reikia? 

- Atsakyk į mano klausimą, Ili. Ar žinai, kur Kons- 
tantinas? 

— Konstantinas paspruko, ir nieko aš nežinau. 
Ničnieko. Nenorėjo čia dirbti. Paspruko. Prisiekiu 
policija. Tai tiesa. 

— Jei jis paspruko, tavo šeimininkai jo ieško. Ir 
tikrai turėjo nuo ko nors pradėti. Pasakyk, nuo ko. 

- Prisiekiu policija, nieko nežinau. 

— Gerai, gabename tave į skyrių, - pareiškė Ingri- 
da, nutaisiusi rūstų veidą. 

- Aš nieko nežinau, prisiekiu, prisiekiu. 

- Ar kas nors jį pažįsta? - pasiteiravo Lola. - Ar 
kas nors galėtų žinoti? 

— Gal virėjas? 

— Koks virėjas? 

- Aš nežinau jo vardo. Žinau restoraną. Kartais 
virėjas duodavo pavalgyti. Todėl Konstantinas ten 
eidavo. Bradi pasaže. 

— Jei apdūmei man akis, grįšiu rytoj ir tave iš čia 
iškrapštysiu. Ir galbūt tai iš tiesų geriausia, kas gali 
tau nutikti. 

- Prisiekiu, prisiekiu. Aš viską pasakiau. Virėjas - 
teisybė. 

— Gerai, gali eiti sau, Ili. Jei tikrai to nori. 
skuodžia Dofino vartų kryptimi. 

— Ar tau neatrodo, kad mes grįžome prie išeities 
taško, Lola? 

- Ne, ne, Ingrida, sakau tau - naktis dar tik pra- 
sidėjo. 

— Gerai pagalvojus, žinai, ką man tai primena? 

- Žaną Polį Goltjė ir Mają Vest'? 


* Maja Vest (Mae West, 1893-1980) - JAV kino aktorė, 1920-1940 m. sekso 
simbolis. 

— No! Gražuoles... 
—' "Tiek dienos, tiek nakties, tiesa? 
- Exactly. 


10 


Bradi pasažą gaubė tamsa. Tačiau tamsą persmelkė 
šviesos pluoštas, krentantis iš „Gražuolių . Lolai tai 
pasirodė tarsi koks simbolis, bet vaizdas nublanko. 
Pro langus skverbėsi ne tik šviesa, bet ir riksmai — 
pora kivirčijosi. Ar, tiksliau, moteris liejo įtūžį vyrui 
ant galvos, o tas stengėsi išsaugoti šaltą kraują. Balsas 
buvo Chadidžos. Ingrida ir Lola skubiai susižvalgė ir 
prisėlino kaip galima arčiau restorano. 

- Viskas, kas tau rūpi, - kad dėl sulaikymo pra- 
leidai atranką vaidmenims. Štai koks paskutinis visos 
tos istorijos žodis. 

- KĄ TU SAKAI! 

- Sakau, kaip yra, ir tiek. 

— NORI IŠGIRSTI SUKNISTĄ PASKUTINĮ VI- 
SOS TOS ISTORIJOS ŽODĮ, A? 

— Taip, bet be bliovimo. Ir be keiksmų. 

- Paskutinis visos tos istorijos žodis man skersai 
gerklę stovi. Tu man sakei, kad tavo žmona mirusi, 
o, taip! Vienintelė bėda, kad pasistengei kruopščiai 
nuslėpti. NUO KO! 


* Tiksliai (angl.). 

— Gal galėtum prisukti toną. Jei tave bent porą 
sekundžių tai būtų sudominę, būčiau pasakęs. 

— Tau nusispjaut, kad prieš tą pagiežingą fariūkštį 
pasirodžiau paskutinė kvaiša. 

— Ir vėl grįžtame prie tavęs. Liūdna. 

- Aš kalbu ne apie save. Apie mus, Maksimai. Dėl 
tavęs aš susiriejau su tėvais, su broliu. 

— Ak, yra dar ir brolis? Tai bent naujiena. 

— Ne apie tai kalba. Mano brolis - šlykštus tipas, 
bet kai jis sako, kad aš susipainiojau su gerokai per 
senu tipu, kuris niekada manęs neves, jis neklysta. 

— Kuo čia dėtos vedybos? 

- Nusišvilpt man į vedybas, ne čia bėda. Aš pui- 
kiausiai išsiverčiu ir be tavo pažadų. Bet nevirškinu 
tavo slapukavimo. Ir įsivaizduok, iš faro sužinau, kad 
tu vaikštai masažo pas tą amerlokę, panašią į višt- 
gaidį. 

— Tai ne paslaptis. 

— Šit kaip? 

- Ingrida Dizel - tiesiog bičiulė ir puiki masažistė. 
Tai nuima stresą. Turėtum išbandyti. 

— Be to, tau į mane nusispjaut. 

— Mane, mane, mane. Tas žodis neina tau nuo lie- 
žuvio, Chadidža. 

— Tu ničnieko nesupranti, Maksimai, ir man jau 
iki kaklo tavo pamokslų. Aš išeinu. 

— Tavo valia. 

- Kaip paprasta. Tau tik į gera. 

— Ką nori pasakyti? 

— Nebeturiu ką tau pasakyti. Sudiev. 

Ingrida ir Lola užsiglaudė už terasos ligustrų - ypač 
Ingrida. Chadidža išlėkė kaip bomba - smailūs jos 
aukštų batų kulneliai skardžiai kaukšėjo į grindinį. 

— Na, ir temperamentas, - pasakė Lola. 

— O aš tai pavadinčiau bad temper. Bjaurus būdas. 

— Šališkumas. 

- What? 

- Tu jauti silpnybę Maksimui. Aš nesu išdygusi po 
paskutinio lietaus. 

- Kitaip negu tie lašai ant tavo akinių. Turėtum 
nusivalyti, Lola. 

— Stengiesi nukreipti pokalbį, Ingrida. Nesistenk, 
tai labai geras pokalbis ir tikrai tau tik į gera. 

— Sakau tau, tavo akiniai aprasoję. Nusišluostysi 
ar ne? 

— Taip, taip, nusišluostysiu. 

— Tai ką darom? Užeiname ar ne? 

— Užeiname. 

— Good. Let's move. 

Jos stumtelėjo duris. Maksimas stovėjo už baro, 
ką tik išsitraukęs didžiųjų progų butelį. Ir didžiųjų 
negandų - kaip toji, kuri atsispindėjo jo veide. Ne- 
ganda kiek priblėso, kai į ją dvelktelėjo jų su savim 
atsineštas skersvėjis. Lola prisiartino prie baro, prie 
butelio. Ant mėlynai apvedžiotos etiketės ranka buvo 
užrašyta: „Angleskvilis 1946“. Ji prisiminė. Ugninį 
vandenį, kuris degina stemplę ir persmelkia kūną 
obuolių aromatu. 


* Gerai. Judam (angl.). 

- Pačiu laiku kalvadosui. Esu tikras, Ingrida nie- 
kada nėra ragavusi tokio dalykėlio. 

Ant oda traukto baro Maksimas pastatė dar dvi 
taureles. Ir pripylė. 

„Gražuolėse“ buvo iš tiesų gera; Lola užmetė savo 
lietpaltį ant vienos kėdės atkaltės. Maksimas kilstelėjo 
taurelę. 

— Už moteris - ir be pagiežos. 

Ji savo ruožtu susidaužė ir metė žvilgsnį į Ingridą. 
Jos porininkė neatplėšė akių nuo Maksimo veido. 
Visa tai buvo sunku suvokti. „Sakoma, amerikiečiai — 
dideli vaikai; tai klaida, - pagalvojo ji. - Šita bręsta 
ne dienom, bet valandom.“ Lola suvilgė lūpas rusvu 
auksinio atspalvio skysčiu. Ingrida narsiai nurijo di- 
delį gurkšnį ir vos neužduso. Maksimas nusišypsojo. 
Malonu buvo tai matyti. 

— Oh, my gosh" 

— Na taip, jis pasiutęs, - tarstelėjo Lola. - Nereikia 
prie jo pulti kaip kaubojui prie mustango. Gretinkis 
palengva, mergužėle. 

Jie atsargiai ištuštino savo kalvadosą, o kadangi 
Maksimas taikėsi pripilti vėl, kaip vaikinas, pasiryžęs 
tam skirti visą naktį, Lola delnu pridengė Ingridos 
taurelę. 

- Tik ne jai. Šiąnakt ji vairuoja mano „tvingo“. 

— Kurių galų tokiu šunišku oru? 

— Kad išgelbėtume tavo kailį, Maksimai. 

— Ką čia šneki, Lola? 

— Mudvi su Ingrida įsteigėme laikinąjį gynybos 
komitetą. Vieninteliam globotiniui. Tau. Negali būti 


* Ojergutėliau! (Angl.) 

nė kalbos, kad Grusė užkartų tau ant sprando Vanesos 
žmogžudystę. 

- Labai miela, bet aš jau pakankamai suaugęs, 
kad pats apsiginčiau, juolab kad neturiu ką sau pri- 
kišti. 

— Toks argumentas nesustabdys policijos girnų. 
Grusė - nepataisomas kvailys. Savo grobio jis nepa- 
leis. Ypač jeigu yra ką malti. Pavyzdžiui, mergaičių 
buto raktus baro stalčiuje. Arba tavo masažą pas tą 
amerlokę kaip tik nusikaltimo metu. Atleisk, In- 
grida. 

— You're welcome, dear.' 

— Be to, dar tos nukirstos pėdos. 

- Su kapokle ir virtuvine lentute. Žudanti detalė, — 
pridūrė Ingrida. 

- Jei nepamiršime Rinko mirties, - tęsė Lola. 

Maksimas pripildė taurelę ir vienu mauku išlen- 
kė. Ilgokai patylėjo, paskui, kreipdamasis išsyk į abi 
moteris, paklausė: 

— Tikrai norite, kad papasakočiau jums apie 
Rinko? 

Lola ramiai linktelėjo, Ingrida suakmenėjusi žvel- 
gė į restorano šeimininką taip, lyg prancūzų kalba 
būtų staiga išgaravusi jai iš galvos. Maksimas vie- 
na ranka paėmė taurelę, kita - butelį ir pasuko prie 
laiptų, vedančių į jo būstą. Pusiaukelėje atsigręžė 
ir pamojo joms sekti įkandin. Lolai pasirodė, kad 
Maksimas - knyga, kurios pirmąjį puslapį ji ką tik 
atsivertė. 


* Nėra už ką, brangioji (angl.). 

— Kas tau, Chloja, tu nemiegi? Bet juk tu drebi! 

— Kažkoks tipas skambino du kartus. Norėjo su 
tavimi pasikalbėti. 

— Koks tipas? 

- Nežinau. 

— Kalbėjo apie pinigus? 

— Ne. Galbūt mums reikėtų palikti šį butą ir pasi- 
prašyti prieglobsčio pas Maksimą. Man baisu, Cha- 
didža. 

- Kas iš to, kad baisu. Šiaip ar taip, su Maksimu aš 
susipykau. Reikės verstis pačioms. 

— Bet mums nėra kur eiti! 

Chadidža pagalvojo apie Chlojos motiną. Liusetė 
gyveno šiame bute iki automobilio avarijos. Vieni- 
ša motina, amžinai prislėgta - jai niekada nesisekė 
įkvėpti kam nors pasitikėjimą, ir ji vertėsi smulkiais 
darbeliais ir niekingomis pareigėlėmis. Tačiau, šiaip 
ar taip, buvo verta daugiau už Vanesos tėvus. Užkie- 
tėjusių konservatyvių katalikų porelė, siaurapročiai, 
nors verk. Kai jie sužinojo, kad Vanesa draugauja su 
Faridu, tai apnuodijo jai gyvenimą ir galiausiai išgrū- 
do iš namų. „Mano tėvai - tas pats velnias“, - irztelėjo 
Chadidža. Religija - spąstai kvailiams. 

- Sakyk, Chadidža, kas, tavo nuomone, tas vy- 
rukas? 

Akimirką Chadidža žvelgė į Chloją, paskui stipriai 
ją apkabino ir priglaudė prie savęs. Čiūčiuodama pa- 

glostė jai plaukus. Po to nusivedė į virtuvę; ruošda- 
ma karštą šokoladą išdėstė jai savo sukurtą teoriją, 
o Chloja tuo metu skandino baimę Bacho „Siuitoje 
violončelei“. 

— Neabejoju, čia įsivėlęs mano brolis. Vos tik pra- 
sideda kokia velniava, ieškok Farido. 

— Bet telefonu kalbėjo ne Faridas. 

- Vienas tų tipų, kurie amžinai trainiojasi aplink 
jį. Galbūt Faridas ir vilkas, bet, patikėk, ne vienišas. 
Jame slypi du žmonės. Pragaro išpera ir kerėtojas. 
Jie keičia vienas kitą. Taip buvo visą vaikystę. Mano 
brolis - psichas. Jis tik atrodo normalus. 

- Liaukis, manęs tai visai neguodžia. 

- Tu turi žinoti vieną dalyką, Chloja. 

— Kokį? 

— Farido aš nebijau. Mes to paties kraujo, ir aš 
savyje jaučiu tą pačią jėgą. Beje, aš gimiau pirma. 
Mudu grūmėmės motinos pilve, bet jis išlindo antras. 
Ir taip bus visada. 

- Maniau, savo dvynį galima tik mylėti. 

- Blogiausia, kad aš jį ir myliu. Bet tai nekliudo 
man matyti jį kaip nuluptą ir juo nepasikliauti. 

— Ojei tai jis... 

— Dėl Vanesos? 

- Taip. Tu eitum į policiją? 

- Niekada neįduosiu savo brolio policijai. Kad ir 
kas atsitiktų. 


Jos įkėlė koją į asmeninį Maksimo gyvenimą; Ingrida 
buvo susijaudinusi. Tai, ką išvydo, jai patiko. Ją stebino 

tik viena: sienų nepuošė nė viena nuotrauka. Niekaip 
nebūtų įsivaizdavusi, kad buvusio fotoreporterio būs- 
tas bus toks. O Lolai, atrodo, aplinka nerūpi. Ji mato 
tik tikslą: atsakymą į klausimus. Drauge jos nerimas 
bemaž apčiuopiamas. 

Maksimas išėmė iš spintos didelį piešimo aplan- 
ką, atvertė jį ant stalo ir išėmė komikso originalus. 
Piešinius juodu tušu. Lengvas, tvirtas štrichas. Paau- 
gliai kažkokiame megapolyje, kur susipynę tradicijos 
ir dabartis. Ingrida atpažino Tokiją, jo greitkelius, 
traukinius, elektros stulpus, audžiančius virš gatve- 
lių laidų tinklą; jo svaiginamo bjaurumo dangorai- 
žius, dygstančius kaip grybai, kaimiškus kvartalus, 
jo gyventojų kasdienybę: dviratininkus ant šaligatvių, 
gatvės prekeivius, pardavinėjančius saldžiąsias bul- 
ves. Ir minią. Stotyse, parduotuvėse, sankryžose. Ir 
vienatvę. Regis, Rinko Jamada-Diušan labai įtaigiai 
bylojo apie vienatvę. 

— „Otaku“ - Rinko šedevras, - pasakė Maksimas. - 
Jos negąsdino opios temos. 

— Ką reiškia „otaku“? - paklausė Lola. 

- Tas, kuris slepiasi namie. Otaku - jaunuolis, 
kuris atsisako suaugti. Jis užsidaro namie, pamiršta 
tikrovę ir gyvena tik savo aistra. 

- Kokio pobūdžio? 

— Modeliavimas, laikrodžių, mokinukių kelnaičių 
kolekcijos, videopornografija ir taip toliau. 

- Įžvelgiu tam tikrą polinkį į fetišizmą? 

— Visai teisingai. Beje, stabus supa ištisa rinka. 
Nuotraukos, diskai, lėlės, vaizduojančios jaunas dai- 
nininkes, aktores. 

— Beveik kaip ir pas mus. 

- Japonijoje viskas sudėtingiau. Otaku išsižada 
gyvenimo visuomenėje suvaržymų, bet japonų vi- 
suomenė nepamiršta otaku ir pardavinėja jam tai, 
ką jis mėgsta. Į šį cinišką merkantilizmą ir nukreipta 
Rinko manga. 

— Apie ką ji? 

- Sunku apibendrinti - tai penkiolikos dalių pa- 
sakojimas. Jis prasideda nuo mokinukės su bikini, 
besifotografuojančios studijoje; pagal jos atvaizdą bus 
kuriamos ir pardavinėjamos figūrėlės. Ta mergaitė 
taps pagrindiniu kolekcijos eksponatu. Vieno visiškai 
kuoktelėjusio otaku kolekcijos. 

Maksimas užvertė aplanką. Paskui pripildė savo 
taurelę. Ingrida suprato, kad jis ketina nusitašyti. Ją 
pagavo noras nusitašyti drauge su juo. Tačiau Lola 
buvo nusiteikusi kitaip. Ji laukė, kol Maksimas baigs 
su savo prisiminimais. Beje, akimirką ekskomisarė ir 
eksreporteris įdėmiai žiūrėjo vienas į kitą netardami 
nė žodžio. Didelės apskritos Lolos akys buvo švelnios, 
bet kartu ir griežtos. Maksimas pasidavė pirmas: 

— Jūs norėjote sužinoti, kas buvo Rinko. Dabar 
jau žinote. 

- Tu atvertei tik vieną piešimo aplanką... 

Maksimas vėl nusišypsojo, bet į tą šypseną buvo 
graudu žiūrėti. Jei čia nebūtų Lolos, Ingrida būtų jį 
apkabinusi. Ji beveik virpėjo nesitverdama. 

- Atvažiuodama čia su manimi Rinko pasiaukojo - 
įkvėpimo ji sėmėsi iš savo tėvynainių gyvenimo. Pary- 
Žiuje piešė toliau, bet tai buvo visai kas kita. Ji nebejautė 
pulso. Galų gale Paryžiuje ji pasitiko savo mirtį. Liko 

jos piešiniai ir, kaip anądien sakiau Ingridai, jos pelenai 
ant židinio. Be to, kolekcija jos lėlių, vaizduojančių 
mokinukes, kuriomis ji naudojosi savo „Otaku“. Jeigu 
komisaras Grusė nori rasti ryšį tarp mano prisiminimų 
ir Vanesos Renžė, ką gi, tegu ieško. 

— Kaip Rinko mirė? 

— Buvo pasmaugta. 

Lola atsisėdo. Ingrida pasekė jos pavyzdžiu. Jai 
pakirto kelius. 

— Antras pasmaugimas, net po dvylikos metų 
pertraukos, - sakau tau tiesiai, Maksimai, - blogi 
reikalai. 

— Gali būti, bet tokia tikrovė. Ką, tavo nuomone, 
aš galiu padaryti? 

- Suteikti man kaip galima daugiau informacijos, 
kad galėčiau aplenkti Grusė. Na, pavyzdžiui, kokie 
buvo tavo santykiai su Vanesa? 

— Klausyk, tai iš tiesų kvepia policijos apklausa, 
Lola. 

— Pasistenk, Maksimai. 

— Ji dažnai užsukdavo su mumis pavalgyti. 

- Su mumis? 

— Su Chadidža ir Chloja. Mes visada valgydavome 
virtuvėje prieš pasirodant lankytojams. Vanesa prisi- 
dėdavo prie mūsų. Į mergaičių draugystę buvo gražu 
žiūrėti, o aš žinojau, kad piniguose Vanesa nesivarto. 
Be to, man ji atrodė liesoka, su mumis bent jau kaip 
dera maitinosi. 

- Išvada: tu ją dažnai matydavai. 

— Labai dažnai. 

— Negerai. 

— Manai? 

— Taip, manau. 

- Nematau, kas čia bloga atverti žmonėms savo 
duris. 

—- Mums žūtbūt reikia rasti liudytojų, mažąjį ru- 
muną. Po Vanesos mirties jis pradingo. 

- Konstantinas? 

— Tai tu jį pažįsti? 

- Jį atvedė Vanesa. Nuo to laiko jis retsykiais pas 
mane užsukdavo. Mėgo stebėti, kaip aš dirbu, ir šio 
bei to užkąsti. 

— Ar įsivaizduoji, kur jis gali būti? 

— Ne, nes niekada nieko jo neklausinėjau. Kons- 
tantinas atkeliavo iš toli, iš tų vietų, kurias pernelyg 
gerai pažįstu, ir aš neturėjau noro kapstytis po jo ma- 
razmus. Pavalgydindavau, šnektelėdavau. Apskritai 
mes bendravome veikiau gestais. 


Prieš Ingridą ir Lolą buvo vandens uždanga, užtvė- 
rusi Foburo Sen Deni gatvę. Visa tai stabdė tyrimą, 
erzino. Ingrida pakėlė galvą į stiklinį šaižiai aidintį 
Bradi pasažo stogą. 

— Per tokią liūtį vaikas, žinoma, tūno kur nors 
pasislėpęs. 

- Tikiuosi. Bet kodėl žmogiškos būtybės - ypač 
vaikai - turi taip gyventi, žinai, Lola? 

- Po Čaušesku žlugimo pasaulis suvokė, kad našlai- 
čių prieglaudose, velniškai primenančiose koncentra- 
cijos stovyklas, pūva dešimtys tūkstančių vaikų. Dik- 
tatoriaus, išpažįstančio gyventojų prieaugio politiką, 
aukos - jis norėjo pasitikti trečiąjį tūkstantmetį su du 

sykius padidėjusiu gyventojų skaičiumi. Kontracepsija 
uždrausta. Šeimai privaloma penketas vaikų. Valstybė 
įsipareigojo pasirūpinti tais, kuriuos stokodami pini- 
gų, meilės, visko, ko tik nori, apleido tėvai. Ištisa karta 
buvo paaukota kažkokio apgailėtino tipo didžioms 
idėjoms. 

— Ir niekas nieko nedaro? 

- Ne, daro - tuo užsiima įvairios organizacijos, bet 
darbo daug. Be galo, be krašto. Matai, Europa juda 
dviem greičiais. 

Abi ilgam nutilo, užsižiūrėjusios į verpetus, už- 
tvindžiusius gatvę ir plaunančius Lolos automobilį. 
Po kiek laiko gaudesys į stiklą virto tiesiog barbeni- 
mu. „Ir ką darome dabar? - pagalvojo Ingrida. Ji jau 
taikėsi pateikti tą klausimą Lolai, bet ši ją aplenkė: 

— Maksimas sykiu kalba ir tyli. Pastebėjai? 

— What do you mean? 

- Jis nenori visko mums pasakyti. Tai bado akis. 
Ak, kaip gaila! 

— Maksimas nenori galvoti apie praeitį. 

— Vienintelė bėda, kad praeitis labai nori, jog Mak- 
simas apie ją galvotų. 

Chloja Gardel sapnavo, kad jos kūnas - violončelė ir 
kad kažkoks nykštukas, nusitvėręs šaukštelį, bando 


* Kąnori pasakyti? (Angl.) 

pripildyti ją maisto. Jis mėgino brukti košę pro instru- 
mento garso išpjovas, kita ranka stipriai spausdamas 
jai burną. 

Ji gurktelėjo oro ir pabudo. Jautė vyro kūną, kurio 
nematė. Pabandė riktelėti. 

— Nestauk. 

Kad ir kokia išsigandusi, ji pažino balso tembrą. 
Ramų, tačiau ledinį. Tą iš telefono. 

Plykstelėjo šviesa, nutvieksdama veidą. Skustas 
kiaušas, kipšo barzdelė, įsmeigtos į ją akys. Čia pat 
išgirdo savo draugę: 

- Ei, paleisk ją, kretine! Kokį velnią čia išdarinė- 
ji? 
Vyriškis kilstelėjo ranką, ir pasirodė Chadidža. 

Ir Faridas. 

Chloja prisispaudė prie sienos. Tikėjosi, kad jis 
pradings. „Vos tik kyla kokia velniava, ieškok Farido.“ 
Chadidža buvo teisi. 

— Nenoriu, kad ji sukeltų ant kojų kaimynus. Savo 
labui pamiršk žodį „kretinas“. 

— Jums tiesiog reikėjo paskambinti, o ne veržtis 
kaip sumautiems fantomasams! 

- Atleisk, Faridai, bet tavo sesuo velniškai blogai 
išauklėta. 

— Gerai, visi į virtuvę - pasikalbėsime, - pavargu- 
siu balsu pratarė Faridas. 

Chloja ant pižamos užsitempė megztinį ir nusekė 
paskui. Bandė giliai alsuoti, kad surikiuotų mintis. 
Bergždžios pastangos - smegenyse pašėlusį tryptinį 
šoko tūkstančiai sumišusių vaizdų. Ji užsuko į vo- 
nią ir prarijo vieną daktaro Ležė tablečių. Susigriebė 

besivilianti, kad jis atsiras čia, vidury nakties. Atsiras, 
kad įtikintų Faridą ir jo bičiulį eiti sau. Jis pažabo- 
jo barzdylą policininką, kuris pačiame priepuolio 
įkarštyje norėjo išsivežti ją į skyrių, ir laimėjo truputį 
atvangos. Daktaras Ležė ne toks, kaip šitie pasiutė- 
liai, pripažįstantys tik jėgą. Ir bjaurisi visais tokiais 
vyrukais... 

- Jei ponia malonėtumėt, virtuvėje posėdis... 

— Tik išgeriu savo vaistus. 

Tai buvo Farido bičiulis. Dvimetrinis. Kiek baimės 
jai įvarė tas milžiniškas stuobrys! Nerimo banga kilo 
aukštyn, vėl suvirpo rankos. Ji negalėjo pakęsti, kai 
taip imdavo drebėti rankos. Jai atrodydavo, kad visa 
jos sistema gali užsikirsti ties tuo „nepaliaujamu dre- 
buliu“, ir kaip tada groti violončele? 

- Tikiuosi, nebandei niekur skambinti. 

— Turime tik vieną telefoną, ir jis prieškambaryje. 

— Dabar visi tamposi mobiliuosius... 

— Neturiu už ką tokio įsigyti. 

Virtuvėje Chadidža koneveikė brolį. Bet jis, at- 
rodo, jos neklausė. Veidas toks, kaip blogiausiomis 
savo dienomis, žvilgsnis nudelbtas į rankas. Chloja 
prisiminė sidabrinius jo žiedus. Tą naktį prie kanalo 
jie tviskėjo. O paskui tas kraujas, visas tas kraujas. 
Chloja užgniaužė kylantį šleikštulį ir prisivertė atsi- 
sėsti prieš Faridą; šis nė nekilstelėjo į ją akių. Mintyse 
ji palaimino daktarą Ležė - jo tabletės pradėdavo 
veikti po poros minučių. Jai jau geriau. 


Chadidža Žanui Liukui priminė Mistengetę. Tokia 
mažutė paryžietė, prišnekės pilną maišą. Iš tų, ku- 

rios, įsisprendusios į klubus, nedvejodamos apšauks 
jus kretinu. Jis nemėgo mušti merginų, bet šitai būtų 
užtvojęs daug nesiprašydindamas. Chloja - kitas 
reikalas. Tikra varguolė, skurstanti draugės šešėlyje. 
Žanas Liukas galvojo, kad tokiomis droviomis storu- 
liukėmis, įsikalusiomis, kad jos baidyklės, - pernelyg 
mažomis, nepasidažiusiomis, neskoningai apsirengu- 
siomis - verčiau nepasikliauti. Ji neaiškiai panėšėjo 
į Eleną Makartur - trumpi tamsūs plaukai, apvalūs 
skruostai, riesta nosis. Gali būti, kad tos Chlojos 
būdas tvirtesnis, nei atrodo. 

Jis pabandė susikaupti ir įžvelgti jos sielą, tačiau 
greta Chadidžos, kuri neužsičiaupdama tarškėjo, tai 
buvo nelengva. Bet Faridas tepaklausė viena: „Kur 
pinigai?“ Dabar jis buvo ant katedros nusileidęs An- 
gelas, prašmatni chimera, laukianti, kad mirtingųjų 
bendruomenė liautųsi tauškėti ir jis galėtų pakilti. Jis 
buvo aukštybėse, nugrimzdęs į savo didžiąją niaurią 
tylą - palenkta galva, primerkti vokai, nusvirusios 
rankos. Chloja vogčiomis dirsčiojo į jį - ji velniškai 
jo bijojo, tai buvo ryšku taip pat, kaip Elena Makartur 
burė televizijos ekrane. Chloja suprato, su kuo turi 
reikalą. Arba žinojo. „Ji žino apie Faridą kažką, ko 
nežinau aš, - pagalvojo Žanas Liukas. 

— Tu įsmunki kaip vagis, per tave mes vos negau- 
name galo iš baimės, ir viskas, ką sumanai pasakyti: 
„Kur pinigai?“ Ir aš turiu tau vieną klausimą, Faridai. 
Ar tu nužudei Vanesą? 

Faridas atsisuko į ją. Paskui pasakė: „Ne“. Tiesiog 
„ne“. Nieko neprikiši. 

- Ir aš turiu patikėti tavo žodžiu! 

Jis į tai nieko neatsakė, tiktai spitrijosi į ją savo 
tamsiomis akimis, kuriose klaidžiojo neaiški panie- 
ka. Žanas Liukas prisiminė Nojaus ir Farido ginčą dėl 
Chadidžos. Faridas buvo įsiutęs, nes jo sesuo miegojo 
su ne musulmonu, gerokai už ją senesniu tipu, kuris 
nė neketino užmauti jai ant piršto žiedo. Be to, ji 
norėjo tapti aktore arba dainininke. „Juokinga, koks 
konservatyvus gali būti Faridas, - pagalvojo jis. 

— Mūsų durys nebuvo išlaužtos. Kaip tu tai paaiš- 
kinsi? Juk ką tik dabar įėjai su raktu? 

— Neturiu ko tau aiškinti. Dar kartą klausiu: kur 
pinigai? 

— Apie kokius pinigus galų gale tu kalbi? 

Faridas atsiduso, paskui šyptelėjo kažkokia siel- 
vartinga šypsena. Kai Žanas Liukas paskutinį kartą 
matė jį taip šypsantis, jo pašnekovui viskas labai blo- 
gai baigėsi. 

— Mums išdegė graži operacija. Aš nusprendžiau 
atiduoti savo dalį Vanesai. 

- Paskutinis apiplėšimas Eliziejaus laukuose - tavo 
darbas? 

— Ne tavo reikalas. Vanesa mano pinigų atsisakė. 
Aš nenusileidau. Ji pasakė, kad atiduos juos kažkokiai 
organizacijai, globojančiai rumunų vaikus. 

— Tikrai? 

— Taip. 

— Ir tu palikai jai pinigus? 

— Tarsi nežinotum. 

— Ne tik nežinau, bet net nesistengiu suprasti, ko- 
dėl norėjai atiduoti jai tuos pinigus. 

- Tavo tiesa, ir nesistenk. Šiaip ar taip, tai ne tavo 
reikalas. 

— O, ir dar kaip! Vanesa buvo mano draugė, o tu - 
mano brolis. Bet nesuprantu, kodėl ateini ir kalbi su 
manimi apie tuos pinigus dabar, kai ji jau mirusi. 
Maniau, tu ją beprotiškai myli. Viskas buvo melas? 

— Nusispjaut man į pinigus. Noriu sužinoti, ar tu 
„nužudei ją, kad juos nusigvelbtum. 

— NE, BET TU NESVEIKAS, AR KĄ? 

- Ei! Ne taip garsiai! - įsiterpė Žanas Liukas. 

- Atsakyk, - lediniu balsu pratarė Faridas. 

— Eik tu šikt! - riktelėjo Chadidža. 

Farido antausis nubloškė ją nuo kėdės; atsitrenkusi 
į grindų plyteles ji sudejavo. Faridas spyrė jai į užpa- 
kalį. Dar kartą. Žanas Liukas stebėjo Chloją, jeigu jai 
kartais šautų į galvą kas nors tokio, kaip „sprunku“ ar 
„rėkiu“. Tačiau Chloja kaip didžiulis akmuo pūpsojo 
ant kėdės, tik vos vos mirkčiodama ašarų pilnomis 
akimis. 

O Faridas daužė, daužė. 

Netikėtai jie išgirdo Chloją. Iš pradžių silpną bal- 
selį, gožiamą Farido - jis plūdo seserį kekše - ir Cha- 
didžos riksmų. 

— Tai ne ji, baik, tai ne ji! Maldauju! BAIK, FA- 
RIDAI! 

Faridas atsitiesė, porą sekundžių skvarbiai žvelgė į 
Chloją. Čiupo ją už pečių ir purtė, purtė. To nereikė- 
jo - ji kalbėjo, žodžiai tryško kaip iš fontano. Juodasis 
angelas sugebėjo priversti tekėti žodžius - taip pat, 
kaip ir pinigus. 

— Mes grįžome iš „Gražuolių. Aš radau Vanesą 
negyvą ant lovos. Chadidža buvo vonioje. Nuėjau ir 
jai pasakiau, o ji pasakė, kad reikia tuoj pat kviesti 
policiją. Policija viską išnaršė. Pinigų nebuvo. Matyt, 
juos išsinešė tas, kuris tai padarė. Dar aš manau, kad 
jis pavogė Vanesos dienoraštį. Tik nebemušk jos, pra- 
šau, baik! Chadidža nieko nepadarė. Ji nebūtų suluo- 
šinusi Vanesos. Be to, ji niekada niekam nieko nesakė, 
niekada. Aš taip pat... Taigi baik. Maldauju! 

- Suluošinusi! Ką tu čia šneki? 

- Jis nupjovė jai pėdas. 

Faridas suakmenėjo. Pakerėtas draugo veido, Ža- 
nas Liukas akimirką net nebegirdėjo merginų aimanų 
ir verksmų. Paskui atsisuko į Chloją, suglebusią kaip 
skudurinė lėlė. Iš tikrųjų, Chloja žino kažką, ko neži- 
nau aš. Chadidža taip pat. „Ji niekada niekam nieko 
nesakė... aš taip pat... pavogė dienoraštį...“ 

— O ką policija? - paklausė Faridas. 

— Nieko, - atsakė Chloja. - Jie ieško tarp artimųjų, 
apklausia žmones kvartale, bet nieko neranda. 

— Ar Vanesa ką nors turėjo? 

- Ne. 

- Tau į gera, jei būsi tuo tikra. 

- Po tavęs ji niekada nieko neturėjo. Manau, ne- 
bematė vyrų. Vanesą domino tik jos darbas. 

- Pradedu svarstyti, ar tik ji nebuvo teisi, - silpnu 
balsu tarstelėjo Chadidža. 

Ji nepakenčiama, tačiau, reikia pripažinti, - cha- 
rakterį turi. Žanas Liukas nutarė, kad akimirka tin- 
kama, ir įsiterpė: 

— Taip, bet kas kitas, jei ne meilužis, būtų taip be 
triukšmo įėjęs? Pamatė pinigus ir - viens-du - nu- 
tarė su jais išgaruoti. Vanesa norėjo jį sulaikyti, jis ją 
pasmaugė. Užmaskavo tai kaip maniako nusikaltimą. 
Taškas. 

- Jei farai jį suras, aš jį užmušiu, - pasakė Faridas. 

- Bloga pradžia, - įgėlė Chadidža keldamasi. 

Įsismaginusi ji dėstė toliau: 

— Vanesa jį apdraskė, jis ją ataušino. Pašeiminin- 
kavo. Dulkių siurblį paskandino vonioje. Ir išgraužk, 
jokio DNR. Suluošino ją nutvėręs kapoklę, pjausty- 
mo lentą, be to, lovatiesę, kad sugertų kraują. Tad 
suprantate - tokio nuovokaus tipo farams teks šiek 
tiek paieškoti. 

- Jeigu jie neras, tuo pasirūpinsiu aš, - vėl pratarė 
Faridas, lyg sesuo nebūtų nieko sakiusi. 

„Po velnių, viskas čia sudėtingiau, nei atrodė“, 
pagalvojo Žanas Liukas. 

Vos Faridui išgaravo visas alkoholis, Žanas Liukas 
po truputį ėmėsi reikalo. Pasiuntė su užduotimi Nojų, 
o pats stovėjo, prispaudęs ausį prie draugų kambario 
durų; Faridas viską papasakojo savo broliui. 

Jis įėjęs pas merginas su savo raktais, prisėdęs 
ant lovos ir žiūrėjęs į miegančią Vanesą. Glostęs jai 
plaukus, veidą, kol ši atsibudusi. Jo klausydamas Ža- 
nas Liukas pagalvojo, kad Angelas, matyt, velniškai 
geras lovoje. Vanesa elgusis su juo kaip su svetimu. 
Faridas praskleidęs krepšį, parodęs pinigus: „Čia 
tau... nebegaliu be tavęs gyventi...“ Vanesa nerea- 
gavusi - tikra ledo lytis. Mergina, iš kurios nieko 

nebeišspausi. Paskui užsivedusi kartoti: „Pasiimk 
tuos pinigus, man jų nereikia.“ Faridas palikęs krep- 
šį ant fotelio ir išsinešdinęs, kad neprikalbėtų to, ko 
vėliau gailėtųsi, ir kad duotų jai laiko pamąstyti. Pa- 
skutinės Vanesos frazės buvo tokios: „Viską atiduosiu 
organizacijai, globojančiai apleistus rumunų vaikus. 
Vaikystėje mano mėgstamiausia pasaka buvo Mergaitė 
su degtukais. Maniau, kad skurdas buvęs tik XIX am- 
žiuje. Aš klydau.“ Gatvėje Faridas apsižliumbęs kaip 
koks kvailys, kaip koks kvailys žliumbęs metro. Žmo- 
nės žiūrėjo į jį; jam buvo nusišvilpt. Verkė pirmą kartą 
nuo to laiko, kai vaikystėje tėvas išpėrė jį diržu. Įdomi 
detalė. Tėvas - juodųjų angelų gamybos meistras. 

Pirmas punktas: mes žinome, kas vyko kambaryje 
tarp Vanesos ir Farido. Ne kažkas. Antras punktas: 
nežinia, kaip išplaukti į jūrą ir drauge pakilti aukštyn. 
Dabar draugą blaško jo vidinių vėtrų bangos, treška 
stiebas. Faridas nori nudėti tą niekšą, kuris nužudė jo 
gyvenimo meilę. Nieko nuostabaus. Bėda ta, kad toji 
operacija gali užtrukti. Suluošinimas, apsitvarkymas 
bute, paskandintas dulkių siurblys. Labai sudėtinga, 
bet įgyvendinama. Reikės tik kantrybės ir valios. Kaip 
regatoje Route du Rhum. 

Pagaliau jie išėjo. Chloja guodė draugę. „Keista pa- 
dėtis, - galvojo ji. - Anksčiau Chadidža buvo tvir- 

čiausia iš mūsų trijulės. Pirmą kartą ją guodžiu aš. 
Chadidža tysojo ant lovos, chloja tepė jai sėdmenis 
ir šlaunis arnikos tepalu. Faridas neišmargino sesers 
veido. Tačiau Chloja įtarė, kad jis tiesiog nenorėjo 
atkreipti policininkų dėmesio. 

- Rytoj pirmiausia primink man, kad užsakyčiau 
kitus raktus, - pratarė Chadidža. (Jos graži garbanota 
galvutė skendėjo tarp paklodžių. Ji buvo išsekusi.) 
Bet pridūrė: - Aš tavim didžiuojuosi, kaip reikiant jį 
suraitei. Pasakei viską, ko reikėjo, kad tai skambėtų 
įtikinamai. 

— Pati nustebau. Niekada nebūčiau pamaniusi, 
kad galėčiau meluoti tavo broliui. 

Chloja svarstė, ar jos melo pakaks, kad Faridas ir 
jo milžinas laikytųsi atokiau. Viskas priklausys nuo 
to, ką Chadidža nuspręs dėl pinigų. Pajutusi, kad ši 
tuoj užsnūs, apklojo ją, išėjo iš kambario ir sėdo prie 
kompiuterio. 

Dar niekada jai nebuvo taip knietėję pasikalbėti 
su Piteriu Penu. Jos bendraamžiu, gimusiu Pary- 
žiuje, mėgstančiu muziką, komiksus, kiną. Jis gy- 
veno Tokijuje, kur prieš keletą metų buvo perkeltas 
jo tėvas. Motina triūsė po namus ir rūpinosi juo, 
dviem jo broliais ir seserimi. Žinoma, Piteris Penas 
buvo tik pseudonimas, bet tokia jau taisyklė - taip 
gali jaustis laisvas. Chloja įsivaizdavo jį pagal kuklų 
jo aprašymą: „tamsiaplaukis, mėlynakis, vidutinio 
ūgio“. Per keletą savaičių jaunuolis tapo jos patikė- 
tiniu. Ji išdrįso pasipasakoti jam apie savo bulimiją, 
vėmulius, kurių kartais griebdavosi prisivalgiusi iki 
blogumo. 

Po Vanesos mirties jų laiškų tonas pasikeitė. Piteris 
užjautė ją labiau, negu anksčiau. 

Jis norįs tapti rašytoju, ir jį domina viskas, kas 
susiję su žmogaus siela. 

Šiąnakt ji ketino papasakoti jam apie Farido ir 
jo milžino apsilankymą, ir dar banknotų prikimšto 
maišo istoriją. Piterio draugystė buvo švelni ir niekuo 
negrėsė. Pasislėpusi už savo pseudonimo Chloja keitė 
vardus ir vietų pavadinimus. Ji buvo Magdalena - 
užuomina į Bachą, mėgstamiausią jos kompozitorių. 
Chadidža virto Žasmina, o jos brolis - Karimu. Krai- 
pyti tikrovę buvo labai smagu. Taip ji jautėsi artimes- 
nė Piteriui, kuris troško pakeisti gyvenimą, kad šis 
taptų jo kūriniu. Ir nebe taip bijojo. 

Chloja atidarė savo elektroninį paštą. Ten buvo 
žinutė nuo Piterio Peno. 

„Hello, Magdalena! Tokijuje rauda imperatoriaus 
šeimos gerbėjai. Penktadienį buvo kremuotas princas 
Takamodo, miręs nuo širdies smūgio. Kine atradau 
paskutinį Takeši Kitano'. Su koviniais filmais baigta. 
Dolls“ - audringa meilės istorija, kurioje pasakojama 
apie lėles, vargšes žmogiškąsias marionetes...“ 

Skaitydama ji ruošė atsakymą: 

„Sveikas, Piteri, atrodo, šiąnakt aš atsidūriau kito- 
je ekrano pusėje, tikrame koviniame filme...“ 


- Berniūkštis vardu Konstantinas. Maždaug dvyli- 
kos metų, vilki juodą striukelę su gobtuvu. O jo plau- 
kai iš tikrųjų labai šviesūs. 

* Takeši Kitano (Takeshi Kitano, g. 1947) - japonų kino režisierius, aktorius, 


poetas, dailininkas. 
** Lėlės (angl.) - T. Kitano filmo pavadinimas. 

Nėjaus bulvare Lola kamantinėjo prostitutę aukš- 
tais sidabriniais batais, blizgančiu rausvu apsiaustu, 
praskleistu virš apdarų, aiškiai nepritaikytų šiam metų 
laikui. Jai galėjo būti tarp dvidešimt ir trisdešimt. Ji 
buvo mažiausiai penkiasdešimta, kurią Lola ir Ingri- 
da apklausė Maršalų bulvarų žiede. Jos nutarė, kad 
reikėtų paklausinėti merginų, dirbančių albanams. 
Bet nė viena jų negalėjo ar nenorėjo pažinti mažojo 
rumuno. Naujoji Lolos pašnekovė kalbėjo su ryškiu 
Paryžiaus akcentu. 

— Net nebežinau, į ką tie vyrai panašūs - tiek jų 
prisižiūrėjau. 

— Kuo tu vardu? 

— Mane vadina Barbara. Ar neturi cizos? 

- Turiu. Jei taip, paimk visą pakelį. Reikėtų baigti, 
jaučiu, kaip mane griebia gripas. | 

— Tereikia pasiskiepyti. 

— Taigi Konstantinas slapstosi. Jam baisu. Jis be- 
veik nekalba prancūziškai. Jis mažas, kaip visi vaikai. 
Vadinasi, Konstantinas nepanašus į visus tuos vyru- 
kus, kurie praslenka tau pro akis. Bet labai gali būti, 
kad jį užverbavo albanai. 

— Aš jiems nedirbu. 

- Taip ir maniau, bet visos tavo kolegės už dešimt 
metrų kalba su slavišku akcentu. 

- Ir yra ne mažiau dešimt metų jaunesnės už mane, 
žinau. Patikėk, tai ne juokas. Bet aš vis tiek nežinau, 
apie ką tu kalbi. Klausyk, o tu iš tiesų nekaip atrodai. 
Vakcina veikia ir farus. 

- Šiuo metu neturiu laiko. 

— O aš, manai, turiu? Bet palauk, leisk pagalvoti... 
kodėl tau nepaklausus Kavos? 

— Kas ji tokia? 

- Ji su savo vaikinais sukinėjasi furgonėliu po Mar- 
šalų bulvarus. 

— Motorizuota kolegė? 

— Ne, ne. Jos autobusiukas priklauso vienai orga- 
nizacijai. „Ištiesta ranka“ - taip jie vadinasi. Dalija 
vaistus, vakciną. Jie mane ir paskiepijo. Ir prezerva- 
tyvus, gelį, aspiriną ir kavą. Todėl ją ir vadina Kava, 
ir dar dėl to, kad jos oda kaip kava su pienu. Mes 
pasišnekame. Jie visai mieli ir kaip vienam kartui ne 
per daug įkyrūs. 

— Bet man nereikia skiepytis, man reikia Kons- 
tantino. 

— Ei! Aš kalbu ne apie skiepus. Kava sukinėjasi be 
paliovos, gal bus mačiusi tą tavo Konstantiną. 

- Ir kur rasti tą „Ištiestą ranką ? 

— Paprastai ji pati tave susiranda. Suk ratą bul- 
varais ir galiausiai susitiksi baltą jų furgonėlį. Arba 
pasilik čia. Šiąnakt jie dar nepravažiavo. 

- Jie čia pravažiuoja kiekvieną naktį? 

— Oi, ne, aš taip nesakiau. 

— Būtų pernelyg gražu, Barbara. Gerokai per 
gražu. 


Tad Ingrida ėmė sukti ratus Maršalų bulvarais. Lola 
baigė rūkyti, ir jos riedėjo užsidariusios langus. Esmi- 
nė permaina. Tačiau Lola neslėpė, kad tai jai ne prie 
širdies. Buvo ketvirta valanda ryto, rūkas ir lietus kaip 
susitarę taikėsi prikabinti jai gripą. Kad ir kokiu ereliu 
dėjosi Lola Žost, ji buvo tokia pat, kaip visi. Ingrida 
svarstė, ar ji nekarščiuoja. 

— Nemanai, kad turėtum grįžti namo, Lola? Pra- 
tęsime rytoj. 

— „Aš mačiau naktis, gražesnes už dienas, jos 
nustelbdavo švelnias Aušros varsas ir vidurdienio 
spindesį.“ 

— What? 

— Nesuk galvos. Aš buvau prancūzų kalbos mo- 
kytoja. Vieni kolekcionuoja mokinukių kelnaites, o 
aš - citatas. 

— Daug jų žinai“ 

— Daugybę. 

— Kodėl nuėjai į policiją? 

— Dėl tos pačios priežasties, dėl kurios užsiimu 
dėlionėmis. Vieną gražią dieną, kai geriau susipažin- 
sime, aš tau paaiškinsiu. 

— Tu buvai ištekėjusi? 

- Taip, už vieno anglo. 

— Oh yeah?“ Tai tu gerai kalbi mano kalba? 

- Ne taip gerai, kaip tu maniške, tačiau puikiai ją 
suprantu. 

— What happened to your english hubby?“" 

— Mes jau seniai išsiskyrėme. 

- Why?“ 

- Klausyk, Ingrida, tu važiuoji „tvingo“ per Pary- 
žių, o ne autobusu per Oklahomos Sitį. 


* Pjeras Moro de Mopertuji (Pierre Moreau de Maupertuis) - XVIII a. 
prancūzų mokslininkas (aut. past.). 

** Štai kaip? (Angl.) 

*** Kas nutiko tavo anglui vyreliui? (Angl.) 

**** Kodėl? (Angl.) 

Lola padavė ranką Gijomui Foželiui, kuris sėsdamas 
į jos automobilį be entuziazmo atsakė į tą spustelė- 
jimą. Pakartojo jam tai, ką buvo sakiusi telefonu: ji 
suradusi Konstantiną „Ištiestos rankos“ furgonėlyje 
ir iš anksto dėkojanti jam už tai, kad jis jiems paver- 
tėjaus. Ta organizacija galėjo pasiūlyti geros kavos ir 
nuoširdžiai išklausyti, tačiau niekas ten nemokėjo nė 
žodžio rumuniškai. 

Koljie riedėjo aplinkkeliu, Lola mąstė, jog vis dėlto 
ji pasirodžiusi mandagi. Atvažiavo paimti Foželio iš 
namų Granž o Belo gatvėje. Ta proga užsuko į vais- 
tinę. Susidorojusi su kylančia temperatūra bandė pa- 
laikyti pokalbį, stumdamasi aplinkkeliu, kur tolydžio 
nepastebimai tirštėjo automobilių srautas. Tačiau nuo 
pat kelionės pradžios į visus jos bandymus Foželis 
teatsakinėjo trumpomis frazėmis. 

Jai knietėjo tuo ir baigti šį reikalą ir pradėti tikrą 
policijos apklausą. Kokie iš tiesų buvo jūsų santy- 
kiai su Vanesa Renžė? Ką jūs veikėte lapkričio septy- 
nioliktąją, sekmadienį, tarp devintos ir vienuoliktos 
valandos ryto? Bet verčiau kiek galint labiau tausoti 
globos centro direktoriaus nuotaikas. 

Lola pro Viletės vartus išsuko iš aplinkkelio. Pil- 
koje dangaus drobėje ryškėjo tamsiai mėlyni Moks- 
lo muziejaus pastatai. Ganėtinai gražu ir ganėtinai 
liūdna. O toliau, Urko kanalo prieigose, vaizdas tapo 
liūdnesnis ir nebe toks gražus. Vienintelė aplinkos 
puošmena buvo Ingrida. Palikta budėti ji matavo 

žingsniais niūrų bulvarą, o šviesūs jos plaukai spin- 
dėjo ryto šviesoje. 

— Berniūkščiui viskas gerai? - paklausė jos Lola. 

— Jis užkandžiauja drauge su Kava. 

— Su tavimi kalbėjo? 

— Laukdama tavęs palikau jį ramybėje. Bet kon- 
taktas teigiamas. Jis manęs nebijo. Atidaviau jam savo 
ausinę kepurę. 

Konstantinas sėdėjo už stalo moters ir dviejų vy- 
riškių draugijoje. Neoninėje furgonėlio šviesoje jo 
plaukai atrodė beveik balti. Lola atsargiai žengė į prie- 
kį, suvokdama savo masyvumą furgonėlyje, pilname 
žmonių ir visokio šlamšto. Konstantinas puikavosi 
rudais karšto šokolado ūsais. Pamatęs Lolą atšlijo, 
pastatė puodelį ir nudelbė akis. Kimiai užsikosėjo, 
lyg kiauksėtų mažas šunytis. Paskui pamatė Foželį 
ir suprato, kad išdaigoms galas. Sykiu jam, atrodo, 
palengvėjo. Savo ruožtu atlėgo ir Lolai, - kad jam pa- 
lengvėjo, kad jis nori grįžti į doros kelią. Į tą vienintelį 
kelią, kurį jie gali jam pasiūlyti. Bent kartą užklupta 
netikėtai ji svarstė, ką čia pasakius. Kokius žodžius 
pasirinkti? Ji galvojo apie Tuseną Kidžo, apie savo 
anūkes, sūnų, apie Konstantino motiną, palikusią 
savo vaiką ar atidavusią jį mafijai, apie savo draugys- 
tę su Maksimu, kuria ji iš paskutiniųjų troško tikėti, 
apie baimę prarasti savo draugą Maksimą, baimę, 
augančią joje, nes nuovargis kartais pašėlusiai kursto 
mūsų baimę. Ak, velniai rautų, kaip ji pavargo. 

- Ar galiu su jumis pasikalbėti? 

Priešais Lolą stovėjo mergina, turbūt ne aukštesnė 
nei metras penkiasdešimt. Apskritas veidas karamelės 

spalvos oda nusėtas strazdanomis, akys už akinių stik- 
lų - neįprastai skaidriai žalios spalvos. Akimirką Lola 
koks Tuseno Kidžo spindulys. „Arba nakties nuovargis 
krečia paiką pokštą mano smegenims, - toptelėjo jai. — 
Bet ne. Tusenai, Tusenai, tu po truputį grįžti pas mane. 
Keistą akimirką pasirenki, vyruti. Bet ką gi, aš visada 
čia, tavo paslaugoms.“ 

- Jam reikia gydytojo, - griežtu tonu pareiškė jau- 
noji moteris. - Man atrodo, Konstantinui nosiaryklės 
uždegimas. Ir jis, matyt, jau seniai seniai nieko burno- 
je neturėjęs. Be to, jam baisu. Čia per daug žmonių. 

— Tikrai pritariu, panele. Taigi visi išlipa iš furgo- 
nėlio, be kitų ir aš, o su Konstantinu kalbėsis Gijomas 
Foželis. Mano kolegė Ingrida tik klausysis. Viskas 
vyks pamažėle. Taip tinka? 


Kai Ingrida išlipo iš furgonėlio, Lola laukė jos au- 
tomobilyje po įžūliai gražiu dangumi. Ryškiaspalvė 
beribė mėlynė, po kurią klaidžioja mažučiukai labai 
švarūs debesėliai. Virpėdamas balta šviesa dangus 
skelbė žiemą. Tame lediniame spindesyje violetinis 
„tvingo“ kėbulas atrodė it gyva materija. Lola nuleido 
langą. Ingrida sustojo prie automobilio durelių. 

- Jis pabėgo, nes labai mylėjo Vanesą. Kai ji mirė, 
Konstantinas pasijuto apleistas. Bet jis įsitikinęs, kad 
su mafija Vanesa niekada neturėjo nieko bendra. 

- Turiu pasakyti, tai blogai. 

— Kodėl? 

- Jei Vanesą suluošintų albanų mafija, pagarsėjusi 
nepaprastu žiaurumu, viskas logiška. O dabar mes 

tikri, kad susidūrėme su kažkokiu psichu. Gerai, to- 
liau, Ingrida. 

— Foželis pasilieka. Pabandys įkalbėti Konstantiną 
grįžti su juo į globos centrą. Mažylis sutinka pasiro- 
dyti gydytojui. 

— Tik nesakyk, kad tai viskas, Ingrida? 

— No! Wait! Vanesa ir Konstantinas šnekėdavosi. 

— Maniau, ji nekalbėjo rumuniškai. 

— Ji visada rasdavo kokį berniūkštį, kad verstų. 
Matyt, stengėsi jį padrąsinti. 

- Iš tikrųjų, jei Vanesa jautė, kad jai kažkas gresia, 
tai savo rūpesčius būtų patikėjusi tik jau ne berniūkš- 
čiui, kurio gyvenimas ir taip nelepina. 

— That's right.“ Bet ji išmokė jį: jei turi rūpesčių, 
kad tau palengvėtų, turi kalbėti, piešti arba rašyti. 
Štai čia darosi įdomu. Vanesa jam išsipasakojo, kad 
jau seniai rašo dienoraštį ir kad tai jai padėję. Padėję 
gyventi. 

— Ar tik nebūsime pasistūmėję į priekį? 

Sulig tais žodžiais Lola paskambino Žeromui Bar- 
telmi. Ingrida išgirdo, kaip ji kreipiasi į jį: „mano my- 
limiausias agente“. Pokalbį Lola baigė susimąsčiusi, 
paskui papasakojo, ką sužinojusi iš leitenanto: tarp 
daiktų, paimtų iš Troškimų skersgatvio, dienoraščio 
nebuvę, vitrinų daužytojas Vanesos Renžė reikalu 
neturėjęs ką pasakyti, nebent: „Dėmesio, nesaugu!“ 
Maksimas Diušanas po pietų buvęs iškviestas į Lui 
Blano gatvės komisariatą. 


* "Ne! Palauk! (Angl.) 
** Teisingai (angl.). 

- Eime aplankyti Chlojos ir Chadidžos. Policijai to 
dienoraščio jos neminėjo. Aš jau svajoju. Įsivaizduok: 
tame dienoraštyje - draugužio vardas, parašytas di- 
džiulėmis raidėmis. Ir galbūt raktai nuo negandų 
skrynelės - pradžių pradžia. 

- Kas tau sakė, kad tas draugužis egzistuoja, Lola? 
Kodėl visos merginos privalo tokį turėti? 

- Ta Vanesa buvo velniškai graži. 

- So what? 

— Keista, bet kažkas man kužda, kad paskutinis 
žodis čia bus ne mano. Verčiau važiuojame į Mono- 
prix. 

- Į kurią? 

— Po paraliais, į tą Švento Martyno gatvėje. Grįž- 
tam namo. Na! Į mašiną. 


Pirmą kėlinį Lolos gripas pralaimėjo. Ingrida paskui 
savo energingąją bendražygę suko dešinėn, paskui 
kairėn, kopė laiptais, paskui vėl suko dešinėn ir kai- 
rėn, - bet kaip sparčiai toji mina, kai ją pagauna ryž- 
tas! Ko ji ieško? „Išdrįskite suderinti nesuderinama 
kartu su mūsų naujaisiais kūrėjais! Šilkas ir stam- 
būs škotiški langeliai. Fatališkos moters pėdkelnės 
ir čempionės sportbačiai. Paverskite savo garderobą 
jaukalyne!“ - guviai, drąsinamai kuždėjo balsas, skir- 
tas vilioti pirkėjas tarp reklamos fragmentų ir fono 
muzikos pliūpsnių. Lola ūmai sustojo, pareiškė, kad 
prancūzų žodynas darosi toks pat netašytas, kaip 
amerikiečių, pamerkė Ingridai ir nuskuodė toliau. 
Pagaliau jos sustojo kanceliarinių prekių skyriuje. 


* "Na, ir kas? (Angl.) 

— Kokios spalvos? 

Lola rimtai, be galo rimtai rodė į dvi užrašų kny- 
gutes. 

—- Kam jos? 

— Staigmena, Ingrida. Tai kokios spalvos? 

— Mm... raudonos. Kaip tavo chalatas. 

- Pirmyn, gudragalve. 


Oficialiai restoranas dar nebuvo atidarytas, bet jos 
įsitaisė už įprasto Lolos Žost stalelio. Maksimas triūsė 
prie viryklės. Chloja salėje dengė stalus. Chadidžos 
nė kvapo. 

- Jai atranka vaidmenims, - paaiškino Chloja. - 
Ateis vėliau. 

- Tai atnešk mums ko nors užkąsti, - pasakė 
Lola. 

- Taip, bet ko? 

- To, kas paruošta. Ir tegu pašildo kavos. 

- Žinoma, ponia Lola. 

Chloja grįžo, nešina dviem virtos kiaulienos su 
lęšiais lėkštėmis. Nepamiršo ir namų vyno. 

- Jei išgersime, subesime nosis į lėkštes, - pasakė 
Ingrida. 

- „Valgyti - skrandžio poreikis, gerti - sielos po- 
reikis, - pareiškė Lola, pildydama taures. 

— Kas taip pasakė? 

— Brija Savarenas. 

— Negirdėjau. 


* Brija Savarenas (Jean Anthelme Brillat-Savarin, 1755-1826) - žymus 
prancūzų gastronomas, visą gyvenimą epikūrininkas tikrąja filosofine 
šio žodžio prasme. 

— Nieko nuostabaus. Nagi, susidaužkime. Už tiek 
dienos, tiek nakties gražuoles, tai yra, už Ingridą Dizel 
ir Lolą Žost. Ir gerai kramtyk, mieloji, tada išsibu- 
dinsi. 

- Lęšiai pusryčiams - keistoka, Lola. 

- Neperdėkime, jau ketvirtis dvyliktos. O štai 
violetinė su geltona perujietiška kepuraitė per pus- 
ryčius - labai keista. 

— Monoprix vyko jų išpardavimas. 

- Taip pat nieko nuostabaus. 

— Dar truputį pabūsiu su ja, niekaip ausys nesu- 
šyla. 

Vėliau Lolą, atrodo, apėmė stingulys, nuo kurio 
merkėsi akys. Namų vyno grafinas ištuštėjo didžiąja 
dalimi jos pastangomis, ir ji užsisakė trečią „dvigu- 
bą espreso . Kad ir kokia pavargusi, Ingrida įdėmiai 
stebėjo ją ir galvojo, kad tyrimas netikėtai sustojo 
vietoje, kad Lola nė nebeprisimena raudonojo blok- 
noto, snūduriuojančio jos lietpalčio kišenėje. Bet 
bendražygės balsas privertė ją pakeisti nuomonę: 

- Prisėsk prie mūsų penketui minučių, Chloja. 
Nagi, na! 

Mergina nenoromis prisiartino ir stovėjo, nežino- 
dama, ką daryti. 

- Sėsk, - paragino Lola. 

- Bet klientai renkasi, ponia... 

- Tik porai minučių. 

Chloja atsisėdo šalia Ingridos. Lola iš kišenės iš- 
sitraukė raudonąjį bloknotą, pakratė jį ore, paskui 
padėjo ant stalo ir uždengė savo plačiu delnu. 

- Žinai, kas čia? 

— Ne, ponia Lola. 

- Vanesos dienoraštis. 

Ingrida įdėmiai stebėjo merginą. Tiesa, sudvejojo 
ji tik sekundėlę, bet sudvejojo. Bandė susigriebti - 
per vėlai. Ingrida buvo sužavėta nepalaužiamos savo 
bendražygės. 

— Vanesa čia rašo apie savo mylimąjį. 

— Tikrai? 

— Tu jį pažįsti. 

— Ne. 

- Tai buvo ne klausimas, Chloja. 

— Kad ne, ponia, nepažįstu. 

— Tuomet žinai, kad toks yra. 

— Aš taip nesakiau. 

— Už tave pasakė tavo akys. 

— Tikrai nežinau, apie ką jūs kalbate. 

- Žinai, kad aš atsistatydinusi, tiesa? 

- Taip, Maksimas man sakė. 

— Tu manim pasitiki? 

- Žinoma, ponia Lola. 

— Tai ko bijai? 

— Ne, nieko, tiesiog susinervinusi dėl viso to, kas 
įvyko šiomis dienomis. 

— Suprantu, bet aš neketinu sulaikyti nei tavęs, 
nei tavo buto draugės ar šeimininko. Ar žinai, kad 
jis iškviestas į komisariatą? Maksimas - mano drau- 
gas. „Gražuolės“ - mano restoranas. Mano amžiaus 
žmogus laikosi savo smulkių įpročių. Gerai pamąstyk, 
Chloja. Padėdama man rasti tą, kuris taip padarė, tu 
padėsi Chadidžai ir Maksimui. Ir sau pačiai. 

„Damned! Holy smoke!“- pagalvojo Ingrida, žiū- 
rėdama, kaip Chadidža Junis praveria „Gražuolių“ 
duris, grįždama iš savo atrankos ar dar kažko. Vešlios 
garbanos, ilgas juodas švarkas virš ankšto leopardo 
kailio rašto megztinėlio, išblukę glaudžiai aptempti 
džinsai, žaismingi aukšti batai - ji be šypsenos pasvei- 
kino jų trijulę, taikėsi įsmukti į virtuvę, bet pamačiusi 
Chloją pasuko prie jų staliuko. 

- Kas čia vyksta? 

— Ponia Lola nusprendė lygiagrečiai vykdyti savo 
tyrimą, - paaiškino Chloja. 

Ingrida atkreipė dėmesį, kad Chadidžos pasirody- 
mas paveikė Chloją kaip balzamas. Ji lengviau rinko 
žodžius, vėl atgavo pasitikėjimą savimi. Lola taip pat 
tai pastebėjo. Ir veržliajai Maksimo sužadėtinei atsakė 
akmenine tyla. Kad ją įbaugintų. 

— Kad neverta, ponia Lola. Mes jau ir taip pakan- 
kamai apgultos jūsų buvusių kolegų. Vis dėlto juk 
nenorite, kad visa tai pasidarytų nebepakenčiama? 
Na, eime, Chloja, mes turime darbo. 

— Ramiau, gražuole, - sulaikė ją Lola. - Taip len- 
gvai nepaspruksi. 

- Lola, jūs - Maksimo draugė, ir aš privalau jus 
gerbti, bet leiskite jums pasakyti, kad man - buvusi ar 
ne - jūs vis dar policininkė. Neseniai aš pirmą kartą 
susidūriau su jūsų kolegomis, ir nieko gražaus ten 
nebuvo. Manau, jūs visi verti savo reputacijos. 

— Ponia Lola rado Vanesos dienoraštį, - tyliu bal- 
seliu tarstelėjo Chloja. 


* Prakeikimas! Po perkūnais! (Angl.) 


122 


Akimirką Chadidža mąstė, nužvelgė bejausmį 
Lolos veidą, paskui prisitraukė kėdę ir apžargomis 
atsisėdo. Ingrida pripažino, jog darė ji tai stilingai. 
Beveik galėjai patikėti, kad tuojau užtrauks kažką 
labai paryžietiško, tiktai repo versija. Arba funk. Ta- 
čiau mergina ėmė juoktis - juokas buvo ne per daug 
linksmas ir tuoj pat nutrūko: 

- Minutėlę! Jūs radote Vanesos dienoraštį... 
gridai labai patiko, kaip ji tai darė - kad ji pati sugebė- 
tų išlikti tokia šalta ir nesutrikdoma! Bet Chadidžai, 
atrodo, tai įspūdžio nepadarė. 

— ..O juk nei aš, nei Chloja nesakėme Grusė, kad 
jis dingo. 

„Ji būtų galėjusi pasakyti: nei Chloja, nei aš, - 
pagalvojo Ingrida. Maksimas buvo teisus, teigdamas, 
jog Chadidža egocentriška. Dabar, kaip reikiant įdir- 
gusi, ji drožė toliau, palydėdama kalbą plačiais rankų 
mostais: 

- Tai muilo burbulas. Neįsivaizduoju, per kokį ste- 
buklą jūs būtumėte galėjusi rasti tą dienoraštį. Nebent 
pasmaugusi Vanesą. 

- Ponia Lola jį man parodė, - įsiterpė Chloja. 

— Ką gi, pirmyn! Ir aš noriu jį pamatyti. 

Lola išsitraukė iš kišenės raudonąjį bloknotą ir 
atskleidė tuščius lapus. 

— Muilo burbulas - o ką aš sakiau. 

— Galbūt, bet tas burbulas padėjo man sužinoti, 
kad judvi su Chloja ne viską pasakėte Grusė. 

— Kas norėtų šnekėtis su tokiu galviju? 

- Ar žinai, kad jis iškvietė Maksimą? 

- Ne. 

— Na, tai jau žinai. Dabar tavo žodis, mergaite. 

Ingridai nepatiko tai, ką ji matė: Chadidža, atrodo, 
neįstengė nuslėpti savo jausmų. Beje, ji susirūpinusi 
atsisuko į virtuvės pusę, į gardžius kvapus viso to, 
ką ruošė Maksimas, į susikaupusį valgį ruošiančio 
Maksimo profilį. 

- Prieš pradėdama dirbti Foželiui Vanesa budėjo 
prie durų „Žvaigždžių panoramoje“ Mažentos bul- 
vare. Kino teatre, rodančiame siaubo filmus. Gru- 
sė galų gale tai sužinos, bet aš suteikiu jums laiko 
avansą. 

- Good. Thats the spirit',- džiugiai pratarė In- 
grida. 

Chadidža sviedė į ją triuškinamą žvilgsnį, matyt, 
užgniaužusi klausimą, kuo visoje toje istorijoje dėta 
ji. Tačiau žvilgsnis buvo iškalbingas, ir dar koks! Kai 
Chadidža pakilo nuo kėdės ir pasuko į virtuvę, In- 
grida pajuto, kaip jai nusmelkė širdį. Iš jos povyzos 
buvo aiškiai matyti, kad praėjusios nakties vaidas kaip 
pamiršto lietaus vandenys nualmėjo nutekamuoju 
grioveliu. Ji įsivaizdavo, kaip mergina nusivelka savo 
ilgąjį švarką, rišasi prijuostę, apkabina Maksimą ir jį 
pabučiuoja. 


* Puiku. Taip ir reikia (angl.). 

Ingrida ir Lola pėstute traukė Mažentos' bulvaru. 
Ingrida buvo bepatikinti, jog tas žodis - pagarbos 
purpurinei spalvai išraiška, tad su malonumu klau- 
sėsi, kaip Lola atveria jai akis, pasakodama apie mūšį 
su austrais, užsimaukšlinusiais ne perujietiškas ke- 
puraites, o smailius šalmus. Greta šio painaus klau- 
simo Ingrida apmąstė nuovargio ir žmogaus kūno 
išteklių - ypač Lolos - ribų klausimą. Jau ne kartą 
savo šauniosios porininkės klausė, ar jai pakakę po- 
gulio, kurį ji neseniai sau leido, o gal verčiau truputį 
numigti, atidėjus rytdienai tai, ką galima nuveikti dar 
šią naktį. Žinoma, už tų klausimų slypėjo nuoširdus 
rūpestis, - bet ir lengvas asmeninio pobūdžio neri- 
mas. Šiąnakt Ingrida Dizel užimta, ir ji nežinojo, kaip 
tai pranešti poniai Lolai. 

Tai buvo gražus pastatas, matyt, šeštojo dešimt- 
mečio statybos. Kruopščiai atnaujinta „Žvaigždžių 
panorama“ nestokojo nei aukso, nei aksomo. Ingrida 
norėjo laimėti laiko, kol Lola dar nestumtelėjo stiklo 
ir vario durų ir stačia galva nepuolė į kibią apklau- 
są. Ji apsimetė susidomėjusi nuotraukomis iš filmų. 
Vienoje jų mėsinga juodaplaukė laidė gerklę, gaubia- 
ma kažkokių žalių garų, o jos kaklas rasojo įkaitusiu 
krauju, kurio lašai kaip rožinio karoliai riedėjo žemyn 
baltų krūtų link. Netikėtai Ingridai šmėstelėjo mintis: 
„Kodėl ji pagalvojo apie rožinį?“ - ir čia pat pamatė, 


* Magenta (sk. Maženta, pranc.) - purpurinė spalva; Magenta - Italijos 
miestas, prie kurio 1859 m. prancūzai sumušė austrus. 


125 


kad kino teatras stovi priešais skvero juosiamą baž- 
nyčią kitoje bulvaro pusėje. 

— Chirurgų apranga neatsitiktinai žalia. Žalią ir 
raudoną sieja gilus ryšys - ir organiškas, ir dvasingas, 
bet sunkiai apibūdinamas. 

- Štai kaip, Ingrida! Eime? 

- Lola, man tikrai buvo malonu tave lydėti, bet 
aš turiu pasimatymą. Iš tiesų turiu eiti. Susitiksime 
rytoj. 

— Tikiuosi, tai pasimatymas ne su pagalve, mie- 
loji? Tai būtų neverta tavęs. 

- Of course not!" 

— Bet juk aš tau sakiau, kad nemėgstu dirbti viena. 

- Šiaip ar taip, klausinėjant visada pirmu smuiku 
groji tu. 

— Būtent - pirmam smuikui reikia antro smuiko, 
kuris jam antrintų. Aš nemėgstu senos vienišos polici- 
ninkės vaidmens, Ingrida. Pasilik bent jau pradžiai. 

- All right! All right!“ 

„Žvaigždžių panoramos“ savininkas vadinosi Ro- 
dolfas Kantoras; tai buvo kresnas vyriškis pomada 
išteptais plaukais, praplikęs, bet ūsuotas. Vilkėjo dry- 
žuotu kostiumu, kurį puošė baltos medvilnės kišeninė 
nosinaitė. Kai į savo vėžlio kiauto kandiklį įsistatė 
cigaretę, Ingrida suvokė, kad žmogelis mėgdžioja 
Adamsų šeimynėlės tėvo stilių. 

Netrukus ji pastebėjo kasininką ir dvi durininkes, 
kurie pasirodė jai tokie pat gotiški, kaip ir jų šefas: 


* Žinoma, ne! (Angl.) 
** Gerai! Gerai! (Angl.) 

pirmasis puikavosi marškinėliais su skeletu, o mer- 
ginos vilkėjo juodas kaip derva sukneles, pabrėžian- 
čias vampyriškus jų veidus mirtinai išblyškusia oda, 
juodomis kaip anglis akimis, purpurinėmis lūpomis. 
Visa tai papildė tinklinės kojinės ir bateliai ant labai 
aukštų kulnų. Trys tarnautojai buvo visiškai ramūs, 
nors iš salės tolydžio aidėjo klyksmai. Ingrida pasitei- 
ravo, ar tai kažkoks ypatingas vakarėlis, ir Kantoras 
paaiškino, kad, priešingai, tai kasdienybė; šitos pa- 
stangos, ypač aprangos srityje, būtinos sukurti terpei 
ir įtikti žiūrovui. 

— Atėjau pakalbėti su jumis apie Vanesą Renžė, - 
pertarė jį Lola. 

Kantoras užsivėrė kaip Drakulos kapas pasiro- 
džius pirmiesiems aušros spinduliams. Keletą sekun- 
džių jų trijulę gaubė tyla, varstoma klyksmų, kuriuos 
slopino senoviškai oda muštos durys. „Žvaigždžių 
panorama“ - iš tikrųjų gražus kino teatras, - mąstė 
Ingrida. - Bet jau darosi siaubingai vėlu.“ 

- Pripažįstate, kad ji pas jus dirbo? 

— Dėl to nėra jokių abejonių. 

— Kaip ilgai? 

— Kokias tris savaites. 

- Žinote, ne kažkas. 

- Iš tikrųjų. Bet kam visi tie klausimai? Jūs iš po- 
licijos? 

— Ne visai. 

„Ir darosi vis vėliau ir vėliau“, - galvojo Ingrida, 
ieškodama kokios gudrybės, kad ištrūktų. 

— Tai jūs iš policijos ar ne? 

- Tarkime, kad aš - jaunyva pensininkė, privačiai 
pasamdyta aukos šeimos. 

- Aš sutinku kalbėtis. Bet su oficialiais valdžios 
atstovais. 

— Policijai šioje byloje trūksta motyvacijos. Laži- 
nuosi, jie pas jus neužsuks. Tad nusiraminkite - savo 
istoriją jūs pasakosite tik kartą. 

— Nežinau, ar policijai trūksta motyvacijos, bet 
jums akiplėšiškumo tikrai netrūksta. Ką gi, atleiskite, 
aš turiu darbo. 

- Arjūs žinote Dilaną Klapešą, pone Kantorai? 

Lola nužvelgė Ingridą nustebusiu, Kantoras - su- 
sidomėjusiu žvilgsniu. Amerikietė ką tik guviu mostu 
nusitraukė nuo galvos savo perujietišką kepuraitę, 
nujausdama, kokį palankų įspūdį jos trumpi post- 
modernios Žanos Arkietės plaukai padarys tokiam 
prisiekusiam dekoro mėgėjui kaip Kantoras. 

- O kaipgi! Tai kylanti prancūzų siaubo filmų 
žvaigždė. Esu aistringas jo gerbėjas. 

— Aš gerai pažįstu Klapešą. Iš tikrųjų jis vadinasi 
Arturas Martenas. 

— Rimtai? 

- Taip rimtai, kaip kad aš vadinuosi Ingrida Dizel. 
Jei jūs sutinkate padėti mano draugei, kuri jums sako 
tik tiesą, aš atvesiu jums Dilaną Klapešą į susitikimą 
su žiūrovais. 

- Bet jis garsėja kaip siaubingo būdo žmogus. 

— Tai norite Klapešo ar ne? 

- Ir dar kaip! 

— Deal!" 


* Sutarta! (Angl.) 

— Ne taip greitai. Man dar reikia dokumento. Su 
parašu. 

— Gerai, bet paskubėkite. 

Direktorius akimirkai dingo. Ta proga Lola atsar- 
giai paklausinėjo Ingridą. Jai buvo sunku patikėti to- 
kia gražia kino įžymybės ir masažistės draugyste. 

Kantoras sugrįžo, nešinas mašinraščio lapu ir 
parkeriu. Ingrida perskaitė dokumentą ir pasirašė. 
Paskui sekundei sustingo nejudėdama su sutartimi ir 
parkeriu rankoje, su nežymia šypsena lūpose. Galop 
išsiėmė lenktinį peiliuką, brūkštelėjo juo per piršto 
galą ir užspaudė ant dokumento kruviną atspaudą. 

— O dabar aš dingstu, Lola. O jūs, Kantorai, bū- 
kite jai malonus. O.K.? 

— Ko tik panorėsite. 

Kantoras nulydėjo akimis atletišką Ingridos figū- 
rą, kol ši ištirpo tamsoje. Paskui pažvelgė į sutartį, 
papuoštą dailiu ryškiai raudonu atspaudu, lyg tai 
būtų koks Holivudo dokumentas, ir galiausiai atsi- 
suko į Lolą, kurios veidas išliko romus. 

— Jūsų draugė - tikra ekscentrikė. Savotiška, bet 
ne slogi. Tokie žmonės man labai patinka. 

— Ekscentrikai? 

— Taip, mūsų pilkai epochai siaubingai jų stinga. 
Aštuntam dešimtmetyje kvadratiniame metre jų ga- 
lėjai aptikti kur kas daugiau. 

— Gerai! Grįžkime prie temos. Kodėl Vanesa iš- 
dirbo tik dvi savaites? 

- Ji nesiteikė man paaiškinti. Likau su viena duri- 
ninke pačiame Darijaus Ardžento' festivalio įkarštyje. 


* Darijus Ardžentas (Dario Argento, g. 1940) - italų kino režisierius ir 
scenaristas. 

Galbūt jūs ir nežinote, bet Darijaus Ardžento festiva- 
liai privilioja pilnas sales. 

— Ar įvyko koks nors nesklandumas? 

— Kiek žinau, ne. Aš korektiškai elgiuosi su savo 
tarnautojais. | 

— Nieko ypatinga su žiūrovais? 

— Ką norite pasakyti? 

— Tai gana savotiški žmonės. Tikriausiai tarp jų 
gali sutikti ekscentrikų, tik slogesnio kalibro, negu 
Ingrida Dizel. 

— Mano žiūrovai ne ką keistesni negu meninių ir 
eksperimentinių kino salių lankytojai. Siaubo filmai 
gali būti elitiniai, ponia. 

— Kaip jūs pasamdėte Vanesą? 

— Man ją pristatė Patrikas, mano sūnus. Iš tiesų 
nemanau, kad kitaip būčiau ją priėmęs. 

- Jūsų sūnus buvo vienas jos artimųjų? 

- Taip, draugas. 

— Gal meilužis? 

- Neįsivaizduoju. Ta karta daro, ką nori, net jei 
daugelis dar gyvena pas tėvus. Ne, išsipasakojimų iš 
jų nesulauksi. Be to, jie netgi neįdomūs. 

- Jis gyvena su jumis? 

— Na, taip. Iš ko galėtų daryti kitaip? Birželį Pa- 
trikas gavo brandos atestatą. Nuo tada padeda Renė, 
mano žmonai. Ji turi knygyną. 

- Kur tas jos knygynas? 

- Tame pačiame kvartale, Vinegrijė gatvėje. Neap- 
siriksite. Jis vadinasi „Agurkas su kauke“. 

- Originalu. 

— Neypač. Niekada nesate girdėjusi apie Agurko su 
kauke nuotykius, tokį Mandrikos komiksą? 

— Tai taip pat buvo aštuntam dešimtmetyje? 

— Na, žinoma! Renė - komiksų specialistė. 

Nuaidėjo širdį veriantis klyksmas. Lola atsisuko į 
tarnautojus. Kasininkas vangiai šnekučiavo su viena 
iš durininkių. Parietusi koją, kad pamasažuotų kulkš- 
nį, ji panėšėjo į kažkokį gedulingą pelkių paukštį. 

— Ar tie du pažinojo Vanesą? 

— Ne, jie naujokai. Kaip įsivaizduojate, man sunku 
nulaikyti savo personalą. Čia reikia būti apie penktą 
valandą vakaro, o išeiname namo retai kada anksčiau 
pirmos nakties. Kuo nors užsiimti tuo metu jiems 
stinga vaizduotės. Taigi jie nuobodžiauja. Epochos 
liga. Bet verčiau nueikite paklausinėti Elizabetę, ji 
išėjo parūkyti. 

Durininkės siluetas šmėžavo dabar jau prožekto- 
rių nušviestų Švento Lauryno bažnyčios ir skverelio 
fone. Ji iš tikrųjų stebeilijosi į tuštumą. Cigaretės ga- 
las žioravo raudonai. Lola primerkė akį ir akimirką 
įsivaizdavo Vanesą, gyvą, dar laibesniu nuo juodos 
suknelės kūnu ir tais sumautais aukštakulniais bate- 
liais, tikrai per aukštais net ir turint galvoj pagarbą 
Darijui Ardžentui. Mergina pastebėjo ją, sudvejojo, 
paskui prisiartino. Tai buvo rudaplaukė blyškia oda 
ir žaliomis akimis. Ir atrodė ji sunerimusi. 

— Ar vis dar neradote to, kuris nužudė Vanesą? 

— Ne. Jūs ją pažinojote? 

- Truputį. Vanesa buvo ne iš šnekiųjų. Žinojau tik 
tiek, kad ji neketina čia užsibūti. 

— Sunkios darbo sąlygos? 

— Ne sunkesnės, negu kur kitur. Kantoras - nor- 
malus šeimininkas. Bet Vanesa, atrodo, nuobodžiavo. 
Tarytum suktųsi tuščia eiga - ir neturėjo noro susi- 
saistyti. Laikraštyje skaičiau, kad ji dirbo vaikų glo- 
bos centre. Manęs tai nenustebino. Jai reikėjo kažkur 
išlieti savo jėgas. 

- Kaip viskas klostosi tarp jūsų ir žiūrovų? 

- Čia daug jaunimo. Atrodo, studentų, jei savaitės 
viduryje gali leisti sau taip vėlai eiti gulti. Daugiausia 
padorūs. Į mus beveik nežiūri. Jiems mes - tiesiog 
durininkės. 

— Kokios nors užgaulios pastabos? 

— Veikiau abejingumas. 

- Ar Vanesa su kuo nors iš jų bendravo? 

— Keista, kad manęs to klausiate. Kaip tik apie tai 
mąsčiau, žiūrėdama į bažnyčią. Vienas jaunas tipelis 
vis kibo prie mūsų, įkalbinėjo nusifilmuoti pirmame 
jo fūlme. Net galiausiai praminėme jį Kibišiumi. Vieną 
vakarą smalinu čia sau ir matau Vanesą, sėdinčią baž- 
nyčios sodelyje prožektoriaus šviesos rate. Ji šnekėjosi 
su Kibišiumi. 

— Apie ką? 

— Mes nebuvome tokios artimos draugės, kad pa- 
klausčiau. 

— Kodėl ji šnekėjosi su Kibišiumi, o ne su savo 
bendradarbiais? 

— Gal todėl, kad jis buvo įdomus. Dirbdamas čia 
daraisi paniuręs. Nežinau, gal, kad persisotini visais 
tais siaubais. Tikrai nesuprantu, kaip gali jausti malo- 

numą matydamas, kaip kažkokį tipą doroja prisikėlęs 
numirėlis. Jei paaiškintumėt - perku. Anksčiau į kli- 
entus žiūrėdavau ir jų nematydavau, bet dabar būsiu 
atsargi. Ar girdėjote apie tą paauglį, kuris kažkur prie 
Nanto nužudė merginą? 

- Tikrai taip. O jei tas, kurio ieškote, kaip tik yra 
iš tokių ligonių? 

— Mes kalbėjome apie Kibišių - jam netiktų toks 
vaidmuo? 

— Ne, jis atrodė malonus. Keisti man atrodo ne 
tie, kurie stato tokio pobūdžio filmus, o tie, kurie 
jais mėgaujasi. 

Lyg pritardamas liūdniems Elizabetės žodžiams 
tyliai pravirko dangus. „Jau mažiausiai penkias mi- 
nutes tu mums nekrėtei jokio pokšto, ei, tu ten, viršu- 
je!“ - pagalvojo Lola, braukdama lašą, ką tik ištiškusį 
į jos akinius. 

- Ar žinote, kur galima jį rasti? 

— Neįsivaizduoju. Deja. 

— Kada paskutinį kartą jį matėte? 

— Prieš porą trejetą savaičių. Bet rytoj prasideda 
Santo Gadecho festivalis. Kibišius dievina tą Čilės 
režisierių. Jis tikrai ateis. 

Lola padėkojo durininkei ir patraukė ieškoti Kan- 
toro. 

- Turiu paprašyti jus dar vienos paslaugos. 

— Na, ko dar? 

— Pagalvokite apie Klapešą, Kantorai. Labai labai 
pagalvokite apie Klapešą. Vienos paslaugos. 

- Įspėju, vienos. 

— Kad galėčiau su savo drauge Ingrida Dizel kada 
noriu įsmukti į salę. Bent per Santo Gadecho fes- 
tivalį. Nesijaudinkite, už vietas mes užsimokėsime. 
Tiesiog būčiau dėkinga, jei pasistengtumėte mūsų 
neatpažinti. 

- Ir kokie gi jūsų ketinimai? Šniukštinėti tarp 
mano žiūrovų? 

- Apskritai taip. Ar jums ką nors sako režisierius 
mėgėjas, kurį jūsų durininkės praminė Kibišiumi? 

— Nieko o nieko - tai man nieko nesako. 

— Na, matote, turėsiu rasti jį pati. 

- Bet su savo landžiais metodais jūs sužlugdysite 
man apyvartą. 

- Landumas patylomis - man tai būdinga. 

— Jei neturi laimės jus arčiau pažinti, jūs darote 
visai kitokį įspūdį. 

Kai Lola paliko kino teatrą, dangus tebeašarojo. Ji 
perėjo bulvarą ir patraukė bažnyčios ir apšviesto skve- 
ro link. Pati sau atrodė it didžiulis jonvabalis, naktinio 
skrydžio metu paviliotas šviesos. Stumtelėjo geleži- 
nius vartelius ir įsitaisė ant suolo, ant kurio kadaise 
sėdėjo Vanesa Renžė. Iš čia vaizdas į „Žvaigždžių 
panoramą“ buvo įdomus. Dabar aiškiai ryškėjo jo 
auksas, aksomas ir gotikiniai tarnautojai. Ar Vanesa 

ateidavo čia, kad atitoltų, iš šalies stebėtų kolegas ir 
darbą, kol visai nuo jo atitrūko? Lola suprato, kad 
kaip durininkė Elizabetė ir daugelis kitų ji nedaug 
ką težino apie Vanesą. Tiria mirtį merginos, kurios 
pomėgiai, įpročiai jai nežinomi. Net Maksimas, ne- 
abejingas savo artimui, ne kažin ką turėjo apie ją 
pasakyti. Kodėl ji juokėsi iš Kibišiaus šmaikštavimų 
šviesos rate šalia bažnyčios? Ar jis buvo jos meilužis? 
Ir kur tas jaunas paikšis? 

Kai nuo lietaus ėmė žvarbti pečiai, Lola mintyse 
išskleidė kvartalo žemėlapį ir nustatė atgalinį marš- 
rutą. Ji eis Ištikimybės, paskui - Foburo Sen Deni 
gatvėmis. Praeis pro Troškimų skersgatvį, kur galbūt 
miega legionierius Antuanas, kur galbūt nemiega 
masažistė Ingrida. Kur ji galėjo patraukti šią lietingą 
lapkričio naktį? Galų gale vieną gražią dieną mes tai 
sužinosime. Paskui Lola pereis Bradi pasažą, pagal- 
vos apie Maksimą, grįžusį iš komisariato ir užmigusį 
Chadidžos glėbyje. Saldus lašelis, išsunktas iš gyve- 
nimo. kartybių. 

Pasiekusi Bradi pasažą apie Maksimą Lola nė ne- 
pagalvojo, nes pastebėjo žmogų, kuris vedžiojo šunį. 
Aukštą, dar jaunyvą, pošviesiais plaukais. Kaip ir ji, 
jis buvo be skėčio, su plastmasiniu maišeliu rankoje. 
Kad surinktų paskui savo dalmatiną? Lolos akimis tai 
buvo privalumas: iš visų urbanistinių įkyrėlių nepa- 
kenčiamiausi jai atrodė šaligatvių teršėjai, lygiai kaip 
ir patrakę vairuotojai. Vieną dieną ji net buvo pri- 
plojusi „kosmetinę kaukę“ vienai šešiasdešimtmetei, 
leidusiai savo šuneliui apdergti „Gražuolių“ slenkstį. 
Maksimas vos nenumirė iš žavingo beprotiško juoko. 

Nusivedė ją nusiprausti rankų prie kriauklės, ir abu 
kvatojosi it patrakę, stebimi susidomėjusių tiekėjų. 
Su Maksimu ji kvatojosi lygiai taip, kaip kvatodavo su 
Tusenu. Galvoti apie tai buvo beveik skaudu. Reikėtų 
tai įamžinti, išrasti kokią nors mašiną, kuri prisijung- 
tų prie smegenų ir atkurtų holografinius, kvapius ir 
apčiuopiamus prisiminimus. Būtų galima juos iš visų 
pusių, netgi žemyn galva, įvertinti, įkvėpti, išgirsti, 
paliesti - glotnius, šiurkščius, šilkinius, gauruotus, 
purius ir visus, kokių tik nori. „Ak, mielai išlenkčiau 
taurelę, - pagalvojo Lola. - Pasikviesčiau psichiatrą 
į „Gražuoles“, prižadinčiau Maksimą ir su tais dviem 
vaikinais iki ryto gurkšnočiau vietinius rudens der- 
liaus vaisius.“ 

Ji užriko: 

- ZIGMUNDAAAIII! 

Dalmatinas reagavo maloningai; liovėsi uostinėjęs 
kažkokią padangą ir akimirką dirstelėjo į tą, kuri ką 
tik jį pašaukė. Paskui pažvelgė į šeimininką, kilstelėjo 
koją ir nusišlapino. 

— Jūs pažįstate mano šunį, ponia? 

- Ir jus, pone Ležė. Aš - Maksimo draugė. Va- 
dinuosi Lola Žost. Manding, man reikia pašnekėti. 
Pašnekėti su jumis. 

— Jums reikia pašnekėti ar pašnekėti su manimi? 

- Ir viena, ir kita. Visos vietinės kavinės uždarytos. 
Gausite minutėlei pasikviesti mane pas save. 

Psichoterapeutas nusišypsojo, ir aplink jo itin švie- 
sias akis susiklostė keletas raukšlelių. Kad ir kaip jis 
atrodė, šitam Žmogui jau turbūt apie keturiasdešimt. 
Jis stovėjo po žibintu, ir aplink jį spindėjo lietus kaip 

metalinis Zigmundo pavadėlis, kurį jis laikė atsai- 
niai nusitvėręs. Jis aiškiai mėgo aksomines kelnes ir 
„nykštuko“ apsiaustus. Plaukai prilipę prie galvos — 
jis nesiteikė užsimaukšlinti gobtuvo. Taigi Antuanas 
Ležė buvo toks žmogus, su kuriuo siaubingai norisi 
pašnekėti lietumi tviskančią naktį, kai tas lietus smel- 
kiasi jums į sielą. 

- Taip, aš tikrai labai noriu su jumis pašnekėti, 
Antuanai Ležė. 


Jis įsivedė ją į savo kabinetą, pasiūlė cigaretę, - jie 
įsitaisė iš abiejų pusių už tamsaus medžio penkto 
dešimtmečio stiliaus stalo. Degė tik viena lempa. An- 
tuanas Ležė nusimetė apsiautalą ir dosniai šliūkštelėjo 
Lolai puikaus škotiško viskio; sau įsipylė kukliau. Zig- 
mundas išsitiesė ant kilimo, bet nemiegojo. 

Ji prakalbo apie Vanesą Renžė ir viską, ko apie 
ją nežinojo. Apie Chadidžą Junis ir viską, ką apie ją 
žinojo: apie jos meilę Maksimui, svajas, apie sėkmę. 
Ležė klausėsi kokybiškai tylėdamas. Švelni kaip jo 
škotiškas viskis tyla. Toje šiltoje tyloje Lola jaukiai 
jautėsi. Ji vis kalbėjo ir kalbėjo apie Troškimų skers- 
gatvio merginas; Ležė buvo subtilus žmogus, su juo 
galėjai sau liūliuoti, sūpuojamas žodžių, kol rasi įlan- 
kėlę, tinkamą apsistoti. Ir galop iškelti koją ant smė- 
lio. Drauge Lola suvokė, kad ją nuoširdžiai lenkia į 
miegą. 

— Cha-di-dža. Gražus vardas. Ar žinote, jog toks 
buvo pirmosios Mahometo žmonos vardas? Turtingos 
našlės, vyresnės už jį. Ji ir paskatino jį tapti pranašu. 
Tam tikra prasme buvo jo vadybininkė. 

- Štai kuo remiasi Istorija, - galop tarstelėjo An- 
tuanas Ležė. 

Lola mėgavosi jo balsu. Žemas ir natūraliai mu- 
zikalus. Balsas pamokslininko, tausojančio savo pa- 
stangas. Lola grūmėsi, nes kerintis balsas liūliuoda- 
mas lenkė į miegą. 

- Maksimas man sakė, kad jūs - Chlojos Gardel 
gydytojas. 

- Iš tikrųjų. 

- Seniai? 

— Keletas metų. 

- Bet iš ko ji jums moka? 

Pirmą kartą ji išgirdo juoką. Labai elegantišką. 
Nieko bendra su tais žmonėmis, kurie pratrūksta 
juoku, taip išduodami savo sudirgimą, kai bando jį 
nuo jūsų nuslėpti. 

- Jūs - nestandartinė moteris, ponia Žost. Mak- 
simas mane įspėjo. 

— Aš vykdau tyrimą kaip tik dėl Maksimo. Kad jis 
neatsidurtų kalėjime. 

— Jūs puikiai žinote, kad į visus jūsų klausimus 
atsakyti negalėsiu, - šypsodamasis toliau kalbėjo 
jis. 

— Suprantu. Jus, kaip kunigą, saisto išpažinties pa- 
slaptis. Bet pirmas mano klausimas buvo ekonominio 
pobūdžio. Jis niekuo neįpareigoja. 

— Chloja pradėjo konsultuotis, kai dar mokėsi li- 
cėjuje. Ji sirgo bulimija. Paskui, kai mirė jos motina, 
aš ir toliau ją konsultavau. Nemokamai. Ji užsispyrė 
būtinai atiduoti man savo šunį. 

- Ir jūs sutikote? 

- Šuneliui tebuvo šeši mėnesiai, aš pervadinau jį 
Zigmundu. 

— Bet kodėl Chloja atidavė jums savo šunį? Tai 
kažkokia nesąmonė. 

Lola stebėjo dalmatiną. Jis pakilo ir įdėmiai žiūrėjo 
į ją savo nesutrikdomu žvilgsniu. 

— Chloja nebegalėjo jo pakęsti. 

- Ji pasakė jums, kodėl? 

- Ne. Bent kol kas. 

— Chloja ir Chadidža nuslėpė nuo policijos, kad 
būta asmeninio dienoraščio, kurį galbūt pavogė Va- 
nesos žudikas. Iš to padariau išvadą, kad jos nenorėjo 
atskleisti kažkokios bendros savo praeities dalies. To 
dienoraščio taip greitai nerasime. Užtat pas jus galima 
rasti Chlojos prisiminimus. Tarp jūsų dosjė. 

— Gali būti, bet kodėl tie prisiminimai turėtų būti 
susiję su Vanesos mirtimi? Ir kas jums sako, kad jie 
patikimi? Labai dažnai žmonės nejučiomis juos iš- 
kraipo. 

— Na, ką gi, jei jūs nenorite kalbėti nei apie Chlo- 
jos prisiminimus, nei apie priežastį, dėl kurios ji iš- 
sižadėjo savo dalmatino, paieškokime kitos temos. 
Pakalbėkime apie bulimiją apskritai. 

- Ką norite sužinoti, ponia Žost? 

Ležė, atrodo, pralinksmėjo. Tarytum smagiai leis- 
tų laiką - O gal tiesiog buvo išauklėtas kaip tikras 
džentelmenas. 

- Ei, vadinkite mane Lola. Norėčiau sužinoti, kas 
sukelia bulimiją. 

- Bulimija, Lola, - tai smurtas, nukreiptas prieš patį 
save. Ja dažnai serga moterys. Merginos nukreipia tą 

smurtą prieš savo pačių kūną, vaikinai - prieš vi- 
suomenės kūną. Bet rezultatas tas pats. Jiems sunku 
pasijusti neatsiejama visuomenės dalimi, rasti joje 
sau vietą. Ar tai būtų prisitaikymas, ar priešprieša. 
Pasipriešinimas tėvų autoritetui - reikšmingas etapas 
formuojantis asmenybei. Šeimoje be tėvo ar motinos 
ar kai vienas tėvų - bedarbis priešgyniauti sunku. 
Tiems jaunuoliams širdis neleidžia maištauti prieš 
suaugusįjį, kuriam jau ir taip blogai. To pasekmė: kai 
kuriems jų sunku save atrasti, jie mato, kaip jų gairės 
vis labiau gūra į dulkes. 

- Taip atsitiko ir Chlojai Gardel? 

- Chlojos motiną kankino chroniška depresija. 
Ta moteris viena išaugino dukterį. Paskui žuvo au- 
tomobilio avarijoje. 

— Visa tai nelinksma. 

- Jūsų tiesa. 

— Ką jūs manote apie Vanesos suluošinimą? Ma- 
tėte, ką jai padarė? 

— Mačiau. Kriminalinės psichologijos srityje aš 
nieko neišmanau. Galiu jums papasakoti tik apie luo- 
šinimo simbolius. 

— Tai jau šis tas, Antuanai. 

- Suluošinimas gali reikšti nuvainikavimą. Keltų 
tradicijoje karalius, praradęs mūšyje ranką, turėdavo 
atsisveikinti su sostu. 

- Žudikas norėjo nukelti Vanesą nuo pjedestalo... 

- Tai tik viena interpretacija ir kaip tokia ji neturi 
jokios mokslinės vertės. O juk yra tiek ir tiek kitų. 

— Klausau pastačiusi ausis. 

— Užuot kalbėję apie suluošinimą, galime pakal- 
bėti apie pėdą. 

— Neblogai, toliau... 

— Froidas ir Jungas pėdoje vieningai įžvelgia falo 
simbolį. Kai kuriems fetišistams tai erotinės fiksacijos 
objektas. 

- Nupjauti moteriai pėdas būtų tolygu užgniaužti 
seksualinį potraukį, kurį ji skleidžia? 

— Kodėl ne? Tačiau šitą tezę galima išversti kaip 
pirštinę, pamiršti seksualinę sritį ir pakilti į dvasinę. 

— Ką gi, kilkime, Antuanai. 

— Angelai, Lola. 

- Angelai, Antuanai? 

— Merkurijus, dievų pasiuntinys - angelo protė- 
vis. Sparneliai ant kojų simbolizuoja, kaip lengvai 
jis pakyla link to, kas dieviška. Be to, dar pėdos at- 
spaudas. Daugelyje kultūrų tai dieviškumo pėdsakas 
žmogiškajame pasaulyje. Buda matuoja visatą, ženg- 
damas po septynis žingsnius į visas puses erdvėje, 
mes prisimename Kristaus pėdsakus Alyvų kalne ir 
Mahometo - Mekoje. 

— O ką galima pasakyti apie tas apiplovimo istori- 
jas? Galbūt čia apvalymo ritualas? 

— Puiku, Lola. Klajojantiems dervišams apiplauna- 
mos kojos, kad būtų nuplauti nešvarumai, surankioti 
bloguose praeities keliuose. 

— Suluošinimas - radikaliausias apvalymas. 

- Jūsų teorija ganėtinai drąsi. Bet vėlgi: kodėl ne? 

Lola ilgai šnekėjosi su Antuanu Ležė. Iš nuovargio 
jos sąmonėje šmėsčiojo keisti vaizdiniai. Pateikdama 

klausimus, klausydama atsakymų ji netrukdė jiems 
plūduriuoti. Pavyzdžiui, vaizdai šuns, prarijusio dvi 
dailias baltas pėdas, išvirtas virtuviniame puode. Ir 
nieko nepalikusio: nei mėsos, nei kaulų, nei kremzlių. 
Lola įsitraukė į mokslingą pokalbį, kol jai pradėjo 
markstytis akys. Paskui, nebegalėdama suvokti nieko 
prasminga, pasiteiravo, kur sofa. Paprašė psichoanali- 
tiko malonės: leisti jai prigulti ant to mitinio baldo. 

- Prieš susipažindama su jumis nežinojau, kad 
tai - mano regimųjų haliucinacijų dalis. 

Antuanas Ležė pakilo ir parodė jai mėlyną rau- 
donmedžio sofą, priderintą prie rašomojo stalo. Lola 
pajuto už savęs kažkokį bruzdėjimą, atsisuko ir pama- 
tė dalmatiną, kuris žiovaudamas artinosi prie jos. Ji 
susiklostė sijoną, išsitiesė, paskui atsigręžė ir pamatė, 
kad Antuanas Ležė sėdi krėsle už jos. Zigmundas įsi- 
taisė jam prie kojų. 

— Jis visada taip daro? 

- Visada. Taigi Zigmundas - vienintelis, kuris žino 
visas mano pacientų paslaptis. 

Lola surado jėgų nusišypsoti. Sunėrė ant pilvo 
rankas. Paskui kelissyk giliai atsiduso. Paklaūsė, kaip 
Antuanas Ležė judina savo aksomines kojas - kartą, 
kitą. Paskui dar ir dar. 

Ją pažadino pilkšva šviesa. Pro aukštus nepažįstamus 
langus sunkėsi rytas. Lolai prireikė kelių sekundžių 

suvokti, kad jos naktis pasibaigė ant psichoanalitiko 
sofos. 

Ji pakilo ir vos neapvertė tuščios stiklinės, pasta- 
tytos ant parketo. Priėjo prie lentynos. Psichoanalizė, 
psichiatrija, psichologija, sociologija, keli medicinos 
enciklopedijos tomai, mitologijos žodynai, Biblija, 
Koranas, Dalai Lamos mintys, Vidalis. Ant sienos 
juodai baltos dalmatino fotografijos, kuriose kartais 
šmėstelėdavo kokia nors anatominė daktaro Ležė da- 
lis. Ar dalmatinas - vienintelis Antuano gyvenimo 
palydovas? Įdomiausia jų įamžino Zigmundą paplū- 
dimyje, ant pripučiamo čiužinio, budintį greta išsi- 
tiesusio žmogaus, kurio matėsi tik nuogos blauzdos 
ir pėdos. Ir vėl - amžinai - pėdų istorijos. 

Lola išnaršė rašomąjį stalą ir galų gale atkapstė 
tai, ką vylėsi rasti: gausių pacientų dosjė, sudėliotus 
abėcėlės tvarka. Chlojos Gardel nebuvo nei skyre- 
lyje G, nei Ch. Ir nieko, susijusio su Chadidža Junis 
ar Vanesa Renžė. „Ar daktaras Ležė suprato, kur aš 
taikau?“ - svarstė Lola. Gan pavargusi tarstelėjo: „O- 
lia-lia!“ - ir paliko psichoanalitiko kabinetą. Paskui 
grįžo. Vėl panaršė, ieškodama pavardės, kurią tarėsi 
perskaičiusi prieš keletą sekundžių. 

Tikrai taip. Ant lipduko ji perskaitė: „Renė Žamen- 
Kantor“. Aplankas kimšte prikimštas lapų, su ranka 
rašytomis pastabomis ir datomis. Knygyno savininkė 
čia lankėsi daugiau kaip septynerius metus. Jeigu Lola 
teisingai įskaitė tarp eilučių, Renė Žamen gyvenimą 
sudarė juslinės patirtys, jis buvo pilnas švenčių, dirb- 
tinės narkomanų palaimos, įvairiausio plauko partne- 
rių. Kartais visa ta dinamiška egzistencija įkvėpdavo 

jai metafizinio pobūdžio klausimų. Pirmieji jų ėmė 
ją kamuoti pradingus biologiniam Patriko tėvui. To- 
kiam Pjerui Nortonui, kuriam vieną gražią dieną šovė 
į galvą palikti žmoną ir vaiką ir niekada neberodyti 
jokių gyvybės požymių. Po to į sceną įžengė Rodolfas. 
Jis atliko Adamsų šeimynėlės tėvo ir Kantorų šeimos 
patėvio vaidmenis. Lola užvertė dosjė, nejaukiai su- 
vokdama, kad šnipinėja pro rakto skylutę. „Dabar, kai 
aš jau nebe policininkė, tas mėšlavabališkas amato as- 
pektas išryškėja prieš mane visu savo proziškumu“, 
pagalvojo. Padėjo dokumentus į vietą ir jau visam išėjo 
iš kabineto. 

Butas atrodė tuščias. Ji padvejojo, paskui apėjo jį — 
apie šimtą penkiasdešimt kvadratinių metrų. Praviros 
durys - į miegamąjį. Plati sujaukta lova, kažkas čia 
miegojo vienas. Virtuvėje Zigmundo dubenėlis tuš- 
čias, o kriauklėje, sklidinoje muiluoto vandens, - vie- 
nišų pusryčių likučiai. Arbatinis puikuojasi viduryje 
įspūdingo kaimiško stalo, kurio paviršius iškentėjo 
tūkstantį peilio brūkštelėjimų, šimtus pernelyg įkai- 
tusių puodadugnių, tūkstančius šeimyninių pietų. 
Keista tariamam viengungiui. Lola išėjo į lauką. 

Foburo Sen Deni gatvėje prekybininkai atidarinėjo 
savo krautuvėles. Ji pasveikino savo mėgstamus daržo- 
vininkus ir mėsininką. Lietus liovėsi, kasdienybė vėl 
atgavo savo teises. Šiąnakt, kol Lola Žost miegojo ant 
sofos, Sena tvarkingai tūnojo savo vagoje. 1910-ųjų 
variantas iš naujo pasikartos dar ne šiandien. 

Prie Antuano Ležė namų sustojo taksi. Iš jo išli- 
po psichoanalitikas, atrodo, laimingas, su vaiku ant 
rankų ir Zigmundu, sekančiu jam įkandin. Po to iš 

automobilio išniro daili maždaug Vanesos Renžė 
amžiaus šviesiaplaukė, ir savo įpročiu primerkusi 
akis Lola galėjo įsivaizduoti, kad mergina grįžta iš 
mirusiųjų karalystės, kur Ležė buvo nuvažiavęs jos 
pasiimti. Taksistas padavė šviesiaplaukei lagaminą. 
Pora su vaiku ir dalmatinu dingo viduje. Lola stovėjo 
nejudėdama, paskui, susigriebusi, kad stovi prieš savo 
kirpyklą, įėjo į vidų. 

„Gražiojoje poniutėje“ buvo tik viena klientė, apie 
kurią įsikarščiavusi triūsė jaunoji Dorotėja. Lola pa- 
sisveikino su Džonatanu, paaiškino, kad seansui ji 
neužsirašiusi. 

— Ar aš nežinau, brangioji? Tu niekada neužsirašai. 
Nebent kartą per metus, prieš važiuodama į Singa- 
pūrą aplankyti sūnaus. Bet dabar - ne sezono metas. 
Tad eik šen ir sėsk. Ir ką gražaus darysime? 

- Išplauk, truputį pakirpk, padaryk dailią šukuo- 
seną, - bet nenoriu išeiti su varnų lizdu ant galvos. 
Nuosaikumo, Džonatanai. 

— Mano vardas - Džonatanas Nuosaikusis, Lola. 

Taigi Lola galėjo sužinoti kvartalo nuotaikas dėl 
Vanesos Renžė mirties. Žmonės apie tai kalbėjo. Visi 
žinojo, kad jos tėvai, aršūs katalikai, buvo išviję ją iš 
namų. Išginė dėl jos romano su jaunu arabu. Tada 
Vanesa prisiglaudė pas Chloją ir jos motiną. Iki tol, 
kol Liusetė žuvo automobilio avarijoje. Tada pas jas 
persikraustė Chadidža, dar viena mokyklos laikų 
draugė, ir trys mergaitės padėjo viena kitai ištverti 
didelius Paryžiaus nuomos mokesčius, likimo potvy- 
nius ir atoslūgius. Toje pasakojimo vietoje Džonata- 
nas stabtelėjo, žirklės pakibo ore, - jis laukė kokios 

nors citatos. Tačiau Lola buvo per daug susimąsčiusi, 
kad jai rūpėtų knaisiotis po savo žodyną. Pastebėjo, 
kad Džonatanas dėl to kažkaip nusivylęs, ir nesu- 
mesdama nieko geresnio pasistengė pas „Gražiąją 
poniutę“ pasitelkti Leoną Blua“. 

— „Mano gyvenimas - tai liūdnas kaimas, kur lyja 
lietūs amžini.“ 

- Kai su tavimi baigsiu, jau nebelis, mano gražuo- 
le. Geras kirpimas - puikiausia priemonė atstatyti 
galvai į vietą. 

— Čia tu sugalvojai ar Vidal Sassoon, Džonatanai? 

Lola išėjo iš „Gražiosios poniutės“ su melsvu ats- 
palviu žiluose plaukuose. Kadangi Džonatanas buvo 
atkaklus meistras ir savo amatu didžiavosi, jos šukuo- 
sena vis tiek panėšėjo į varnų lizdą, tačiau Lola dėl to 
nėmaž nesikrimto - drėgmė patvarkys tą plaukų sta- 
tinį. Na, o „Agurkas su kauke“ Vinegrijė gatvėje buvo 
žalias moliūgų atspalvio knygynas, ir tai jos nenuste- 
bino. Vitrina pilna albumų, o trečiajam matavimui 
atstovavo plejada plastmasinių figūrėlių - komiškų, 
antgamtinių ar herojiškų veikėjų, vyrų, moterų, be- 
lyčių, ateivių ir pabaisų. Buvo čia ir jų kūrėjų nuo- 
traukos. Lola pastebėjo ilgaplaukę azijietę gryniausia 
Džono Lenono laikų Joko Ono stiliaus šukuosena. 
Parašas skelbė, jog tai Rinko Jamada-Diušan, jam- 
žinta prieš penkiolika metų. Sėdėdama knygyne už 
stalo ji pasirašinėjo savo albumus. Greta jos - šypsena 
švytinti moterėlė ilgais glazūruoto kaštono spalvos 


* Leonas Blua (Lėon Bloy, 1846-1917) - prancūzų romanistas ir eseistas. 

plaukais, banguotais ir tviskančiais, odiniu sijonėliu 
ir marškinėliais, ant kurių buvo pavaizduota kažkokia 
indų dievybė. Tą pačią žmogystėlę, po truputį sens- 
tančią, galėjai aptikti ir kitose nuotraukose su daili- 
ninkais, pasirašinėjančiais savo knygas. Nė vienas jų 
nebuvo Lolai pažįstamas. 

Renė Kantor aptarnavo pirkėją, kurį domino tik 
mokslinė fantastika. Penkiasdešimtmetė moteris, 
savo santūria elegancija deranti prie sezono, žai- 
džianti gelsvai rusvų ir rudų tonų derme, pagyvinta 
ryškiaspalve šilko skepetaite. Moteris iš fotografijų. 
Kaip ir Lola, plaukus ji nusikirpo, jos apranga tapo 
santūresnė, bet pati nepriaugo nė gramo. 

Lola rausėsi po lentynas klausydamasi pokalbio. 
Ji nė neįsivaizdavo, kad komiksų menas taip klesti. 
Matyt, žmonės pašėlusiai trokšta prasiblaškyti. Renė 
Kantor savo darbą išmanė ir nė akimirkos nesudvejo- 
dama dėstė kelių autorių biografijas. Jos negailestin- 
gas paslaugumas paveikė pirkėją, kuris išėjo su trim 
albumais ir katalogu - knygyno dovana. 

- Jei jums reikia patarimo... 

— Man pasakojo apie Rinko Jamados darbus. 

- A, tai tikras stebuklas. Štai čia abėcėlinis katalo- 
gas - jame visi jos albumai. Ta moteris buvo geniali. 

— Buvo? 

— Deja. 

- Jūs ją pažinojote? 

— Mes buvome draugės. Ji gyveno šiame kvarta- 
le. Siaubinga istorija. Rinko buvo nužudyta. Jiedu su 
Maksimu Diušanu buvo graži pora. Beveik per graži. 

Žudiko taip ir nesurado. Rinko užpuolė, kai ji buvo 
viena savo studijoje Dė Gar gatvėje. Atrodo, jos kūną 
rado Maksimas, grįžęs iš reportažo Rumunijoje. 

Lola įdėmiai stebėjo Renė Kantor veidą. Toji mo- 
teris dvylikos metų senumo žmogžudystę prisiminė 
taip, lyg ši būtų įvykusi vakar. Ji tebesišypsojo, bet 
akis aptraukė migla. 

- „Otaku“ - kultinis komiksas. Jei nežinote, nuo 
ko pradėti, rekomenduoju. Bet, įspėju, jis žiaurus. Ir 
penkiolikos tomų. 

— Ten pasitaiko kūno suluošinimų? 

— Ėė... be kita ko. 

- Sugundykite mane. 

— Atsiprašau? 

— Atskleiskite kokį nors tos istorijos epizodą. 

— Viskas prasideda nuo vienos mokinukės, kuri 
parduoda savo atvaizdą, kad užsidirbtų pinigų. Paskui 
dėl to grauš sau pirštus. 

— Kodėl? 

— Pasakysiu daugiau - atskleisiu visą intrigą; jis 
sukurtas kaip detektyvas... 

— Ne, ne, pasakokite. Mėgstu žinoti, į ką veliuosi. 

- Vienas kolekcininkas nusprendžia supjaustyti ją 
į gabalus ir supakuoti. Ir išsiuntinėti tuos ryšulėlius 
kitoms merginoms, pozavusioms tai pačiai kompa- 
nijai. 

- Tas komiksas man atrodo pakankamai iškrypė- 
liškas - imu pirmąjį tomą. 

- Puikus sprendimas. Suvynioti kaip dovaną? 

— Nereikia, perku sau. 

Lola užsimokėjo, paėmė čekį, bet Renė Kantor 
nepaleido komikso iš rankų. Atskirtos „Otaku“ abi 
moterys kurį laiką įdėmiai žiūrėjo viena į kitą. 

- Iš tikrųjų jūs nesate komiksų mėgėja, tiesa? 

— Nesijaudinkit, ne ką daugiau, nei skandalų mė- 
gėja. 

- Aš žinau, kas jūs. Lola Žost, buvusi komisarė. 
Jūs tiriate Renžė bylą. Mano vyras turėjo garbės jus 
priimti. Jis mane įspėjo. 

- Jei tik jūs būtumėt nusiteikusi bendradarbiauti 
labiau, negu jis. 

Renė Kantor paleido albumą, drauge nušvisdama 
dar viena savo šypsena - jų atsargos atrodė neišsen- 
kamos. 

- Jūsų žiniai, aš sužavėta to, kas įvyko. Žodžiu... 
manęs nedžiugina Vanesos Renžė mirtis. Bet... O, na 
tai štai! Visada maniau, kad Rinko nužudė Maksimas 
Diušanas. 

- Ir dėl kokios priežasties, ponia Kantor? 

— Nes po idealios poros paveikslu slypėjo kitas. 
Rinko su juo nebuvo laiminga. 

- Ji jums taip sakė? 

- Jis amžinai būdavo dievai žino kur. Iš vieno karo 
į kitą. Jai nusibodo jo laukti ir dėl jo baimintis. 

- Nusibodo? 

- Rinko su kai kuo rado paguodą, o Maksimas to 
neištvėrė. 

— Kas tai buvo? 

— Nežinau. 

- Jūs buvote draugės... 

— Galbūt tas žmogus buvo vedęs. Rinko buvo ne 
iš tų moterų, kurios sukelia skandalus. Ir, skirtingai 
nuo jūsų užuominų, nebuvo iškrypusi. Tiesiog labai 
jautri menininkė, kuri pajusdavo, paskui atkurdavo 
savo epochos žiaurumus, bet nesitaikstydama su... 

— Jūs kreipėtės į policiją? 

- Ne. 

— Kodėl? 

— Neturėjau jokio įrodymo. Oficialiai Maksimas 
buvo išvykęs kurti reportažo, bet grįžimą lėktuvu gali 
suklastoti kaip nori. Šiaip ar taip, jei jis vėl pradėjo 
su Vanesa Renžė... 

— Tai šįsyk jūs kreipsitės į policiją, taip? 

— Visi žino, kad bylą tirianti policija skiria Maksi- 
mui Diušanui ypatingą dėmesį. Gulinčio nemuša. Be 
to, šiandien įrodymų turiu ne daugiau, negu vakar. 

Šypsena virto grimasa. Tą kartėlį buvo nemalonu 
matyti, nes Lolai jis ir per atstumą juodino Maksimą. 
Jai knietėjo paklausti, ar Renė nepyksta ant jo dėl ko- 
kių nors kitų priežasčių. Gal pamėgino išbandyti su 
juo vieną tų „patirčių , kurias, regis, taip mėgo? Ar jis 
ją atstūmė? Tačiau toks žingsnis nebūtų strategiškas, 
tad ji paklausė: 

- Jūs įžvelgiate tarp tų dviejų žmogžudysčių kažką 
bendra? 

- Jos abi buvo pasmaugtos. Jokio seksualinio 
smurto. Nors... 

— Nors? 

- Jis buvo ją pririšęs... kojinėmis, prie lovos virbų. 

— Pririšęs? 

— Už kulkšnių. 

- Bet kodėl tik už kulkšnių? Jeigu tai bondažas", 
auka pririšama už rankų ir kojų arba už riešų... 

- Ką galiu jums pasakyti? Pasaulis kraustosi iš 
proto. Visiškai kraustosi. 

- Ar galiu pamatyti jūsų sūnų Patriką? 

- Patrikas namie. Šiandien po pietų neturėjome 
daug pirkėjų. 

- Jūsų vyras man sakė, kad jis dirba su jumis. 

- Deja, studijos mano sūnaus nevilioja. Buvo lai- 
kotarpis su Rodolfu „Žvaigždžių panoramoje“, da- 
bar - knygynas. Iš tikrųjų Patrikas daug laiko pralei- 
džia prie kompiuterio. Mūsų butas yra virš „Agurko 
su kauke“. Tai praktiška. Net kiek per daug. 

Renė Kantor įdėmiai stebeilijosi į Lolą, tykodama 
reakcijos. O pastaroji flegmatiškai mąstė: keisti tie 
pagyvenę žmonės, kuriems dar reikia kitų pritarimo. 
Renė Kantor pamojo jai sekti paskui ją. Jos išėjo iš 
krautuvėlės pro užpakalines duris ir atsidūrė pastato 
vestibiulyje. 


18 


Butas buvo bohemiško stiliaus - per daug kilimų, per 
daug kambarinių augalų, džiovintų gėlių puokštės, 
įvairaus plauko baldų gausybė, liudijanti uolų lan- 
kymąsi pas senienų pirklius, ir net lengvas pačulės 


*  Erotinė praktika, kai partneris suraišiojamas visas arba kai kurios kūno 
dalys. 

kvapas. Nieko panašaus Lola nebuvo uosčiusi jau 
mažiausiai trisdešimt metų. Tarp piešinių origina- 
lų, puošiančių sienas, vienas Rinko Jamados-Diušan 
kūrinys. Ji stabtelėjo jo apžiūrėti. Uniformuota moki- 
nukė pozuoja fotostudijoje. Tai buvo „otaku“ pradžia, 
amžinasis atsinaujinimas. Prie pragaro vartų. 

— O štai ta, kuri tuoj parduos savo atvaizdą vel- 
niui. 

— Sakyčiau, jūs išnagrinėjote temą. Galbūt ir tiesa 
tai, ką apie jus šneka. 

— O ką apie mane šneka? 

- Kadjūs ne tokia policininkė, kaip kiti. 

— Nieko nuostabaus. Aš - nebe policininkė. 

- Jūs - Maksimo draugė, tiesa? 

— Tikra tiesa. 

— Darote tai dėl jo? 

— Ir vėl tiesa. 

— Iš esmės jūs veikiate iš draugiškumo. Aš taip 
pat. Apskritai mūsų ketinimai nuoširdūs, bet mes 
skirtingose barikadų pusėse. 

- Tikriausiai. 

— Nepykite, jei pasirodžiau sausoka. Tai ne mano 
stilius. Bet tai, ką man pasakėte, mane sukrėtė. 

— Aš to neketinau daryti. Prašau atleisti. 

- Klausykite... Prieš einant pas Patriką, prieš pri- 
simenant tos vargšės mergaitės mirtį man reikia su- 
traukti žolytės. 

Lola nusekė paskui knygyno savininkę į virtuvę. 
Vieną lentyną puošė mėlynojo porceliano kolekcija; 
induose buvo tik miltai ir cukrus. Renė Kantor mik- 

liai susisuko tobulo kūgio formos suktinę ir pasiūlė 
Lolai. 

— Dėkui, be manęs. 

- Štai kaip? 

- Bet mielai išgerčiau taurę raudonojo vyno. 

— Gerai, jei neprieštarauji, pereikime prie „tu“. 
Cotes-du-rhūne ar madirano? 

- Tegu bus madiranas. 

Lola siurbčiojo vyną, palikusi Renė Kantor ganytis 
po savo svajonių platumas. 

— Pastebėjai? „Otaku“ komikse yra mokinukių. 

- Tik truputį. 

— Rinko nujautė, kas atsitiks, tau taip neatrodo, 
Lola? 

— Kaip tai? 

- Maksimas ir Chadidža po daugelio metų. Tai 
yra šiandien. Ji tokia jauna. O jam netrukus ketu- 
riasdešimt. 

— Chadidža - nebe mokinukė. 

— Ne taip seniai ji dar mokėsi licėjuje, visai kaip 
Patrikas. Visai kaip Vanesa ir Chloja. 

- Jie lankė tą patį licėjų? 

- Taip, Bomaršė licėjų Lafajeto gatvėje. Žinai, 
Lola... aš norėčiau gebėti keliauti laiku. Pirmyn, atgal, 
pirmyn, atgal. Taip mudvi su Rinko kartais galėtume 
susitikti. Bet aš neturiu jokių gebėjimų. 

— Na, ką tu... 

— Rinko buvo didi moteris. 

Lola nekliudė Renė Kantor mėgautis savo svai- 
guliu. Įsipylė dar madirano, paskui pakilo panaršyti 

po spintutes ir paieškoti ko nors kramtomo. Aptiko 
alyvuogių, kurias išvertė į dubenėlį. Juodvi lesinė- 
jo jas tol, kol knygyno savininkė grįžo prie Patriko, 
vienturčio savo sūnaus. 

- Ta ambicijų stoka - galbūt mano kaltė. Mudu su 
Rodolfu ne per daug domėjomės jo mokslais. Bet su 
visais tais „galbūt“ ir „jeigu“ galiausiai leidiesi į ilgą 
ilgą ilgą plaukiojimą. 

— Netgi tokį ilgą? 

— Dabar Patrikas stumia dienas prie kompiuterio. 
Man net nebeleidžiama sutvarkyti jo kambario. Tai 
jo valdos. Kartkartėmis jis randa pasiteisinimą, tvir- 
tindamas norįs tapti kompiuterinės svetainės admi- 
nistratoriumi ar jau nebežinau kuo. Jo karta gyvena 
virtualų gyvenimą. Galbūt mūsiškis buvo kupinas 
kraštutinumų, tačiau mes bent jau buvome gyvi, tau 
taip neatrodo, Lola? 

— Neįsivaizduoju, aš vyresnė už tave. 

— Aštuntas dešimtmetis buvo kas kita. Visi norėjo 
linksmintis, mėgautis, domėjosi tiek kitais, tiek savi- 
mi. Argi aš neteisi, Lola? 

— Mano psichodelinės eros prisiminimai migloti. 

— Dabar mums šneka apie pornografijos televizijo- 
je uždraudimą, apie draudimą rūkyti, apie AIDS šen, 
fundamentalizmą ten, apie augantį smurtą, individu- 
alizmą, nepakantumą, apie politikos mirtį. Dirgli, bet 
nuobodi epocha. 

Lola dar pasiklausė apie žolytės suktinių ilgesį ir 
trimatį orgazmą. Madiranas buvo kaip reikiant, bet 
ji neturėjo daug laiko. 


154 


— Na, eime pas Patriką? 

— Ak, taip, atleisk, Lola. Man reikėjo išsikalbėti. 
Žinai, Rodolfas - darbo maniakas. Jeigu jis ne kino te- 
atre, tai konferencijose, kolokviumuose, seminaruose 
apie siaubų meistrus. Nejaučiu per didelio entuziazmo 
gyventi su entuziastu. Supranti, ką noriu pasakyti? 

— Taip, mano buvęs vyras - entuziastas. Bet klasi- 
kinio stiliaus: moterys. 

- Tai visai suprantama. Atleisk, bet kaip gali visą 
savo gyvenimą miegoti su vienu žmogumi? Žinoma, 
aš kalbu ne apie tave. 

— Gali kalbėti apie ką tik nori, aš nesu įžeidi. 

- Bet ką galvoti apie vyriškį, kurį domina tik siau- 
bo filmai, Lola? Aplink mus ir taip pakanka siaubų. 
Ir tų siaubų augimo potencija - milžiniška, ateitis 
juodut juodutėlė. Tai kam dar ką nors pridėti? 

- Tą dieną, kai tekėjai už savo Rodolfo Kantoro, 
tu žinojai, kas jį domina, tiesa? 

— Buvau vieniša septynerių metų vaiko motina. 
Kitaip apskritai, manau, nebūčiau už nieko tekėjusi. 
Be to, man Rodolfas buvo kino teatro direktorius. 
Plačiąja prasme. 

— Žodžiu, tu įsivaizdavai, kad jo skonis permai- 
ningesnis. 

- Tu taip puikiai mane supranti, Lola. Po tos įtemp- 
tos akimirkos knygyne, kai apsimečiau, kad nenoriu 
atiduoti tau „Otaku“... na, ką gi, po tos akimirkos aš 
spėjau pajusti tavo teigiamas vibracijas. Jaučiu jas dar 
ir dabar. Tu nesi iš tų agresyviųjų - tikras malonumas 
tave pažinti. 

- Ojei mes eitume patyrinėti Patriko vibracijų? 
— Oi, na, žodžio tu kišenėje neieškai. 


Kambaryje, išklijuotame siaubo filmų ir kompiuteri- 
nių žaidimų afišomis, kiek jaunesnis už Vanesą vaiki- 
nukas buvo įknibęs į kažkokį kompiuterinį žaidimą. 
Futuristinės kovos lauke raudonųjų armija niokojo 
žaliųjų armiją. Vėl ta amžinoji žalio ir raudono kova - 
štai kas patiktų Ingridai. Dviem pelės spragtelėjimais 
Patrikas Kantoras sustabdė žaidimą ir pakilęs paspau- 
dė ištiestą ranką. Jis buvo motinos ūgio, bet tuo pana- 
šumas ir baigėsi. Šviesūs plaukai, trumpa barzdelė ir 
glotnus veidas priminė romų fauną. Žvilgsnis kupinas 
kažkokio apmaudo. Apmaudo žmogaus, kurį sutruk- 
do lemiamo mūšio įkarštyje? 

- Tai dėl Vanesos Renžė. 

- Ojūs kas? 

- Lola Žost. Vykdau tyrimą šeimos pageidavimu. 

- Ji vykdo tyrimą iš draugiškumo, - paaiškino 
Renė Kantor, nusijuokdama gerkliniu juoku. - Nagi, 
pasakyk jam, kad vykdai tyrimą iš draugiškumo, Lola! 
Iš draugiškumo Maksimui Diušanui. Matai, Patrikai, 
Lola miela, bet ne tobula. Niekas nėra tobulas. Tai 
būtų per daug nuobodu. 

- Ar galėtum trumpam mus palikti vienus, ponia 
Kantor? - paklausė Lola. 

- Oi, gerai, tvarka, grįžtu į virtuvę! Nieko tokio. 
Visai nieko tokio. Aš žinau, kuo man užsiimti. 

Abejingu žvilgsniu Patrikas nulydėjo išeinančią 
įsilinksminusią motiną, paskui ramiai pareiškė: 

— Vanesos tėvai - siaubingi šventakupriai. Jie iš- 
grūdo ją iš namų, kai sužinojo, jog ji draugauja su 
Faridu. 

— Kokiu Faridu? 

- Faridu Junisu. 

- Jaučiu, tu paaiškinsi, koks gi jo ryšys su Cha- 
didža? 

- Faridas - jos brolis. 

— Kur jį galima rasti? 

— Neįsivaizduoju. 

- Gaila. 

- Faridas jau seniai dingo iš apyvartos. Šnekama, 
jis pasuko blogais keliais. | 

- Kas taip šneka? 

- Vienu metu taip kalbėjo Bomaršė licėjaus moks- 
leiviai. 

- Jiedu su Vanesa išsiskyrė? 

- Atrodo, bet aš ne per daug tuo domėjausi. Nebu- 
vau Vanesos nuodėmklausys. Ji buvo tiesiog bičiulė. 
Kai man įgriso dirbti kino teatre, pasiūliau tą vietą jai. 
Ji atrodė patenkinta. Bet aš žinojau, kad tai ilgai ne- 
truks. Iš esmės Vanesa svajojo būti naudinga. Katali- 
kiško auklėjimo įtaka. Meilė artimui. Visa tai. Žinote, 
kai iš tiesų lieji prakaitą, padėdamas kitiems, - tai aš 
suprantu. Kur kas geriau negu šventeiviškumą. 

- Po Farido ji turėjo kitą vaikiną? 

- Negalėčiau pasakyti. 

- Tokius dalykus jauti. 

— Na, ką gi, sakyčiau, Vanesa labiau atrodė vieniša. 
Bet negaliu laiduoti. 


157 


Vaikino intonacijos buvo tokios pat kaip moti- 
nos - ir toks pat atlapaširdiškumas. Kambario kampe 
paliktas kompiuteris tyliai grojo vis tą pačią karingą 
melodiją. Kantoras dirsčiojo į jį, nenustygdamas žaisti 
toliau, ir visai to neslėpė. Įkvėpta tos karingos operos 
Lola paklausė: 

— Nežinai, ji turėjo priešų? 

- Ne. 

— Tikrai? 

- Tikrų tikriausiai. Vanesos pasaulis buvo ribotas. 
Dvi draugės, darbas globos centre. Kam ji būtų galė- 
jusi stoti skersai kelio? 


Lolai išėjus, Renė Kantor virtuvėje išklausė Mailzo 
Deviso A kind of blue - du kartus iš eilės, paskui Pati 
Smit - penkis. Visa gerkle antrino priedainiui: 

- And I said Darling, Tell me your name, She told 
me her name, She whispered to me, She told me her 
name! GLORIA! G-L-O-R-I-A! GLORIA! 

Paskui nuėjo pas sūnų. Skendėdama Mailzo, Pati ir 
puikios Belvilyje įsigytos žolytės ūkanose, kurį laiką 
stebėjo jo siluetą. Apgaubtas ekrane šmėsčiojančių 
spalvų Patrikas atrodė toks susikaupęs. Ji kažkada 
bandė atplėšti jį nuo jo aparato. Paskui, supratusi, jog 
kompiuteriniai žaidimai - šios kartos aistra, numojo 
ranka. Retsykiais Patrikas ateina patalkinti jai knygy- 
ne ir maloniai elgiasi su pirkėjais. Tad viena koja dar 
stovi tikrovėje. Be to, tikrovė, beje, ne tokia ir graži, 
tad ko spyriotis? 

Žolytė beveik išvaikė jos pagiežą Maksimui Diu- 
šanui. Paslankus pyktis - jis užeina, praeina, vėl su- 
grįžta. Keista po visų tų metų. 

— Kas ta dručkė - netverianti nuoboduliu kūmu- 
tė? - pasiteiravo vaikinas, nenuleisdamas akių nuo 
ekrano. 

Renė Kantor konstatavo, kad atominė raudonųjų 
elektrinė tuoj išlėks į orą nuo nutaikytų į ją žaliųjų 
raketų. 

- Ponia Lola Žost, buvusi policininkė. Bet ji nei 
tokia jau bjauri, nei tokia sena. Savo laiku tikriausiai 
buvo visai nieko sau. Ne tikra gražuolė - šis tas ge- 
resnio. Marlen Ditrich ar Žanos Moro stilius. Mote- 
rys, kurios pernelyg... supranti? Nepriskirsi jų jokiai 
kategorijai. Jos laisvos, jos tolydžio slysta iš rankų, 
supranti? 

Bet Patrikas nesuprato ar nenorėjo suprasti. Užtat 
pasitelkęs futuristinius lėktuvus metodiškai šlavė vi- 
sus raudonuosius. Renė Kantor įsivaizdavo save val- 
dančią vieną tų mašinų. Te iėga neapleidžia tavęs, o 
Renė! Paskui kurį laiką stebėjo aristokratišką sūnaus 
profilį ir pridūrė: 

— Ponia Lola Žost - kvartalo legenda. Gal ji ir nuo- 
bodžiauja. Taip, gali būti. Turbūt tu teisus, Patrikai. 
Beje, tu dažnai būni teisus, sūnau. Tačiau reikia šiek 
tiek daugiau pakantumo. 

- Aš ne skundeklis, bet būčiau turėjęs ką tai le- 
gendai pasakyti. 

- Ką pasakyti? 

- Et, nieko. 

- Patrikai, tu jau per daug pasakei. Patrikai! 

- Vanesa mylėjo Maksimą. 

- Juokauji? 

— Ne, rimtai. Ir, kaip gali suprasti, išsipasakoti 
bėgdavo tik jau ne Chadidžai. Tad nebeliko nieko 

kito, kaip tik šaunusis Patrikas Kantoras, gailestingoji 
ausis. Na taip, supranti, aš tiesiai šviesiai buvau jos 
patikėtinis. 

- Tik nesakyk, kad Maksimas miegojo su Vanesa! 

- Atrodo. 

— Betgi tam šunsnukiui reikėjo jų visų! Kažkokia 
beprotybė! 

- Nesijaudink, mamyte, tai ilgai netruko. Vanesa 
su savo katalikišku auklėjimu mirtinai kaltino save 
dėl Chadidžos. Ir drauge kankinosi, nes mylėjo gra- 
žųjį Maksimą. Dabar supranti, kokia košė? 

- Bet, Patrikai, kodėl tu nieko nesakei? 

— Kam? 

— Nagi, policijai! 

— Kad aš kalbėčiausi su farais? Nevirškinu jų. 

— Aš taip pat. Ne tam šešiasdešimt aštuntaisiais 
iš užuolandų taikiausi į policininkus, kad dabar su 
jais broliaučiausi... bet tai ne priežastis. Tai ypatingas 
atvejis. 

- Daryk, kaip nori, bet aš tau nieko nesakiau. Ne- 
priversi manęs šliaužioti prieš farus. 

Po tiek metų kriminalinėje policijoje ji tarėsi gerai 
pažįstanti kraujo paletę, kuri jai atrodė gan ribota. 
Tai reiškė nepažinti Santo Gadecho, čiliečio, kurio 
vaizduotė tyškančių smegenų, anatominių pjūvių 
ir Armagedoną pranašaujančių išniekinimų srity- 
je buvo neišsenkama. Filmas Crazy Dolls - krau- 
jas, siaubo, taip pat sekso, pasimėgavimo klyksmai. 
Goslus Blogio genijus savo laboratorijoje sukūrė visą 
armiją lėlių žudikių, beatodairiškai tenkinančių jo 
geidulius, nepaliaujamai svyruojančius tarp Eroto ir 
Tanato. Tai buvo slogiausias filmas, kokį Lola kada 
su gravitacijos jėga. 

Ingridos nuomone, pirmasis vakarėlis „Žvaigž- 
džių panoramoje“ pasiekė apogėjų. Ji dar baiminosi 
crescendo. Vylėsi, kad tuoj tuoj pasirodys Kibišius - 
Elizabetė prižadėjo duoti joms ženklą - ir kad kuris 
nors žiūrovas iškrės ką nors keisto. Tačiau kol kas 
nuolatiniai lankytojai elgėsi gerai. Dauguma žiūro- 
vų panėšėjo į studentus ir vaikščiojo būreliais. Kai 
matai senjoro Gadecho kliedesius, gali suprasti, kaip 
tau būtina draugija, kad galėtum priglusti prie kieno 
nors peties, rankos ar šlaunies - užjaučiančių, tokių 
gyvų ir raminančių. 

Ant alkūnramsčių tarp jų krėslų Ingrida buvo pa- 
stačiusi kukurūzų spragėsių dėželę. Sulig kiekvienu 
piktadarišku išpuoliu jos dešinė ranka įsikirsdavo į 


* Pakvaišusios lėlės (angl.). 


161 


kairiąją Lolos šlaunį, o kūnas krūpčiodavo it purtomas 
elektros. Šita paaugliška reakcija nebuvo nemaloni. 
Ilgainiui Lola vis labiau ir labiau vertino amerikietės 
gaivumą ir betarpiškumą. 

Sustingusiame pačios gražiausios ir mitriausios 
lėlės veide švytėjo švelni, spindulinga madonos šyp- 
sena. Kardo smūgiu į krūtinę ji nugalabijo pornogra- 
finių filmų aktorę, prieš tai jai gyvai nunėrusi odą, 
paskui pati pakeitė ją filmavimo aikštelėje. Nusimetė 
savo juodą peleriną, atskleisdama nuostabų sunarsty- 
tą kūną su baterija, įmontuota į nugarą, ir užsimojo 
ne mažiau nuostabiu samurajaus kardu, kuriuo me- 
todiškai leidosi kapoti visą filmavimo grupę. Kiekvie- 
nąsyk jai kertant kokią nors kūno dalį - nosį, ausį ar 
galvą - žaliai žybtelėjusi baterija svaidė kibirkštis, o 
iš neapibrėžto kūno taško nuaidėdavo trumpos frazės 
įrašas, ištartas mergaitišku balseliu: „Aš vardu Bela 
ir esu alkana.“ Paskui ritmas sulėtėjo. Bela sėdėjo ant 
lovos, aptekusi kraujais, su kardu rankoje. Stambiu 
planu - plastmasinis jos veidas, bereikšmės stiklinės 
akys. Bet šypsena neblėso - sustingusi, angeliška. 

Lola deramai įvertino aktorės meną ir ėmė laukti, 
kas bus toliau. Kai atsidarė durys, Bela šluostė kardą į 
begalvės režisieriaus asistentės sijoną. Pasirodė hero- 
jus - žurnalistas, vykdantis tyrimą, be to, kovos menų 
meistras. Jis ryžosi nugalėti tą būtybę, nepaisydamas 
neapsakomai erotiškų jos bandymų jį suvilioti. Belos 
karjera baigėsi ant apverstos rampos, žarstančios ki- 
birkščių lietų. Kėpsodama Kristaus poza išsinarsčiusi 
lėlė be perstojo kartojo: „Aš vardu Bela ir esu alkana... 

aš vardu Bela ir esu alkana... aš vardu Bela ir esu al- 
kana... aš vardu Bela ir...“ 

Jau kuris laikas Lola galvojo apie Rinko Jamados- 
Diušan lėles. Apie mergaičių atvaizdų kolekciją, iš ku- 
rios piešėja sėmėsi dalį savo įkvėpimo. Lola gailėjosi, 
kad nepaprašė Maksimo parodyti jai tų lėlių. Crazy 
Dolls veiksmas vėl sulėtėjo: herojus grįžo į savo apva- 
lytą būstą atsikvėpti prieš kontrpuolimą, kuris atrodė 
neišvengiamas. Ji užmerkė akis ir pagaliau užmigo. 

Lola viena vaikštinėja Senos krantine. Patvinusi 
upė lyžčioja jai batus. Ji artinasi prie tilto, apžėlusio 
kerpėmis, siūruojančiomis vėjyje lyg plaukai. Ji su ilgu 
pilku apsiaustu ir Ingridos ausine. Būtų norėjusi, kad 
jos draugė amerikietė žingsniuotų šalia link to didelio 
tilto, pažymėto raide K. Jai už nugaros - tiltas N - kaip 
Napoleonas, tačiau šito tilto K ji nežino. Paryžiuje 
nėra tilto K. Lola puikiai suvokė, kad sapnuoja. 

Staiga ji pamato Vanesą Renžė. Mergina - su juodu 
gobtuvu ir balta sutana - pririšta prie tilto ramsčio. 
Jos kūnas didžiulis. Toks pat didelis, kaip zuavo. Van- 
duo siekia jai kulkšnis. „Pasakyk, kas tave nužudė, 
mergaite!“ - įsako Lola. Bet Vanesa nieko negirdi. 
Lola žengia po tilto skliautu. Jos žingsniai aidi, ir ji 
šūkteli drėgniems akmenims: „Aš vardu Lola ir norė- 
čiau grįžti namo... Aš vardu Lola...“ Horizonto linijoje 
mirkčioja kažkoks raudonas taškas. Lola eina toliau. 
Tasai taškas - ne kas kita, kaip Grusė kepuraitė. Frigų 
ar smurfų kepuraitė? Žanas Paskalis Grusė, sumažėjęs 
gera dvidešimčia centimetrų, nusitvėręs už rankenų 
vienračio, pilno kažin ko raudono. 

Krantinė priversta vienračių. Jie sukrauti vieni 
ant kitų, kai kurie jų apvirtę ir ištaškę savo kruviną 
turinį. 

— Tai Tusenas Kidžo, - prislėgtas tarsteli Grusė, - 
jį sukapojo. Nebežinau, ką daryti su tais gabalais, čia 
vienračių kamštis, jūs privalot ateiti, ponia Žost... 

Netekęs kantrybės Grusė puola Lolą. Kadangi sie- 
kia jai tik iki juosmens, maži mėšlungiškai sugniaužti 
jo kumšteliai skalbia jai šonus... 

— Lola, atsibusk! Sakei, kad išeisime prieš Cra- 
zy Dolls pabaigą patyrinėti publiką, Lola! Wake up, 
Lola! 

- Kas čia vyksta? - paklausė Lola, įbesdama akis 
į ekraną. 

- Filme? 

- Visur. 

— Filme piktadarys sukonstravo lėlę pagal žurna- 
listo sužadėtinės atvaizdą. Bet ji tokia vykusi, kad ne- 
įžvelgsi skirtumo. O tikrovėje nieko. Kibišius neatėjo, 
o publika gerutė kaip iš paveikslėlio. 

Jos įsitaisė prie išėjimo ir įdėmiai apžiūrinėjo mi- 
nią, plūstančią iš „Žvaigždžių panoramos“. 

— Nieko, - konstatavo Lola. 

— Ničnieko, - patvirtino Ingrida. 

— Ką gi, eime namo. Grįšime rytoj. Kantrybės, mes 
pričiupsime tą Kibišių. 

- Žinoma, bet rytoj aš negalėsiu. Turiu pasima- 
tymą. 
- Gyveni dvigubą gyvenimą, Ingrida? 


* Atsibusk, Lola! (Angl.) 

— Manai, tu autobuse, vykstančiame į Oklahoma 
Sitį, Lola? 

Jos tylėdamos nužingsniavo iki Foburo Sen Deni 
gatvės, ir Ingrida pasiūlė Lolai žadėtąjį masažą. Lai- 
duodama, kad jis padės užmigti. Namo vestibiulyje 
šviesa nutvieskė benamį Tonijo, kuris pramerkė vieną 
akį ir pamatęs Lolą sušuko: 

— Mano samariete! Aš laukiau tavęs! 

- Kas nutiko, Tonijo? 

- Šiukšliadėžėse radau krūvą laikraščių. Jie rašo 
apie tą blondinukę, kuri čia gyveno ir kuri mirė. Na, 
o aš šį tą Žinau ir papasakosiu tau, mano gailiaširde. 
Toks jau tas Tonijo. Ne kiekvienas jam prie širdies. 
Bet tu man tikrai patinki. 

Lola pritūpė šalia Tonijo. Žmogynas stengėsi už- 
vilkinti malonumą - palūkėjo, kol ji pridegė cigaretę 
ir įspraudė jam tarp lūpų, paskui prisidegė kitą sau. 
Ingrida nuėjusi atnešė tris butelaičius meksikietiško 
alaus, padalijo jį ir įsitaisė ant laiptų. 

— Tą gražiąją Vanesą aš mačiau vieną naktį Bradi 
pasaže. Ji barėsi su restorano šeimininku. 

— Kada? - paklausė Ingrida. 

- Ššš! Nepertraukinėk! - subarė Lola. 

- Aha, šiek tiek patylėk, šviesiaplauke gazele. Tuo- 
jau pasakysiu. Tai buvo ne vasarą. Visą laiką lijo. Buvo 
jau ruduo, mieloji. Ir tokiomis naktimis aš miegu Bra- 
di pasaže, nes jis dengtas. Na, ir ką, jų ginčas mane 
pažadino. Štai. Pagalvojau, tau bus įdomu. 

- Aišku, įdomu, bet norėčiau sužinoti, ką jie vienas 
kitam sakė. 

- Nebežinau. 

- Ak, ne! Tu mane suvilioji ir pameti! 

- Žinai, mieloji, nelabai aš klausiausi. 

- Įsimylėjėlių ginčas? - neatlyžo Lola, dirsčiodama 
į Ingridą, kurios žvilgsnis buvo sustingęs kaip pražū- 
tingosios Belos. 

- Iš kur man žinoti! Šiaip ar taip, mergaitė buvo 
nepatenkinta. 

- O jis? 

- Jis kalbėjo nesinervindamas, bet mergaitė ne- 
norėjo nieko girdėti. Jis laikė ją už rankovės. O jai, 
gražiajai Vanesai, regis, nepatiko tai, ką jis sako. Štai. 
Ir nebesunk manęs kaip citrinos, tai viskas, ką Ži- 
nau, - bet vien tik tau. 

Ingrida ir Lola baigė gerti alų ant oranžinės ka- 
napos. Lola rūkė, įsmeigusi akis į tuštumą. Ingrida 
stebeilijosi į aromatinę lempą. Ji nebuvo nusiteikusi 
masažuoti Lolos, o Lola nebuvo nusiteikusi atsipa- 
laiduoti. 

- Oras bjursta, - galop tarstelėjo Lola. - Šiandien 
sužinojau iš Renė Kantor, ji Žmona... 

- „Žvaigždžių panoramos“ direktoriaus, žinau. 
Atrodau apkvaitusi, bet puikiausiai seku tavo mintį. 
Toliau, Lola. 

— Sužinojau, kad tarp Rinko ir Maksimo nuošir- 
džios santarvės nebuvo. Jo niekada nebūdavo namie, 
ji įsitaisė meilužį. 

- Fuck! 

— Tavo tiesa. Tai dar ne viskas. Rinko Jamadą- 
Diušan rado su kulkšnimis, pririštomis prie dvigulės 


* Povelnių! (Angl.) 

lovos virbų. Net Grusė įžvelgs paralelę tarp supan- 
čiotų kulkšnių ir nukirstų pėdų. Įrodymai birte byra, 
Ingrida. 

- Ne, ne. 

— Taip, taip, jų tikras tvanas. Grėsmė tvenkiasi kaip 
upės vandenys. Netrukus ji pasieks zuavo ūsus, ir jis 
nusičiaudės. 

- Bet, Lola, kas tau darosi! Vaidenasi, ar ką? Dėl 
to, kad neišsimiegojai? 

— Vis dėlto nepraraskime ramybės. Vanduo kyla, 
dangus niaukiasi, tačiau horizonte lieka baltas de- 
besis. 

— Will you tell me at last what the fuck you're tal- 
king about? 

— Prisimeni, kaip ginčo metu Maksimas prikišo 
Chadidžai, jog ši nuslėpusi nuo jo, kad turi brolį? 

- Yes, indeed.“ 

— Šitas brolis, Faridas Junisas, buvo Vanesos Renžė 
vaikinas, kai ji mokėsi licėjuje. Jis gana anksti metė 
mokyklą. Sako, pasuko blogais keliais. 

- Kokio pobūdžio? Prekyba narkotikais? 

— Daugiau nieko nežinau. Bet ne tai svarbu. 

Jos vėl nugrimzdo į mąslią tylą, kol galop Lola 
paklausė: 

- Žinai, koks didžiausias pranašumas, kai nebesi 
policininkas? 

- Kad nebereikia kilsčioti dangčių, slepiančių pa- 
saulio negandas? 


* Ar galų gale man pasakysi, apie kokį velnią čia kalbi? (Angl.) 
** Taip, žinoma (angl.). 

- Kaip tik atvirkščiai, Ingrida. Kad nebėra lega- 
lių valandų tiems dangčiams kilsčioti. Galiu pateikti 
opius klausimus bet kuriuo dienos ir nakties metu. - 
Ji žvilgtelėjo į laikrodį ir pridūrė: - Pavyzdžiui, pirmą 
valandą nakties. 

- Einame pas Maksimą? 

- Ne, pas tavo kaimynes. 

Ingrida neįstengė nuslėpti nuostabos, o paskui, kai 
kaimynių duris atidarė Maksimas Diušanas, - nusi- 
vylimo. Jis vilkėjo tik džinsus, o jo veidas buvo kaip 
žmogaus, išlipusio iš lovos, kurioje nemiegojo. Beje, 
iš buto gelmių atsklido Chadidžos balsas, dar kupinas 
įvairiausių emocijų. 

- Kas ten, Maksimai? 

- O, labas vakaras. Kokia staigmena. 

— Maksimai! Kas ten? 

- Ingrida ir Lola. 

- O, bet jos vis dėlto perlenkia! To dar betrūko! 

- Tiesą sakant, ji nėra visiškai neteisi, - nusišyp- 
sojo Maksimas. 

Tarpduryje išniro Chadidžos galva, ir jos kūnas 
prigludo prie Maksimo kūno. Ji vilkėjo trumpučius 
violetinius naktinukus gelsvais nėriniais, palankiai 
išryškinančius jos aukso spalvos veidelį, auksaspal- 
vius pečius ir krūtis. 

- Gerai, aš einu gulti, - pareiškė Ingrida. 

„Štai taip, - susikrimtusi pagalvojo Lola ir minty- 
se pridūrė: - Viską papasakosiu tau rytoj, mieloji!“ 


Fatboy Slim muzika sruvo kaip upokšnis. Su ausinu- 
kais ant ausų Ingrida bėga - greitai, tvirtai - jausdama 

kiekvieną savo kūno raumenėlį. Ir Maksimas šalia, 
tarsi jie drauge spruktų kažkokio beribio „kitur“ link. 
Jie bėga tolygiai. Vieną dieną jis jai probėgšmais pra- 
sitarė, kad žavisi jos gebėjimu bėgti taip pat greitai ir 
nepailstamai, kaip vyras. Ji priėmė tai kaip nuostabų 
komplimentą. Kartkartėmis ji meta į jį žvilgsnį, gėrė- 
damasi susikaupusiu jo profiliu, jo raumenimis, pra- 
kaitu nutviskusia oda. Kartkartėmis jis pasuka galvą į 
ją ir jai šypsosi. Tad juos sieja bendros pastangos, tas 
palaimingas kraujyje išsiliejęs adrenalinas, žadinantis 
gyvulišką džiaugsmą. Jie - bendrininkai. 

Ingrida atsimerkė. Ir išvydo savo laukiamojo pa- 
noramą. Kurį laiką, išsitiesusi ant parketo, užplūsta 
muzikos pažadintų prisiminimų, ji vėl išgyveno tą 
sceną, kuri jai taip patiko. Treniruotę su Maksimu Su- 
pra Gym salėje Mažųjų Arklidžių gatvėje, kur jie su- 
sipažino. Laimės tarpsnis, kuris visiems laikams liks 
įsispaudęs jos atmintyje. Ji vėl užsimerkė, grimzdama 
atgal į svają, kartodama, vėl kurdama sau tą sceną, 
kol pradėjo degti vokai. Ji viena rūbinėje. Atsidaro 
durys. Maksimas tylėdamas artinasi, ilgai ją stebi. 
Paskui apkabina ir geidulingai bučiuoja. Jo rankos 
spaudžia ją, spaudžia... 

Ingrida nusiėmė ausines, atsikėlė ir pro stiklines 
duris sužiuro į Troškimų skersgatvį. Tonijo grįžo į 
savo kartoninę lovą po žibintu. Ji atsinešė dar butelaitį 
alaus ir jį ištuštino. Paskui užsidėjo ausines ir pašoko 
pagal Fatboy Slim muziką. Suplukusi vėl išsitiesė ant 
parketo. 

— Prisiekiu, aš tave iš viso to ištrauksiu, Mak- 
simai, - pasakė oranžinei lubų lempai. - Ir visai 

nesvarbu, myli tu mane ar ne. Svarbiausia, kad esi 
šiame pasaulyje. Todėl jis ir gražus. 

Netrukus jai įgriso svajoti. Pirmiausia toptelėjo 
mintis parašyti elektroninį laišką Stivui, paskui ji 
pagalvojo apie Lolą. Jos laikrodis rodė 2 valandas 35 
minutes. Ekskomisarė jau turbūt baigė apklausą ir 
grįžo namo; ar ji miega? Buvo tokia nusivariusi, kad 
pasakojo istorijas apie upę, besiveržiančią iš krantų, 
apie zuavą, kuris nusičiumpa slogą, apie asmeninę 
grėsmę, įgaunančią visuotinės grėsmės mastą. Ingrida 
padvejojo, paskui nebesitverdama surinko Lolos Žost 
numerį. Niurgzlus balsas buvo aiškiai iš miegų, tačiau 
sušvelnėjo, kai Lola pažino pašnekovę. Ta draugiška 
gaida sušildė Ingridai širdį. 

— Ką pasakė Maksimas? 

— Kad susibarė su Vanesa dėl jos elgesio su Chadi- 
dža. Maksimas jai prikaišiojo, kad ji smaugia Chadi- 
džą, siurbia jos energiją, reikalaudama, kad ši elgtųsi 
su ja tarsi motina. Iš teisybės Vanesa ateidavo pietauti 
į „Gražuolių“ virtuvę beveik kiekvieną vakarą. 

— Ir Maksimas atrodė nuoširdus? 

- Taip, beje, Chadidža patvirtino jo žodžius. Bet... 
žinai, Ingrida... 

— Yes? 

- Aš labai myliu Maksimą, bet ne taip jau gerai jį 
pažįstu. Mus vienija kažkas neišsakyta, bendra tyla. 
Žinia, puiki tyla, bet kad ji tikra garantuoti negaliu. 
Žodžiu, reikia pasirinkti: tikėti ar netikėti Maksimu. 

- Lola, jeigu reikia, aš pasiruošusi dėl jo sumeluoti. 
Pasakysiu, kad tą rytą jis prabuvo pas mane ilgiau. 

- Taigi įžvelgi jo kaltės galimybę. 

— Ne, Lola, įžvelgiu teisminės klaidos galimybę. 

— Dėmesio, tai labai svarbus niuansas. Atsakyk: ar 
manai, kad Maksimas gali būti kaltas? 

- No. 

- Labai gerai. Noriu, kad mūsų bangų dažnis būtų 
vienodas. 

|- You are welcome.“ 

- Šiaip ar taip, Grusė tavimi nepatikės. Ir tavo 
liudijimas gali veikiau pagadinti reikalą. Geriausias 
būdas padėti Maksimui - užbaigti tai, ką pradėjo- 
me. Prasiskverbti ten, kur neprasiskverbs buvę mano 
kolegos. Bet reikės apsiginkluoti mačete, brautis per 
klampius pelkynus ir nebijoti dėlių. 

— O dėl Farido Juniso - ten yra kur skverbtis? 

— Chadidža tvirtina jau daug metų nemačiusi bro- 
lio. Jie susipykę. 

— Galbūt jis yra policijos kartotekoje. 

— Dar net neapklaususi Chadidžos jau paprašiau 
Bartelmi užmesti ten akį. Jis dar nieko nerado. O tai 
nėra geras ženklas. Bartelmi niekada nepraleis pro- 
gos pabūti stropus. Ypač kad iškrėstų šunybę Žanui 
Paskaliui Grusė. 

— Taigi pelkėje teks ieškoti dar vienos adatėlės, 
Lola. 

— Pirma rasim, o paskui ieškosim. 

— What does it mean?“ 

- Tai gali reikšti nemažai ką. Bet šiuo atveju tai 
reiškia, kad mes nebeturime teisės klysti. 


* Malonu (angl.). 
** Kątai reiškia? (Angl.) 

Abi moterys ne per daug tvirtai palinkėjo viena ki- 
tai saldžių sapnų. Ingrida pasirausė spintoje ir surado 
savo mėgstamą miegmaišį, tą, kurį imdavo į žygius po 
Koloradą. Pasispraudusi jį po pažastimi išėjo iš namų 
ir kaip galima atsargiau pridengė juo senąjį Tonijo; 
paskui grįžo namo ir nuėjo gulti. Ingrida Dizel ilgai 
gulėjo, atmerkusi į tamsą akis. 

Kitos dvi dienos pralėkė kaip žaibas. Ingrida ir Lola 
leido pavakares ir vakarus „Žvaigždžių panoramo- 
je“, ieškodamos Kibišiaus. O stropiajam leitenantui 
Bartelmi vis nesisekė rasti Farido. Paskutinė žinoma 
jo gyvenama vieta buvo Akveduko gatvė, kurioje gy- 
veno Junisų šeima, jau daug metų negaunanti iš savo 
atžalos jokių žinių. 

Trečią vakarą Ingrida palydėjo Lolą iki kino teat- 
ro, pasiruošusi vėl ją palikti. Šnektelėjo su Rodolfu 
Kantoru, reikalaujančiu Dilano Klapešo, ir sugebėjo 
apvynioti jį apie pirštą. Ilgainiui Lola vis labiau ir 
labiau įsitikino, kad nereikia pasikliauti apgaulingai 
naivia Ingridos Dizel išvaizda. Ji vis dar nežinojo, 
su kuo amerikietė leidžia tuos paslaptingus vakarus. 
Kadangi Kibišius nesiteikė nusilenkti Gadecho kultui, 
Lola grįžo namo, giliai traukdama į plaučius nakties 
orą. Dvelkė išmetamosiomis dujomis, Švento Mar- 
tyno kanalu ir skveru prie bažnyčios, kuriame tas 

erzinantis ir nepagaunamas Kibišius tada šnekučia- 
vosi su Vanesa. 

Kai suskambo jos mobilusis, ji artėjo prie Vandens 
Bokšto gatvės. Ingridos balsas stengėsi perrėkti bai- 
sų triukšmą. Amerikietė kvietė ją susitikti Pigalio ir 
Dujė gatvių sankryžoje. Ji ten radusi informatorių, 
pasirengusį parduoti šviežiausią Farido Juniso bio- 
grafijos dalį. Susitikimo vieta - „Kalipso“ kabaretas. 
Durininko „sezamai, atsiverk!“ bus: „Lola Žost turi 
pasimatymą su Gabriela Taiger.“ Ingrida pareiškė, 
kad staiga nusėdusi baterija, ir netrukus Lolos ausis 
tegirdėjo kvartalo gaudesį. 

Pasitelkusi pusę litro kavos Lola įveikė miegus ir 
išėjo iš namų. To, kas leidosi iš dangaus, negalima 
buvo pavadinti krituliais. Kažin kas lėto ir labai skvar- 
baus. Kitaip tariant, debesys dovanojo paryžiečiams 
tikrą bretonišką dulksną, ir Lola pasigailėjo, kad ne- 
apsiavė guminių batų, pirktų Frelio iškyšulyje prieš 
trisdešimt metų. Bet vakarui kabarete labiau derėjo 
lengvi bateliai. Jai teko nemažai nupėdinti, kol surado 
taksi - nykstančią Paryžiuje rūšį, ypač naktį. 

„Kalipso“ fasadas atitiko klimatą. Už stiklinių vit- 
rinų nepaliaujamai sruvo žemyn skystos girliandos, 
atliepdamos neonų mirksėjimui, brėžiančiam fronto- 
ne trūkčiojančius pažadus: Kabaretas, Striptizas, Pary- 
žiaus naktys. Prislopinta muzika vis dėlto smelkėsi 
iki pat šaligatvio. Afišoje kažkokia būtybė prašmatnia 
ruda šukuosena segėsi siauros suknios užtrauktuką: 
fotografas įamžino grakštų jos judesį kažkur ties try- 
liktuoju slanksteliu. Artistės veido nebuvo matyti, bet 
afiša skelbė, jog tai „Gabriela Taiger, liepsningoji...“ 

„Į kokį nuotykį įsivėlė Ingrida Dizel?“ - mintijo 
Lola, kol durininkas varstė ją žvilgsniu lyg iš anapus. 
Mari Tereza Žost, kitaip Lola, iki kaklo užsisagsčiu- 
si savo griežtą lietpaltį, su melsvo atspalvio varnų 
lizdo liekanomis ant galvos, supliuškusiomis nuo 
meteorologinių kaprizų, kojomis, paburkusiomis 
lengvuose peršlapusiuose bateliuose, iš tiesų neat- 
rodė didžpinigė. 

- Lola Žost turi pasimatymą su Gabriela Taiger. 

Turbūt ji ką tik ištarė pačią paikiausią savo karje- 
roje frazę, bet, kaip ir buvo žadėta, šios trumpos fra- 
zės poveikis buvo magiškas, ir durininkas pasitraukė 
įleisdamas ją. 

Prieš atsidurdama „Kalipso“ įsčiose Lola įžengė 
į ilgą violetiniu audiniu išmuštą koridorių. Ji priė- 
jo rausvai violetinę ir geltoną salę, pilną vyrų tam- 
siais kostiumais ir saujelės moterų tviskančiomis 
sukniomis. Turistų-žinovų, įvairaus plauko frantų 
ir ilgapirščių pasaulio atstovų, tarp kurių Lola atpa- 
žino mažiausiai porą. Ji nustebo, išvydusi Maksimą 
Diušaną, vienišą rymantį prie stalo ir siurbčiojantį 
kokteilį. Po perregimą kryžiaus formos sceną aidint 
Madonos balsui švaistėsi dvi skulptūrinių formų 
blondinės tik su siaurutėmis kelnaitėmis ir bateliais. 
Gražus kaip neišsipildęs pažadas Maksimas stebėjo 
jų skeryčiojimą. 

- Lola! 

- Maksimai, - atsiliepė ji, lėtai sagstydamasi liet- 
paltį. 

- Koks palengvėjimas tave matyti! Jau valandą aš 
kamuoju šitą kokteilį. Paprotys reikalauja užsisaky- 

ti stalo šokį įspraudžiant banknotus merginoms už 
korsetų, bet manęs tai neįkvepia. 

- Stalo šokį? Kas tai yra? 

— Pagal užsakymą šokėja nulipa nuo scenos ir at- 
lieka numerį ant kliento stalo, sukdamasi aplink ne- 
rūdijančio plieno strypą, kurį čia matai. Tai atkeliavo 
pas mus iš Amerikos. 

- Jei jau apie Ameriką - kur Ingrida? 

Maksimas paaiškino, kad Ingrida prieš valandą 
paprašiusi jį ateiti, paminėjus pasimatymą su Gabriela 
Taiger, bet vis dar nepasirodžiusi. Jis ramiai sau lau- 
kė svarbiausio „Kalipso“ atrakciono: liepsningosios 
žvaigždės pasirodymo. 

- Visiškas apsinuoginimas, - patikslino. 

— Kaip miela, - tarstelėjo Lola, žiūrinėdama me- 
niu. 

Ji greitai prisitaikė prie vietos dvasios, užsakyda- 
ma džino ir citrinos sulčių kokteilį, siūlomą už litro 
šampano kainą. Na, o šampanas čia buvo pardavinėja- 
mas už kilogramo ikrų kainą ir t.t. Nepermaldaujama 
mitybos grandinė. 

Kur Ingrida Dizel, koks ryšys tarp Farido Juni- 
so ir „Kalipso“, kas tas paslaptingasis informatorius? 
Trypdami kojomis po stalais nuolatiniai klientai šau- 
kė: „Gab-rie-la! Gab-rie-la!“, klegesys negailestingai 
gožė Madoną - pats laikas liepsningajai pradžiuginti 
publiką. 

Šviesos aptemo. Scenos gale plykstelėjo ugnies 
uždanga, ir drauge su ja nuskambėjęs juodaodės 
amerikiečių dainininkės balsas prikaustė žiūrovus 
prie kėdžių. 

You can't love nobody 
Unless you love yourself 
Dont take it out of me babe 
I'm not the enemy. 


Ji pasirodė, apsitempusi raudona suknele, labai ilgi 
rusvi plaukai kaskadomis sruvo ant pečių. Aukšta, 
raumeninga, dailiomis išdidžiomis krūtimis, vešliais 
klubais, lyg ištekintomis kojomis. 


Are you the man I love 
The man I know loves me? 
Come and talk to me boy 
I'm not the enemy. 


- Vau, - iškvėpė Maksimas. 

Ir striptizas prasidėjo. Klasikinis, be stalo šokio, 
be nerūdijančio plieno strypo. Solidus numeris. Senų 
laikų istorija. Niekas nė nepyptelėjo, nemirktelėjo. 
Liepsningoji nusimetė suknelę, kojines, siaurutes 
kelnaites, pasiliko tik su bateliais pleksiglaso kul- 
nais. Ir pradėjo siūbuoti, lankstytis, raitytis, leisda- 
ma suvokti. Nusileisdavo, traukėsi, vėl sugrįždavo. 
Atsisakymas. Dosningumas. Scenos gale plazdančios 
liepsnos margino jos kūną. Kūną su neįtikėtina tatui- 
ruote ant nugaros, besitęsiančia nuo kaklo iki sėdme- 
nų ir vaizduojančia geišą, išdykaujančią su valiūkais 
karpiais. Afiša prie „Kalipso“ durų buvo retušuota. 


* Ištrauka iš I'm not the enemy (aut. past.). 

Tatuiruotosios striptizo šokėjos užmanymas buvo 
subtilus: visko ji nenusiima. Išpaišyta oda palieka jai 
paslapties dalį. Visiškas apsinuoginimas, išsaugantis 
šį tą minimalaus. 

— Vau, - pakartojo Maksimas, paskui viskas nu- 
niro į tamsą. 

Tyla, gili kaip juoda duobė, bet štai vėl plykstelėjo 
šviesa ir pratrūko plojimų audra. Scenoje tesisklaistė 
keletas perregimų dūmelių. 

- Visa tai mums nepaaiškina, kur prasmego Ingri- 
da, - tarstelėjo Lola. 

— Kokia nuostabi mer... 

- Panelė Taiger laukia jūsų savo persirengimo 
kambaryje, - pertarė jį patarnautojas. 

Maksimas nedvejodamas pakilo. Sekdama įkan- 
din jo per salę Lola pagalvojo apie Merkurijaus spar- 
nelius. 

Ji sėdėjo prieš veidrodį, įsisupusi į rausvai violetinį 
peniuarą su sidabriniu pusračiu išsiuvinėtu žodžiu 
„Kalipso“ ir šukavosi liepsningus plaukus. Vos pa- 
tarnautojas dingo, nusitraukė peruką. 

- Ingrida! - dusliai šūktelėjo Maksimas. 

Lola giliai atsiduso, prisidegė cigaretę ir klestelėjo 
ant pirmos pasipainiojusios sėdynės - sofutės, muštos 
zebro odos rašto audiniu. 

— Apie Gabrielą Taiger paaiškinsiu vėliau, o su 
Faridu Junisu viskas paprasčiau. 

- Žinoma, - pratarė Lola. 

- Enrikė dirba „Kalipso“. Jis pažįsta padugnių 
pasaulį, - paaiškino Ingrida, nusiimdama dirbtines 
blakstienas. - Smulkiųjų, stambiųjų. Visų. Enrikė - 

tikra adresų knygelė. Ištisas naktis prie jo gretinausi, 
kad jis pasiklausinėtų apie Faridą Junisą. Ir šiandien - 
bingo! 

— Užsidėk savo tamsiai mėlyną jūreivišką nertinį ir 
perujietišką kepuraitę, liepsningoji. Eisime tarstelėti 
poros žodelių tavo adresų knygelei. 

— Eikite be manęs. Nenoriu, kad šeimininkas pa- 
matytų mane kalbantis su Enrike jūsų draugijoje. 
Negali būti nė kalbos, kad prarasčiau darbą. 

- Keista, bet tariausi supratusi, kad tu masažistė, 
Ingrida Dizel. Matyt, blogai sumečiau. 

Enrikė, „Kalipso“ tvarkdarys, malonusis durininkas, 
įleidęs Lolą, laukė Pigalio ir Dujė gatvių sankryžoje. 
Jo veidas buvo toks pat išraiškingas kaip atvėsusi 
keptos avienos kulšis, tačiau akys, tykodamos pro- 
gos, gyveno savo atskirą gyvenimą. Lola davė jam du 
šimtus eurų už tai, kad sužinotų, jog Faridas Junisas 
pastebėtas Sen Deni Gėlių kvartale. Tai buvo vis- 
kas, ką tas žmogynas žinojo. Ji išspaudė iš jo glaustą 
Chadidžos brolio aprašymą: dailus vaikinas, ne iš 
sukalbamų, vidutinio ūgio, dažniausiai apsirengęs 
juodai. 

Ingrida Dizel išnėrė pro tarnybinį išėjimą ir ne- 
paisydama dulksnos su draugais patraukė Sen Deni 
priemiesčio link. Lola tiktai klausėsi, o Maksimas ir 

Ingrida ilgai kažką aptarinėjo, žingsniuodami koja į 
koją; Maksimas vis gręžiojosi į Ingridą ir visą laiką 
jai šypsojosi. Vau. 

— Kam eiti prieš prigimtį? Aš turiu polinkį į eks- 
hibicionizmą. Be to, labai mėgstu šokti ir žinau, kad 
darau tai gerai. Išmokau Bali. 

- Taip ir žinojau, kad man tai kažką primena. 

- Supranti, kai aš šoku vyrams, žinau, jog teikiu 
jiems malonumą ir drauge suteikiu jį sau. Sykiu tai 
lieka nekalta. Aš remiuosi nuostata, kad žmogus ne- 
turi teisės pražudyti savo talentų. 

- Tavo tiesa. 

- Su peruku, kosmetika aš tampu kita. Jei nebūčiau 
pakvietusi jūsų į savo kambarį, jūs nebūtumėte nieko 
supratę ir matę tik liepsną. 

- Liepsnos tai jau prisižiūrėjome, - įsiterpė Lola, 
kuriai jau įgriso tas burkavimas. - Baik teisintis, In- 
grida, viskas gerai. Mes pripažįstame, kad tu - stripti- 
zo artistė. Pripažįstame. Ir neprašome tavęs už atgailą 
triskart sukalbėti „Tėve mūsų“ ir dukart „Sveika, Ma- 
rija“, mergaite. Ramybė tau, Gabriela Ingrida Taiger 
Dizel. Ir pasistenk nepasigauti slogos. 

- O tu seniai tuo užsiimi? - vėl prabilo Maksi- 
mas. 

- Keletas metų. 

- Man tavo šou pasirodė poetiškas. 

— Taip ir yra! Toks viso to tikslas. Aš dirbu tik du 
vakarus per savaitę, nes tai menas. 

- Ar toks menas pelningas? - pasiteiravo Lola, 
kuri susitaikė su likimu ir kantriai kentė. 

- Ganėtinai. 

- Taip man ir pasirodė, kad kaip namie dirbanti 
masažistė tu ne per daug vaikaisi klientų, - neatlyžo 
Lola. 

— Galbūt, bet kaip tik „Kalipso“ aš susipažinau su 
Dilanu Klapešu. 

— Maniau, jis mėgsta tik siaubus. 

— Dilanas stato filmą, kuris vadinsis Siaubo kaba- 
retas. Jis apklausė visą trupę, ir aš jam patikau. Beje, 
jis sutiko „Žvaigždžių panoramoje“ susitikti su žiūro- 
vais. Bet nepasakė, apie ką kalbės. Rodolfui Kantorui 
telieka laikytis. 

— Rodolfas Kantoras man mažiausiai rūpi. Tačiau 
vertinu žmones, kurie laikosi duoto žodžio, Ingrida. 
Taigi bravo už Klapešą. Ir bravo už striptizą, jei jau 
apie tai kalba. Tu turi talentą. Šou pasibaigus išlieki 
atmintyje. 

- Tikrai? 

- Tikrai. 

— O taip, tikrai, - pritarė Maksimas. 

Trijulė dar šnektelėjo, supama naktinio ir vis dar 
bretoniškai lietingo Foburo Sen Deni gatvės peizažo. 
Paskui reikėjo skirtis. Ingrida ir Lola paliko Maksimą 
Bradi pasaže ir tylėdamos paėjėjo tą keletą metrų, ku- 
rie skyrė jas nuo Troškimų skersgatvio. Lola paprašė 
Ingridos pavaišinti ją taurele. 

- Tinka ir Meksika. Bet ar neturėtum ko nors kai- 
tresnio už alų? 

- Tekilos? 

— Tai aš ir turėjau galvoje. Tegu bus tekila, Ga- 
briela. 

Ingrida įpylė, ir Lola dviem maukais išlenkė tau- 
relę. Ingrida taip pat. Lola paprašė dar. 

— Jei turi kažką man pasakyti, geriausiai klok 
tiesiai, - pareiškė Ingrida. - Tam nebūtina užpilti 
gerklę. 

— Tik norėjau tave pasveikinti. Vienu šūviu du 
zuikiai, mergužėle. Keliu skrybėlę! 

— What? 

— Kad prakalbintum Enrikę, tau „Kalipso“ nerei- 
kėjo manęs. O svarbiausia, nereikėjo Maksimo. 

— Farai visada dirba poromis, ar ne? Enrikę pa- 
vyko prašnekinti, nes jis palaikė jus pareigūnais. Jis 
nešvaisto informacijos kur pakliūva. 

- Maksimas visai nepanašus į policininką. Tu pui- 
kiai tai Žinai. 

- Veikiau į jūrininką, - pripažino Ingrida. - Dau- 
gių daugiausia į kranto apsaugos pareigūną, ar ne? 

- Leisk man baigti, gerai? Už keturis gražučiukus 
penkiasdešimties eurų banknotus tu būtum pešusi 
tą patį. 

— Manai? - nekaltai šypsodamasi paklausė Ingrida. 

- Taigi tas naktis, kai prapuoli, leidi „Kalipso“? 

— Nuo tavęs nieko nebenuslėpsi, Lola. 

- Prisipažink, kad norėjai suvilioti Maksimą. Jam 
ir į galvą nebūtų atėjusi mintis, kad po lakūno striuke 
ir senais išblukusiais džinsais slepiasi tokia Gabriela 
Taiger, geiša ir žuvų guotas. Niekada. 

- Gabriela Taiger - tik mano dalis, Lola. 

- Kaip dalis, visai gražus kąsnelis. „Vieni užsiima 
gundymo menu, o kiti - garbe būti gundomi“, - sakė 
Espri Flešjė“. 


* Espri Flešjė (Valentin Esprit Flėchier, 1632-1710) - vienas didžiųjų 
XVII a. prancūzų oratorių. 

— Nesu įsitikinusi, kad kalba čia būtų apie gun- 
dymą. 

— Najau! Tuomet apie ką? 

— Kai kas man neduoda ramybės. 

- Kas? 

— Leave me alone, Lola. I'm tired, don't you see? 

- Ingrida, tu plepi nesustodama, bet nepasakai 
nieko rimto. Ką gi, šiąnakt pats metas. Kalbėk, Ingri- 
da. KAL-BĖK. Ir įpilk man dar tos baltakės. 

— Aš baiminuosi dėl žmonių giminės galo. Štai. 

- Tas ir neduoda tau ramybės? 

- Yeah.“ 

— Dėl rugsėjo vienuoliktosios? 

— Ne. Dėl kibernetinės revoliucijos. 

— Kas čia per daikčiukas? 

— Aš bijau, kad vieną dieną žmogus išeis iš apy- 
vartos. Kad bus nušluotas nuo Žemės paviršiaus ir 
pakeistas robotu arba kiborgu. Žmogus visada svajojo 
apie nemirtingumą. Mes beveik jį pasiekėme, tačiau 
rizikuodami tuo, kas esame šiandien. Teks atsisakyti 
savęs, ir mes tapsime tobuli. Nebebus kančių, rasiz- 
mo, religinių ar teritorinių konfliktų. Nebebus sekso, 
gimdymo, miego, alkio ir troškulio, nebebus gun- 
dymo, pasibjaurėjimo, mirties ir gyvybės. Nebebus 
nieko, tik šlovingas ateities kosmoso užkariavimas. 
Pagaliau vieną kartą ir visiems laikams mes tapsime 
nemirtingi ir dvėsime iš nuobodulio. 

— Vau, kaip pasakytų Maksimas. 


* Atsikabink, Lola. Aš pavargusi, ar nematai? (Angl.) 
** Aha (angl.). 

— Štai kodėl aš pašvenčiu savo kūną šokiui. Todėl 
masažuoju kitų kūnus. Nes kūnas - viskas, ką turi- 
me. Kai tik mūsų kūnas supūva ar sunyksta, mūsų 
nebėra. Baigta. 

— Neatrodo, kad tai įvyks rytoj. 

— Mokslinė evoliucija - greita ir nepermaldau- 
jama, Lola. Jei mūsų amžininkų ji ir nepalies, jei tai 
atsitiks tik po trisdešimt, keturiasdešimt metų, ką tai 
keičia? Aš galvoju apie mus kaip apie rūšį. . 

— Tu šiek tiek egzaltuota mergina, Ingrida. Bet 
man tai nekliudo. Net pradeda patikti. 

- Taip sakai, nes tekilos garai apniaukė tau galvą. 

— Iš esmės klysti. Aš sakau, ką manau. Ir netru- 
kus nutarsiu, kad mudvi abi žavingos. Pasirengusios 
grumtis už meilę, draugystę. Net jei tie jausmai - ne 
kas kita, kaip cheminiai procesai mūsų šimpanzių 
mutančių smegenyse. 

- Ką nori pasakyti, Lola? Kad dėl Maksimo verta 
grumtis? Nes jis - žemės druska? 

— Taip, mergužėle, ta druska, kurios tu užmiršai 
patiekti su tekila. 

- „Iš glūdumų šaukiuosi tavęs, o Viešpatie. Viešpa- 
tie, išgirsk mano balsą; tegu tavo ausys išgirsta mano 
maldas! Jei tu įsiminsi kaltes, o Viešpatie! - Viešpatie, 
kas beišliks?“ 

Kunigas užvertė mišiolą, patylėjo ir paskelbė: 

— Netrukus mes atsisveikinsime su Vanesa, kurią 
atiduodame į Viešpaties rankas ir su kuria vėliau su- 
sitiksime išrinktųjų karalystėje. 

Žanas Liukas įsivaizdavo Dievo rankas: dideles, 
dailias, išvagotas gyslomis - ir nejučiomis žvilgtelėjo 
į savąsias. Kultuvės. Belvilio kapinėse jis buvo pats 
aukščiausias, bet aplink kapo duobę knibždėjo tiek 
žmonių, kad negrėsė joks pavojus, jog jis kris į akį po- 
licininkams, kurie laikėsi atokiau. Buvo užsimaukšli- 
nęs škiperio kepuraitę, kaklą apsimūturiavęs šaliku, 
apsivilkęs jūrininko apsiaustą su gobtuvu. Buvo paža- 
dėjęs Faridui kiek galima arčiau Vanesos kapo duobės 
užkasti lapelį su arabišku tekstu. Atsisveikinimą su 
mylimąja. Šį kartą Faridas nepatingėjo - apsilankė 
pas vieną senį Foburo Sen Deni gatvės mečetėje, kad 
šis už jį parašytų tekstą. Faridas šiek tiek kalbėjo savo 
protėvių kalba, bet rašyti nemokėjo. Žanas Liukas 
išlankstė lapelį, kad pasigėrėtų kaligrafija. Faridui iš 
tiesų reikia išplaukti į jūrą. Viduržemio jūra padės 
jam tapti žmogumi. 

Dar Faridas norėjo, kad Žanas Liukas plačiai at- 
merktų akis ir ištemptų ausis. Kad nužiūrėtų kokį 
snukį, kokią nederamą šypseną. Nesvarbu ką, - kad 
tik pakurstytų jo keršto poreikį. Žanas Liukas buvo pa- 
tenkintas. Faridas mylėjo savo Siamo dvynį, bet opes- 
niais klausimais kreipdavosi į bičiulį Žaną Liuką. 

Kol kas tuose veiduose nieko neįskaitysi. Visi atro- 
dė prislėgti. Liesi, išblyškę veidai dar labiau išryškėjo 
vaiskioje dangaus mėlynėje. Buvo devinta valanda 

ryto, saulė nudažė kapus geltonai oranžine šviesa. 
Ir įžiebė violetinę ir sidabrinę kunigo stulą. Visa tai 
buvo kažkaip žiauriai gražu. 

Daugiausia jaunimas. Vienišė Vanesa Renžė, 
regis, turėjo nemažai pažįstamų. Tarp saujelės su- 
augusiųjų - pora, kuri atrodo sykiu ir nuliūdusi, ir 
atšiauri; matyt, jos tėvai. Tėvas pastiręs kaip mietas, 
motina ant suglebimo ribos. Stabat mater dolorosa...' 
Žanas Liukas prisiminė lotyniškas frazių nuotrupas: 
giedodamas bažnyčios chore dalyvaudavo aibėje lai- 
dotuvių. 

Buvo ir kažkokia drūta moterėlė su iki kaklo už- 
sagstytu lietpalčiu. Gal kokia tetulė. Lietpaltis iš tokių, 
su kokiais senuose filmuose švytruoja Bogartas, bet 
jis vilkėdavo juos stilingiau, negu toji pamplė. Vis 
dėlto ji neatrodė apkvaitusi ir išpūtusi kaip pelėda 
akis stebeilijosi į minią. Šalia jos - blondinė kaip iš 
skandinaviško jogurto reklamos. Visai nieko sau, nors 
nepasidažiusi ir su vyriška striuke. Kartkartėmis ji 
palinkdavo prie pamplės ir kažką kuždėdavo jai į ausį. 
Šiek tiek panašu į Meluziną ir fėją Karabosę. 

Be to, žinia, buvo Chloja ir Chadidža. Chloja at- 
sinešė violončelę. Žanas Liukas prisiminė ją matęs 
Chlojos kambaryje tą dieną, kai įvarė jai tiek baimės. 
Dalyviams bus lemta išklausyti nedidelį pagarbos pa- 
reiškimą. Gera mintis, narsus poelgis. Kaip nesuklysti 
grojant prie kapo, kuriame tuoj prasmegs mirusios 
draugės kūnas“ Apsiaustas ir platėjančios juodos kel- 
nės, ištraukta tik balta palaidinukės apykaklė - visa 


* Sopulingoji motina stovėjo... (Lot.) 

išblyškusi, paburkusiomis akimis Chloja atrodė tikrai 
šauni mažytė. 

Chadidža - visai kas kita. Be saiko išsičiustiju- 
si. Aptemptas kostiumėlis, kailinė kepuraitė ir juodi 
akiniai. Prie krūtinės spaudžia tris baltas rožes. Greta 
jos - dailaus veido, bet vyresnis ir tik vos vos už ją 
aukštėlesnis tipas. Turbūt tas sužadėtinis, kurio negali 
pakęsti Faridas. Tas tipas, kuris niekada neves jo se- 
sutės, nes ji - arabė. Arba dėl to, kad jis iš tų vaikinų, 
kurie apskritai niekada nieko neveda. Ką gali žinoti. 
Jo ranka globė Chadidžos liemenį. Vyriška ranka tipo, 
kuris galbūt niekada neves, bet greta kurio ramu. Jis 
žvelgė tiesiai prieš save, į Telegrafo gatvės pastatus. 

— „Laukiu Viešpaties, laukiu iš visos širdies ir pa- 
sikliauju jo žodžiu.“ 

Kunigas nutilo, minia sušnarėjo, ir Chloja žengė 
į priekį; vienas choro berniukas nešė jai kėdę. Ji ne- 
skubėdama atsisėdo, suderino instrumentą, paskui 
kilstelėjo smičių. Žanas Liukas niekada nebuvo gir- 
dėjęs tos muzikos, labai gražaus, labai liūdno ir labai 
matematiško fragmento. Praėjus pirmajai nuostabai 
jis susikaupė, kad įsižiūrėtų į Chloją. Ir spindinčioje 
auksu erdvėje išvydo išnyrant baltutėlaitį vienaragį, 
jo karčiai ir uodega plaikstėsi žarstydami kibirkštis. 
Plieninis violončelės galas buvo sidabrinis ragas gy- 
vulio Chlojos veidu, tik nepaburkusiu ir neužverktu. 
Ji buvo tokia tyra. Šilkinė suknia tviskėjo matinėje 
saulėje. 

Paskui viskas aptemo, ir Žanas Liukas atsigavo iš 
transo. Dangus papilkėjo. Juo labiau artinosi žiema, 
juo labiau rytas panėšėjo į sutemas. Jis pajuto, kaip 


186 


virpulys perbėgo minią, pajutusią tą dangaus ženklą, 
ir visus apgaubė liūdesys. Bet kažkokiam vaikinukui 
piemenaičio veidu, šviesiomis garbanomis, išlindu- 
siomis iš po megztos kepuraitės, ir tokia pat barzdele 
šovė į galvą gera mintis. Jis iškėlė ranką, sugniaužęs 
saujoje uždegtą žiebtuvėlį. Susirinkusieji bemat nusi- 
tvėrė šio gesto, ir iškeltose rankose suplazdėjo dešim- 
tys liepsnelių. „Lyg kokiame sumautame popmuzikos 
koncerte“, - pagalvojo Žanas Liukas. Vanesos senis, 
matyt, niekada negirdėjęs apie Vudstoką, įniršęs at- 
sigręžė. 


Leitenantas Žeromas Bartelmi perkando visos tos pa- 
lydos Vanesos Renžė laidotuvėse mįslę. Renė Kantor 
pasididžiuodama jam papasakojo, kaip jos sūnus per 
internetą subūręs buvusius Bomaršė licėjaus moks- 
leivius. Kaip ceremonmeisteriui jam netgi toptelėjo 
netikėta mintis apie žiebtuvėlį. Mūsų epochos pa- 
radoksas. Vanesa Renžė buvo vienišė, ne per daug 
linksmo būdo, ne itin širdinga. Tikrajame gyveni- 
me jai būtų pakakę kelių sekundžių išvardyti savo 
draugus. Po mirties - pasitelkus virtualiųjų mūsų 
pasaulio komunikacijų magiją - ji dalyvavo didžiojo 
atsisveikinimo spektaklyje. Visi troško tarti jai su- 
diev. Liepsnojo žiebtuvėliai. Veidai dvelkė liūdesiu. 
Ar nebūtų geriau, jei visi tie geltonsnapiai būtų buvę 
po ranka, kai jų reikėjo? Po tos žiebtuvėlių istorijos 
Bartelmi stebėjo šefę, bandydamas atspėti, ar ji mąsto 
taip pat, kaip ir jis. 

O kol kas jis džiaugėsi, kad galėjo perspėti ją dėl 
Sodo nykštuko ketinimų. Grusė buvo įdūkęs. Tai 

darėsi grėsminga. Vakar į Lui Blano gatvę netikė- 
tai prisistatė Renė Kantor ir davė parodymus - šis 
nelauktas pasirodymas Nykštuką tiesiog įelektrino. 
Vanesą Renžė ji pavaizdavo kaip Maksimo Diušano 
meilužę. Kalbėjo be užuolankų ir kategoriškai apkal- 
tino restorano savininką. Kai ji pareiškė: „Tai buvęs 
peštūnas, visko ir visur ragavęs. Kraujas ir smurtas 
jo nebaugina. Be to, virėjas — net jei tai ir nauja jo 
profesija - pjaustymo anatomiją išmano, jums taip 
neatrodo, komisare?“ - Sodo nykštukas klausėsi jos 
be galo dėmesingai. Kai ji pabrėžė panašumą su Rinko 
Jamados byla, Grusė susižavėjimas bemaž peraugo į 
orgazmą. Tačiau šią ekstazę sekė isterijos priepuolis, 
kai Renė Kantor ne vietoje užsiminė apie Lolos Žost 
apsilankymą. 

- Mums reikia pasikalbėti, ponia Žost. 

— Kodėl ne, Grusė. Bet ar jūs tikras, kad kapinės - 
tam tinkamiausia vieta? 

- Būtent. Ko jūs čia atėjote? 

— Na, aišku, pareikšti pagarbos savo kvartalo mer- 
ginai. 

- Pernelyg pabrėžtina pagarba, ponia Žost. Nesi- 
stenkite apdumti man akių. Žinau, kad jūs trypinėjate 
po mano daržą. 

- Šiek tiek patausokite savo metaforas, Grusė, jos 
pernelyg pakrikos. 

- Jūs apklausiate liudytojus, nors nebeturite įga- 
liojimų to daryti, kišatės į policijos tyrimą, kuris nėra 
jūsų reikalas. Tai labai rimta. 

— Manote, daktare? 

- Kam toks tonas, ponia Žost! Visiems aišku, kas 
čia vyksta: jūsų draugystė su Maksimu Diušanu ap- 
suko jums galvą. Jūs paleidote vadžias. Žmonės mato 
jus šmirinėjančią po visą kvartalą. 

- Jums iš tiesų atrodo, kad aš panaši į laisvąjį elek- 
troną, komisare Grusė? Ačiū, priimu tai kaip kom- 
plimentą. 

- Nebenoriu, kad jūs trypinėtumėte po mano ty- 
rimą. Aišku? Pabandykite nepaklausyti, ir aš jums 
laiduoju, jog apie tai pasikalbėsime aukštesnėse ins- 
tancijose. O kadangi jūsų reputacija - viskas, kas jums 
beliko... 

- Ojūsiškė taip puikiai jums dera. Laikas bėga, o 
ji išlieka nepriekaištinga. 

— Pasilaikykite savo cinizmą sau, ponia. Tai men- 
kas ginklas. Ir žinokite - aš čia pat suimu Diušaną. 

Nykštuko įtūžis padarė jai ne didesnį įspūdį negu 
paukštelio siusis Gibraltaro uolai. Amžinasis lietpaltis 
virto didinga paniekos skraiste - kumščiai subrukti į 
kišenes, lūpos sučiauptos - šefė sviedė į Žaną Paskalį 
Grusė savo triuškinamą Medūzos žvilgsnį, ir tas susi- 
gūžęs ir sumišęs įsispraudė tarp dantų pypkę ir nėrė 
šalin. Pasuko prie tarnybinio automobilio, kur lūkuria- 
vo du pareigūnai, pasiruošę įsisodinti Maksimą Diu- 
šaną. Bartelmi nejautė restorano savininkui ypatingo 
prielankumo, bet iš solidarumo Lolai Žost pajuto lašelį 
užuojautos. Kad ir kaip pastaroji stengėsi, „Gražuolių“ 
savininko popieriai buvo nekokie. Leitenantas pasiuntė 
Lolai ir atletiškajai jos porininkei melancholišką šypse- 
ną, paskui panarinęs galvą nusekė paskui Nykštuką. 

Žanas Liukas buvo patenkintas savimi. Nė lapė nesu- 
lojo - ir misija atlikta. Piemenėliui toptelėjo išganinga 
mintis švystelėti į duobę savo žiebtuvėlį, ir tas gestas 
buvo užkrečiamas. Visas jaunimas pasekė jo pavyz- 
džiu. Žanas Liukas taip pat, atsargiai pridėdamas ir 
eiles mylimajai. Dabar jis stovėjo prieš Chloją vienoje 
Telegrafo gatvės kavinaitėje. 

Chloja vis dar buvo sukrėsta to įvykio kapinėse. 
Tos akimirkos, kai farai įsisodino sužadėtinį. Ir iš 
karto po to Chadidžą, nes ši kėlė velnišką triukšmą. 
Kur kas didesnį negu jos vyrutis, kuris išliko visiškai 
ramus ir su nuolankia šypsena nusekė paskui farus. 
Chloja aiškino, kad jis vardu Maksimas Diušanas ir 
laikąs vienintelį prancūzišką restoranėlį Bradi pasaže. 
Prieš tai buvęs karo fotoreporteriu. Žanui Liukui tai 
padarė įspūdį. Tie vyrukai paprastai arba tikri kieta- 
kiaušiai, arba visiški psichai. 

Vis dar įdirgusi dėl policininkų, dar sykį dėstyda- 
ma tą istoriją, tarsi jis nebūtų matęs jos savo akimis, 
Chloja svaidė į jį žvilgsnius, ieškančius pritarimo. 
Matyt, jis jos nebebaugino. 

Jos veidas pradėjo atrodyti jam malonus, strazda- 
nėlės darė ją tik dar žavesnę. Jis užvedė kalbą apie mu- 
ziką ir netrukdė jai pasakoti apie krūvą kompozitorių, 
kurių jis nebuvo nė girdėjęs. Ta mergaitė savo reikalą 
išmano ir mėgsta muziką taip, kaip jis jūrą. Pamažu 
Žanas Liukas pradėjo puoselėti mintį pasiimti Chlo- 
ją į „Juodąjį angelą“. Ji atkakli ir kukli - geri bruo- 
žai komandos nariui. Be to, žmogus, gerai mokantis 
pasakoti — tikras lobis tolimiesiems plaukiojimams. 

Vienintelis keblumas - bendrabūvis su Faridu. Dar 
viena priežastis pradurti tą pūlinį. 

— Tu gerai pažįsti Faridą, Chloja? 

— Aš? Ne. Mes pažįstami nuo mokyklos laikų - su 
juo nebuvo lengva. Be to, pats matei, kokią pylą jis 
ištaisė Chadidžai. Per akis priežasčių, kad nežadintų 
man simpatijų. O daugiau neturiu ką pasakyti. 

- Chloja, nemanyk, kad jeigu aš panašus į galviją, 
ir mano siela tokia. 

— Niekada nesakiau, kad tu galvijas. 

— Nėra ko šiauštis. Aš kur kas atviresnis, negu tu 
manai. 

- Puiku. 

- Apie Faridą esu pasiruošęs išklausyti viską. Kad 
ir ką būtų iškrėtęs, jis liks mano draugu, nes ištiki- 
mybė slypi mano kraujyje. Beje, dabar jis pas mane 
gyvena. 

— Gražu iš tavo pusės. 

— Man taip ir atrodo, kad jo praeitis nėra švari. 
Nojus sako, kad Faridas vieną gražią dieną išdygo 
jų gyvenvietėje iš niekur. Faridas, kuris taip mėgsta 
daryti tai, kas jam patinka, ir tada, kai jam tai šauna 
į galvą, net neturi vairuotojo pažymėjimo. Štai kodėl 
Nojui arba man tenka jį vežioti. Man visada atrodė, 
kad jis elgiasi kaip bėglys. Bėglys, bet ne politinis - tu 
mane supranti“ 

— Taip, daugmaž. Manau, kad Faridas laikosi še- 
šėlyje kaip kiekvienas banditas. 

— Netik. Mano namelis Sen Deni - ideali slėptu- 
vė. Toks nedidelis smiltainio statinys, visais atžvil- 
giais padorus - išpuoselėtas miesčioniškas fasadas, 

po dešimtos vakaro niekada jokio triukšmo. Kas 
prikibtų prie Farido, kai toks užnugaris? Patikėk, 
niekas. Pasakyk, ką apie jį Žinai, Chloja. 

— Kur kas mažiau, negu tu, jo draugas. 

- Tu manim nepasitiki, ir be reikalo. Bet nieko 
nuostabaus, mes vos pažįstami. Žinoma, aš buvęs 
kalinys. Ir banditas. Bet plėšiu savo svajonės vardan. 
Vardan laivo. Dvidešimt penkių metrų laivo, laukian- 
čio manęs Maljorkos Palmoje. Kitaip negu Faridas, 
aš turiu idealą. 

- Lengva kalbėti. 

— Ne taip jau labai. To, ką tau pasakoju, niekas 
niekada nėra girdėjęs Kai man sukako penkiolika, 
aš nusprendžiau verčiau imti, negu elgetauti. Aš - 
anarchistas, Chloja. Politikas. Pasaulis blogai surė- 
dytas, ypač tokiems, kaip tu ir aš. Mes gimėme be 
paveldėjimo ir patys turime nuspręsti, ar norime 
įgyvendinti savo svajones, ar ne. Tau patiktų groti 
violončele ant burlaivio denio, saulei leidžiantis į 
Žydrą jūrą? 

Tviekste tvieskė mėnulis - apvalus, putlus ir gražus 
kaip karališkojo įpėdinio galvutė. „Žvaigždžių pano- 
ramos šeimininkui jis derėjo prie aplinkos: ši naktis 
regės Santo Gadecho festivalio uždarymą su keleto 
ryškių jo filmų demonstracija, tarp jų pasiskanini- 

mui - Piromanija. Žiūrovai būriavosi ant šaligat- 
vio. Ingrida ir Lola lūkuriavo vestibiulyje, gobsto- 
mos švelnių ir meilių Rodolfo Kantoro žvilgsnių. Jis 
pasitiko jas kaip karalienes, sužavėtas, kad sulaukė 
Dilano Klapešo skambučio, kurio taip tikėjosi. Reži- 
sierius sutiko atvykti į susitikimą su žiūrovais. Reika- 
lavo tik viena: baro, atviro jam ir keletui jo draugų. 
Ingrida pasistengė nutylėti, kad iš tikrųjų Klapešo 
svita - įnoringų manierų girtuoklių eskadronas. 

Lola aiškino Ingridai, kad padėtis anaiptol ne iš 
puikiųjų. Leitenanto Bartelmi atkaklumo nepakako 
prakalbinti policijos kartotekoms. Faridas Junisas 
gyveno Akveduko gatvėje, bet nuo paskutiniojo po- 
licijos apsilankymo tėvai apie jį nieko nėra girdėję. 
Bartelmi kerai Sen Deni buvo tokie pat neveiksmin- 
gi. Arba „Kalipso“ tvarkdario kanalai nepatikimi ir 
Junisas niekada nebuvo įkėlęs kojos į tuos kvartalus. 
Arba apklausti liudytojai atsisakė bendradarbiauti 
su teisėtvarkos pajėgomis. Arba Faridas, slidus kaip 
ungurys, turi kažkokį mįslingą vardą. 

Vis dėlto buvusi komisarė deda visas viltis į per- 
teklių. 

— Perteklių, Lola? 

- Yes, my young apprentice." Įkalčiai prieš Maksi- 
mą Renžė byloje kaupiasi ypač dosniai. Viskas labai 
paprasta: visi keliai veda į Maksimą Diušaną, kaip 
šventosios upės - į legendinę deltą. 

- Kur ta legendinė delta? Ir kas tos šventosios 
upės? 


* Taip, mano jaunoji mokytine (angl.). 

— Grynas mano vaizduotės vaisius, mergužėle. Aš 
galandu liežuvį. Kaip mane gyvą matai, taikausi iš- 
siaiškinti, kur esu. Veikti - gražu, bet jau pats metas 
stabtelėti ir pamąstyti. 

Lola metodiškai persijojo visus duomenis, su- 
sikaupusius įtarimų spintoje. Sumišai: tikri faktai, 
galimybės, prielaidos, melagingi parodymai. Maksi- 
mas, karo fotoreporteris, su žmona japone, komiksų 
kūrėja, įsikuria Paryžiuje. Reportažai įpareigoja - jo 
dažnai nėra namie. Sklando kalbos apie jų nesantarvę. 
Menininkė pasmaugiama, jos kulkšnys pririštos prie 
dvigulės lovos virbų, palikdama po savęs kūrinį - tiek 
pat niūrų, kiek ir paslaptingą: kultinę mangą, pasa- 
kojančią apie išsivysčiusios kapitalistinės visuomenės 
negeroves, nesubrendusių paauglių iškrypimą ir už 
pinigus parsiduodančių mokinukių kapojimą į gaba- 
lus. Rinko Jamados žmogžudystė lieka neišaiškinta. 
Po dvylikos metų vis toks pat patrauklus Maksimas, 
persikvalifikavęs į virėją, atsiduria panašaus įvykio 
centre. Netrūksta ir mokinukių. Tikrų. Chadidža, 
Chloja ir Vanesa, trys netekusios pastogės mergaitės, 
atstoja viena kitai šeimą ir surėmusios pečius grumia- 
si su negandomis. Viena jų pasmaugiama. Jos žudi- 
kas, puikiai pažįstantis trijulės įpročius, pasitelkia 
simboliką, suluošindamas ją post mortem mėsos ka- 
pokle ir pasirašydamas savo nusikaltimą lėle Bratz - 
aukos atvaizdu su nuimamomis pėdomis. Reikalas 
komplikuojasi, kai pasklinda gandas, kad Maksimas 
Diušanas - Vanesos Renžė meilužis. 

Minėtasis Diušanas - ne kas kitas, kaip Chadidžos 
mylimasis, su kuriuo ją sieja audringas romanas. Mi- 

nėtasis Diušanas nusikaltimo metu atsiduria įvykio 
vietoje. Minėtasis Diušanas turi po ranka buto Troš- 
kimų skersgatvyje raktus. 

— Diušanas šen, Diušanas ten - visa ko perteklius, 
taigi - negrabu. Ir būtent tuo mums reikia remtis. 
Nes matai, Ingrida, protingi žudikai - be galo retas 
atvejis, kitaip negu bando įtikinti mus kai kurie nartūs 
scenaristai. Tikrovėje žudikas dažnai kvailas. 

— O serijinis žudikas? 

— Super kvailas. Kitaip ko jis stačia galva lįstų 
į bėdą, rizikuodamas pakliūti į šaltąją dėl nežinia 
ko? Užuot mėgavęsis gyvenimo džiaugsmais, žino- 
ma, santykiniais, bet vis dėlto patraukliais? Nes - 
juokinga! - nusikaltimas neatsiperka. Ne, patikėk, 
šiame amate vieninteliai protingi nusikaltėliai, ku- 
riuos buvau sutikusi, - plėšikai. Jų paskata aiški. Ją 
nusako septynios raidės: P-I-N-I-G-A-I. Jų veikla 
reikalauja strateginio mąstymo ir nepriekaištingos 
organizacijos. 

Ingrida turėjo į valias laiko apmąstyti Lolos teoriją. 
Išskyrus ketverias skerdynes su ugniasvaidžiais, lėtą 
gaisrininkų brigados agoniją ir apokaliptinį ligoninės 
personalo galą lavos sraute, išmonę pakvaišusio ir 
randuoto deus ex machina,' degančio kerštu dėl pen- 
kiolikos nesėkmingų odos persodinimų, Piromanijos 
demonstravimo metu ničnieko neįvyko. „Žvaigždžių 
panoramos“ tarnautojai elgėsi kaip paprastai, ir nie- 
kas priėjęs nepatapšnojo joms per petį ir nepranešė, 
kad Kibišius čia. 


* Dievas iš mašinos (lot.), atsitiktinis asmuo, palankiai veikiantis įvykius. 


195 


Būgštaudamos, kad skalsioji Piromanija - tik už- 
kandis vis labiau nesuvirškinamoje voroje, Ingrida ir 
Lola išėjo iš salės filmui dar nepasibaigus ir patraukė 
ieškoti Elizabetės. Rudaplaukė durininkė susimąsčiu- 
si rūkė ant šaligatvio, nenuleisdama akių nuo taikaus 
Švento Lauryno sodelio. 

— Kibišius neatėjo, man labai gaila. 

— Ne labiau, negu mums, mergužėle. Manau, jis 
nusitvėrė kokio kito psichopato kūrybos. 

- Gal jis žino Gadecho filmus mintinai. 

- Suka juos mintyse, ir jam to pakanka, - toliau dėstė 
Lola. - Man tai suprantama. Penkiasdešimt dvi mirtys 
per minutę - tai palieka pėdsakus smegenėlėse. 

— Aš žinau, kur jis gyvena. Dievo EANEjĖ Tiesiai 
virš libaniečių restoranėlio. 

— Negalėjai pasakyti iš karto! 

- Ne. 

- Ir dar Dievo gatvėje! Taip lengva įsiminti! 

- You're fucking nuts in this fucking country or 
what?“ - įsiterpė Ingrida. 

— Prieš porą dienų susitikau Kibišių gatvėje. Nu- 
sekiau jį iki namų, bet jis mane pastebėjo. Man pa- 
vyko išsisukti, pripliauškus kažkokių nesąmonių, bet 
jei Vanesą nužudė jis, tai nenoriu, kad sužinotų, jog 
aš jį įskundžiau. Tiesą sakant, jis vardu Benžamenas 
Noblė. 

- Pagrįstas argumentas, mergužėle, - didžiadvasiš- 
kai pripažino Lola. - Visi turi teisę drebinti kinkas. 

- Fucking nuts! 


* Jūs visai trenkti šitoje sumautoje šalyje, ar ką? (Angl.) 
** Visiškai trenkti! (Angl.) 

"4 

Laiptų narvelyje sklandė žiaudrūs rytietiški kvapai. 
Lolos receptorius, stokojančius „Tiek dienos, tiek 
nakties gražuolių teikiamų džiaugsmų, jie nugramz- 
dino į svajas. Vietoje pietų ji pasitenkino skurdžia 
makaronų porcija ir niekingu bananu. Tai nesukliudė 
jai plastmasine kortele atidaryti ponulio Benžameno 
Noblė durų. Įsilaužimas pas nepažįstamą žmogų ape- 
tito neapmalšino, ir ji rimtai ketino pasikuisti šaldy- 
tuve ir paieškoti ko tinkamo užkrimsti. Ingrida buvo 
nusiteikusi visai kitaip. Lola jautė, kad reikalui esant ji 
pasiruošusi patiesti Benžameną Kibišių bato spyriu. 
Jos išnaršė kuklų vieno kambario butuką, ieškoda- 
mos kapoklių, moteriškų batelių, lėlių Bratz ar kokio 
kito daiktinio įrodymo, išduodančio maniaką. Išsky- 
rus keletą kamerų, apšvietimo įrangą ir pasakišką 
DVD kolekciją būstas neatskleidė jokių polinkių į 
fetišizmą. Beje, DVD bylojo apie prieštaringą skonį: 
be siaubo filmų, čia buvo išsami Čaplino, Melvilio, 
Orsono Velso ir Deivido Linčo darbų kolekcija. Lola 
netgi pasistengė išversti ant virtuvės plytelių šiukš- 
liadėžę. Nuodugniai ištyrinėjusi banalų, nėmaž nejį- 
kvepiantį jos turinį ji nusiplovė rankas ir pravėrė šal- 
dytuvą, paskui šaldymo kamerą. Drauge su Ingrida, 
palinkusia virš jos peties, Lola galėjo konstatuoti, kad 
šaldytų žmogaus pėdų ten nėra. Ji išėmė iš šaldytuvo 
kumpį, sūrį, agurkėlius ir alų piknikui ant virtuvės 

stalo. Netgi ruošėsi išsivirti kavos. 
„Pasiutimas, kiek laiko tarnaudamas policijoje 
praleidi lūkuriuodamas“, - galvojo Ingrida. Ji jau 
priprato prie tamsos. Turkiškai sukryžiavusi kojas, 

įsitaisiusi ant savo palaidinio, nugara atsirėmusi į 
liau pasisotinusios Lolos siluetą. Buvo taip vėlu, kad 
nepaisant kofeino Ingrida jautė, kaip jos smegenys 
krečia jai pokštus. Paskutinėmis naktimis ji nedaug 
temiegojo. Ar dėl to, kad visą ją užvaldė tas tyrimas 
Lolos draugijoje, ar dėl to, kad pernelyg krimtosi dėl 
Maksimo. Ji prisivertė giliai alsuoti ir pasirąžė, at- 
palaiduodama užtirpusius raumenis. Girdėjo Lolos 
kvėpavimą - truputį pridususį. 

- Žinai, Ingrida, visa tai man primena kai kurias 
pasalas su Tusenu. 

— Tavo buvusiu padėjėju? 

— Prieš Bartelmi laikus. Tusenas Kidžo - šaunus 
vaikėzas. Kai mes tykodavome pasaloje, Tusenas 
niūniuodavo. Senus Očio Redingo, Kerčio Meifil- 
do, Berto Bašarašo šlagerius. Pašėlęs repertuaras! Ir 
gražus balsas... to kvailelio. Ir dailus snukelis. Rusva 
oda - tėvas buvo kilęs iš Jaundės, motina - bretonė. 
Trumpos tankios, šviesios garbanos ir rusvai žalios 
akys. Visada puikiai nusiteikęs, o žinai, koks tai retas 
dalykas. Dar vienas bendras su tavimi bruožas - jis 
mane įkvėpdavo. 

Ingrida nepertraukė, leido jai pasakoti. Jau kuris 
laikas ji laukė, kad Lola išlietų širdį ir papasakotų 
apie Tuseną Kidžo, kuris žuvo, vykdydamas tarnybinę 
užduotį, nesulaukęs nė trisdešimt. Iš Maksimo žinojo, 
kad Lola jaučiasi kalta dėl jo mirties. Siaubingas galas. 
Nukirsta galva. Iš tikrųjų Ingrida apie tai žinojo dau- 
giau, negu Lola manė. Pagrįstai ar ne, Tuseno Kidžo 
žūtis padarė galą ankstesniam buvusios komisarės 

gyvenimui, atsakingoms pareigoms, padėčiai, jos ko- 
mandai, amatui, kurį ji mėgo. Šiandien aiškiai matyti, 
kaip ji jį mėgo. This fucking job." 

- Nes, supranti, Ingrida, aš visai nesu vieniša me- 
džiotoja. Niekada taip gerai neužuodžiu grobio, kaip 
draugijoje. Mano neuronai sukuria kažką veiksmingo 
tik geros diskusijos metu. Žmogaus neperdirbsi. Dėl 
to tave ir pasiglemžiu, užuot leidusi tau demonstruoti 
naktiniam Paryžiui savo užpakalį. 

— Pademonstruosiu rytoj. Don't worry.“ 

— Aš nesirūpinu, aiškiai supratau, kad tu - mergi- 
na metodiška ir visada rimta. Dailūs apvalumai, bet 
kieta kakta. Ir tas kontrastas man patinka, mergužėle, 
patinka. 

— Kažkas ką tik įėjo į vidų, Lola. 

- Ką gi, pirmyn! Jei tai Benžamenas, mes jį nu- 
raškysim. 

— Maniau, mes jį pričiupsim. 

- Kvailiuke, nejau iš tiesų manai, kad policininkų 
žargonas telpa į siuvimo pirštelį? 

Asmuo, kuris, kaip tikėjosi Ingrida ir Lola, buvo 
Benžamenas Noblė, ką tik įkišo į spyną raktą ir vėrė 
duris. Paskui laikas sustojo. Ir vėl pajudėjo to paties 
asmens žingsnių ritmu - jis kulvirsčiom ritosi laiptais 
žemyn, stengdamasis pralenkti savo šešėlį. Ingrida 
puolė į priekį. 

Kresnas siluetas nukūrė Dievo gatve Švento Liud- 
viko ligoninės kryptimi. Ingrida bėgo, bėgo - kaip 


* Tą sumautą darbą (angl.). 
** Nesirūpink (angl.). 


199 


mergina, kurios kojos daugybę metų mina mecha- 
ninį bėgimo takelį, tokia pat greita, kaip gerai tre- 
niruotas vyriškis. Bėglys nesiryžo leistis per tiltą. Jo 
kūnas sustingo baltoje pilnaties šviesoje. Žemėlesnis 
už Ingridą, jis buvo tamsiaplaukis, jaunas. Pasuko 
kairėn, nuskuodė kanalo pakrante. Ingrida narsiai 
neatsiliko, jausdama, kaip ją gena joje sukilęs pyktis. 
Ji vijosi tariamą Noblė, vildamasi, kad tai išjudins šio 
pasaulio stingulį, stingulį to kvartalo, kuris prislopin- 
ta, pernelyg santūria rauda apverkė mergaitės žūtį, 
įsikniaubęs veidu į pelenus, pasirinkęs užmarštį. Ji 
bėgo ne tik dėl Maksimo. Ji bėgo iš principo. T'Il get 
you, fucking bastard! I Il get you! - žadėjo sau, jaus- 
dama gerklėje kraujo skonį ir pernelyg kaitrų orą, 
tvilkinantį plaučius. 

Kurį laiką jie bėgo tuščia krantine. O paskui per- 
sekiojamajam trūko kantrybė. Jis sustojo kaip įbes- 
tas. Sulinkęs dvilinkas, įsirėmęs rankomis į kelius, 
šniokštuodamas kaip ruonis. Tada miesto žiburių 
šviesoje Ingrida įžvelgė jo veidą. Nė šešėlio baimės - 
jis ką tik suprato, kad turi reikalą tik su moterimi. 
Jo kūnas bylojo už jį - jisai grumsis. Suręstas kaip 
kovinis jautukas, bėgti jis nebepajėgė, bet grumtis 
galėjo. Rudaplaukės durininkės Elizabetės žodžiai, 
regis, kilo iš niūrių kanalo vandenų, vangūs žodžiai 
Ingridos galvoje. „Bet jei Vanesą nužudė jis... jei jis... 
Vanesą... jei jis...“ 

Staiga Ingridai šmėstelėjo mintis, ar jis kartais ne- 
turi peilio. Buvo mačiusi, kaip Čikagos gatvėje plūsda- 


* Aš pričiupsiu tave, sumautas šunsnuki! Pričiupsiu! (Angl.) 

mas kraujais vienas žaliūkas mirė nuo peilio smūgio, 
padurtas nugeibusio it šlapias viščiukas penkiasde- 
šimties kilogramų psicho. Dusulingu Lolos sprintu ne- 
buvo ko pasikliauti. Kavalerija vėlavo. Ar Lolos negera 
akis? Ar visi jos talkininkai galų gale padžiauna kailį? 
Ingrida prabilo - daugiau nebeliko ką daryti. 

— Policija! Nė iš vietos! 

Žaliūkas piktai nusišiepė, paskui nuoširdžiai nu- 
sižvengė: 

— Dabar jau farai samdo amerikietes? 

Ingrida įtemptai pagalvojo apie Maksimo akis, 
apie Maksimo, Žemės druskos, kūną - dėl jo galima 
grumtis, galima. Ji įtraukė pilvą, pakrutino mentes, 
kaip galėdama atsitiesė, ištempusi savo žirafos kaklą. 
Ano ranka slystelėjo po striuke ir ten liko. Jie surėmė 
žvilgsnius. O paskui jis lėtai atsitraukė, vienu šuoliu 
apsisuko ir leidosi bėgti. Jis nežino, ko nori! Tačiau 
man - dabar arba niekad! Ji puolė į priekį, nutvėrė jį 
už pečių, užvirto visu savo svoriu, kad krisdama nu- 
sitemptų ir jį, ir griuvo ant jo. Susikibę jie nuriedėjo. 
Jis urzgė, koneveikė ją. Ji spaudė jį, spaudė, keliais 
daužė strėnas. „Mes jį pričiupsim, mes jį nuraškysim. 
O kas toliau, Lola? Paskubėk, Lola! Na, kokį velnią 
tu ten veiki, senutė?“ 

Jis išlaisvino kumštį, smogė jai į smilkinį. Galvą 
pervėrė skausmo blyksnis. Jų kūnai kanalo pakran- 
tėje. Jis čiupo ją už kaklo, suspaudė. Akimirką ji su- 
glebo, bet bemat tvirčiau įsikirto į jo kūną, kaklą. Ir 
suleido dantis. Jis nutvėrė ją už ausies, trūktelėjo. I 
want to keep my fucking ears! Iš visų dar jai likusių 


* „Ašnoriu išsaugoti savo sumautas ausis! (Angl.) 

jėgų Ingrida bloškė trūkčiojančią jų masę į kanalą. 
Ledinis dvokiančio vandens dilgtelėjimas. Jis įsitvėrė 
jos palaidinio, ji - jo striukės apykaklės, jie mataravo 
kojomis. 

— TU NESUDOROSI MANĖES, KAIP SUDORO- 
JAI VANESĄ, TU KEKŠE! 

— Ką čia skiedi? 

- Tai tu ją nužudei? Bet aš tavęs nebijau. 

Jautuko smūgis nepasiekė tikslo. Ingrida užvožė 
jam daugiau mažiau taikliai. 

— Ruošiausi to paties paklausti tavęs, silpnaproti! 

Jis liovėsi muštis, tad Ingrida taip pat. Ji išspaudė: 

- Turiu pasiūlymą. Išsikrapštome iš vandens. Pas- 
kui pašnekėsime. 

— Gerai, bet paleisk mane! 

Jie vargais negalais išsiropštė ant kranto. Jai pa- 
vyko pirmai, ir ji porą sekundžių stebėjo, kaip jis 
kepurnėjasi - atrodė visiškai sustiręs, ji ištiesė jam 
ranką ir ištempė jį ant kranto. Jie sugriuvo vienas ant 
kito, paskui atvirto veidu į žvaigždes. Šiąnakt kelios 
jų silpnai mirkčiojo danguje. 

— O tu stipri kaip kumelė, prietranka. 

— Kaip ir tu, Noblė. Nes, tikiuosi, tu iš tikrųjų Ben- 
žamenas Noblė? 

- Bent tai, kas iš jo liko. Nebegaliu nė pajudėti, tu, 
nepavykusi Supermoteriške. 

— Savo pojūčius pasipasakosime vėliau, Marseli 
Serdanai'. Kodėl manai, kad aš nužudžiau Vanesą? 


* Marselis Serdanas (Marcel Cerdan, 1916-1949) - prancūzų bokso čem- 
pionas. 

— Pamaniau, kad tu lesbietė. Tavo plaukai, eisena... 

— Lesbietė ar ne - kas čia bendro? 

- Kadangi Vanesos nedomino vyrai, maniau, ji 
lesbietė. Kai supratau, kad tu - moteris, pagalvojau, 
jog tai kvepia meilės kerštu. Nutariau, kad manęs 
laukia antrasis prizas konkurse „Tapk meilės dramos 
auka“. Tu ne lesbietė? 

— Kiek žinau, ne. 

Jie nutilo, stengdamiesi atgauti kvapą. Paskui Nob- 
lė atsitiesė ir kalendamas dantimis pratarė: 

— Kažkokia stora dama stebi mus, persisvėrusi per 
turėklus. Manding, reikia nešdintis, kol neprisistatė 
policija. Tikroji. 

- Nesijaudink. Storoji dama pati yra policininkė. 
Tiesa, buvusi, bet... Na, tai ilga istorija. Eime pas tave 
išgerti grogo. Mačiau, turi romo. 

- Ir agurkėlių, ir kavos. Iš jų kvapo ir supratau, 
kad tu tykai. Nekantriai laukiu akimirkos, kai paaiš- 
kinsi, kodėl taip kruopščiai išnaršei mano spintas, 
Supermoteriške. 

- No way! 

- Kaip tai 10 way? 

- Tik tada, kai atsakysi į mūsų klausimus, Marseli 
Serdanai. 


* Nieko nebus! (Angl.) 

Plaukų džiovintuvo butuke nebuvo, ir Ingrida iki pat 
akių užsimaukšlino perujietišką kepuraitę. Bet skal- 
bimo mašina buvo, ir su džiovykle, - jos drabužiai 
glebiai raičiojosi už apskrito langelio. Apsisiautusi 
svetimu chalatu, pamerkusi kojas į karšto vandens 
dubenį, kuriuo dalijosi su Benžamenu Noblė, jinai 
šildė rankas į porcelianinį puodelį su grogu, dosniai 
pripildytą Lolos; nors šiai ir negrėsė hipotermijos 
priepuolis, ji apsirūpino tuo pačiu gėrimu ir tylėdama 
klausėsi, bent vieną kartą kitaip negu buvo įpratusi, 
leisdama Ingridai griežti pirmu smuiku. 

- Tai Vanesa tau atrodė lesbietė? 

— Du variantai. Arba lesbietė, arba išsižadėjusi sek- 
so. Tiesą sakant, man ji atrodė kaip kokia vienuolė. Ne 
iš tų egzaltuotųjų, pasimaišiusių dėl Jėzaus, o veikiau 
motinos Teresės stiliaus. Beje, ji jautė begalinį poreikį 
aukotis. Bet lažinuosi, kad dama iš Kalkutos skleidė 
daugiau žmogiškos šilumos negu Vanesa. 

Ingrida skeptiškai žiūrėjo į Noblė, o jų kojų pirštai 
įnirtingai grūmėsi tarpusavyje, dalydamiesi ribotą 
gyvybinę erdvę. 

- Žinau, ką tu manai. Ne, aš nesu iš tų apviltų 
suvedžiotojų, kurie lieja pamazgas ant jį atstūmusios 
merginos. 

- Vis dėlto lažinuosi, kad ji tave atstūmė. 

— Vanesa buvo graži. Aš pabandžiau. Buvau at- 
stumtas. Aiškus reikalas. Bet nedariau iš to didelės 
istorijos. Beje, šaltoms merginoms su manimi puikiai 

sekasi. Jos sustingdo mano lytinį instinktą. Šiaip ar 
taip, vienintelis mano tikslas buvo išbandyti ją filmui, 
kurį suku su draugais. Aš studijuoju kinematografijos 
institute. 

- Aišku, siaubo filmo. 

- Filmo, kuris vyksta pagal siaubo filmo dėsnius. 
Tai ne visai tas pats. 

— Whatever." Kodėl pasirinkai Vanesą? 

— Ne per daug mėgstu profesionalias aktores. O 
siaubo filmų kino teatro durininkė jau a priori žmo- 
gus, daug patyręs iškreiptų scenarijų srityje. 

Ingridai neblogai sekėsi. Ji kelis kartus pateikė 
tuos pačius klausimus, bergždžiai stengdamasi pri- 
versti Noblė duoti prieštaringus parodymus, dar sykį 
privertė pakartoti, kaip jis susipažino su Vanesa, pa- 
suko kalbą apie tai, kas jam patinka, o kas ne - ir taip 
mikliai, kad to būtų galėjęs pavydėti bet koks psicho- 
logas kriminalistas. Vis dėlto teko pripažinti akivaiz- 
džią tiesą. Daktaras Kibišius nebeturėjo jokio noro 
kabinėtis, o misteris Noblė buvo veikiau simpatingas 
vaikinas. O įsižiūrėjus iš arčiau, dabar, kai vešlūs jo 
plaukai išdžiūvo ir raitėsi aplink atsainiai nuskustą 
veidą, Ingridai jo fizionomija atrodė įdomi. 

Apie trečią valandą nakties jie nutarė skirtis. In- 
grida apsivilko dar drėgnus savo džinsus ir palaidi- 
nį - Benžameno Noblė drabužių ji griežtai atsisa- 
kė - ir užsimetė lakūno striukę. Gatvėje Lola Žost 
pagaliau pravėrė burną ir pareiškė, kad jų kelias veda 
į „Gražuoles“. 


* Ir vis dėlto (angl.). 

Signalizacija veikė tik pusę sekundės. Vos atidariusi 
duris Lola nuskubėjo už baro jos išjungti. Paskui jos 
sudarė operacijos planą: Lolai - rūsys ir sandėlis, In- 
gridai - butas. 

- Ko mes ieškome, Lola? 

— Visko, kas galėtų tapti įkalčiu Maksimui. Pa- 
vyzdžiui, Rinko lėlių. Kai Grusė prisistatys vykdyti 
kratos, viskas bus švaru ir gražu. 

- Lyg kokia ypatingoji padėtis. 

- Tik iš dalies. Užtrauk užuolaidas ir darbuokis su 
kišeniniu žibintuvėliu, supratai? 

— No problem, boss.“ 

Rūsyje Lola aptiko dailius skliautus per visą res- 
torano plotį ir pažįstamą plūktinės aslos bei vyno 
garų kvapą. Vėl išvydo save su Maksimu, ragaujan- 
čius paskutinius jo statinių vaisius. Prieš pradedant 
naršyti nostalgija pastūmėjo ją prisileisti iš statinės 
stiklinaitę namų vyno. Paskui ji vieną po kitos išnaršė 
dėžes, pritūpusi dirstelėjo po statinėmis, išstukseno 
aslą, ieškodama galimos landos. Prisileido dar vieną 
stiklinaitę šitos paprastos ir visada visais, net ir pa- 
čiais netinkamiausiais atvejais puikios rūšies vyno ir 
ėmė vieną po kito apžiūrinėti butelius. Itališkas, pran- 
cūziškas, ispaniškas; Maksimas vyne aiškiai ieškojo 
kažkokios bendros lotyniškumo idėjos. Lola nežinojo, 
ką tikisi rasti, bet darbavosi iš širdies. Kelissyk įsivaiz- 
davo greta savęs Tuseno Kidžo šešėlį - be atvangos 
triūsiantį ir niūniuojantį panosėje. 


* 


Jokių problemų, šefe (angl.). 

Iš tikrųjų netgi miręs Tusenas Kidžo buvo žvit- 
resnis, negu Vanesa Renžė būdama gyva. Tarytum 
būtų mirusi dar prieš tai, kai ją nužudė. Vanesa, kurią 
Benžamenas Noblė apibūdino kaip pusiau vienuolę 
be dvasinės šilumos. „Žvaigždžių panoramos“ savi- 
ninkas - kaip dvejonių apniktą merginą, kuria nega- 
lima pasikliauti. O ta skundikė Renė Kantor - kaip 
liūdną pamestą įsimylėjėlę. Ir atvirkščiai - gatvės vai- 
kui Konstantinui ji buvo moteris, mokanti paguosti. 
Draugėms - rimta ir paprasta mergaitė. O Gijomui 
Foželiui - šaunus kareiviukas. Prieštaringas portretas, 
bet nieko žaismingo. Dėlionei „Vanesa“ stigo keleto 
pagrindinių dalių. 

Įsisprendusi į klubus, stypsodama kaip įbesta po 
centriniu skliautu, užlieta geltonos palubės lempos 
šviesos Lola lėtai sukosi aplink savo ašį, norėdama 
aprėpti visumą. Paskui įdėmus žvilgsnis nuslydo lu- 
bomis, ieškodamas kokio nelygumo. Kruopščiai nu- 
tinkuotame paviršiuje nebuvo jokios slėptuvės. Tik 
rūsys, skaniai kvepiantis žeme ir sveikais jos malo- 
numais. Paskui Lola ėmė skrupulingai tyrinėti maisto 
atsargas. Galingi kumpiai, sukabinti ant lubų, sklei- 
dė kvapą, sumišusį su obuolių aromatu. Ji ištyrinėjo 
makaronų, ryžių, aliejaus, įvairių prieskonių, sirupo 
atsargas. Viskas kruopščiai surašyta ir išrikiuota. Vi- 
sos etiketės užrašytos Maksimo ranka. Paslaptingojo, 
skrupulingojo Maksimo. Lola Žost išjungė šviesą ir 
užkopė į restoraną. 

Ji pasiuntė Ingridą į Maksimo butą, nes jai buvo 
atgrasu naršyti po draugo stalčius, kilsnoti paklo- 
des, atidarinėti vaistų spintutę. Bet Ingrida ėmėsi 


207 


šio darbo nemurmėdama. Beje, buvo girdėti, kaip 
ji vaikšto antrame aukšte pirmyn atgal. Nėra jokių 
abejonių, kad su jai būdinga bemaž gyvuliška ener- 
gija toji mergužėlė ką nors atkapstys. 

Kad priprastų prie tamsos, Lola įsitaisė prie baro. 
Netrukus prieš ją išniro „Gražuolių“ apybrėžos, pas- 
kui šeimininko atvaizdas. Jis sveikinasi su vienais, 
su kitais, prieina prie jos, sėdasi prie jos staliuko, 
pila jai vyno, šypsosi jai. Salė pilna jo balso, jo val- 
gių receptų nuotrupų, kulinarinių paslapčių, kurias 
jis patiki tik geriausiems draugams. Jo prisimini- 
mų. Šeima Kersi srityje, susiburianti tą dieną, kai 
skersdavo kiaulę, kurią jie sudorodavo visą - nuo 
kojų iki uodegėlės, taip pat ir ausis. O paskui tos 
kareiviškos istorijos, nuotraukos, nuvogtos pačiame 
kančių sūkuryje. Pašėlusi aistra darbui iki 1991 metų 
atjunkimo. Visos tos istorijos, be jokių apsimeti- 
nėjimų papasakotos žmogaus, nugyvenusio keletą 
gyvenimų. 

Lola raukydamasi pakilo nuo taburetės. Ją išse- 
kino Ingridos karštligiškos paieškos tamsoje, siaubą 
keliantis, kvapą gniaužiantis susitikimas su ta žalga, 
kai ji vos nepriburbuliavo kanale. Drėgnas gatvių 
šaltis smelkė jai kaulus, pečiai negalėjo atsitiesti, 
kūne užsiglaudęs gripas vėl iškišo nosį. 

Kopdama laiptais ji įsiklausė į tylą. Tyla buvo 
sodri, švelni ir šilta tarsi vyro gyvenimo intymumas, 
į kurį ji prieš savo valią brovėsi, nepatenkinta tuo 
begėdišku šniukštinėjimu. Ak, drauguži Maksimai, 
ir kokio tik purvino darbo aš dėl tavęs nepadary- 
čiau! Ji įsivaizdavo jį Lui Blano gatvėje, vildamasi, 

kad jis miega. Neabejojo: Bartelmi tikrai įkurdino 
jį vienutėje ir davė jam gerą antklodę. 

Bute - nė garso. Prislopintu balsu Lola pašaukė: 
„Ingrida! Ingrida!“ - bet ta ilgšė neatsiliepė. 

Ji aptiko ją miegamajame, išsitiesusią ant lovos. 
Nusimetusią striukę ir batus, nejudančią, pusė veido 
apšviesta lempos galvūgalyje - sakytum, miega. 

Lola pamatė lėlę, padėtą tarp jos krūtų. 

— INGRIDA! OI! INGRIDA! 

Didžioji blondinė pramerkė akis. 

— Aš priguliau... kad pajusčiau jo kvapą. Pasiuti- 
mas, kaip skaniai gali kvepėti vyro oda. 

Lolai jos balsas pasirodė keistas. Vis dėlto atsidu- 
susi iš palengvėjimo ji prisėdo ant patalų. Ji pagal- 
vojo, kad Ingrida negyva. Antrąsyk per vieną vaka- 
rą - tai jau darėsi nelengva suvirškinti. Ji patapšnojo 
Ingridai per ranką - ji buvo šilta - ir prisivertė alsuoti 
lėtai. „Jei aš išsitiesiu ant šitos lovos, nebepajėgsiu at- 
sikelti“, - pagalvojo, jausdama, kaip svorio jėga myga 
pečius, tarsi koks bjaurus paukštis kapnotų jai sme- 
genėles, o miego stoka graužia akiduobių dugną. 

Ingrida liūdnai pajudino lėlę. Ši vilkėjo tamsiai 
mėlyną ir baltą uniformą, mūvėjo nėriniuotas ko- 
jinaites. Kūrėjas apdovanojo ją veidu su didelėmis 
nekaltomis akimis. 

- Aptikau dar dvi jos drauges. Jos dailiose dėžu- 
tėse, prie kiekvienos jų - mokinukės nuotrauka. 

- Tik nesakyk, kad tai Chadidžos, Chlojos ar Va- 
nesos antrininkės? 

- Ne, nusiramink, tai japonės, - niūriai atsakė 
Ingrida. 

„  — Kas čia liūdno? Veikiau palengvėjimas. 

— Mane jaudina tai, ką radau spintoje, šalia lėlių. 

— Ir ką gi? 

— Patalus. 

- Ingrida, Motulės Žąsies pasakas palikime kitam 
kartui. Greitai klok išvadą. Nes jei taip ir toliau, aš 
nuvirsiu kaip rąstas. 

— Sekundėlę, tuojau. Maksimas - rūpestingas 
žmogus ir nemėgsta netvarkos. 

— Tai akivaizdu. 

— Tu sėdi ant žieminių patalų. 

— Iš tikrųjų, šie patalai minkštučiai. 

— Spintoje radau tuščią maišą su užrašu „Žieminiai 
patalai“ ir pilną su užrašu „vasariniai patalai“. Ištrau- 
kiau tuos vasarinius patalus. Tuos, kuriuos matai šalia 
lovos. Pačiupinėk ir pamatysi. 

Lola metė į ją blankų žvilgsnį, paskui šiaip taip 
ištiesė ranką ir padarė ką liepiama. 

— Bougre de coguinasse! Kas ten, Ingrida? 

— Banknotai, Lola. Pluoštai, pluoštų pluoštai ban- 
knotų. 


25 


Pasirėmusi „Gražuolių baro Lola skendėjo savo ap- 
mąstymų vingiuose. Ingrida jai kalbėjo, nesulaukdama 
jokio atsakymo, siūlė sukrusti ir paslėpti pinigus Troš- 
kimų skersgatvyje. Drobinis maišas, rastas Maksimo 

spintoje, riogsojo joms prie kojų, jame buvo grobis, 
paslėptas vasariniuose pataluose. 

- Lola! Wake up! Girdi mane ar ne? 

— Na, taip, mergužėle, aš galiu vienu metu dirbti 
kelis darbus. Tavo tiesa. Dingstame iš čia, eime pa- 
slėpti pinigų tavo namuose. 

Namie Ingrida pastebėjo žalią švieselę, mirkčio- 
jančią jos atsakiklyje. Nuėjo į virtuvę išvirti kavos, pa- 
davė Lolai puodelį, paskui ėmė skaičiuoti pinigus. 

— Lola, čia beveik penki šimtai tūkstančių eurų. 

— Viso labo! 

Ingrida įjungė žinutes, slypinčias atsakiklyje. Visos 
nuo Rodolfo Kantoro. Sulig kiekviena jų jo susijaudi- 
nimas vis augo. Paskutinė buvo palikta mažiau kaip 
prieš valandą. 

„Žvaigždžių panoramos“ savininko balsas pas- 
kutinįsyk nuaidėjo Ingridos Dizel laukiamajame ir 
nuščiuvo sulig žodžiais: „Greičiau mane išvaduokite 
arba aš užkarsiu jums ant sprando mano įstaigos nu- 
niokojimą!“ 

- Tik to mums ir trūksta, - tarstelėjo Lola, pakel- 
dama akis ir rankas į dangų. 

- Vis dėlto man reikės ten nueiti, - pasakė In- 
grida. 

- Einu su tavimi. 

- Tikrai“ 

— Užmigti - tas pats, kas įsėsti į traukinį, mergužė- 
le. Jeigu pavėluoji, būk malonus, palauk ir sėsk į kitą. 
Aš įsėsiu į kitą traukinį. 


*  Atsibusk! (Angl.) 

- Ojei mes ilgainiui prarasime sugebėjimą mie- 
goti? 


Rodolfas Kantoras buvo įprastu kasdieniu kostiumu. 
Plaukai be briliantino, akys paklaikusios, dirbtinių 
ūsų nėra. 

- Suniokota šešios eilės krėslų, sudraskyta raudo- 
na uždanga, nusiaubtas baras. Tikiuosi, sugebėsite 
juos įtikinti apleisti patalpas. Nes po poros minučių 
aš kviečiu farus ir nurodau jiems jūsų vardą. 

— Kodėl nuo to ir nepradėjote? - pasiteiravo 
Lola. 

— Kadangi trūks pliš, kiek įmanoma noriu išsaugo- 
ti gerus santykius su Dilanu Klapešu. Tas ponulis - vis 
dėlto žvaigždė. 

Šią frazę palydėjo stiklų žvangesys, o drauge girtas 
riksmas, kuriame skambėjo džiaugsmas ir pyktis. Pas- 
kui tebuvo girdėti Red Hot Chili Peppers solisto balsas, 
įsakmiai raginantis žmones atsikratyti televizorių. 
Throw away your television Time to make this clean 
decision.' Trankiai aidėjo bosinė gitara. Jai aižiai ati- 
tarė solinė. Ingrida paaiškino, jog tai mėgstamiausia 
Dilano Klapešo grupė. Direktorius drebančia ranka 
persibraukė plaukus. 

- Turiu idėją, - toliau kalbėjo Ingrida. 

- Pačiu laiku! - kiauktelėjo Kantoras. 

- Jūs - persirenginėjimų specialistas, tad turbūt 
kur nors turite kokią nors suknelę ir seksualų pe- 
rūką. 


* 


Mesk lauk savo televizorių Metas aiškiai apsispręst (angl.). 

- Palaukite... mm, taip. Žmona čia paliko. Praėju- 
sią vasarą buvome surengę didelį maskaradą, ir Renė 
vaizdavo Adamsų šeimynėlės motiną. 

— Duokite visa tai man, uždėkite Red Hot Chi- 
li Peppers grupės Don't forget me“ ir palikite reikalą 
man. 

- Įsitikinusi, kad tau pavyks, Ingrida? 

— Nesirūpink, Lola. Kartais geriau priblokšti vaiz- 
duotę, negu visa kita. 

Jos įėjo į salę. Tikra krėslų Berezina, aksomų Tra- 
falgaras, butelių Dien Bien Phu“. Oras pradvisęs ci- 
garo dūmais. Muzika drebina sienas. Klapešo draugai 
šoko įelektrintais būreliais. Įsitaisęs ant scenos krašto 
režisierius gosliai bučiavo dailią brunetę. Ingrida nu- 
siėmė striukę, kepuraitę ir patikėjo jas Lolai. 

Lola ir Kantoras stebėjo, kaip ji žingsniuoja centri- 
niu praėjimu prie Klapešo, suknia ir perukas po jos 
pažastimi atrodė kaip kažkoks pagautas žvėris išdri- 
kusiais karčiais. Ingrida karštai apkabino režisierių 
ir leidosi į ilgas derybas. Paskui užlipo ant scenos ir 
dingo už sudraskytos uždangos. 

Režisierius kreipėsi į savo ordą. Po ilgų aiškini- 
mų, gožiamų Kalifornijos grupės energijos iškrovų, 
Dilano Klapešo draugai vienas po kito susėdo. Mu- 
zika nutilo, užgrojo vėl, žagtelėjo - Kantoras naršė 
po CD diskus, ieškodamas reikiamos dainos. Šviesos 
palengva priblėso, salę sukaustė melancholiška gita- 
rų įžanga, pasigirdo solisto balsas: I'm an ocean in 


* Nepamiršk manęs (angl.). 
** Berezina, Trafalgaras, Dien Bien Phu - stambūs mūšiai, per kuriuos pran- 
cūzai patyrė triuškinamus pralaimėjimus. 

your bedroom Make you feel warm Make you want to 
reassume... Ir uždanga atsivėrė, atskleisdama šviesos 
kūgį, kurio centre stovėjo aukštaūgė ragana, vešliais, 
juodais kaip anglis plaukais ir blyškia oda, tiesdama 
ilgas rankas į įsivaizduojamą dangų. 

Tamsios žvilgančio satino pirštinės iki viršaus ap- 
tempė rankas, atskleisdamos tik pečius. Viską dengė 
ilga margaspalvė suknia, užsibaigianti tarsi nuodingų 
žiedlapių vainikėliu. Iš pradžių banguodamos šoko 
tik rankos. Viena po kitos lėtai, tūkstančio juodo- 
sios magijos metų subrandintoje kančioje pirštinės 
nuslydo žemyn marmurinėmis rankų kolonomis. Ji 
pakuteno publikos vaizduotę, sukdama jas ore, paskui 
sviesdama tarsi išmaldą. Neregimus žiūrovus gaubė 
mirtina tyla. Dabar atėjo eilė į vyriško balso taktą 
banguoti klubams. Ji praskleidė suknios kraštą, ir 
pasirodė koja. Nuoga pėda, tokia grakšti, be batelių 
įmantrybės. Be aukštų apgaulingų kulnelių jinai buvo 
tikra Esmeralda. 

„Nuostabu!“ - pagalvojo Lola, kuriai niekad ne- 
būtų atėję į galvą, kad striptizo šokėja galėtų atlikti 
savo numerį be batelių. 

Virstelėjo durys, ir greta jos įsmuko Rodolfas Kan- 
toras. Jis šypsojosi. Scenoje suknia po truputį tirpo, 
paskui nusklendė į publiką kaip išbaidytų varnų pul- 
kas; plaukai tik trumpą akimirką dengė grėsmingus 
krūtų pusrutulius. Paskui Esmeralda apsisuko - ama- 
zonės nugara ir sėdmenys - nubėgo į tamsos pakraštį 
ir grįžo su kėde, ant kurios atliko glosnų šokį. Not 
alone, - maldavo dainininkas. - I'I! be there Tell me 
when you want to go. Sulig tais žodžiais Ingrida mė- 

nesienos spalvos oda čiupo kėdę už atkaltės, iškėlė 
ją judesiu, išryškinančiu daugybę glotnių ir tvirtų 
raumenų, ir daužė į žemę tol, kol iš jos teliko dvi 
nuolaužos, iš kurių ji pasidarė ragus. 

Ji pradingo aidint plojimams ir džiaugsmo šūks- 
niams. 

- Toji jūsų draugė nebe ekscentrikė, - vargais ne- 
galais pratarė Kantoras. - Ji - tikras barokas. 

- „Glotnaus stiklo oda virš trapių kaulų Atlapa virš 
švelnios krūtinės apykaklė...“ - sumurmėjo Lola. 

- Visiškai jums pritariu, ponia Žost. 

— Neskubėkite, Kantorai. Citata dar nebaigta... „Po 
mėlynai juodais gluosnio antakiais Jos akių migdolai 
žarsto Žvaigždes.“ 

— Pažadas, duotas Ingridai Dizel, turi būti ištesė- 
tas, vyručiai! Dingstame! - į nieką atskirai nesikreip- 
damas riktelėjo Dilanas Klapešas. 

- Stebuklas, - pratarė Kantoras. 


26 


Vėl užsidėjusi savo perujietišką kepuraitę ir striukę ji 
valgė raguolius su sviestu, kurie paliko ant jos pirš- 
tų ploną žvilgančią plėvelę. Kartkartėmis šypsojosi 
ir užsigerdavo kavos, kaip ir Lola jaukiai apsisupusi 
tyla. Bariuko Ištikimybės gatvės kampe šeimininkas 


* Xiao Xiao Sheng, „Gėlė aukso butelėlyje“ (aut. past.). 

Žozefas tyliai šnekučiavosi su dviem nuolatiniais 
klientais. 

„Padūkėlė Ingrida Dizel, pripažįstu!“ - galvojo 
Lola. Žvilgsniu sakė jai, kad vertina jos šaltą kraują, 
kad žemėje nedaug tokių merginų, kaip ji, kad ji tiek 
pat trenkta, kiek ir didžiadvasė. Tik žvilgsniu, - nes 
rytas buvo ramus. Vos pradėjo švisti. Virš jų galvų 
ir miesto sklandė kažkokie kerai, ir tai truks tol, kol 
sučirkš žadintuvai ir į darbą plūstelės minia. Gal- 
būt vieną dieną ji jai pasakys - štai taip, lyg niekur 
nieko, per eilinį pokalbį telefonu. Kur kas lengviau 
žmonėms prisipažinti, kad juos vertini, kai nematai 
jų prieš akis. 

Per radiją garsiai ir raiškiai aidėjo Žinių laida. 
Aleksandro Diuma licėjuje Kretelyje tebesitęsia 
streikas - mokytojai atsisako dirbti po to, kai į licėjų 
buvo sugrąžintas vienas drausmės tarybos pašalin- 
tas mokinys. Tas tėvelio sūnelis pasisamdė advoka- 
tą. „Juodasis potvynis“ artėja prie Prancūzijos kran- 
tų; austrių augintojų nepasitenkinimas auga. Taip, 
kaip karo prieš Iraką grėsmė. Penkių banditų gauja 
apiplėšė aukcionų salę Paryžiuje ir mažiau kaip per 
ketvirtį valandos susišlavė aštuonių milijonų eurų 
grobį. Viename skurdžiame Tel Avivo kvartale žuvo 
dvidešimt devyni žmonės. Teroristų išpuolis įvyko po 
trijų palestiniečių žūties vakar dieną. 

„Ankstyvo ryto kerai išsisklaidė“, - pagalvojo 
Lola, užsakydama Žozefui dar du espresso lungo. 
Žvelgė pro langą, kaip pro šalį pėdina vienas kitas 
apsimūturiavęs praeivis. Vienas jų buvo užsitempęs 

ar veikiau į banditą. Lola liovėsi maišyti puodelyje 
cukrų ir įdėmiai pažvelgė į Ingridą, kuri prikimštais 
žandais nutaisė klausiamą miną. 

— Vanesos mirties dieną, iškart po Bartelmi ap- 
silankymo... Per žinias pranešė apie keityklos Eli- 
ziejaus laukuose apiplėšimą. Trys kaukėti banditai 
auštant. 

— What a bloody Sunday! 

- Jie pagrobė pusantro milijono eurų. Jei pusantro 
milijono padalysi iš trijų... 

- Viso bus penki šimtai tūkstančių eurų, - užbaigė 
Ingrida plačiai šypsodamasi. - Lola, tu genijus! 

— Neskubėk, Ingrida. Aš tik spėlioju. 

— Bjaurus tas žodis: spėlioti. Jūs turite keletą žo- 
džių, kurie man ne per labiausiai patinka: kudakuoti, 
įgalioti, tobulinti. Neklausk kodėl. Ir dar: ketvirčiuoti, 
epiliuoti, atidėti. 

- Žinoma, kažkaip sudėtinga įsivaizduoti Maksi- 
mą, Chadidžą ir Chloją, drauge apiplėšiančius keiti- 
mo punktą. 

- Arba trijulę: Vanesą, Chloją ir Chadidžą. O tu 
gali įsivaizduoti, kad tai galėtų padaryti trys mer- 
ginos* 

- Jos turėtų būti tokios pat augalotos, kaip tu, In- 
grida, bet čia ne tas atvejis. 

- Indeed,“ Lola. 


* Koks prakeiktas sekmadienis! (Angl.) 
** Iš tikrųjų (angl.). 

- Šiaip ar taip, ta didžiulė šlamančiųjų krūva — 
velniškas motyvas. Įsivaizduok, kad dėl vienos ar 
kitos priežasties pinigai po apiplėšimo atsidūrė pas 
mergaites. 

— Mudvi juk radome juos pas Maksimą. Bet jei 
tai tik pinigų reikalas, kam luošinti Vanesą? Pakako 
ją pasmaugti. 

— Iš tikrųjų. Tai patvirtina mano teoriją: mintis 
buvo užsiundyti policiją ant Maksimo. Ir užtušuoti 
pinigų motyvą. Pakeitus jį aistra. 

— Klijuojasi, Lola. 

— Vanesa buvo idealistė. Tik įsivaizduok: iškart 
po dalybų vienas banditas nusprendžia panaudo- 
ti jos butą kaip slėptuvę. Vanesa atsisako ir grasina 
įskųsti jį policijai. Banditas ją nugalabija. O juk kas 
galėjo taip gerai pažinoti mergaičių butą, kad galėtų 
paslėpti ten pinigus, jei ne tas, kuris buvo su jomis 
susijęs? Kažkas, kas pasuko blogais keliais? 

— Faridas Junisas. 

- Visai teisingai. 

— Tačiau kai kas tame vaizdelyje netelpa, Lola. 

— Kas? 

— Tai, kad radome pinigus „Gražuolėse“. It doesn't 
work.“ 

- Žinau. Bet ir čia galima rasti atsakymą, kuris 
paaiškintų, kodėl Chloja ir Chadidža nuo pat pradžių 
pasakoja tik tai, kas joms naudinga. Jos čia, kai įsi- 
plieskia ginčas tarp Vanesos ir Farido. Vanesa niršta. 


* Kažkas čia ne taip (angl.). 

Chadidža, kuri pyksta ant jos dėl Maksimo, nuspren- 
džia padėti broliui. Jie pateikia žmogžudystę kaip 
suplanuotą nužudymą. Chloja lengvai paveikiama 
ir leidžiasi įkalbama, pasižada tylėti. Chadidža arba 
Faridas, arba jie abu paslepia pinigus pas Maksimą. 

- Rizikinga mintis, nes įtarimai turi vieną gražią 
dieną nukrypti į Maksimą. 

— Chadidža labai gudri mergina ir pažįsta Maksi- 
mo namus kaip savo kišenę, Ingrida. Paslėpti pinigus 
kruopščiai supakuotuose pataluose - gudrus ėjimas. 
Gerokai pranokstantis nusidėvėjusius seklio darbo 
metodus, kuriuos aš daug metų naudojau. 

— Kaip tu paaiškinsi, kad tokia mėgėja kaip aš taip 
greit juos aptiko? 

- Tavo nuovokumu, Ingrida. Tavo visiška išanks- 
tinio nusistatymo stoka. Tavo neįtikėtinu šviežumu - 
šiek tiek stulbinamu šviežumu. 

— Kaip tai? 

- Tu įsimylėjusi Maksimą. Naršydama po jo daik- 
tus tu galvoji apie tokius dalykus, kurie jokiam farui 
nešautų į galvą. Jo odos kvapą, lovą, patalus, kuriuose 
jis miega. Tu savęs neapriboji, tu užsiimi niekais, leidi 
mintims laisvai sietis tarpusavyje. Kūnas tave veda į 
lovą, lova - prie patalų. O patalai prie banknotų. 

— O banknotai - į Sen Deni. Farido Juniso pė- 
domis. 

— Skaitai mano mintis, Ingrida. 

Išėjusi iš komisariato Chadidža paspartino žingsnį. 
Nėra kada gaišti; Grusė pasiliko Chloją, puikiai žinoda- 
mas, kad ji silpnesnė. Kai baigs ją mėsinėti, atliks kratą 
„Gražuolėse“. Žingsniuodama atgal Chadidža tikėjosi, 
kad draugė tvirtai laikysis, gins Maksimą nagais ir ra- 
gais. Tam bjaurybei farui, tam smulkiam viršininkėliui 
patinka žeminti kitus. Kai jis išklojo jai apie Maksimo 
ir Vanesos romaną, jo akyse ji įžvelgė pasimėgavimą. 
„Paskalos“, - kaip galėdama šalčiau atkirto ji. Verčiau 
nudvėsti, negu išsiduoti, kaip jai skaudu. 

Maksimas ir Vanesa. Niekada Chadidža nebūtų to 
įsivaizdavusi. Ji niekada neabejojo, kad ji - vienintelė. 
Iš visų jėgų stengdamasi nuginti tą slogų faktą, kuris 
ją pribaigtų, Chadidža pirmą kartą mąstė apie gali- 
mybę palikti Maksimą. Gyventi be Maksimo. 

Užpakalinės durys, virtuvė, butas. Patalai spintos 
viršuje. Ji praskleidė apvalkalą, pačiupinėjo ir paju- 
to, kaip kraujas stingsta jos gyslose. Kažkas paėmė 
pinigus. 

Svaigulys. Paskui ji įsiklausė į proto balsą, prisi- 
vertė mąstyti. Net Chloja nežino, kurioje buto daly- 
je buvo paslėpti pinigai. Farai negalėjo taip mitriai 
atlikti kratos ir pasišalinti. Viskas čia būtų apversta 
aukštyn kojomis. 

Ar Maksimas... Chadidža pajuto, kaip surūdijusi 
adata veria jai viršugalvį. Ką jis pagalvojo, jei juos 
rado? Jog ji iš pavydo nužudė Vanesą ir paslėpė pini- 
gus jo namuose, kad apjuodintų jį policijos akyse? 


220 


Galimi ir kiti variantai. Iki pačių šlykščiausių: 
Maksimas nužudo Vanesą, palikdamas Farido atneš- 
tus pinigus, žinodamas, kad nei Chlojai, nei jai neliks 
nieko kita, kaip meluoti policijai. Ar nujausdamas, 
kad jį netrukus suims, Maksimas bus paėmęs pinigus 
ir paslėpęs kur nors patikimoje vietoje? Policija apie 
jį žino tik paskalas, nieko apibrėžto. 

Maksimas laukia, kol viskas aprims, kad galėtų 
dingti su pinigais. 

Chadidža pajuto, jog krūtinę jai gniaužia tarytum 
replėmis. Ar galima praleisti su vyriškiu tiek laiko ir 
nieko apie jį nežinoti? Ne, jis jai nepanašus į žudiką. 
Žinia, jis miegojo su Vanesa, tačiau jis - ne žudikas. 
Maksimas - ne. Faridas. 

Akimirką ji dar stovėjo miegamajame, žvelgdama 
į tuštumą, paskui nusileido žemyn į salę. Prie baro sė- 
dėjo Faridas ir Žanas Liukas. Ji nustebo, bet neišsigan- 
do, nes jai šmėstelėjo neaiški viltis: o jei Faridas atėjo 
tik savo pinigų? Jis bemat išsklaidė jos iliuzijas. 

- Ar ją nugalabijo tavo bernas? 

- Ar atsakysiu, ar ne, tu vis tiek manimi nepati- 
kėsi. 

— Aš visada klausiau, ką tu sakai, Chadidža. Vi- 
sada. Na, tai kaip? Jis nužudė ją ir paėmė pinigus, 
tiesa? 

— Maksimas niekada nieko nežudė. 

- Tačiau sklinda kalbos, kad jis nugalabijo savo 
žmoną. Bent jau Žanas Liukas girdėjo apie tai kvar- 
tale. 

- Jeigu Žanas Liukas elgiasi kaip kokia kūmutė, 
tai jo rūpestis. 

— Tuojau tau parodysiu, kokia aš kūmutė, kek- 
šiuke! 

— Aš tavęs nebijau, tu, didelis kvaily. 

- Tavo sesuo daugiau negu blogai išauklėta, Fari- 
dai. Ji nesąmoninga. 

Chadidža nužvelgė juos nuo galvos iki kojų. Milži- 
nas atrodė įsižeidęs. Faridas buvo nutaisęs šaltakraujo 
plevėsos miną. Tokią vangią, kad atrodė leisgyvis. 
Pagauta įkvėpimo ji prabilo, lėtai, raiškiai tardama 
žodžius: 

— Jei užmuši Maksimą, Faridai, turėsi užmušti ir 
mane. Nes kitaip aš tave įduosiu policijai. Papasa- 
kosiu jiems apie dabartį. Papasakosiu apie praeitį. 
Nebebus kam mane sulaikyti. Mano širdyje tu būsi 
miręs visiems laikams. Tad gerai pamąstyk. 

— Tau taip rūpi tas tipas? O juk jis nužudė tavo 
draugę! 

— Ne čia esmė. 

— O kurgi ta sumauta esmė? 

— Smurtas, Faridai. Tas, kurį tu sėji visur, kur pa- 
sisuki. Jei ne tas smurtas, Vanesa būtų gyva. Ir šalia 
tavęs. Nes tu jai rūpėjai. Tiek, kad ji taip ir nesusirado 
nieko kito. Išsižadėjo vyrų. Gyveno kaip vaiduoklis. 

- Šneki niekus, ji visą laiką buvo tokia pat graži 
ir gyva... 

— Tu sunaikinai ją, kaip sunaikini viską aplink 
save, nes tau pažįstama tik neapykanta. 

- Suki man smegenis, kad išgelbėtum savo berną. 
Ką, trumpai tariant, čia svaičioji? 

— Tiesą. Visų tavo bičiulių kiaušiai per skysti, kad 
tau ją išklotų. Kad žinotum, jog aš nemeluoju: pi- 

nigus paėmė ne Maksimas. O aš. Ir paslėpiau juos 
„Gražuolėse“ - niekas to nežinojo. Kai norėjau juos 
pasiimti, jų nebebuvo. 

- Žavinga, - iškošė Faridas plodamas. 

Jis vėl griebėsi Supermeno tono. Elegantiška pašai- 
pa, prašmatnus atsainumas, derantys prie aprangos, 
kurią leisdavo sau už prisigrobtus pinigus. Už tuos 
pinigus, su kuriais nežinojo, ką daryti. Tas gyveni- 
mas po Vanesos mirties toks beprasmis. Chadidža 
susigriebė, kad jaučia broliui lašelį gailesčio. Ir sau. 
Nei vienam, nei kitam niekada nesiseks meilė. Da- 
bar ji neabejojo: ne Faridas išnaršė butą, ne jis rado 
pinigus. 

Bet Faridas vėl kalbėjo. Jam reikėjo kalbėti, kad 
įrodytų, jog ji neužgavo vyriško jo orumo. Paskutinis 
žodis turi būti jo. Ji nebijojo, buvo pasirengusi. Ir ap- 
sisprendusi: jei Faridas palies Maksimą, jinai jį įduos. 
Ir dabar žinojo, kad tuojau sumokės už savo atvirumą, 
kuris jos broliui teatrodė arogancija. Faridas nusliuo- 
gė nuo taburetės. Chadidža nekrustelėjo. 

- Kur pinigai? Tu su savo bernu juos paėmei, a? 

- Neturiu ką pridurti, pasakiau tau tiesą. 

— Meluoji. 

- Aš nieko nežinau. Ir man vis tiek. Pinigai visada 
man rūpėjo mažiau, negu tau. Sena patarlė sako tiesą: 
laimės jie neatneša. Turėtum žinoti. 

Jis nutvėrė ją už plaukų; neišlaikiusi ji sudejavo. 
Kai jis bandė ją parklupdyti, ji spyrė jam, pataikė į 
kelį. Farido gniaužtai neatsileido. Laisvąja ranka jis 
skėlė jai antausį. Kai ji sugniaužusi kumščius ėmė gin- 
tis, jis pradėjo daužyti jai pilvą, krūtinę. Ji sukliko. Jis 

prispaudė ją prie žemės, čiupo už kaklo. Jinai gynėsi, 
bet jis buvo įsiutęs. Siaubingai įsiutęs. Labiau, negu ji. 
Pradėjo ją smaugti. Ji suleido nagus jam į kūną, ap- 
draskė. Bet pajuto, kaip senka jos jėgos ir auga baimė. 
Ji buvo užspęsta, gerklė degė, plaučiai, rodėsi, tuojau 
sprogs. Nepakenčiamas skausmas. Ji nebeįstengė rėkti. 
Veikiai brolio veidas išskydo. Dingo ūke, išvagotame 
raudonų gyslučių. Skausmas atrodė nebe toks verian- 
tis... Keista, jai šmėstelėjo mintis apie tikinčiųjų rojų, 
apie kurį pasakojo motina, kai ji buvo maža... 

„Hello, Piteri, kaip nerealu turėti tokį draugą kaip 
tu, kuriuo gali pasitikėti! Aš grįžtu iš policijos. Buvo 
nesaldu...“ 

Chloja nusistebėjo, pamačiusi ekrane ryškėjant 
raides. Prireikė kelių sekundžių suvokti, kad jie su 
Piteriu bendrauja tiesioginiu ryšiu. Iš džiaugsmo ji 
nepasistengė paskaičiuoti, kelinta dabar Tokijuje va- 
landa. 

„Hello, Magdalena, tavo draugės mirtis - krau- 
pi tragedija, bet mane domina visa, ką tu išgyveni. 
Aš tiesiog sumautas savanaudis. Emocijų vampyras. 
Tikiuosi, tu man atleidi? Tad ko iš tavęs norėjo po- 
licija?“ 

„Tau atleista. Jie norėjo, kad paskandinčiau savo 
šeimininką. Komisaras įsitikinęs, kad tai jis. Jei jis 

įsivaizduoja, kad būsiu jo kaltinimo liudytoja, ne ten 
pataikė. Mudvi su drauge gerai laikomės. Šis solida- 
rumas padeda gyventi!“ 

„Aš tave suprantu. Ir tavimi žaviuosi. O koks vi- 
same tame reikale tavo draugės brolio bandito vaid- 
muo? Policija turėtų apklausti veikiau jį.“ 

„Jis dievagojasi, jog tai ne jis, ir pasiryžęs nunerti 
žudikui kailį. O kol kas slapstosi Sen Deni!“ 

„Priemiesčio gyvenvietėse policijai netrūksta šni- 
pelių. Galiausiai jie jį suras.“ | 

Chloja rinko žodžius. Ne taip paprasta viską išaiš- 
kinti apie Faridą, sudėtingą jo organizaciją, trenktus 
draugelius. 

„Visa gudrybė ta, kad jis jau nebe savo gyvenvie- 
tėje. Jį priglaudė vienas bičiulis.“ 

Chloja liovėsi spausdinti ir truputį palūkėjo. Jai 
buvo malonu galvoti, kad ji kuria įtemptą lūkestį, 
gniaužiantį Piteriui Penui kvapą. Ir tas ilgai neiš- 
tvėrė. 

„Tik nesakyk, kad tas bičiulis - irgi banditas!“ 

„Aišku, kad taip. Milžinas, kuris skelbiasi esąs 
anarchistas. Vienas juokas, kai gyveni miesčioniškai 
įsikūręs nuosavame smiltainio namelyje. Tikras ro- 
mano personažas.“ 

„Taip, jis man tikrai patinka. Ar gali papasakoti 
smulkiau, Magdalena?“ 


Žano Liuko regėjimai niekada jo neapgaudavo. Fari- 
das Junisas tikrai buvo juodasis angelas. Galingas ir 
liūdnas žmogus, kuriam jau yra tekę žudyti. Žmogus, 
kurio protą niaukė pavydas. Tarp Chlojos, Chadidžos 


225 


ir Juniso buvo kažkoks rimtas nesutarimas. Nesuta- 
rimas, susijęs su Farido aistra Vanesai. Toji mergina 
jį mylėjo. Tol, kol jis padarė kažin ką baisaus. Kažin 
ką, su kuo ji negalėjo susitaikyti. Tada apmirusia siela 
ji išbraukė jį iš savo gyvenimo. 

Jie riedėjo Belvilio kapinių kryptimi. Faridas vėl 
užsimovė pirštines, rankos ilsėjosi ant šlaunų, lyg 
nieko nebūtų įvykę. 

Žanas Liukas nedrumstė tylos. Uždėjo amerikie- 
tiško repo diską, įgytą tam atvejui, jei reikės vežioti 
Faridą. Eminemą. Jis nemėgo tos muzikos, bet ne- 
svarbu. Galbūt ilgainiui prie jos gali priprasti. Jis su- 
stojo Telegrafo gatvėje, ir jie išlipo iš „folksvageno“. 
Žanas Liukas manė, kad Faridas lieps jam grįžti į Sen 
Deni, bet ne. Jiedu susižvalgė. Mirtinai išblyškęs Fari- 
das nuostabiomis akimis nužingsniavo kapinių link. 
Žanas Liukas nusekė jam įkandin, stebėdamasis, kad 
jam tai leidžiama. Jie ilgai stovėjo prie kapo, paskui 
Faridas tarstelėjo dvi trumpas frazes arabiškai, nu- 
simovė vieną savo žiedų ir įmetė į marmurinę vazą. 
Atsisuko į Žaną Liuką. 

— Ką tu jai pasakei? 

- Paprašiau atleidimo. 

— O žiedas, ką tai reiškė? 

- Paprašiau ją po mirties tapti mano žmona. 

Žanas Liukas palingavo galva: 

- Turiu tau pasiūlymą. 

- Varyk. Klausau. 

- Uždedam ant tų pinigų kryželį. Atliekame pa- 
skutinę operaciją. Susimetam santaupas ir perkame 
laivą. Ir dingstam iš čia. Niekas niekada mūsų neras, 

aš tau pažadu. Tik jūra gali išgydyti meilės žaizdas. 
Prisiekiu, tai teisybė, brolau. 

Farido veidas buvo bereikšmis. Šalta dulksna ma- 
žučiukais perlais žėrėjo juoduose jo plaukuose. 

- Aš sutinku išplaukti. Bet su viena sąlyga. 

— Kokia? 

— Pirma nudėsime mano sesers berną. 

Ji sėdėjo už kavinės lango ir matė savo atspindį ant 
komisariato fasado, ant Lui Blano gatvės šaligatvių, 
tviskančių po paskutinio lietaus. Ilgai laukė Maksi- 
mo. Pagaliau jis pasirodė. Buvo jau po dešimtos. Ji 
pamojo, pastukseno į stiklą. Jis ją pamatė. Jo šypsena 
pervėrė jai širdį. Regis, jis taip džiaugiasi ją matyda- 
mas. Jis įėjo, užsisakė kavos, priėjo prie jos. Chadidža 
leidosi pabučiuojama. Maksimo veidas buvo sukritęs, 
bet ji jautė, kad jis ramus. 

— Tau negalima grįžti'į „Gražuoles“. Jis neturi tavęs 
rasti. 

— Kas tas jis? 

- Mano brolis. 

— Ak, taip, nematomas žmogus. 

- Jis tavęs ieško. Nori nužudyti. Dėl Vanesos. 
Mano, kad tai tu. 

Jis žinojo, kas bus toliau. Tai bylojo visas jos veidas. 
Ir jis reagavo taip, kaip paprastai. 

— Tarp Vanesos ir manęs nieko nebuvo, - pasakė 
ramiai. - Turi manimi tikėti. 

— Kodėl liudytojai meluotų? Be to, galų gale ji ga- 
lėjo tave įsimylėti... tai nesunku. 

Ji galvojo: sunkiausia yra užbaigti. Galvojo: bet 
kaip aš gyvensiu, nematydama tavo veido? Atsistojo ir 
ištiesė jam raktą. „Ekscelsioro“ viešbučio raktą - jame 
ji ką tik užsakė jam kambarį. 

- Prisiek, kad ten nueisi. Prisiek, kad slapstysiesi 
tol, kol farai iš tikrųjų nuo tavęs atstos. Paskui išvyksi 
iš Prancūzijos. 

— Aš ne bailys, Chadidža. Dar ne to esu matęs. 

- Žinau, kad nebijai, bet Faridas - psichas. 

— Tavo brolio aš nebijau. 

— Tu nežinai, ką kalbi. 

Ji automatiškai prisilietė kaklaskarės, kuri dengė 
jos sužeistą kaklą. Negalėjo atplėšti akių nuo jo veido: 
„Maksimai, aš tavęs nepažįstu, kodėl tu taip mažai 
pasakojai man apie savo praeitį? Kas tu toks?“ 

— Tu išsikraustai iš Troškimų skersgatvio ir įsikuri 
Bradi pasaže. Kitaip tariant, išteki už manęs, Chadi- 
dža. Juk to nori, ar ne? Tad.pirmyn. Tereikia įveikti 
tris šimtus metrų. 

Jis šypsojosi. Atrodė jai jaudinantis. O drauge jai 
niežtėjo ranka skelti jam antausį. Tuos žodžius jis 
turėjo pasakyti anksčiau. Gerokai anksčiau. Dabar jau 
per vėlu. Ji įsivaizdavo save perklausoje, paruošusią 
repliką partneriui: visa tai, kas pritvinko jos širdyje. 
Tereikia susikaupti. Ir išpyškinti savo tekstą. Tą, kurį 
ji spėjo šimtus kartų pakartoti mintyse. 

— Kol tu buvai suimtas, aš susirinkau savo daiktus. 
„Gražuolėse“ daugiau nieko mano nebėra. Ir patikėk, 
taip visiems geriau. Aš tavęs nebemyliu, Maksimai. Ir 
dėl to viskas baigta. Vien dėl to. 

Ji ramiai padėjo raktą greta savo tuščio puodelio 
ir prisivertė atsistoti, stengdamasi nežiūrėti į jį. Atsi- 
dūrusi gatvėje leidosi bėgti, kur akys veda. 


Maksimas paprašė sąskaitos ir baigė gerti kavą. „Aš 
tavęs nebemyliu, Maksimai. Ir dėl to viskas baigta. 
Vien dėl to.“ Tarsi koks dialogas iš televizijos seria- 
lo. Ji atrodė jam jaudinanti. Kaip tą kartą, kai iškėlė 
jam didžiausią sceną, stengdamasi paaiškinti, kodėl 
dalyvavo „Nei kekšių, nei nuolankiųjų“ eitynėse. Jis 
nekliudė jai kalbėti, karščiuotis. O paskui nusišypso- 
jo. Chadidžai ta šypsena pasirodė pašaipi. Teko pa- 
aiškinti, kad jis ne tik kad nesišaipo, bet, atvirkščiai, 
pasiryžęs drauge su ja eiti į demonstraciją. 

Chadidžos būdas buvo grūdinto plieno, ir Mak- 
simas buvo vienintelė jos silpnybė. Jis puikiai tai ži- 
nojo, ir ta padėtis atrodė jam itin erotiška. Aš tavęs 
nebemyliu, Maksimai. Pasakok kitiems. Jis apmokėjo 
sąskaitą, paėmė viešbučio raktus ir pakilo. Niekada 
nebėgiojo paskui jokią moterį. Pats laikas pradėti. Tie 
kvailo plūkimosi ant mechaninio bėgimo takelio me- 
tai pagaliau pasitarnaus kam nors kitam, ne tik formai 
palaikyti. Smulkia ristele Maksimas leidosi Lui Blano 
gatve. Chadidža kažkur netoliese. Jokių šansų, kad su 
savo aukštakulniais ilgai ištvertų antilopės sprintą. Jis 
pasivijo ją Foburo Sen Marten gatvėje. 

Išklausė, kaip ji širsta, svaidydama jam į veidą visus 
galimus argumentus ir nekreipdama jokio dėmesio į 
praeivius, kurių dauguma pralinksmėję žvilgčiojo į 
juos. Nutvėrė ją už riešų, prispaudė lankstų jos kūną 
prie kažkokių vartų ir kurį laiką turėjo grumtis, kol 
pasiekė savo. Paskutinįsyk aistringai bučiavo gatvėje 
mergaitę, kai buvo dar mokinukas. Spausdamas prie 
savęs Chadidžą Maksimas išsitraukė mobilųjį, paskam- 
bino į restoraną Chlojai ir paprašė susisiekti su visais 
nuolatiniais lankytojais: išimties tvarka „Gražuolės“ 
užsidarančios, šįvakar pietų nebus. Paskui be jokių 
paaiškinimų paėmė Chadidžą už rankos ir nusivedė 
į Švento Martyno gatvę. Jį be galo žavėjo perspektyva 
praleisti dieną, mylintis su ja viešbutyje. „Ekscelsiore“ 
jis visais tonais jai pakartos, kad tarp jų su Vanesa 
Renžė nieko nebuvo. Ir šį sykį ji juo patikės. 

Ingrida ir Lola atvažiavo į Sen Deni labai anksti ir ap- 
tiko, kad Gėlių kvartalas - didžiulis labirintas. Buvo 
jau vienuolika, o jos dar nieko nepešė. Išnaršiusios 
rytinę dalį ėmėsi vakarinės. Aštuntajame name lif- 
tas neveikė. Jos vargais negalais užsiropštė į septintą 
aukštą laiptais - ypač Lola. Ingridai atrodė, kad jos 
bendražygės krūtinės ląstoje susisukęs lizdą didžiulis 
paliegęs paukštis. 

— Atsipūskime! - pareiškė Lola (ji prisėdo ant 
laiptų pakopos ir nusišluostė akinius suknelės skver- 
nu - pilkai violetinės drapanos, kurios Ingridai atrodė 
tokios pat nykios, kaip ir purpurinis jos chalatas. Bet 
ką gi, dėl skonio nesiginčijama). - Pradedu svarstyti, 
ar tavo informatorius iš mūsų nepasišaipė. 

- Šiaip ar taip, Grusė paleido Maksimą. Laiko tu- 
rime į valias. 

— Sakai! Aišku, jis paleido jį dėl rimtų įkalčių 
stokos. Bet Sodo nykštukas - tikras klastūnas ir už- 
sispyrėlis. Grusė nepasiduos. Jo koziris - Chloja ir 
Chadidža. Tos mergiotės nuo pat pradžių kažką nuo 
mūsų slepia. Galiausiai Grusė išplėš iš jų informaciją. 
Chloja pažeidžiama. O Chadidža niršta nuo to laiko, 
kai išplaukė toji Vanesos ir Maksimo istorija. Patikėk, 
mergužėle: laiko į valias mes neturime. Ypač aš - kaip 
galėjai pastebėti, aš greitai išsikvepiu. 

— Tau tik reikia sportuoti ir mesti rūkyti. 

- Šalčiau, mergužėle, savo kalifornietiškus patari- 
mus pasilaikyk sau. Mano kūnas kaip mano senasis 
„tvingo - visada rieda ir nieko neprašo. 

- Tavo reikalas, Lola. 

— To dar betrūko! Ar įsivaizduoji mane risnojant 
vienu tų juokingų mechaninių takelių? Valkirija, pa- 
siklydusi „Naujųjų laikų“ filmavimo aikštelėje. Juo- 
kinga! 

— Visada laužiau galvą, kodėl jūs Prancūzijoje taip 
bijotės naujovių. 

- Visada laužiau galvą, kodėl jūs Amerikoje taip 
bijotės mąstyti! Ką gi, eime? 

„ Po valandos jos nebuvo pasistūmėjusios nė per 
nago juodymą. Niekas nepažinojo Farido Juniso. Bent 
jau tie, kurie teikėsi praverti duris. 

Pasiekusios dvyliktą aukštą Ingrida ir Lola susidū- 
rė akis į akį su lifto meistru ir kokių septynių dešimčių 
metų seniu, palaikančiu jam draugiją. 

— Laba diena, ponios, - pasisveikino senukas. - 
Dvylika aukštų savom kojom! Turbūt pavargusios. 

— Laba diena, pone! Daugiau negu pavargusios, - 
atsiliepė Lola. - Nusivariusios. 

— O aš jaučiuosi puikiai, - pareiškė Ingrida. - Ar 
pažįstate jaunuolį, vardu Faridas Junisas? 

— Laba diena, panele, aš vadinuosi Opelis, Sebas- 
tijanas Opelis. 

— Laba diena. O aš - Dizel. 

— Atsiprašau? 

— Ingrida Dizel. 

— Originalu ir labai gražu. 

— O aš atsiliepiu šaukiama Lola Žost. Junisas — 
vidutinio ūgio, gan dailus vyrukas, mėgsta rengtis 
juodai. Jei galėtumėte mums padėti... 

— Maždaug toks buvo mano kaimynas. Visada dai- 
liai apsirėdęs. Taip ir neišsiaiškinau, kuo jis verčiasi, 
parsidangindavo į namus neįprastu laiku... 

— Buvo? Kas jam atsitiko? 

— Apsinuodijimas. Kažko prisisriaubė ir užsiba- 
rikadavo bute. Draugas daužė jam į duris. Galų gale 
grįžo su gaisrininkais. Tiksliau, gaisrininku, kuris iš- 
vertė duris. Lazda. 

— Lazda! Ne kirviu! 

- Visai teisingai, bet ir taip jis visai neblogai su- 
sidorojo. Durims galas. Matote, savininkas vis dar 
jų nesutaisė. Ir vis dėlto aš paskambinau valdyto- 
jui. Tie valdytojai vienas už kitą blogesni, visi tai 
Žino... 

- Oką paskui padarė tas draugas ir gaisrininkas? - 
pertraukė jį Ingrida. 

- Draugas ir gaisrininkas išgabeno kaimyną, su- 
suktą į antklodę. 

- Jūs pažįstate tą draugą? - paklausė Lola. 

- Ne. Jis visa gerkle bliovė: „Atidaryk! Atidaryk! 
Tai Nojus!“ Taigi gali būti, kad jo vardas Nojus. 

- Ar jau buvote matęs jį anksčiau? 

— Atrodo, prasilenkėme gatvėje. 

- Galėtumėte jį mums apibūdinti? 

— Jaunuolis. Nelabai jį prisimenu. 

— Tačiau jūsų tokia puiki atmintis, - įsiterpė 
Lola. 

- Nelabai aš žiūrėjau į tą jaunąjį Nojų. Daugiau į 
gaisrininką. 

— Kodėl gi? 

- Tikras milžinas, ir atrodė jis persirengęs. Švarkas 
raudonas, bet šalmas buvo keistas. 

- Kaip tai keistas? - nekantriai paklausė Ingrida. 

- O, gal tai ir nesvarbu... 

- Ne, svarbu, - nenusileido Lola, mesdama į Ingri- 
dą valdingą žvilgsnį. - Svarbu visos smulkmenos. 

— Na, ką gi, jo šalmas... 

- Taip, jo šalmas, pone Opeli. Jo šalmas. Pasisten- 
kite prisiminti, tai svarbu, - maloniai paprašė Lola. 

— Gerai jį prisimenu. Jo šalmas kvepėjo dažais. Ir 
labiau panėšėjo į motociklininko, negu į ugniagesio. 
Gaisrininkų šalmai atrodo kitaip. Dar pagalvojau sau: 
šitas gaisrininkas ne per daug panašus į kovotoją su 
ugnimi. Tačiau, ponios, atleiskite... 

— Taip? - tarstelėjo Lola. 

— Manau, jūs - ne policininkės... ne ką labiau, negu 
tas aukštas jaunuolis buvo gaisrininkas. 

— Mes ir nesakėme, kad mes - policininkės. Aš - 
buvusi komisarė. Štai mano ankstesnis pažymėji- 
mas. 

- A, jus lengvai galima atpažinti. Iš laikysenos. 
Pirmą kartą sutinku moterį komisarę. Kokia garbė. 

— Aš tiriu merginos iš 10-0 rajono žmogžudystę. 
Pasmaugta, suluošinta. Visi laikraščiai apie tai rašė. 

— A, taip, mačiau per televizorių. Tikra painiava. 
Graži mergaitė. Jus pasamdė šeima? 

— Daugiau mažiau. 

— Aš žinau, kur gyvena tas Nojus. 

Ingrida, Lola ir Sebastijanas Opelis pasisuko į 
meistrą. Kokių keturiasdešimt metų, ežiuku kirpti 
plaukai ir pašaipi šypsenėlė. 

- Iš farų nedrįsčiau prašyti pinigėlio, bet iš priva- 
čių seklių turbūt galima? 

— Teoriškai galima, - atsakė Lola. - Bet man reikia 
ko nors apčiuopiamo. Adreso. 

— Ir turiu jums ką nors apčiuopiamo. Ateinu čia 
kiekvieną kartą, kai sušlubuoja tas senas kledaras 
liftas. Trim aukštais aukščiau gyvena du jaunuoliai, 
tikriausiai broliai. Jie vadinasi Nojus ir Menahemas. 
Tokių vardų nepamirši. Yra toks tenisininkas. Be to, 

Menahemas Beginas yra Nobelio Taikos premijos 
laureatas - tokie dalykai kaip reikiant įstringa gal- 
voje. 

— Ar galite juos apibūdinti? 

— Nojus - mėlynakis, juodaplaukis. Nedidukas 
ir, išskyrus tai, veikiau nei šioks, nei toks. Jaunėlis 
brolis - kas kita. Dailus vyrukas. Aukštas, lieknas, 
kaštoniniai plaukai iki pečių. Apskriti akinukai. Šitą 
žiemą vilkėjo ilgą pilką apsiaustą. 

— Iš manęs bus už dyka, - nepatenkintas pareiškė 
Sebastijanas Opelis. - Mėgstu pasitarnauti. 

— Aš taip pat! - atkirto meistras. - Bet turiu tris 
vaikiščius. 

- Šiaip ar taip, jūs be žiedo, - nepasidavė Opelis. 

— Tai dar niekad nekliudė daryti vaikų. 

- Ponai, mes paliekame jus diskutuoti apie pilie- 
tinės pareigos supratimą ir dėkojame jums. Jūs, be 
abejo, niekada mūsų nematėte, - tarė Lola, įteikdama 
meistrui pinigus gestu, kuris Ingridai pasirodė kaž- 
koks elegantiškas. 

Palengvėjusia širdimi jos nusileido dvylika aukš- 
tų žemyn, paskui sėdo į „tvingo“. Gerdamos kavą iš 
Lolos termoso susidaužė. 

- Per savo karštakošiškumą tu man vos visko ne- 
sugadinai, mergužėle, - nusišypsojo Lola. 

- Jei nebūčiau įsikišusi, vis dar tebetrypčiotume 
vietoje, šefe. 

— Be to, prieš pereidama į puolimą pasistenk pa- 
sisveikinti, Ingrida. 

— Nežinau, koks tas jūsų, prancūzų, mandagu- 
mas. Visada greiti pastebėti tą ar aną, kuris nepasakė 

„labas“ ar „ačiū. Bet tai nekliudo jums bjauriai elgtis 
su turistais ir storžieviškai su visais kitais. 

— Nuo Jungtinių Valstijų skiriamės tik tuo, kad 
storžievis ar stačiokas nieko nepeša. Apskritai jie bai- 
gia su kulka pilve. 

— Nesvarbu! Vis dėlto jūs ne per daug malonūs 
lotynai. 

— Mums reikia laiko. Tu norėtum, kad viskas vyktų 
greitai. Kad žmogus jau po poros pažinties sekun- 
džių smagiai pliaukšėtų tau per nugarą. Tau stinga 
kantrybės, Ingrida. 

- Iš tiesų, jei jau apie tai pakrypo kalba. Vis dėlto 
mes juk nenakvosime „tvingo'* 

- Jei reikės. Šiaip ar taip, laukiame, kol iškiš nosį 
Menahemas. 

— Ojeijis pakėlė bures drauge su vyresniuoju bro- 
liu, Faridu Junisu ir tariamuoju gaisrininku? 

- Kantrybės, mergužėle. Kantrybės. Šioje mašino- 
je yra sumuštinių ir antklodžių. Tai nepakartojamos 
vežėčios, kuriose, kad ir kaip jos atrodytų, puikiai 
sekasi miegoti. Bent jau pamainomis. Daiktadėžėje 
turiu netgi žadintuvą. 

- I don't believe it! It's a fucking nightmare! Galėjai 
pasakyti, kad miegosime čia. 

— Ar turiu tau priminti, kad šįsyk atvažiuoti čia 
veržeisi tu? O aš nežinojau, kas mūsų laukia. Be to, 
apsiramink ir liaukis žarstytis nešvankiais žodžiais. 

— Būtum mane įspėjusi, būčiau pasiėmusi savo 
elektrinį dantų šepetėlį. Negaliu pakęsti nevalytų 
dantų. 


* Netikiu! Tai kažkoks sumautas košmaras! (Angl.) 

— Ką! Tokia bastūnė! 

— So what? Aš valausi dantis tris kartus per dieną. 

— Nueik į vaistinę ir nusipirk šepetėlį. 

— No! Aš mėgstu tik elektrinius. 

— Bambi, nes neišsimiegojusi. Kaip tik tokiomis 
akimirkomis žmogus ir parodo, ko vertas. Naujokus 
visada reikėtų nugabenti į stovyklą kalnuose, o paskui 
jau galutinai samdyti. 

— What? 

— Kad pamatytum, kaip jie susidoroja su sunku- 
mais. 

- What the fuck are you talking about?“ Mes Sen 
Deni! Ir mane jaudina tik dantų higiena. Dėl viso kito 
aš galiu ištisą mėnesį misti tik pupelėmis, miegoti 
ant žemės, nesustodama žygiuoti dvylika valandų su 
pilna akmenų kuprine ir... 

— Mes Sen Deni, ir dabar - tikros Kalėdos lap- 
kritį. 

- What? 

— Kas čia ką tik išėjo iš aštuntojo numerio? Kas - 
su akinukais ir ilgu pilku apsiaustu? Aleliuja! Tai jis. 

- Menahem. Oh! What the fuck!“ 

- Tu neši man laimę, Ingrida Dizel. Tu mane 
įkvepi. 

— Neatrodo. Tu visą laiką mane koneveiki. 

— Vadink tai irzliu prieraišumu, mergužėle. 

Ilgainiui Lolos ir Ingridos entuziazmas atvėso. Jos 
nusekė paskui Menahemą, kuris sėdo už raudono 


* Nair kas? (Angl.) 
** Apie ką, po velnių, tu kalbi? (Angl.) 
*** Menahemas. Oi! Koks velnias! (Angl.) 

mini „moriso“ vairo, ir atsidūrė Laisvės gatvėje, prieš 
Paryžiaus VIII universitetą. Jaunuolis pasirodė po 
kelių valandų ir vakare grįžo į namus. Namo slenksčio 
neperžengė joks žmogus, atitinkantis Farido, Nojaus 
ar milžino gaisrininko aprašymą. Ingrida ryžosi nuei- 
ti nusipirkti primityvų dantų šepetėlį vaistinėje gatvės 
kampe, kurios mirkčiojantis žalias kryžius smelkė 
tirštėjančią tamsą. 

Į universitetą Menahemas nevažiavo. Gerokai pa- 
tampė Ingridą ir Lolą paskui save pirmyn atgal tarp 
Paryžiaus ir priemiesčio. Ką tik, apie antrą nakties, 
jaunuolis Kurbevua pavogė pilką „opelį' ir nuvaręs 
pastatė jį 8-e rajone Franklino Ruzvelto prospekte. 
Dabar buvo be dešimt keturios, ir raudonasis auto- 
mobiliukas ką tik įvažiavo į Levalua Perė. Lola vis dar 
sekė jį - tobulai, išmaniai, išlaikydama tarp „tvingo“ 
ir mini „moriso“ reikiamą atstumą. Ingridai jos stilius 
atrodė nepakartojamas. 

- Vis dėlto jūs, farai, savo darbą išmanote! 

- Šnekėk, šnekėk, širdele. 

— Aš nesišaipau, Lola, aš Žaviuosi. 

— O aš žaviuosi, kad tu praleidai šioje mašinoje dvi 
naktis visiškai nebambėdama. 

— Pusantros. Aš tau jau aiškinau, kad išskyrus 
dantų higienos klausimą daugiau niekas manęs ne- 
jaudina. 

Lola sustojo prie įvažiavimo ant šaligatvio. 

— Ką tu darai? 

— Nagi, stoju, kvaišele. Ar nematei, kad jis stabdo? 

— No! Manai, vogs dar vieną mašiną? 

— Nemanau, kad taip varginsis. Užrakina savo ma- 
žylį. O štai jis artėja gatve. Nieko neprikiši! 

- Atrodo, tu smaginiesi, Lola! 

— Tai man primena gerus senus laikus. Judam! 

Lola pajudėjo iš vietos. Prieš ją greitai važiavo 
pilkos metalinės spalvos visureigis. Ingrida mėgavo- 
si greičiu visą kelią, kuris atvedė juos į Sen Deni. Me- 
nahemas nepasuko Paryžiaus ir Franklino Ruzvelto 
prospekto link, nesugrįžo į Gėlių gyvenvietę - jis 
pasuko į vieną ramų Sen Deni kvartalą, kuriame dar 
buvo išlikę keletas retų nuosavų namukų. Sustojo 
Kensona gatvėje ir paskambino į vieno smiltainio 
namelio duris. Lola skubiai susirado naują įvažia- 
vimą. 

Virš durų užsidegė lempa. Duris atidarė kažkoks 
gremėzdas tamsiais drabužiais. Skusta galva ir tru- 
putį mefistofeliška barzdele. Jis nusišypsojo Mena- 
hemui, tarstelėjo jam porą žodžių. Išniro nedidukas 
juodaplaukis žmogelis, kurį Menahemas pabučiavo. 
Milžinas grįžo į vidų, palikęs žmogelį ir Menahemą 
įsitraukusius į skubrų, gyvą pokalbį. 

— Niekur neik, tik nenuleisk akių. Aš tuoj grįšiu. 

— Bet kurgi tu, Lola? 

— Suvaidinti šaunios poniutės, grįžtančios namo. 
Tik tiek. 

Lola ryžtingu žingsniu patraukė šaligatviu. Naktis 
buvo šalta, ji pasistatė apykaklę ir praėjo pro namelį. 

Spėjo įsidėmėti ganėtinai įdomią sceną. Į ištiestą žmo- 
gelio ranką Menahemas įdėjo raktelius, o šis, užuot 
sugniaužęs delną, stovėjo nejudėdamas. Trumpas 
neūžaugos įsakymas, Menahemas gūžtelėjo pečiais ir 
į nejudantį delną nuleido antrus raktus. Lola pasuko į 
pirmą pasitaikiusią gatvę, kad apeitų namų bloką. 

Kai ji grįžo į „tvingo , Ingrida pranešė, kad pasiša- 
linus Menahemui žmogelis iš namo išvarė „folksva- 
geną-vabalą' ir pastatė jį aptvertoje aikštelėje. Paskui 
sėdo už visureigio vairo ir įvarė jį į garažą. 

—- Menahemas ką tik atidavė jam dvejus raktus, - 
paaiškino Lola. - Antrųjų reikėjo prašyti. Jaučiu, 
kad dėlionė įgauna pavidalą. Visada itin maloni aki- 
mirka. 

— O aš maniau, kad maloniausia akimirka - pa- 
skutinė detalė. 

— Ne, paskutinės detalės nuotaika veikiau kaip po 
sueities. 

— Really? Gal reikėtų pabandyti. 

— Kodėl, tavo nuomone, kažkoks tipas per kele- 
tą valandų nušvilpia du automobilius, vieną palieka 
kažkur Paryžiuje, o kitą pristato į Sen Deni? Ir visa 
tai - vyrukui, kuris jau turi „folksvageną“. 

— Kitas klausimas: kodėl Menahemas atiduoda vie- 
ną raktelį, o paskui prašydinasi, kad atiduotų kitą? 

- Išgerkime dar lašelį kavos, mergužėle, ji mums 
padės. 

— Termosas tuščias, Lola. 

— Aš turiu kitą. 


* Tikrai? (Angl.) 

- Žinoma, to ir reikėjo tikėtis. 

— Dveji rakteliai - du automobiliai, Ingrida. Mena- 
hemas atvažiavo atiduoti abiejų automobilių vienam 
žmogeliui. Tiesiog vieną jų paliko Franklino Ruzvelto 
prospekte. Tas žmogelis tikriausiai Nojus. Tik jis vie- 
nas pabučiavo Menahemą. Kitas, žinoma, Sebastijano 
Opelio aprašytasis milžinas. 

— Tariamasis gaisrininkas. Kuris išgabeno Faridą 
Junisą, susuktą į antklodę. 

— Iš tikrųjų. Ir jeigu Faridas Junisas, Nojus Kaip- 
jį-ten ir tariamasis gaisrininkas - Eliziejaus laukų 
keityklos banditai... 

- Tai du automobiliai - jų darbo įrankiai. 

- Visureigis - taranas išdaužti vitrinai. „Opelis“ - 
išnešti kudašių. Jie veikia apyaušriu, kai Paryžius dar 
apspangęs. Ir kai keitykla pilna šviežutėlių eurų. 

- O tai reiškia, kad Franklino Ruzvelto prospekte 
netrukus įvyks apiplėšimas, Lola. 

— Puiki išvada, Ingrida. Skambinu Bartelmi. 

- Brillant idea.“ 


— Kur Menahemas? 

— Mano broliukas daugiau mums nebevairuos, 
man. 

— Kas čia per paistalai? 

- Yo! Faridai! Aš gerbiu tave, man! Tu tai žinai. Bet 
Menahemas - mano kraujas. 

- Kinkos dreba, Nojau. Ir tiek. 

- Man! 


* Nuostabi mintis (angl.). 

— Sakau, dreba. 

— Prisiekiu motina! Menahemas vienintelis mūsų 
šeimoje turi galvą mokslams. Negali būti nė kalbos, 
kad jis sėstų už grotų. 

— Anksčiau galėjo, o šį kartą ne! Paaiškink. 

- Šitos operacijos aš nejaučiu, man. 

— Tai bent naujiena. 

- Mes nusismulkinome... 

— Kaip tai? 

— Parinkdami objektą. Paprastai tu geriau pasi- 
rengi. 

— Keitykla už penkių šimtų metrų nuo tos, kuri 
buvo paskutinį kartą, Nojau. Kokiam farui šautų į 
galvą tokia operacija? 

- Aš kalbu apie objektą, man! 

- Įsilaužiame į jį kaip į kitus. Niekas nė nepyptelės. 
Nes visi žino, kad pirmajam, kuris pakrutins pirš- 
tą - galas. Mes pasipustom padus. Ir viskas. Pakanka 
panorėti, Nojau. Svarbu nepraskysti. 

Žanas Liukas buvo įsijungęs CNN ir žiūrėjo spor- 
to žinių laidą klausydamasis Farido ir Nojaus ginčo. 
Pirmą kartą Nojus nejaučia operacijos. O svarbiau- 
sia, pirmą kartą nepritaria Farido sprendimui. No- 
jus nuo Farido skyrėsi vienu dalyku: turėjo šeimos 
jausmą. Jis niekada nebūtų prismaugęs savo sesers 
ir sustojęs ties riba, tą akimirką, kai jos veidas jau 
pamėlo, kai ji jau žiopčiojo kaip į krantą išmesta žu- 
vis. Faridas buvo nuožmus, neįtikėtinai nuožmus, 
bet taip jau buvo. Žanas Liukas pasirinko Faridą. 
Tokį, koks jis yra. 

Jūra jį pakeis. Jūra pakeitė daugelį žmonių. Na, o 
jei neįstengs pakeisti ji, tai neįstengs ir niekas nieka- 
da. Bet pabandyti verta. Verta dar kartą leistis tiesiai 
į sieną. 

Žanas Liukas vėl jautė baimę. Jau pažįstamą baimę. 
Išgėrė vaistus dar net nepasireiškus pirmiesiems jos 
simptomams. Suknistas jo pilvas tebekrėtė fokusus, 
bet viskas kažkaip klostėsi. Svarbiausia - susikaupti, 
išvysti Faridą „Juodojo angelo“ denyje, pamirštantį 
praeitį. 

Žinoma, pašalinti iš žaidimo Menahemą reiškė, 
kad Nojus sės už vairo, paskui eis sargybą. Reikės 
pulti dviese ir papildomai rizikuoti. Kita vertus, po 
Vanesos mirties Faridas toks įnirtęs, toks sklidinas 
neapykantos, kad veiksmo įkarštyje atstos du. Šiaip 
ar taip, jie nebeturi pasirinkimo. Nojus liepė Mena- 
hemui pastatyti „opelį“ prie keityklos Franklino Ruz- 
velto prospekte. Negali būti nė kalbos, kad vaikinukas 
vairuotų visureigį, kaip paskutinį kartą. 

Be to, Žanui Liukui nebėra kur trauktis. Jiedu su 
Faridu sudarė sutartį. Jie apiplėšia kasą, Nojus grįžta į 
namelį paslėpti pinigų. Per tą laiką jie su Faridu užsu- 
ka į Bradi pasažą sudoroti restorano savininko. „Gai- 
la“, - galvojo Žanas Liukas. Prieš nudėdamas mielai 
pamėgintų peržvelgti to vyruko sielą. Vien restorano 
pavadinimas kurstė norą daugiau sužinoti. Ilgokas 
pavadinimas: „Tiek dienos, tiek nakties gražuolės“. 
Ką tai galėtų reikšti? Kad tas vyrukas pernelyg mėgsta 
mergaites, kad jo restoranas - pagarbos duoklė vi- 
soms toms, kurias jis pažino? 

Restorano savininkas. Keista idėja po karo Žie- 
žirbų ir nevaržomo gyvenimo užsikasti versle, su- 
sisaistyti atsakomybe, rūpesčiais. Uostuose Žanas 
Liukas buvo matęs tokio sukirpimo vyrukų. Vyrų, 
kurių ramūs judesiai bylojo, jog jie daug matę ir pa- 
tyrę. Tipų ūkanų išblukintomis akimis. Jie sėbrauja 
su baime. Jie ją gerbia, ir ji atsako jiems tuo pačiu. 
Ne taip paprasta bus pribaigti žmogų, sėbraujantį 
su baime. 


- Tai nesiseka! Bartelmi neatsiliepia. 

- Įsivaizduoju, kad retsykiais tas laimės kūdikis 
taip pat miega. 

— Nekrėsk juokų, mergužėle. Bartelmi visada atsi- 
liepia telefonu. Ypač kai jam skambinu aš. 

— Gal jis tūno pasaloje tokioje vietoje, kur skam- 
butis gali viską sužlugdyti. 

— Kaip tik dėl to man ir neramu. 

— Skambink Grusė. Sodo nykštukas ar ne, jis - po- 
licininkas. O juk mūsų tikslas - išvengti apiplėšimo. 

— Ne, mūsų tikslas - išgelbėti Maksimą. Visada 
toks buvo. 

— Net jei Vanesos žudiką sulaikys Grusė, vis dėl- 
to svarbiausia - išgelbėti Maksimą. Taigi sutarėm. 
Skambink Grusė. Call the fucking bastard now! 

Kurį laiką Lola įdėmiai žvelgė į Ingridą. Ši len- 
gvai linktelėjo ir nusišypsojo. Paskui suvaidino, kad 
renka telefono numerį. Lola vėl išsitraukė iš kišenės 


* Tuojau pat skambink tam sumautam tipeliui! (Angl.) 

mobilųjį ir padarė tai, ko reikalavo pareiga ir Ingrida 
Dizel. 

- Pražūtinga lemtis mums nepalanki. Nykštukas 
taip pat neatsiliepia. 

— Manai, Grusė tūno pasaloje su Bartelmi? 

— Kodėl ne. Tokie reikalai, mergužėle. Gerai, gana 
juokų, skambinu į 10-0 rajono komisariatą. 

Lola prisistatė buvusiam kolegai, einančiam bu- 
dėtojo pareigas, šis užregistravo jos pareiškimą ir už- 
tikrino tuoj pat perduosiąs jį Kovos su banditizmu 
tarnybai. Po dvidešimt minučių smiltainio namelio 
garažas atsidarė, iš jo išriedėjo visureigis su trimis 
vyrais. Milžinas sėdėjo greta vairuotojo, užsimaukš- 
linęs juodą kepuraitę. 


Pagaliau pinučių vartai prasivėrė. Visureigis su ban- 
ditų trijule išvažiavo iš namų, ir jis pasijuto pasiren- 
gęs taip, kaip tik įmanoma pasirengti. Lolos Žost ir 
jos statistės pasirodymas scenoje visai jo nejaudino. 
Jis sėdėjo ant motociklo. Leido Lolai Žost čiūžtelėti 
įkandin visureigio, pajudėjo iš vietos ir per atstumą 
nusekė paskui. 

Rasti tą namą nebuvo ypač sunku. Sen Deni be- 
veik neliko smiltainio namelių. Tokias gatves galėjai 
suskaičiuoti ant vienos rankos pirštų - ir tai dar ant 
peliuko Mikio letenėlės. Nuo tos akimirkos viskas 
įgavo prasmę. Debesys išsisklaidė. Nieko bendra su 
tais strateginiais Žaidimais, kurių metu eskadronas 
žygiuoja per rūką ir tik pamažu įžvelgia teritoriją. 
Rasti Farido Juniso irštvą buvo kelių dienų reikalas. 

„Tipas, miesčioniškai įsikūręs savo smiltainio 
namelyje.“ Minėtas namelis buvo Kensona gatvėje. 
Išpuoselėtas nameliukas baltomis langinėmis, aukš- 
tais siaurais langais, papuoštais snapučiais ir dekora- 
tyvinėmis raudonai mėlynomis arkutėmis. Koketiška 
raudonų plytų sienutė. Priderinti kalinėtos geležies 
pinučiai. Ačiū, Magdalena, kitaip Chloja Gardel. Ačiū 
už tavo žavų naivumą. Žinai, bet kas šiek tiek pasi- 
stengęs gali įtikinti gyvenąs Tokijuje. 

Laimės jis, nes jis greičiausias, mikliausias. Jis 
gimė mažas. Taigi lengvas. Fizinė jėga nieko verta, 
palyginti su ryžtu ir, svarbiausia, strategija. Tinka 
visos priemonės - klastingi spąstai, Trojos arkliai, 
visokiausios gudrybės. Jei negali užmušti priešo savo 
rankomis, veik svetimomis. 

Jeigu, kaip jis spėjo, Faridas ir jo sėbrai vyksta į 
naują operaciją, jam telieka viena. Sekti toliau, tinka- 
mu laiku surinkti tinkamą numerį ir laukti. 

Pirmą kartą gyvenime Piteris Penas ketino įspėti 
policiją. Ir neabejojo, kad Faridas Junisas nesileis su- 
čiumpamas Kovos su banditizmu brigados - Faridas 
Junisas pasirinks mirtį. Tą, kuri trejus ilgus metus 
laukė jo gatvės kampe. Daili mergina ilgais šviesiais 
plaukais, mėlynomis akimis ir blyškia ledine oda. 

Pilkas „opelis“ tikrai buvo ten, kur ir sakė Menahe- 
mas. Priešais piceriją. Nojus sustojo šalia, išjungė mo- 

torą, išlipo iš visureigio, sėdo į „opelį , užvedė motorą. 
Žanas Liukas persėdo prie visureigio vairo, Faridas 
greta jo. Faridas ištraukė du „kalašnikovus“. Palaukė, 
ko! Nojus įsuko į prospektą. Valiutos keitykla buvo už 
kokio šimto metrų, šalia prabangios vyriškų drabužių 
parduotuvės. Tiesiai priešais atsivėrė apskrita visiškai 
tuščia Eliziejaus laukų aikštė. 

Žanas Liukas dirstelėjo į užpakalinio vaizdo veid- 
rodėlį. Apšviestas Švento Pilypo bažnyčios fasadas, 
tas pats, kaip paskutinįsyk, plakatėlis. Jėzus visada 
čia, kad tave išklausytų. „Gaila, kad neturiu ką jam 
pasakyti, - toptelėjo jam ūmai, o prieš akis šmėsčio- 
jo mišių vaizdai. Siūbuojanti smilkyklė, visa gerkle 
traukiamos giesmės. Jis nuginė tuos vaizdus, atsisuko 
į Faridą ir jam nusišypsojo. Juodos jo akys įelektrino 
Žaną Liuką. | 

Dar vienas žvilgsnis į užpakalinio vaizdo veidro- 
dėlį. Viena mašina prieš raudoną šviesą. Ir motocik- 
las, kurį jo vairuotojas stato ant šaligatvio. Žanas 
Liukas palaukė, kol užsidegs žalia šviesa. Trys jau- 
nikliai vežėčiose, numeris 93. Jie pasuko apskritos 
aikštės kryptimi. Kiek atokiau nuo keitimo punkto 
laukė Nojus, signaliniai jo žibintai dviem raudonais 
taškais Žioravo tamsoje. 

- Varom, Žanai Liukai, ar ką? 

- Kažkoks motociklininkas telefono būdelėje. 

Jie dar šiek tiek palūkėjo. Motociklininkas išėjo iš 
būdelės, sėdo ant savo agregato, trūktelėjo iš vietos ir 
dingo aikštės žiede. 

- Ciao, motociklininke, - atsisveikino Faridas. — 
Judėk! 


Nekantra jo balse užgavo Žaną Liuką. Bet čia Fa- 
ridas pakartojo gestą, kuris būdavo skirtas Nojui, tą, 
apie kurį Žanas Liukas svajojo. Jis užtraukė kaukę 
Žanui Liukui ant veido, paskui tą patį padarė sau. Ir 
pridūrė: 

- Pirmyn, brolau. 

Žanas Liukas užvedė motorą, spustelėjo. Iki keityk- 
los - penkiasdešimt metrų, dvidešimt metrų. 

Tiesiai prieš juos lėkė automobilis. Visu greičiu. 
Tvieksdamas visais žibintais. Vienareikšmiškai. 

— FARAI! 

Faridas stvėrė automatą, įbruko jam kitą. Jie iššo- 
vė. Žvangėjimas, žyra stiklas. Žanas Liukas padavė 
atgal, padidino greitį. Faridas automato buože nu- 
braukė priekinio stiklo likučius ir šaudė, šaudė, šaudė. 
Bliovimas megafone. Triukšmas, svylančios gumos 
kvapas. Žanas Liukas traukėsi bažnyčios link. Pla- 
katėlis kaip velnio audeklas. Jis įžvelgė jame šventąją 
drobulę. Audeklą su įsispaudusiu Kristaus veidu. Įsi- 
vaizdavo savo ir Farido veidus, amžiams įsispaudu- 
sius drobulėje, kurios link jie visu greičiu traukiasi. 
Reikėjo nedelsiant sprukti La Boesi gatve, išvengti tos 
drobulės, dumti jūros link. Visu greičiu išniro kitas 
automobilis. 

- FARAI! UŽ MŪSŲ! - riktelėjo Žanas Liukas. 

Faridas iššovė. Užpakalinis stiklas pasipylė šukė- 
mis. Žanas Liukas suktelėjo vairą, paspaudė aidint 
papliūpoms. Faridas sukriokė. Žanas Liukas pamatė, 
kaip jo kūnas svyra ant durelių. Visureigis įsirėžė į 
kepyklos vitriną, kuri išlakstė duženomis. 

Visur stiklai, kraujas. „Ne mano“, - šmėstelėjo Ža- 
nui Liukui. Jis ištiesė ranką į nejudantį Faridą, palietė 
jo petį, palietė juodos jo kaukės vilną. Nuplėšė ją, 
šaukdamas jį vardu. Ir pamanė - tuoj pranyks Farido 
Juniso veide. 

„Mano brolis negyvas. Mano angelas. Kažkas mus 
įdavė.“ 

Žanas Liukas nebejautė baimės. Kažkoks faras lai- 
dė gerklę į megafoną. Sukosi švyturėliai. Žanas Liukas 
stvėrė „kalašnikovą , liuoktelėjo iš visureigio, atsitrau- 
kė prie kepyklos, sykiu tuštindamas apkabą. Aplink jį 
švilpė kulkos. Jis atplėšė duris, smogė kumščiu kepėjui 
į veidą, strimgalviais spruko į pastato koridorių. Laip- 
tinė, langas - jis išmalė jį šautuvo buože, stryktelėjo į 
kiemą. Vidinis kiemelis, nugeibusios palmės. Kaukė 
policininkų sirenos. Daugiaaukštis. Perregimas ap- 
šviesto stiklo daugiaaukštis. Kontoros ant kontorų. 
Žanas Liukas įsmuko pro pirmo aukšto langą. Sustūgo 
sirena, lenktyniaudama su policijos sirenomis.' 

Dešimtys ekranų, kompiuterių, stirtos popierių. 
Velniška jaukalynė. Galbūt bankas. Žanas Liukas per- 
bėgo patalpą, atplėšė langą ir iššoko laukan. Nudū- 
mė Eoburo Sent Onorė gatve. Netrukus farai apsups 
kvartalą. Ant šaligatvio drykso kažkoks pavidalas. 
Valkata, įmigęs ant ventiliacijos angos. Žanas Liukas 
smogė per tą miegančią krūsnį, daužė, daužė buože. 
Paskui išsitiesė greta negyvėlio ir palūkėjo. Tegu iš 
kvartalo dingsta farai, tegu į metro plūsteli minia, 
kad galėtų ištirpti joje ir traukti įvykdyti savo keršto. 
Nes jis žinojo, kas nužudė jo angelą. 


249 


Užmerkęs akis po dvokiančiu apklotu Žanas Liu- 
kas susikaupė. Kad išvystų, kas jis iš tikrųjų. Pada- 
ras, daugelį metų snaudęs jame, ką tik pakirdo ir 
spinduliavo galia. Jis susikaupė kaip begalėdamas, 
užmerkęs akis, užvėręs širdį, pamiršęs lavoną greta 
savęs, atsiribodamas nuo savo tapatybės. Ir veikiai 
išvydo. 

Nuostabų vilkolakį geltonomis akimis. 

Chadidža sėdėjo ant virtuvinės taburetės ir verkė. 
Palinkusi virš jos Chloja glostė jai plaukus. Lola Žost 
atsirėmusi į kriauklę rūkė, o Ingrida Dizel su užuo- 
jauta žvelgė į Chadidžą Junis. Ji prisiminė dičkio ža- 
liūko mirtį vienoje Čikagos gatvėje. Dičkis žaliūkas 
buvo Šeron Dauerti brolis. O Šeron Dauerti buvo 
geriausia paauglės Ingridos draugė. Ingrida nieka- 
da nepamiršo tų ašarų upių, kurias praliejo Šeron. 
Galbūt ta mirtis ir pažadino norą padėti kitiems. Ji 
nejautė potraukio nei medicinai, nei psichoanali- 
zei. Nusprendė tapti masažiste. Glamonėti žmones 
ir padėti jiems pamiršti liūdesį, rūpesčius, stresą. 
Apkeliavo visus keturis pasaulio kraštus, kaupda- 
ma senovinius paguodos receptus. O šiandien ji čia, 
kažkokioje virtuvėje - žirafa nusvirusiomis rankomis 
prieš mergaitę, apraudančią savo brolį. Brolį, kuris 
toli gražu nebuvo angelas. Bet vis vien. Brolis lieka 

broliu, ypač dvynys. Bent taip manė Ingrida, vien- 
turtė duktė. 

O mažoji Chloja neverkė. Tiesą sakant, praėjus 
pirmajam sukrėtimui, kai Lola pranešė naujieną, jai, 
regis, net atlėgo. 8-0 rajono Kovos su banditizmu 
brigada nukovė Faridą Junisą, kai tas bandė apiplėšti 
keityklą. Sulaikytas Nojus Zakris, jo bendrininkas. 
Liko Žanas Liukas Kašaras. Žmogus, kuris sėdėjo su 
Faridu už visureigio vairo. Jis paspruko. 

Duris joms atidarė Chadidža. Kol Lola dėstė jai 
naujieną, buvo girdėti, kaip Chloja groja violončele. 
Ingrida pagalvojo, kad groja ji gerai. Ta drovi, tokia 
blanki storuliukė buvo gera muzikantė. Netrukus 
muzika nuščiuvo, ir virtuvės tarpduryje pasirodė 
Chloja su instrumentu ir stryku rankoje. Be jokios 
reakcijos išklausė, kaip Lola kartoja savo istoriją. 
Tarytum po Vanesos Renžė žmogžudystės nieko 
siaubingesnio jai jau nebegalima pranešti. Aišku, 
išskyrus Chadidžos mirtį. Nes Ingrida pastebėjo, 
jog abi mergaitės kaip reta vieningos. Čia Lola jai 
pritarė. Lola, kuri kalbėdavo apie bendrystę su visu 
dviprasmiškumu, kurį talpino šis žodis. Ak, pran- 
cūzų kalbos subtilybės! 

Ingrida jau pradėjo pažinti savo Lolą. Buvusi ko- 
misarė tuoj sukaups jėgas ir pasinaudos Chadidžos 
Junis silpnumo valandėle, kad pasistūmėtų į priekį, 
išsprogdintų mergaičių paslapčių vartus. Once a cop, 
a cop forever." Juolab kad laiko ne per daug. Grusė 
negaišuos. Apklaus Chadidžą Junis ir jos draugę dėl 


* Policininkas esi, policininku ir liksi (angl.). 

brolio bandito mirties. Ši naujiena atvers mažajam 
komisarui naujus horizontus, leis susiprasti, kad ga- 
lima pačiupinėti ir kitus veikėjus - ne tik Maksimą. 
O kol kas Lola neketina paleisti savo kąsnelio. Sen 
Deni jos pasistūmėjo septynmyliais žingsniais. Ne- 
gali būti nė kalbos, kad viskas užstrigtų Troškimų 
skersgatvyje. 

— Mudvi su Ingrida radome krūvą pinigų, paslėptų 
Maksimo pataluose. Privalai kalbėti, Chadidža. Pats 
metas, mergužėle. 

Deja, čia ją pertraukė skambutis į duris. 

— Ak, nesiseka! Tikriausiai Grusė, - pasakė Lola. - 
Patikėk, su juo tau bus liūdniau, Chadidža. Kodėl 
nepasistengi? Kai jau taip viskas susiklostė. 

- Aš atidarysiu, - tarė Chloja, eidama iš virtuvės. 


— Policija! 

Chloja taip tikėjosi išgirsti Grusė balsą, kad jos 
smegenys pabandė suderinti tai, ką ji ką tik išgirdo, su 
prisiminimais apie mažojo policininkėlio, to pypko- 
riaus, balso tembrą. Ir sykiu pačioje širdies gilumoje 
jos muzikės klausa nesiryžo sudrumsti jai atsivėrusio 
tobulo scenarijaus: Farido Juniso mirtis ir jos suteik- 
tas palengvėjimas. Iki pat šio ryto Chloja dar niekad 
nebuvo suvokusi, kaip jo žūtis gali nugiedrinti hori- 
zontą. Kad ir kaip sielvartautų Chadidža. Vienintelis 
tamsus debesėlis tame paveiksle. 

Drąsiu judesiu ji pravėrė duris ir keletą sekundžių 
nustėrusi sustingo - to pakako, kad Žanas Liukas ir 
jo šautuvas įsiveržtų į vidų. Jo žvilgsnis buvo ledi- 

nis, paklaikęs. Jis pakėlė pirštą prie lūpų, mostelėjo 
Chlojai pasitraukti į šalį. Ji žengtelėjo į šoną tik per 
žingsnį: tuojau jis jas visas sudoros... užmuš Cha- 
didžą... tuomet geriau mirti tuoj pat... tada ji spės 
pasprukti... galbūt. Tačiau Žanas Liukas stumtelėjo ją 
virtuvės link ir tyliai uždarė paskui save duris. Kažkur 
galvoje Chloja išgirdo silpną balselį: „Keista, maniau, 
jis šaus.“ 

Visos moterys atsisuko į milžiną, nusitaikiusį į 
Chadidžą. 

- TU ĮDAVEI MUS FARAMS, KEKŠE! 

— Kad tu žinotum, kaip man įgriso jūsų smurtas, 
Žanai Liukai. Plėšti, mušti, žudyti: tik tiek ir temo- 
kate. O tau, didelis mulki, ir į galvą neatėjo, kad aš 
galėčiau būti kitokia. 

— Tu man girdint grasinai Faridui, nes jis nu- 
sprendė nudėti tavo berną. Norėjai išgelbėti jam 
kailį. Turėk drąsos prisipažinti. NORIU, KAD PRI- 
SIPAŽINTUM! 

— Ne Chadidža įdavė savo brolį. 

Chloja pamatė, kaip Žano Liuko bruožai sustingo, 
paskui jis atsisuko į ponią Lolą. Ta buvo visiškai rami, 
pasirėmusi ranka ant kriauklės krašto. Chloja pajuto, 
kaip ją užplūdo susižavėjimas ta atkaklia moteriške, 
kuriai rūpi tik tiesa ir kuri nebijo tvirtai laikytis savo. 
Ingrida Dizel taip pat demonstravo aukštą klasę. Ne- 
sutrikdama žvelgė į tą pamišėlį, tarsi stengdamasi 
rentgenu peršviesti jo smegenis. 

— O kas tu tokia, dručke? 

- Kaimynė. 

- Nereikėjo tau kišti nagų į kaimynų reikalus. 

— Ką ketini daryti? Visas mus nudėti? 

— Žinai, tu mane siutini, drambliene. 

Chloja žvilgsniu naršė virtuvę, dairydamasi pei- 
lio, ko nors, kas galėtų jas išgelbėti. Jos tik moterys. 
Ir ponia Lola nebeturi ginklo, nes išėjo iš policijos. 
Drauge ji kartojo sau: galas. Joms grasina šautuvu 
pamišėlis. Nieko nepadarysi. Šioje virtuvėje Ingridai 
Dizel, sėdinčiai arčiausiai dujinės viryklės, po ranka 
tik automatinis greitpuodis su daržovių troškiniu ir 
lašinukais. 

— Įsiveržiate kaip koks beprotis, taikotės į mus ir 
dar norite, kad mes užsičiauptume! 

Tai prabilo Ingrida Dizel. Jos bandė išlošti laiko. 
Nepasakytum, kad joms būtų mažiau baisu, tačiau 
jos valdo savo baimę, kad ji neperaugtų į paniką. Lyg 
niekur nieko puola jį dviese. 

— O tuužsičiaupk, dilba! 

Chlojai vėl žiebėsi viltis. Galų gale, jeigu Žanas 
Liukas būtų norėjęs užmušti Chadidžą, būtų tai jau 
padaręs. Daug neklausinėdamas. Jis tiesiog pakvaišęs 
iš skausmo, nes neteko savo bičiulio. Paskutinėmis 
dienomis jis buvo su ja malonus. Netgi pasiūlė paimti 
į savo laivą. 

- Tai ne Chadidža, - įsidrąsino ji. - Ji niekada 
nebūtų įdavusi brolio policijai. 

— O tavęs niekas neklausia, kerėpla. Aš klausiu 
tavo kekšės draugės! 

Chloja prarijo užgaulę. Žanas Liukas buvo toli. 
Nebeįmanoma jo pasiekti. Galas politikui idealistui, 

galas tolimųjų plaukiojimų jūreiviui. Milžinas buvo 
tik žudikas ir iš teisybės galbūt būtent jis nugalabijo 
Vanesą. Ji pajuto, kaip baimė sugniaužia gerklę. 

— Ką gi, jei tu įsitikinęs, kad tai aš, jei tau taip tin- 
ka, nudėk mane ir daugiau apie tai nebekalbėsime, 
psiche. 

Chadidžos balsas buvo blankus. Ji kalbėjo sukau- 
pusi paskutines jėgas. Ašarų nebebuvo - visas jas pra- 
liejo dėl Farido. Chlojai pasirodė, kad jos stemplė, 
plaučiai, skrandis traukiasi. Ji galvojo apie daktaro 
Ležė piliules. Jautė, kaip auga jos susijaudinimas... 

Ir čia Žanas Liukas iškrėtė keistą pokštą. Jis šoko 
prie Chadidžos, atstatęs automato buožę ir staugda- 
mas. Nuo smūgio į dešinį petį Chadidža sukniubo. 

- JIS NEBETURI KULKŲ! - riktelėjo Lola. - PIR- 
MYN, INGRIDA! 

Iškėlęs buožę jis vėl taikėsi smogti! Chloja čiupo 
violončelę ir puolė, atstačiusi plieninį antgalį. Kai su- 
varė jam jį į kairįjį inkstą, Žanas Liukas sustūgo kaip 
išprotėjęs. Ingrida Dizel užbaigė reikalą, užvoždama 
jam automatiniu greitpuodžiu. 


Leitenantas Bartelmi buvo devintame danguje. Lola 
Žost ne tik išgelbėjo keityklą nuo apiplėšimo, sukel- 
dama aliarmą, bet dar ir padėjo suimti Žaną Liuką 
Kašarą, vienintelį banditą, pasprukusį nuo Kovos su 
banditizmu brigados. Sodo nykštukui buvo įteiktas 
standžiai supakuotas ryšulys. Minėtasis Kašaras, ne- 
apdairiai prisistatęs suvesti sąskaitų su Chadidža, už- 
šoko tiesiai ant šefės. Tai jį ir pražudė. Vaikinas gavo 

smegenų sukrėtimą nuo smūgio per galvą greitpuo- 
džiu ir skylę inkste, kurį perverė violončelės antgalis, 
ir dabar gydėsi ligoninėje. 

Nerasi kitos tokios kaip Lola Žost, sugebančios 
taip mikliai išsipainioti iš pačios kebliausios padėties. 
Toji moteris - amžina palaima ir drauge neganda savo 
priešams. Lola Žost - Žano Paskalio Grusė Nemezidė 
ir tokia bus iki amžių galo. 

Demonstruodama pritrenkiančią klasę šefė per- 
davė turimą informaciją Sodo nykštukui. Nuo šiol 
iškilusi aukščiau viso to šurmulio ji tarsi kokia tyrimo 
aristokratė atidavė savo darbo vaisius žmogui, kurį 
be galo niekino. Oficialiai Renžė byla buvo patikėta 
Grusė, ir Lola norėjo parodyti gerbianti Įstatymą. 
Pati sau viršininkė ir teisėja. Ak, tai buvo gražu. Taip 
gražu, kad tiesiog knietėjo karstytis užuolaidomis, 
išsitraukti uošvės pavilkinius, pūsti fleitas, šokti ir 
barstyti rožių žiedlapius, sisioti į kepurę. 

Daug žadantis balansas ir debesis virš Maksimo 
Diušano, laimingojo šefės globotinio, galvos sklai- 
dėsi. Tam tai sekasi! Nykštukas nutarė, kad jo su- 
imti neverta. Nuo šiol jie sutelkė dėmesį į Kašarą ir 
Zakrį, Farido Juniso sėbrus. To bandito, kuris buvo 
Vanesos Renžė vaikinas, kol toji jo neatstūmė, pasi- 
baisėjusi jo nuožmumu. Junisas taip ir nesusitaikė su 
tuo išsiskyrimu, pasiliko buto Troškimų skersgatvyje 
raktą. Grusė tikėjosi, kad Kašaras ir Zakris padės at- 
skleisti tikrąsias Vanesos Renžė mirties aplinkybes. 
Kol kas Žanas Liukas Kašaras tylėjo. Savo baltoje 
lovoje atrodė kaip apdujęs, ir klausimai slydo jo ne- 

paliesdami. Gal jis iš tikro kvaištelėjo, apdorotas tų 
dviejų valkirijų - šefės ir tos velnio neštos Ingridos 
Dizel? 

Liko Nojus Zakris. Čia jau kita giesmelė. Tipelis su 
ganėtinai solidžia teistumų byla. Su Žanu Liuku Kaša- 
rujis susipažino Eleri kalėjime. Ir supažindino Kašarą 
su geriausiu savo draugu, ponaičiu Faridu Junisu. O 
Junisas ir Zakris susipažino Sen Deni Gėlių kvartale, 
kur Junisas išdygo tą dieną, kai nutarė palikti savo 
gimdytojus ir Akveduko gatvę 10-e rajone. Maždaug 
prieš trejetą metų. 

Visą tą vaizdelį niaukia tik tai, kad šefė, kaip at- 
rodo, nuoširdžiai mėgaujasi pensijos džiaugsmais. 
Bartelmi turėjo pripažinti: labai mažai šansų, kad ji 
grįš į skyrių Lui Blano gatvėje. Žinoma, aplinkybės 
rodo, kad nėra nieko galutinio. Gyvenime retai kada 
aklinai užsitrenkia visos durys. Lolos Žost durys liko 
atviros. Leitenantas galėtų Nykštuko panosėje pra- 
nešinėti jai, kaip klostosi popieriai, reikalui esant 
paprašyti pagalbos. Šefė mėgo savo amatą. Jiedu su 
Bartelmi dar turėtų progų susitikti. Beje, dėl susiti- 
kimų: leitenantas mąstė, kad nesitveria noru išgirsti 
jos nuomonę. Dėl vienos smulkmenos, kuri neduoda 
jam ramybės. 


Ingrida ir Lola sėdėjo salės gale, savo įprastoje vieto- 
je. Ką tik buvo paskanavusios du dienos patiekalus. 
Lola apšlakstė savąjį beržeraku. Troškinį, kuriuo lė- 
tai gardžiavosi, Ingrida pagerbė užgerdama raudonu 
vynu. „Gražuolės“ veikė visu pajėgumu. Restoranas 

vėl subūrė nuolatinius lankytojus ir dar priviliojo ke- 
letą anglų turistų, mažumą apkvaišusių nuo sprogdi- 
namojo poveikio jų skonio receptoriams. Maksimas 
triūsė virtuvėje, Chloja ir Katrina, nauja padavėja, 
tvirta trisdešimties pavasarėlių mergina, sukosi kaip 
įmanydamos, kad viską spėtų. 

— Nenorėčiau būti Sodo nykštuko vietoje. Mėgstu 
tyrimą lauko sąlygomis. Šniukštinėti žemę, sekti pėd- 
sakais, tinkamu metu pulti grobį. Sportas, o ką? 

— Taip, pastebėjau, - šyptelėjo Ingrida. 

- Bet vis dėlto negalima tenkintis lauko sąlygomis 
ir perdavinėti rezultatus kitiems. Viena ir kita glau- 
džiai susiję. Supranti mane? 

— Taip, puikiausiai. 

Jau keletas dienų Ingrida Lolai atrodė kaip kokia 
prietranka. Kritęs spaudimas? Grįžimas prie gyveni- 
mo kasdienybės? Šiaip ar taip, Ingrida Dizel atrodė 
kažkur nutolusi ir į klausimus, kuriuos maloniai jai 
žarstė Lola, teatsiliepdavo trumputėmis frazėmis. 
Keista. 

- Aš esu bemaž linkusi žiūrėti į apklausą kaip į 
mokslą, - narsiai dėstė toliau Lola. - Kai kurie po- 
licininkai turi gabumų prašnekinti klientą. Kiti lai- 
mi stropumu. Na, o man dažnai labiau knietėdavo 
piktadariui skelti antausį, negu apipilti klausimais. 
Supranti mano požiūrį? 

— Taip, taip. Manau, suprantu. 

— Nuo tada, kai iškapstėme į paviršių Faridą Ju- 
nisą, viskas Renžė byloje pakrypo kita vaga. Maksi- 
mas atsikratė Grusė, kuris suvokė, kad Žanas Liukas 

Kašaras ir Nojus Zakris - kur kas rimtesni klientai. 
Lieka Chloja ir Chadidža. Tos mergiotės aiškiai kažką 
slepia. Ne anksčiau kaip vakar, vidury nakties, kai tu 
sėjai jaudulį „Kalipso“ aš apklausiau Chadidžą jos 
namuose. Tyli kaip žemė. 

— Tikrai? 

— Sakau tau. Galėtum įsivaizduoti, kad po to, kai ją 
išgelbėjo kavalerija - šiuo atveju Lola Žost ir Ingrida 
Dizel, - ji turėtų būti mums maloni ir šį tą atskleisti. 
Išgraužk! Nieko. Nada.“ 

- Apmaudu. 

Lola ilgai žvelgė į Ingridą. Tas palaimingas žvilgs- 
nis, tas vangumas, apatija. Ji vėl gurkštelėjo vyno. 

- Tau gripas, mergužėle? 

— Ne. Šįryt prieš mums susitinkant „Gražuolėse“ 
ilgai klaidžiojau po Paryžių. Viskas skendėjo nuos- 
tabioje žiemos šviesoje. 

— Dar ruduo, Ingrida. 

— Artėja žiema. Vienu metu saulė atrodė kaip 
oranžinis rutulys ant pelenų spalvos medžių viršū- 
nių, o osmanų stiliaus balkonai spindėjo ištirpusiu 
auksu. Praeiviai sparčiai mynė, gatvėse buvo daug 
mažiau žmonių negu paprastai. Aš patraukiau iki 
Monso parko, paskui grįžau Sen Deni priemiesčio 
kryptimi. Žinojau, po šio pasivaikščiojimo vėl rasiu 
jį tokį patį. Sąžiningąjį Maksimą. Susikaupusį, kad ir 
kas atsitiktų. Prisėdau virtuvėje, ir mudu šnektelė- 
jome. Ką gi, patikėk, Lola, tai ir yra laimė. Štai tokia 
akimirka. 


* Nieko (isp.). 


259 


— Ar palaima vėpsoti į Maksimą prie jo puodų ir 
pavertė tave šituo dideliu ektoplazminiu agurku? 

- Šįryt aš patyriau tobulo grožio akimirką. 

— Klausyk, Ingrida. 

- Go on.“ 

— Tu susikūrei pasaulį, per kurį žengi savo atletišku 
elegantišku žingsniu. Kasdien trauki pasivaikščioti, 
palaimingai šypsodamasi angelams. Nori, kad pasa- 
kyčiau, ką tu iš tikrųjų darai, mergužėle? 

— Noriu ar ne, tu vis tiek pasakysi. 

— Tu svajoji apie savo gyvenimą, užuot jį gyvenusi. 
Nebūtų Maksimo, būtų kas nors kitas. Ir man atrodo, 
jog tai bjauriausias laiko švaistymas. 

- Žmogus turi teisę svajoti. Tavo Brija Savarenas 
sakė, kad vynas - sielos penas. Tau, matyt, taip ir 
atrodo, atsižvelgiant į tavo meilę stikleliui. O man 
tai svajonės. 

— Oi, klausyk, kokia tu nuobodi! Ir po to dar imsi 
man dėstyti apie kibernetinės revoliucijos baimę. Ei, 

yvenk dabartimi. Rytoj ji bus mirusi. Ir mes taip pat. 
Žinai aš geriu už mūsų, primatų, kūnus. 

- O tu - tikra megera. 

- Otu- tikra pamaiva. Žavingas kontrastas! Turiu 
tau pasiūlymą. 

- Dėti mane į šuns dienas valgant desertą? 

- Visai ne. Aš nemėgstu deserto. Turėtum tai ži- 
noti. 

— So what? 

— Eime pas tave, ir tu man padarysi nuo neatme- 
namų laikų žadėtą masažą. Jei nenori rimtai užsiimti 
savo kūnu, užsiimk manuoju. 


* Varyk (angl.). 

— Niekas nedaro masažo po tokių kiklopiškų pietų. 

— Kokie čia kiklopiški pietūs. Tai buvo normalūs ir 
pelnyti pietūs. Atlikime kiklopišką virškinamąjį pasi- 
vaikščiojimą. Eime drauge pasigėrėti tavo Paryžiumi 
iš atviruko ir patikrinti, ar tikrai tokio esama. Paskui 
trauksime pas tave, ir tu mane pamasažuosi. 

— You really are a bitch, you know that? 


Apsigaubusi tik frotiniu rankšluosčiu, ji atidavė rei- 
kalą į Ingridos rankas. Pagaliau jos rado laiko taip 
ilgai lauktam masažui. Kovotojos atvangos valandėlė. 
Tačiau buvo verta jos laukti! Ak, perkūnėli, kaip gera 
nuo Ingridos gniaužtų! Nagi, varyk, maigyk pečius, 
vieną po kito spausk slankstelius, tapšnok lašinukus, 
kraują, limfą, išjudink kaulus, paversk mane skulp- 
toriaus moliu, išardyk, kad geriau atkurtum. U, koks 
stebuklas! Masažas turėtų būti privaloma disciplina 
mokykloje. Jis atliktų tą patį vaidmenį, kaip šimpan- 
zėms - utinėjimas: socialinės jungties funkciją. Žmo- 
nės darytų vieni kitiems tiek gero, kad kur kas mažiau 
trokštų daryti bloga. Ak, kokia dievų dovana, ak, ko- 
kia pergalė prieš pilką kasdienybę, liūdesį, rutiną. 

Dizel masažavo taip, kaip šoko striptizą: su atsi- 
davimu. 

Kažkas paskambino į duris. 

- Nesijudink! Tuoj atidarysiu, - tarė Ingrida. 

- Jokių šansų manęs atsikratyti. Turi kitą klientą? 

- No. 

Ingrida sugrįžo ir pranešė: atėjo leitenantas Bar- 
telmi. Ką tik įsitaisė ant rausvosios sofos ir sklaido 
moterišką žurnalą. 


* Tu tikra kalė, žinai? (Angl.) 

— Po velnių! Pirma tu baigi mane masažuoti. 

- Bet, Lola, liko dar geras pusvalandis. 

- Bartelmi palauks. Šiandien aš - Sabos kara- 
lienė. 

Bartelmi palaukė. Ir štai psichodeliniame Ingridos 
Dizel laukiamajame priešais jį nutūpė gaivi ir įraudusi 
Lola, apsigaubusi XXL dydžio peniuaru. 

- Na, kokiu reikalu, bernužėli? Sodo nykštukas 
vėl negražiai elgiasi? 

— Ką jūs manote, šefe! Nuo tada, kai jūs ant lėkš- 
tutės įteikėte jam du banditus, Nykštukas skendi nir- 
vanoje. Sklando ant rausvo debesėlio, palikęs mus 
palaimingoje ramybėje. Ne, man neduoda ramybės 
kas kita. Smulkmena, bet... 

— Klok savo prekę, bernužėli. Kaip matai, aš vi- 
siškai atsipalaidavusi. Ir ketinu dar kurį laiką tokia 
būti. Nebandyk mano kantrybės. Jinai snūduriuoja, 
susisukusi į kamuoliuką kertelėje prie ugnies, ir jai 
tai patinka. 

- Prisimenate tą dieną, šefe, kai sukėlėte ant kojų 
10-o rajono budėtoją, o tas savo ruožtu įspėjo Kovos 
su banditizmu veikėjus? 

- Lyg tai būtų buvę vakar. 

— Tad štai, Kovos su banditizmu brigadai paskam- 
bino dar kažkas. Tuoj pat po jūsų skambučio. Prieš 
pat mėginimą apiplėšti. Kažkoks liudytojas, kuris ne- 
pasisakė savo vardo. Vyriškas balsas, jaunas. 

Lola sustingo. Dizel ir Bartelmi įtemptai žvelgė 
1J4 

- Carambouillasse! - pratarė ji pagaliau. 

— Ką? 

— What? 

— Tai negalėjo būti atsitiktinis liudytojas, kuris atli- 
ko pareigą, perspėdamas policiją, kad rengiamas api- 
plėšimas. Kaip tu ir sakei, tai buvo tik mėginimas. 

- Na, taip, nes banditus jie nurėžė iš pašaknų, - 
pasakė Bartelmi. 

- Jaunas vyras, tu įsitikinęs? 

- Įsitikinęs. Priverčiau budėtoją kokį dvidešimt 
kartų pakartoti tą istoriją. Jis, vargšelis, visiškai ap- 
kvaito. 

- Mums reikia pakrutinti smegenis - čia, dabar, 
nedelsiant. 

— Ar negali pasakyti brainstorming kaip visi, In- 
grida? 

— Maniau, jūs čia, Prancūzijoje, nemėgstate an- 
glicizmų. 

— Kaip kiti, nežinau, bet man nusišvilpt. Tik ne 
apribojimai išgelbės mūsų kalbą, o tai, kad leisime jai 
gyventi. Kaip ir su tyrimu: jei mąstai siaurai, turi vi- 
sus šansus įklimpti. Reikia netrukdyti veiksmo, leisti 
bangai tave pagauti, slysti nuožulnia plokštuma. Tad, 
draugužiai, mąstykime plačiai. 

— Gerai, sutinku, - nušvito Bartelmi. - Visa tai 
perša mintį, kad ne jūs vienos aptikote trijų banditų 
slėptuvę. 

- Visa tai perša mintį, kad Žanas Liukas Kašaras 
buvo teisus, tvirtindamas, jog Faridą Junisą kažkas 
įdavė, - toliau dėstė Lola. - Svarbus niuansas - iki šiol 
mudvi su Ingrida neabejojome, kad mes ir esame tos 
niekšingos skundikės. Ar ne, Ingrida? 

- Tikrai taip. O jei tai buvo Menahemas? 

- O tas kas toks? 

— Jaunesnysis Nojaus brolis, - atsakė Lola. - Jis 
buvo jų automobilių tiekėjas ir vairuotojas. Ne, aš ne- 
įžvelgiu, kokia nauda būtų buvusi Menahemui įduoti 
brolį. Brolį, kuris apmoka jo mokslus. Mokslus, kurie 
Menahemui rūpi, nes jis stropiai lanko paskaitas. Ne, 
ne. Nagi, pasistenkite. 

- Tai nelengva - čia atkakliai šmėsčioja du vardai. 
Vienas: Maksimas Diušanas. Jam tikrai rūpėjo paša- 
linti Faridą, kol tas jo neprigriebė. Antras: Chadidža 
Junis. Ji turėjo rinktis tarp brolio ir meilužio. 

- Jei aš sakau: „Mąstykime plačiai“, tai tam, kad 
išvengtume tokio pobūdžio supaprastinimų, ber- 
nužėli, - valdingai atkirto Lola. - Atverk protą visu 
platumu. 

Kurį laiką leitenantas Bartelmi ir Ingrida Dizel 
kūrė versijas, o Lola Žost nesikišdama abejingu veidu 
klausėsi, kartkartėmis palinguodama galva, neaiškiai 
burbtelėdama: „Kodėl ne“, „Įdomu“, „Neblogai“. Labai 
tiesiai sėdėdama ant oranžinės kanapos, ji panėšėjo į 
storapilvį neperžvelgiamą budistų vienuolį. Po kurio 
laiko leitenantas Bartelmi pasakė, kad jam reikia grįž- 
ti į komisariatą - Nykštukas turbūt jau nerimsta. 

Ingrida jį išlydėjo ir grįžusi įsitaisė priešais Lolą. 

— Jau maniau, jis niekada neišsijudins. 

— Visas tas spektaklis - tam, kad jis išeitų? 

— Na, žinoma. Kai prireikia abstrakčiai mąstyti, 
Bartelmi greit įskausta galvą. Jis - konkretus žmogus. 
Aš žinojau, kad jį nualinsiu. 

— O kam reikėjo pašalinti jį iš apyvartos? 

— Kad ramiai priimtume svečią. 

— Kokį svečią? 

— Vakar man paskambino Gijomas Foželis. Po ke- 
lių minučių jis bus čia. 

— Keistas įspūdis, Lola: mano butas virto tavo 
kontora. 


Gijomas Foželis kurį laiką svyravo tarp rausvos ir 
oranžinės spalvos. Paskui pasirinko rausvąją kana- 
pą - matyt, tam, kad atsidurtų prieš Lolą Žost, kuri, 
kaip jam atrodė, tame neįtikėtiname duete su Ingrida 
Dizel atstovavo valdžiai. 

— Konstantinas grįžo į tėvynę. Prieš išvykdamas 
panoro su manimi pasikalbėti. Papasakojo, kad Va- 
nesa savo negandas patikėdavo ne tik dienoraščiui. 
Ji turėjo draugą, kuris jai ir patarė pradėti tą žymųjį 
dienoraštį. 

- Trūkstamos grandies istorija. Berniūkštis pamir- 
šo tik vieną svarbią detalę. 

— Nepamiršo. Konstantinas pasakė, kad neįsivaiz- 
duoja, kodėl tas draugas būtų turėjęs skriausti Vanesą. 
Bet kadangi policija vis dar nerado nusikaltėlio, jis 
panoro pranešti viską, ką žino. Kad ramiai sau išvyk- 
tų. Kad jo negraužtų sąžinė. 

- Ir jums iš tiesų atrodo, kad vaikai taip sudėtingai 
žiūri į gyvenimą, Foželi? 

— Atsiprašau? 

- Tuojau jums pateiksiu tikrąją versiją: Konstan- 
tinas iš pat pradžių papasakojo jums apie dienoraštį 
ir apie draugą. Bet jūs pateikėte „pasaldintą“ vertimą. 

Nepaminėjote to draugo. Gal todėl, kad jums bjaurus 
skundiko vaidmuo. Tai tikriausiai stipriau už jus. Aš 
išsyk supratau, kad jūs bendradarbiaujate tik prisi- 
versdamas. Ir galų gale dar vienas dalykas: jei kalba 
būtų buvusi tik apie Konstantiną, jūs būtumėte viską 
man pasakęs telefonu. Atėjote čia, nes jaučiatės bailys, 
jaučiate, kad iškraipėte berniūkščio parodymus. Kaip 
jums atrodo? 

- Jūs - pavojinga moteris, ponia Žost. 

— Anaiptol. Bet šiuo metu aš reikalinga, nes jūs 
atėjote pas mane gauti nuodėmių atleidimo. Ką gi, aš 
jį suteikiu. Šiaip ar taip, dar niekada nėra buvę tyrimo, 
kuriame viskas kryptų į tiesą pastovios progresijos 
tvarka. Žingsnis pirmyn, du žingsniai atgal. Žmonės 
kalba, žmonės tyli, žmonės painioja prisiminimus, 
meluoja. Ne, aš nesu pavojinga moteris, Foželi. Gal- 
būt įžvalgi. 

Jaunasis direktorius ilgai negaišo. Vos jis pasišali- 
no, Lola skubiai apsirengė ir liepė Ingridai dėtis savo 
lakūno striukę ir keistąją kepurėlę. Kiek apdujusi nuo 
visų tų kalbų ir gudrybių amerikietė pakluso ir nusekė 
paskui Lolą net nepasidomėjusi, kur jos eina. 

Jos sėdėjo greta viena kitos koridoriuje, laukdamos, 
ko! prasivers durys, ant kurių buvo užrašyta: „Alenas 
Mirpua, vyriausiasis patarėjas auklėjimo klausimais“. 

Girdėjo vyrišką balsą, duodantį garo kažkam, kam 
šis ketvirtis valandos buvo nesaldus. 

— Matai, Ingrida, niekas dabar nebesako: „vyriau- 
siasis inspektorius“. Turbūt buvo pernelyg panašu į 
policiją. 

- Taip, pastebėjau, kad jūs Prancūzijoje pradedate 
rimtai baimintis žodžių. 

Durys atsidarė, ir pasirodė aukštas rūstus bru- 
netas ir prasižengęs paauglys. Vyriškis palaukė, kol 
mokinys grįžo į klasę, paskui jo skvarbus žvilgsnis 
nukrypo į porelę. 

- Jums paskirtas pasimatymas, ponios? 

— Ne, pone Mirpua, bet mes labai trumpam, - at- 
sakė Lola keldamasi ir drauge demonstruodama visą 
valdingumą, kurį tik galėjo išspinduliuoti jos masė. 
į svetimus reikalus klausimais, - pagalvojo Ingrida, 
žengdama į kabinetą. Ji įsitaisė ant vienos kėdžių, 
stovinčių prieš rašomąjį stalą, ir kai Mirpua atsisėdo 
į vietą, su naivia šypsena atrėmė rūstybės kupiną jo 
žvilgsnį. 

Patarėjas veikiai susitvardė. Šiek tiek laiko pri- 
reikė išsiaiškinti vienam nesusipratimui: Ingrida ir 
Lola - ne mokinių motinos. Kai Lola paaiškino, kad 
norėtų informacijos apie tris buvusias mokines Va- 
nesos Renžė žmogžudystės bylos reikalu, Mirpua vos 
nepaspringo. Ingrida suprato, kad Lola tuojau griebsis 
melo. Beje, ji skubiai išsitraukė iš lietpalčio kišenės 
policininko pažymėjimą ir neprašovė. Patarėjui Mir- 
pua buvo žinoma komisarės Žost reputacija. Viskas 
klostėsi kaip sviestu patepta. j 

Mirpua gerai prisiminė tris mergaites, nes dažnai 
matydavo jas savo kabinete. Neišskiriama trijulė buvo 
ne kažin kokios mokinės. Vanesa, Chloja ir Chadi- 
dža elgėsi ramiai, rinko vidutinius pažymius, klasės 
gyvenime beveik nedalyvavo. Jis papasakojo apie jų 
nuosmukį. Vidurinėje mokykloje jos mokėsi visai ne- 
blogai, ypač Vanesa Renžė, kurios gabumai pranoko 
vidutinius - baigiamojoje klasėje reikalai pašlijo. Pa- 
žymiai smuko, o mergaitės, atrodo, visiškai nebesido- 
mėjo mokykla ir savo ateitimi. Jos beveik nesimokė. 
Tėvai nuleido rankas. Mokytojams nusibodo. 

- Per baigiamuosius egzaminus Chloja ir Vanesa 
kaip reikiant susikirto. Chadidža metė licėjų dar prieš 
egzaminus. 

— Ojos brolis, Faridas Junisas? 

- Tikra nelaimė, komisare. Drausmės tarybos pa- 
šalintas iš trečios klasės". Junisas ne tik nesimokė, bet 
ir buvo agresyvus. Nesuvaldomas elementas. 

— Man atrodo, jis draugavo su Vanesa Renžė. 

— Taip; beje, aš perspėjau Vanesą dėl nederamų 
ryšių. 

— Kaip ji reagavo“ 

— Tik dėbtelėjo į mane akiplėšišku žvilgsniu. 

— Akiplėšišku? Vanesa? Bet visi kalbėjo apie ją kaip 
apie mergaitę, abejingą vyrams. 

- Juokaujate? Vanesa Renžė garsėjo kaip tikra vi- 
liokė. Buvo turbūt viena gražiausių licėjaus mergaičių 
ir tai žinojo. Puikiai mačiau, kaip greta jos elgiasi 
berniukai. Ji nepaprastai mėgo būti dėmesio centre. 


Maždaug atitiktų mūsų devintąją klasę. 

Aš kaipmat leidau jai suprasti, kad manęs tie meilūs 
žvilgsniai neveikia. 

— Ar be Farido Juniso ir tų dviejų mergaičių ji su 
kuo nors bendravo? 

— Su kitais mokiniais - ne, jau sakiau... 

— O su mokytojais? 

— Ne, ką jūs. 

- Pone Mirpua, aš jaučiu, kad staiga jūs nebe taip 
nuoširdžiai atsakinėjate. 

- Ką jūs, ponia, aš jūsų paslaugoms. 

— Prašom atsakinėti atvirai. Tyrimas trypčio- 
ja vietoje; jei taip ir toliau, Renžė dosjė nukeliaus į 
neišaiškintų nusikaltimų krūvą. Tai būtų neteisinga: 
dvidešimties metų mergina, socialinė darbuotoja... 

— Taip, skaičiau, kad ji įsidarbino globos centre 
Rekolė gatvėje. Toks jos pasišventimas mane nu- 
stebino... 

— Grįžkime prie jūsų prisiminimų. 

- Tai sena istorija, ir man nelabai aišku, ką bendra 
ji gali turėti su tuo, kas jus domina šiandien. 

— Vis dėlto papasakokite. 

— Mes turėjome jauną prižiūrėtoją, Greguarą Mar- 
saną. Labai dažnai matydavau jį šnekučiuojantis su 
Vanesa. Per dažnai. Priminiau jam, kad prižiūrėtojas 
turi laikytis griežto atstumo tarp savęs ir mokinių. 
Viskas grįžo į vėžes. 

— Tai yra“ 

— Marsanas normalizavo santykius su Renžė. 
Mano principas - niekada nepalikti problemos ne- 
išspręstos. 

— Kur tas Greguaras Marsanas gyvena? 

— Deja, jis miręs. Jo kūną išgriebė iš kanalo. Matyt, 
buvo užpultas, paskui įstumtas į vandenį. Per vasaros 
atostogas. Manding, prieš trejetą metų. 

Lola kelias sekundes virškino tą informaciją, 
paskui pasiteiravo, ar trijų mergaičių nuosmukis 
prasidėjęs ne tuo laikotarpiu. Mirpua pagalvojo ir 
pareiškė: 

— Daugmaž. Bet aš visada maniau, kad tai sutapi- 
mas ar, jeigu norite, lašas, perpildęs taurę. 

- Stambus lašas, - nepaisydama nepritariamo Lo- 
los žvilgsnio įsiterpė Ingrida. 

- Visos istorijos esmė ta, kad Vanesa, Chadidža ir 
Chloja kiekviena atskirai turėjo šeimyninių proble- 
mų. Beje, aš buvau susitikęs su jų tėvais - bent su tais, 
kurie teikėsi pasirodyti - ir susidūriau su žmonėmis, 
nebevaldančiais padėties arba pernelyg griežtais, kad 
ką nors išspręstų. Pridėkite prie to faktą, kad trijulė 
gyveno vis labiau užsisklendusi, ir turėsite gana tikslų 
padėties vaizdą. 

Lola iš Mirpua gavo Greguaro Marsano šeimos 
adresą. Ji vis dar gyveno Rojaus gatvėje. Jos išėjo iš 
licėjaus po pilku, neramiu dangaus skliautu. Be to, 
pūtė vėjas - kažkoks piktas vėjas, atklydęs iš toli, 
galbūt nuo Arkties pakrančių ir prieš grįždamas at- 
gal pasiryžęs sustingdyti kelis tūkstančius nosių ir 
dukart tiek ausų. Bent kartą Ingrida nieko nepasakė 
apie Paryžiaus meteorologiją: buvo baisiai sujaudinta 
pokalbio su vyriausiuoju patarėju. 

— Manau, mes pričiupome stambų zuikį, Lola. 
DIDŽIULĮ zuikį. Žvėrį mutantą, atsidanginusį iš 
kosmoso. 

— Veikiau sakoma: pakelti zuikį, Ingrida. Ir jei jau 
taip, prisimink Lafonteno pasakėčios zuikį. Finiše 
vėžlys jį aplenkė. Neskubėk trimituoti pergalės, mer- 
gužėle. 

— Lola - džiaugsmo drumstėja! 

— Kadir koks nepaslankus, Grusė galbūt jau spėjo 
ištirti dirvą? Ir galbūt ši dirva pasirodė apgaulinga. 

Panelytė pasistengė keliais laipsniais atvėsti. Ta- 
čiau Lola žinojo, kas dedasi tos žirafos galvoje. Tyri- 
mas Ingridą įkaitino kaip kokį Santo Gadecho gerbėją 
atrasta dar nematyta jo kino juosta. Tokio entuziaz- 
mo galima tik pavydėti. Tačiau jis ir erzina, nes yra 
užkrečiamas. Lolai nebuvo paslaptis, kad aistra savo 
amatui lenda į paviršių. Ji manė, kad sutraiškė ją batų 
kulnimis, o ji čia - gyva ir reikli. Ji tikėjosi iki savo 
dienų galo pasinerti į dėliones, rasti atlėgį toje ne- 
priekaištingai romioje veikloje, įsivaizdavo save tikrą, 
ne laikiną pensininkę, o kas jos laukia dabar? Kai ši 
avantiūra bus sureguliuota, reikės gerai pasukti sme- 
geninę ir pamąstyti apie rytojų. Ką Lola Žost veiks su 
tomis gražiomis dienelėmis, kurios jai dar liks? Juolab 
kad apie persikraustymą į Singapūrą negali būti nė 
kalbos. Palmės, karštis, drėgmė, moskitai gerai ne 
daugiau kaip tris savaites per metus. 


Į Polio ir Elizos Marsanų namus Ingrida ir Lola pri- 
sistatė beveik septintą valandą vakaro. Eliza Marsan 
ruošė vakarienę. Priminti tėvams sūnaus mirtį - sunki 
našta, kurios verčiau išvengti. Ingrida niekada nebu- 
vo atsidūrusi tokioje padėtyje ir nežinojo, kaip elgtis. 
Nutarė būti santūri. Aptakioji jos bendražygė mokėjo 

elgtis ne mažiau aptakiai. Pasisakė pati turinti sūnų ir 
dvi anūkes. Marsanai kiek atsipalaidavo, ir juodvi su- 
žinojo, kad Greguarui balandį būtų sukakę dvidešimt 
treji metai. Jį nužudė keturiais peilio smūgiais, paskui 
įmetė į vandenį. Upės policijos brigada išžvejojo jo 
kūną iš Rekolė šliuzo. Jokio liudytojo nerasta. Poli- 
cija nutarė, kad tai tiesiog apiplėšimas, kuris baigėsi 
nesėkmingai. Greguaras užsiiminėjo karatė, matyt, 
gynėsi, ir jo užpuolikai, užkietėję niekšai, jį nudūrė. 

Paskui Lola paprašė Marsanų papasakoti apie 
Greguaro pažintis. Ne kažką tepešė. Jaunuolis lankė 
parengiamuosius kursus Šaptale ir dirbo prižiūrėto- 
ju Bomaršė licėjuje. Tvarkaraštis toks perpildytas, 
kad bendravimui jam beveik nelikdavo laiko. Nei 
atostogoms. Jis buvo nužudytas liepą - visą vasarą 
ketino praleisti Rojaus gatvėje įtemptai ruošdamasis 
mokslams. Polis Marsanas prisiminė pareigūną, kuris 
tyrė tą bylą. Toks Tusenas Kidžo. Visai malonus, bet, 
regis, nepatyręs. 

Ingrida ir Lola užėjo į pirmą pasitaikiusią kavinę 
pasistiprinti. Šaltis, kaip pilka nešvari marška ap- 
gaubęs miestą, labiau nei bet kada buvo pasiryžęs 
persmelkti paryžiečių kaulus ir palaužti dvasią. Lola 
užsisakė grogo, Ingrida pasekė jos pavyzdžiu. Jos 
pūkšnojo į savo gėrimus, šildydamos į juos rankas. 
Vienos tik nosis kyšo iš po perujietiškos kepuraitės, 
kitos lietpalčio apykaklė pastatyta virš sužvarbusių 
ausų, kojos sustirusios peršlapusiuose bateliuose. 

— Kad nesiseka, tai nesiseka. Tai įvyko liepą. O lie- 
pą aš visada išvažiuoju į Singapūrą pas sūnų. Marsano 
bylą vietoje manęs perėmė Tusenas. Jei ne tos pora 

savaičių, būčiau turėjusi visus duomenis čia, - tarė 
Lola, baksnodama sau į dešinį smilkinį. 

- Paprašyk Bartelmi, kad pasiknaisiotų po dosjė. 

- Galų gale Bartelmi užsitrauks bėdą, žaisdamas 
dvigubą žaidimą. Tas vaikėzas per mane gali sėsti į 
balą. 

- Liaukis! Kaip tik priešingai. Tu jam įduodi į 
rankas aukso puodą! Nurodai pėdsakus... bet iš tei- 
sybės... 

— Kas? 

- Kaip tik tai tau ir nepatinka! Jei nukreipsi jį Mar- 
sano bylos linkme, o Renžė byla, susieta su ja, žlugs, 
mus nušalins nuo tyrimo. Ir tai neduoda tau ramy- 
bės. Iš pradžių tu nenorėjai nieko girdėti, o dabar esi 
užspęsta, Lola! 

- Keistas reikalas šitie protingumo priepuoliai. 
Matyt, todėl, kad bendrauji su manimi. 

Jos perėjo į kitą kavinę ir pasilepino antru grogu 
„Kūme Robere“ Lui Blano gatvėje. Šitą įstaigą Lola 
pažinojo kaip savo lietpalčio kišenę, jos šeimininką 
taip pat. Žymusis Roberas, žmogus išmintingas, buvo 
pratęs aptarnauti ramybės saugotojus. Supratęs Lolos 
žvilgsnį jis tik santūriai linktelėjo. 

- Tvirtai sau prisiekiau niekada daugiau neper- 
žengti to slenksčio, - sumurmėjo ji, per aprasojusį 
stiklą mostelėdama į komisariato duris kitoje gatvės 
pusėje. 

- Nori, kad eičiau su tavimi? 

- Juokauji, mergužėle? Manęs vienos ten bus per 
akis. Ir nežiūrėk į mane tokiomis akimis. 

- Akys kaip akys. 

- Kur ten. Šįvakar tai bretoniško spanielio akys. 
Tu mane įpratinai prie šio to įdomesnio. 

— O šitaip gerai? - pasiteiravo Ingrida, užsitrauk- 
dama kepuraitę ant nosies. 

— Dar blogiau - tikras perujietiškas spanielis. 

— Ar kada nors man papasakosi, kas nutiko Tu- 
senui Kidžo? 

Ingrida nusiėmė kepuraitę, nutaisė nekaltą miną 
ir palūkėjo. Užuot atsakiusi Lola pakilo ir paniurusi 
išėjo iš „Kūmo Robero . Amerikietė matė, kaip ji eina 
per Lui Blano gatvę, stabteli prieš komisariato priean- 
gį, prisidega cigaretę ir stūkso kaip senas ąžuolas, pa- 
siruošęs atremti žaibo smūgį. Laikas, regis, sustingo. 
Ingridai pasirodė, kad ji jau gerą valandą spokso į tą 
sunkiasvorį siluetą. Galop ekskomisarė Žost numetė 
nuorūką į nutekamąjį griovelį ir peržengė slenkstį. 
Kai paskui jos draugę užsitrenkė durys, Ingrida ne- 
jučiomis susiraukė. Jai buvo dėl jos neramu. 


Grįžo Lola atlėgusi. Padėjo ant stalo storą knygą ir 
pranešė: 

- Surezgiau tokią istoriją, kad budėtojas prarijo ją 
kaip žuvis jauką. Tad štai, supranti, aš - atsistatydi- 
nusi policininkė, vėl pagauta mokymosi šišo. Ir kaip 
teisės studentė atėjau pasiimti savo senojo Dalozo. O 
kaip Sen Deni priemiesčio Mata Hari įsibrukau po 
lietpalčiu Greguaro Marsano dosjė. Labai nepatogu. 

- Bravo, Lola, aš tavimi didžiuojuosi! - susižavėjo 
Ingrida, nutaisiusi rimtą veidą. 

— Manęs tai nestebina, mergužėle. Na, eime pas 
tave arba pas mane patyrinėti tos rašliavos. 

- Negaliu. Šiąnakt aš šoku „Kalipso“. 

Lola primerkė akis ir nusišypsojo. Susidomėjusi 
Ingrida atsakė jai šypsena. 

— Niekada nepagalvojai pasiųsti jam kvietimo? 

— Kam, Lola? 

— Tam kvaišeliui, kuris tave aplamdė Valmi kran- 
tinėje? 

— Benžamenui Noblė? 

- Taip, tikrai. Buvau pamiršusi jo vardą. Tu, ma- 
tyt, ne. 

- Bet kodėl turėčiau siųsti jam kvietimą? 

— Kad pritrenktum jį, po paraliais. Aiškiai pama- 
čiau, tas vyrukas iš sudėtingųjų... Režisierius ir sme- 
genis turi, ir panašiai. 

- Lola! 

— Mergužėle, prisimink, ką tau sakiau: rytoj dabar- 
tis jau bus mirusi. Savo nuomonės aš nepakeičiau. 

Ant multino naktinukų Lola apsivilko raudonąjį 
chalatą. Lenta su nebaigta dėlione buvo padėta ant 
žalio kilimo ir laukė geresnių laikų. Valgomojo stalas 
užverstas popieriais. Kurdamas protokolus Tusenas 
Kidžo savęs netausojo. 

Ji įsipylė antrą savo mėgstamo portveino taurę 
ir vėl kibo į darbą. Berniūkštis atliko gražų darbe- 
lį, - jei vertinsi skruzdėlės triūsą. Ji įsivaizdavo, kaip 

jis ištisas valandas mina šaligatviu. Nes kad deramai 
atliktum tą titanišką užduotį, kurią sudaro tyrimas 
vieną gatvę, kopti laiptais, kažką aiškinti. Buvo liepos 
mėnuo. Visi atostogavo, bet, nepaisant to, Tusenas 
Kidžo užsibrėžė apklausti visus Bomaršė mokslei- 
vius, likusius Paryžiuje. Ir Marsano bendramokslius 
parengiamuosiuose kursuose Šaptalyje. 

Rugpjūtį netikėta permaina - Kidžo permeta- 
mas prie kelių apiplėšimų, įvykusių kvartale. „Aš 
taip pat, - pagalvojo Lola. - Buvau grįžusi po atos- 
togų pas savo pėstininkus. Greguaro Marsano bylą 
perėmė kapitonas Grusė ir savo neprilygstamu sti- 
liumi paskubėjo viską užgniaužti bei atiduoti bylą į 
archyvą.“ 

Lola stropiai perskaitė visus Tuseno Kidžo atliktų 
apklausų protokolus. Paskui perėjo prie Grusė proto- 
kolų. Vėl jautė tą susijaudinimą, kurį manė praradusi: 
raustis po popierius ieškant perliuko. Apie vienuo- 
liktą vakaro jai buvo atlyginta. Ji kelissyk perskaitė 
dokumentą, kurį laikė rankose. Jame buvo nepaprasta 
frazė: „Gregas buvo mano geriausias draugas, bet, 
manau, jums tai nieko nesako.“ Iš tikrųjų: šis pareiš- 
kimas neįkvėpė Grusė. 

Lola pasigailėjo, kad šiandien - šokio „Kalipso“ 
bare naktis. Ingrida nedalyvaus finale. Koks nusivyli- 
mas jai, ir ji neabejojo, kad užsispyrėlė amerikietė iš- 
pūs iš to visą istoriją. Lemiamą akimirką ji bus viena, 
o toji niekuomet nemėgo. Tad paskambino Bartelmi 
ir iškoneveikė atsakiklį, pažėrusį jai atsiprašymus. Ak, 
tu, geltonsnapi, kokia čia mada niekada nebeatsiliepti, 

kai tau skambini? Lola paliko kažkokią didingą Ži- 
nutę, bambėdama padėjo ragelį, paskui apsiramino: 
šįvakar tai šįvakar. 

Pravėrė langą, iškišo ranką, tikrindama, koks oras. 
Arkties vėjas užleido vietą savo klastingesniam sėb- 
rui, tolimų stepių vėjui, kadaise ginusiam į priekį už- 
kariautojus barbarus. „Na, ką gi, jei jau taip, šiąnakt aš 
viena - Čingischanas ir jo mongolų ordos“, - pagal- 
vojo ji, traukdama iš spintos vieninteles savo kelnes: 
flanelinę drapaną, kurią ketino pritaikyti prie senos 
kailiu pamuštų aulinukų poros. Pats metas traukti iš 
maišo žieminį apsiaustą. Taip apsirėdžiusi Lola apsi- 
rišo galvą skara ir patraukė į šaltą naktį. 

Ji žingsniavo skubriu žingsniu, kurį sulėtino tik 
Vinegrijė gatvėje. Mažos plastmasinės figūrėlės tai- 
kiai sau miegojo „Agurko su kauke“ vitrinoje. Lola 
atsitraukė, užvertė galvą į namo fasadą. Kantorų butas 
buvo apšviestas. Patriko kambarys taip pat. Viršum 
viso to - neramus dangus: tamsus šuoras, išvago- 
tas pilkų plyšių, pasišiaušusios vilnos liežuvis, kuris 
skriejo, genamas šėlstančio vėjo. Nepaliaujamas aklo 
įniršio bėgsmas. 

Rodolfas Kantoras užsiėmė savo reikalais „Žvaigž- 
džių panoramoje“, ir Kantorų klanui atstovavo tik 
motina, padūmavusi, sklandanti kanapės ir aštunto 
dešimtmečio metų garuose, ir sūnus, užsiėmęs subti- 
liais masinio naikinimo manevrais savo ištikimajame 
kompiuteryje. 

Ji apsimetė, kad tai mandagumo vizitas. Kai turi 
reikalą su žmogumi, taip pakrikusiu kaip Renė Kan- 
tor, laiko klausimas - ne kliūtis. Šiuo metu knygyno 

savininkė svyravo tarp Doors ir Jefferson Airplane. 
Lola buvo už pirmuosius - Riders in the storm" - oras 
tam idealiai tiko. Renė suplojo rankomis ir pakvietė 
Lolą pasiklausyti drauge. Atlapojo svetainės langą, 
įkvėpė neramaus oro ir pasiūlė Lolai pasidairyti to- 
lumoje nuspėjamo Eifelio bokšto spindulio. Romi, 
susibrukusi rankas į storos rudos gelumbės apsiausto 
žu. Renė Kantor atnešė butelį madirano. Įpylė Lolai, 
paskui užmerktomis akimis, su pultu rankoje leidosi 
šokti. Kai Riders in the storm pasibaigė, nykščio sprag- 
telėjimu įjungė juos vėl. 

— Tuojau grįšiu, - pasakė Lola. 

Ir patraukė į jaunojo Kantoro kambarį. 

Jį apšvietė tik ekrano atšvaitai, ir ji spustelėjo jun- 
giklį. Jis burbtelėjo: „Kas vėl, mama?“ - ir atsisuko. 
Romi nuostaba greitai išblėso. Jis pasveikino ją lengvu 
linktelėjimu. Patrikas Kantoras žaidė toliau. 

— Vieną dieną tu pasakei: „Gregas buvo geriausias 
mano draugas, bet, manau, jums tai nieko nesako.“ 
Tu suklydai, Patrikai. 

- Pasakysiu, ar suklydau, jei pavyks suprasti, apie 
ką jūs kalbate. 

— Greguaras Marsanas buvo kiek vyresnis už tave 
ir prižiūrėtojas tavo licėjuje. Tavo draugas, vyresnysis 
brolis ar tėvo pakaitalas - tėvystės pareigos Rodolfui 
Kantorui niekada per daug nerūpėjo. 

— Man iš tiesų patinka, kai farai užsiima psicho- 
logija. Niekad nenusivilsi. 


* 


Audros raiteliai (angl.). 

— Trumpai tariant, Marsanas buvo tau labai svar- 
bus. Deja, jis įsimylėjo vieną viliokę, gražią ir lengva- 
būdę Vanesą Renžė. Ta panelytė jau turėjo vaikiną. 
Ne itin parankų vyruką, vardu Faridas Junisas. Smar- 
kuolį, pašalintą iš Bomaršė licėjaus. Junisui nepatiko, 
kad Marsanas sukasi apie Vanesą. Taigi jis nužudė 
jį keturiais peilio smūgiais, o kūną įmetė į Švento 
Martyno kanalo šliuzą. 

- Pasiutimas, kaip daug jūs žinote. 

— Tu nuėjai į komisariatą. Tave priėmė kapitonas 
Grusė. Tu jam pasakei, kad įtari Faridą Junisą. Ka- 
dangi Grusė pritrūko atkaklumo rimtai jį pričiupti, 
Junisas dingo iš. akiračio. Tada tu prisiekei sau susi- 
doroti pats. Net jei visa tai truks ilgus metus. Vanesa 
ir jos draugės tebegyveno 10-e rajone. Iš Vanesos po 
Marsano mirties, dėl kurios ji jautėsi iš dalies atsa- 
kinga, liko tik šešėlis. Užtat Faridas Junisas Vanesos 
pamiršti negalėjo. 

— Patikėkite, visai kaip jūs! 

Toji pašaipėlė slėpė susierzinimą. Lola priėjo ar- 
čiau ir kalbėjo toliau: 

- Įbauginta jo nuožmumo ji nutraukė su juo san- 
tykius, tačiau jis vylėsi vėl užkariauti jos širdį. Tu 
laukei, tykojai Juniso. Nesėkmingai. Tada nusprendei 
jį sukurstyti. Nugalabydamas jo Vanesą. 

Jis vėl kreivai šypsojosi, bet jau nebebuvo nepasie- 
kiamas. Ji priėjo dar arčiau. 

- Svarbu buvo nukreipti įtarimus į ką nors kitą, - 
kalbėjo toliau. - Maksimas Diušanas tobulai tam tiko. 
Tu sukūrei istoriją apie jį ir Vanesą. Labai mikliai 
pasistengei, kad užsiminti apie jį Grusė, dabar jau 

komisarui, nueitų tavo motina. Žiūrėk į mane, kai 
su tavimi kalbu! 

Jis atsisuko į ją. Bandė tvardytis, bet jam sunkiai 
sekėsi. Pamažu ji smelkėsi į jo gyvybinę erdvę. Jam 
tai nepatiko. Jo ranka mėšlungiškai sugniaužė pilką 
plastmasinę pelę. 

- Tu sunaikinai Faridą Junisą, kaip sunaikini savo 
netikrus kareivius. Nesitepdamas rankų ir nerizikuo- 
damas pakenkti sau. Nežinau, kaip tau pavyko rasti jo 
slėptuvę Sen Deni, bet tau tikrai pavyko. Tu palaukei, 
kol Junisas ir jo sėbrai leisis į paskutinę operaciją, ir 
įskundei juos Kovos su banditizmu brigadai. Švaru, 
tikslu, nepriekaištinga. Ką pasakysi, bernužėli? 

- Kad jūsų vaizduotė nenusileidžia fiziniams jūsų 
gabaritams, ponia Žost. Įspūdinga. 

— Teisybė, taviškė ne kažin ko verta. Tu nukopija- 
vai „Otaku“. Iš ten pasiskolinai mintį sukurti žudiką, 
kliedintį mokinukėmis. Motinos skatinamas tu nuo 
neatmenamų laikų skendi Rinko Jamados-Diušan kū- 
rinių atmosferoje. Tikriausiai žinai, kad Maksimas 
turi lėlių, įkvėpusių tą mangą. 

— Jūs visai nebijote apsijuokti. Jei viskas nebūtų 
taip liūdna, būtų nuostabu. 

- Mintis apie ritualinę žmogžudystę buvo neblo- 
ga. Radusi bute Rinko lėles policija galėjo priklijuoti 
Maksimui Diušanui pamišusio fetišisto etiketę. Ma- 
tyt, dėl tos priežasties tu Vanesos kambaryje pakišai 
lėlę Bratz nuimamomis pėdomis. O dėl tų, kuriems 
vis dar nebus aišku, pabrėžtinai suluošinai jai pėdas. 
Gaila. Tave pražudė tavo pedantiškumas, Patrikai. Tu 

persistengei. Policija linko po pikantiškų detalių naš- 
ta. Tikrasis gyvenimas niekada nepanašus į mangos 
ar kompiuterinių žaidimų scenarijų, bernužėli. Kitaip 
viskas būtų aišku. 

Kantoras apsimetė, kad ruošiasi Žaisti toliau. Jis 
bandė suvaldyti balsą. 

- Jūsų fantazijos ir liks scenarijaus stadijoje. Jūs 
neturite jokių įrodymų. 4 

— Ką tu sakai! 

- Jūs netgi nebe policininkė, kokią turite teisę at- 
eiti čionai ir prie manęs kabinėtis? Nes kaip tik tai jūs 
ir darote, ir aš galiu paduoti skundą. 

— Kas tau sakė, kad aš - nebe policininkė? Iš tei- 
sybės niekada nebuvau atsistatydinusi. Ką tik baigėsi 
mano atostogų metai. 

- Policininkė ar ne, jūs jau pradedate kaip rei- 
kiant man įkyrėti. Jūs gerokai peržengiate leistinas 
valandas. 

Ji stvėrė pelę ir šiurkščiai truktelėjo. Ji visa tilpo 
jos rankoje - gyvulėlio kūnelis ir ilga plastikinė uo- 
dega. Kantoras pakilo sugniaužęs kumščius, išrasojęs 
iš įniršio. Senų kailiu pamuštų Lolos aulinukų kulnai 
buvo pakankamai aukšti. Patriko galva vos siekė jai 
krūtinę. Visą laiką tūnodamas kambaryje jis buvo 
pamiršęs fizinius barjerus, kuriuos kartais sudaro kai 
kurių žmonių kūnai - Vanesa buvo tokia gležnutė. 
Lola atrodė kaip matrona, pasirengusi sutramdyti kaž- 
kokį plevėsą, bet jo gestas buvo jai netikėtas. Įsikirtęs 
jos apsiausto jis stipriai patraukė, keldamas jį jai iki 
pakaklės. Tai buvo labai nemalonu. Jinai jam užtvojo. 

Jis buvo bešeriąs atgal, bet ji čiupo jį už riešų ir užsuko. 
Jis šaižiai sukliko. Pelės laidu Lola surišo jam rankas. 
Kai atsidarė durys, ji kaip tik baigė rišti dailų mazgą, 
kurio buvo išmokusi Frehelio iškyšulyje. 

Po šokio su Džimo Morisono šmėkla Renė Kan- 
tor plaukai buvo prilipę prie kaktos. Išplėtusi akis ji 
žengė prie susikibusios poros, kurią sudarė Lola ir 
jos sūnus. 

- Aš viską girdėjau! Bet ką tu čia išdirbinėji, Lola? 
Nori paaukoti Patriką, kad išgelbėtum savo Maksimą, 
tą niekšą! 

Lola karštligiškai mąstė. Koneveikė save, kad atėjo 
viena. Jos nesugebėjimas išplėšti prisipažinimą dar 
kartą atsisuko prieš ją. Ak, jei su ja būtų Bartelmi arba 
Ingrida! Ji - tik vieniša beginklė prieš sūnų ir motiną, 
kurie stojo prieš ją, - o berniūkštis pasirodė kietes- 
nis, negu ji manė. Kompiuteriniai žaidimai ugdė jo 
strategijos jausmą. Lola privertė Patriką apsisukti, 
kad motina pamatytų jo veidą. Jam nelabai sekėsi 
susitvardyti. O paskui Lola nutarė griebtis blefo. 

- Tau galas, Patrikai. Namie buvo liudytojas. Ma- 
žas rumunas, vardu Konstantinas, kuris viską matė. 
Jis neturi dokumentų ir tik šįvakar atėjo į skyrių. 

Ji tikėjosi, kad jis nusikvatos jai į akis, bet jo veidas 
suakmenėjo. Žvilgsnis keistai sustingo. Renė Kantor 
žengė prie sūnaus ištiesusi ranką. Jis skubiai atšoko, 
jo kūnas pastiro, jis drebėjo. Lola negalėjo suprasti, ką 
tai reiškia. Viskas vyko pernelyg greitai. Atsitiktinai 
ji užčiuopė reikiamą tašką. 

- Vanesa be baimės atidarė duris, nes tave pažinojo. 
Kadangi Konstantinui nederėjo būti pas ją, jis pagal- 

vojo, kad centro direktorius ateina jo ieškoti. Pasislėpė 
spintoje. Ir viską matė. Kaip tu ją pasmaugei... 

- Patrikas niekada negalėtų ko nors panašaus pa- 
daryti! 

— Patylėk, Renė. Leisk man baigti. - Ji kreipėsi į 
Patriką: - Kaip tu ją suluošinai, kaip viską surezgei, 
kad apkaltintum Maksimą. Kaip palikai per apiplėši- 
mą pagrobtus pinigus, kad visi galvotų, jog tai aistros 
sukurstytas nusikaltimas. Deja, čia tau nepavyko, nes 
pinigai dingo prieš atvykstant policijai. Chadidža pa- 
sielgė taip, kaip Konstantinas. Prieš ateidama pas mus 
ji ilgai mąstė. 

— Bet kokie pinigai, koks apiplėšimas, Patrikai? 
Neleisk jai pliaukšti niekų! Negali būti! Atsakyk! 

Renė puolė Lolą. Jaunasis Kantoras kilstelėjo kla- 
viatūrą, apvertė, nukirto laidus kažkokiu tviskančiu 
daiktu, pritvirtintu lipnia juosta. Kapoklė! Jis nuplėšė 
ją, užsimojo ant dviejų moterų. Įsikirtusi Lolos dra- 
bužių jo motina ėmė klykti, klykti. Lola neįsivaizda- 
vo, kad tokia maža moterėlė gali šitaip klykti. Renė 
rankos atsileido, ji susmuko kaip maišas ir prapliupo 
rauda. Patrikas traukėsi prie durų, kurios buvo liku- 
sios atviros. 

- Iš viso to cirko jokios naudos, mama. 

Lola puolė jam įkandin, dar kartą keikdama save, 
kad veikė viena, ir numatydama krūvą nemalonumų, 
kurie jos laukia. 

— MESK SAVO KIRTIKLĮ! NĖ IŠ VIETOS! 

Bartelmi balsas. Pasigirdo metalinis į grindis atsi- 
mušusios kapoklės žvangtelėjimas. Bartelmi taikėsi į 
Patriką savo „smitu-vesonu“. 

— Kaulai sveiki, šefe? 

— Sveiki, bernužėli. Viskas gerai. Bent jau mu- 
dviem. 

Lola klestelėjo ant pirmos pasipainiojusios sė- 
dynės. Kojas pakirto, plaučiai šiaušėsi, nenorėdami 
dirbti savo darbo, delnai buvo šlapi nuo prakaito. Ji 
nusišluostė juos į flanelines kelnes, paskui akys auto- 
matiškai nukrypo į įrėmintą Rinko Jamados-Diušan 
kūrinį. Stovėdama su uniforminiu plisuotu sijonėliu 
japonų mokinukė įdėmiai žvelgė į Patriką didelėmis 
nekaltomis akimis. 

Lola labai atsargiai statė koją už kojos: šaligatviai ap- 
sitraukė pašalo luobele. Gatvę niaukė sniegas, toks 
smulkus, kad vos galėjai jį įžiūrėti. Artėjo Kalėdos. 
Ji ėjo pirkti dovanų savo dviem anūkėms. Tai daryti 
reikėjo iš anksto, jei norėjai, kad dovanos laiku pa- 
siektų Singapūrą. 

Ji stumtelėjo parduotuvės „Žaislai vakar ir šian- 
dien“ duris. Pardavėja konsultavo pirkėją, palikusią 
kampe vežimėlį su dvynukais. Lola nejučiom pagal- 
vojo apie Junisus. Chadidžą, kuri stengėsi išsikovo- 
ti vietą po saule niekam niekuo neįsipareigodama. 
Faridą, kuris plėšikavo, nes tai buvo lengviau, negu 
dirbti. Žudiką Faridą. 

Bent jau tariamą žudiką. Nei Žanas Liukas Ka- 
šaras, nei Nojus Zakris nedavė jokių parodymų dėl 
Greguaro Marsano žmogžudystės. O Patrikas Kanto- 
ras, apdorotas Lui Blano gatvės vyrų, išpažino savo 
neapykantą Faridui Junisui, neapykantą, paskatinusią 
jį sudoroti Vanesą Renžė. Kantoras nėmaž neabejojo 
Juniso kaltumu. Buvo toks įsitikinęs, kad įmetė Va- 
nesos dienoraštį ir jos nukirstas pėdas į šliuzą. Keršto 
duoklė už prarastą draugą. Vis dėlto jis neparėmė 
savo kaltinimo jokiais įrodymais. Tvirtino, kad at- 
skleidė tiesą, vogčiomis perskaitęs Vanesos dieno- 
raštį. Iš minėtojo dienoraščio šiandien nebuvo jokios 
naudos - ilgai mirkusios vandenyje visos paslaptys 
buvo išskalautos. Kantoras kartojo Grusė, jog dabar 
policijos eilė pasistengti. Kad niekuo jiems nepadės, 
nes juos niekina. Apie pinigų maišą nieko nekalbė- 
jo. Tai buvo netikėta sėkmė, nes Lola apie jį taip pat 
neužsiminė. Penki šimtai tūkstančių eurų ir toliau 
snūduriavo Ingridos Dizel spintoje. 

Chadidža ir Maksimas iš tikrųjų išsiskyrė. Džona- 
tanas, „Gražiosios poniutės“ kirpėjas, matė merginą, 
atliekančią nedidelį televizijos vaidmenį: ji vaidino 
arabiukę patarnautoją dideliame Paryžiaus licėjuje. 
Keistas paradoksas: Chadidža vaidino viliokę, įsimy- 
lėjusią vienintelį vaikiną, kuriam ji nerūpi. „Televizi- 
jos filmas naivioms mergelėms, bet gerai padarytas, - 
įvertino Džonatanas. 

Dvynukų mama išsirinko margaspalvį nykštuką, 
paprašė supakuoti jį kaip dovaną ir išėjo iš parduo- 
tuvės. Pardavėja pasiūlė Lolai keletą žaislų, bet ši 

labai norėjo nupirkti dvi lėles Bratz. Dvi gražutes 
išsičiustijusias lėles su nuimamomis pėdomis, pana- 
šias į „Žvaigždžių akademijos“ dalyves. Ji užsimokėjo 
ir išėjo su savo ryšulėliais. Labai savimi didžiavosi. 
Nereikia gadinti sau kraujo blogais prisiminimais. 
Renžė byla savo keliu, o lėlė visada liks lėle. Džiaugs- 
mas mažai mergytei. 

Ji traukė per kvartalą tuo pačiu atsargiu žingsniu, 
paskui grįžo namo. Pasidėjo pirkinius ir sėdo prie 
dėlionės. Siksto koplyčia buvo beveik baigta, tetrūko 
kokių dešimt gabalėlių. Reikėjo tik noro sudėlioti 
juos į reikiamas vietas. Lola pažvelgė pro langą: ne- 
girdėtas dalykas, vis dar sninga. Bent kartą sniegas, 
atrodo, netirpo, ir netrukus miestą apgaubs balti 
pūkų patalai. Šį rytą garsai skendo lediniame ore. 
Sustirę praeiviai negaišo, skubėdami grįžti į šilumą. 
Veikiai Lola pripažino, kad nori tik viena: vėl į lau- 
ką. Palikti šitą pernelyg jaukų kokoną, ir tegu Siksto 
koplyčia kantriai palaukia. Beje, ji taip ir nenusiėmė 
apsiausto. 

Atsidūrusi Foburo Sen Deni gatvėje Lola mynė 
sparčiu žingsniu. Jos neapleido kažkoks neaiškus 
jausmas. Bartelmi patenkintas, Grusė patenkintas. 
Visi patenkinti, išskyrus Lolą Žost. Ir galbūt Ingridą 
Dizel, kuri balsu samprotavo: „Renžė byla dar ne visai 
baigta.“ 

Troškimų skersgatvis skendėjo kažkokioje neį- 
tikėtinoje šviesoje. Neišsipildžiusi svaja, nes sena- 
sis Tonijo išsidangino pasiieškoti kvartale šiltesnio 
prieglobsčio. Senienų pirklys susitvarkė vitriną, ir 
mažoji šokėja buvo vis dar ten, grakšti savo butelyje, 

lūkuriuojanti to, kuris pasuks raktelį ir ją atgaivins. 
„Žiūrėk, o šitą buvau visai pamiršusi“, - prieš įeidama 
pagalvojo Lola. Ilgokai pasiderėjusi išsinešė lėlytę ir 
įsidėjo ją į rankinę. Paskui paskambino į Ingridos 
Dizel duris. 

Niekas neatidarė; „Gražuolėms“ per anksti, tad 
kurgi ji? Vaikštinėdama pirmyn atgal prieš duris Lola 
pamąstė, paskui patraukė į Mažųjų Arklidžių gatvę. 

Supra Gym savininkė atrodė nustebusi, pamačiusi 
į savo klubą įžengiant tokią įkūnią damą, tačiau davė 
jai įstaigos planą ir paaiškino, kad didžioji blondinė, 
kalbanti su amerikietišku akcentu, yra kardiotreni- 
ruoklių salėje. 

Panelytė vilkėjo trumpą berankovę palaidinukę ir 
aptemptas tamsiai mėlynas kelnes, pagyvintas dviejų 
baltų linijų, pabrėžiančių jos ilgas kojas. Užsidėjusi 
ausines ji, regis, nesitvėrė džiaugsmu, kad bėga vie- 
toje. Mechaninis takelis slinko ganėtinai spėriai. Bent 
jau Lolai, kuri neįsivaizdavo, kad bent porą sekun- 
džių įstengtų ištverti tokį ritmą. Ji iš šono žvelgė, kaip 
bėga Ingrida - laiminga amazonė. Nenorėjo drumsti 
jai malonumo; susirado kėdę ir atsisėdo, pasidėjusi 
krepšelį ant kelių. 

Prie jos priėjo švytinti Ingrida - paplūdusi prakai- 
tu, švelniai raustelėjusiais skruostais, susitaršiusiais, 
sruogelėmis sulipusiais plaukais. Lola iš krepšelio 
ištraukė dovaną. 

— Ji nuostabi! 

- Taip, ji panaši į tave, Ingrida. Tik pasuk raktelį, ir 
ji pasiutusį laiko gabalą iš visų jėgų tabaluos kojomis. 
Kad patikėtum, reikia pamatyti. 


287 


Vėliau Ingrida, nusipraususi po dušu ir persiren- 
gusi, gėrė kavą su Lola „Karaliuje Rožė, Supra Gym 
lankytojų kavinaitėje. Šokėja buvo pastatyta ant baro; 
Ingrida jau keturis sykius prisuko mechanizmą. Tai- 
kėsi prisukti ir vėl, stebima sunerimusio barmeno 
žvilgsnio. Muzikėlė buvo visai miela skaičiuotės dai- 
nelė, bet ilgainiui mažumą dirgino. 

— Kai aš pasakiau Patrikui Kantorui, kad Greguaras 
Marsanas buvo jam kaip tėvas, veikiau instinktyviai, 
bet man pasirodė, kad užčiupau kažką svarbaus. 

- Zuikį. Taip, puikiai suprantu, ką nori pasakyti. 

— Mes sakome pakelti zuikį, Ingrida. Kiek kartų 
reikia tau kartoti, mergužėle? 

- Vis pamirštu. Sorry! 

- Nesuprantu, iš kur tas atkaklus tavo noras pri- 
čiupti zuikį... 

— Grįžkime prie reikalo, Lola, gerai? 

— Aš numačiau teisingai. Ekspertas psichiatras, 
apklausęs Patriką, teigia, kad Marsanas atstojo jam 
biologinį tėvą. Poną Pjerą Nortoną. 

- Įdomu. Taip vadinasi kompiuterio antivirusas. 

— Antivirusas ar ne, tas tipelis paliko Renė ir ma- 
žąjį šešių metų Patriką. Nortonas dingo iš akiračio ir 
daugiau apie jį niekas nieko negirdėjo. Tai įvyko prieš 
dvylika metų. Kai Greguaras Marsanas savo ruožtu 
taip pat dingo, Farido nužudytas, trauma, palikta tėvo 
pabėgimo, iškilo į paviršių. 

- Ir Patrikas nužudo Vanesą, kad išviliotų Faridą 
iš užuolandos. Iš tiesų miela istorija, bet... 


+ 


Atsiprašau (angl.). 

— Bet jai kažko tarytum trūksta, kad skambėtų 
įtikinamai. Mes abi dėl to sutariame, Ingrida. Ir tai 
neduoda man ramybės. Rick, kad nebegaliu užsiimti 
dėlione. 

— Rimtas reikalas. 

- Šaipykis į sveikatą, mergužėle. Man reikėtų dar- 
syk išbandyti laimę su Antuanu Ležė. Nes aš galiu 
kurti savo psichologines teorijas, kaip kiti veria perlus 
per amžius amžinuosius, - ir nieko nepasiekti. Visada 
geriau kreiptis į profesionalą, kuris, be to, dar ir pro- 
fesionalas, pažįstantis pagrindinius istorijos veikėjus. 
Tau taip neatrodo? 

— Žinau, ką tu sumanei, Lola. 

- Šit kaip? 

— Antuanas Ležė - vienas mano klientų, ir tu nori 
atsitiktinai susitikti jį pas mane. 

— Kokia tu daraisi įžvalgi, mergužėle. Ak, aš tikrai 
nudirbau gražų darbelį. Kada jis turi ateiti? 

— Antrą valandą, kaip kiekvieną trečiadienį. 

— Koks sutapimas! 

— Lola? 

- Ingrida? 

— Vis dėlto tu nesiknaisiojai po mano užrašų kny- 
gutę? 

- Tu labai neteisingai tari žodį „užrašų . Kartok 
paskui mane: už-ra-šų. 


Liovėsi snigę, tačiau buvo velniškai šalta. Lola bandė 
susidomėti kuriuo nors iš žurnalų, šūsnimis riogsan- 
čių ant stalo laukiamajame, bet jie vienas po kito krito 
jai iš rankų. Reikia pasakyti, kad sunku susikaupti ir 

skaityti greta dalmatino, kuris nenuleidžia nuo tavęs 
akių. Zigmundas Ležė tysojo ant kilimo, pasidėjęs 
snukį ant sukryžiuotų letenų, tokia pat poza, kaip 
tysodavo šalia šeimininko, drauge su juo klausyda- 
masis kvartalo paslapčių. Juodų akių žvilgsnis buvo 
gražus ir kaip keturkojui iš tiesų protingas, bet jį buvo 
sunku ištverti. 

Jau koks ketvirtis valandos Lola laukė, kol pasi- 
rodys jo savininkas. Ingrida neskubėjo. Nieko nuos- 
tabaus - toji panelytė savo laiko netausoja. Staiga 
Zigmundas pakėlė galvą ir pritūpė ant dėmėto pastur- 
galio. Dirstelėjo į duris, paskui į Lolą, paskui vėl į du- 
ris. Sekdama jį akimis pro žurnalo viršų Lola galvojo, 
kad šunys kartais keistesni negu žmogiškos būtybės. 
Kažkas paskambino į duris, ir ji pašoko, nudžiuginta 
šios pramogos. Zigmundas amtelėjo. Priešais Lolą 
stovėjo Chloja Gardel žvilgančiomis akimis ir parau- 
dusia nosimi. Kaklas buvo apmūturiuotas šaliku. 

— Maniau, rasiu Ingridą ir pasiskolinsiu antigripi- 
no, - susniaukrojo ji. 

Viskas įvyko ganėtinai greitai. Chloja pamatė 
Zigmundą. Zigmundas pamatė Chloją. Šuo spruko 
prie durų, už kurių buvo jo šeimininkas. Lola buvo 
bekviečianti Chloją užeiti, bet ši suvapėjo, kad jeigu 
jau taip, ji grįšianti namo ir atsigulsianti. Užeis, kai 
geriau jausis. Lola jai į nugarą atsiliepė, jog žmonės ir 
vartoja vaistus, kad geriau pasijustų. Paskui gūžtelėjo 
pečiais ir vėl atsisėdo. Praėjo kelios minutės; dalma- 
tinas grįžo į vietą. 

— Jei mokėtum kalbėti, esu tikra, papasakotum 
daug įdomių dalykėlių, bernužėli, - pasakė ji jam. 

Kai jai įgriso laukti, ji pasibeldė į masažo kabinos 
duris, ir Ingrida jai atidarė. Ji šypsojosi. Kambario gi- 
lumoje jau apsirengęs Antuanas Ležė, sėdėdamas ant 
minkštos taburetės, gurkšnojo mėtų arbatą. Negarsiai 
dainavo Nataša Atlas. 

- Jūs ne per daug jaudinatės, kad aš ten marinuo- 
juosi, draugužiai. 

— Antuanas man kaip tik pasakojo apie Pjerą Nor- 
toną, - švytėdama pranešė Ingrida. 

— Favoritizmas, - atsiliepė Lola. - Man jis šneka 
apie profesinę paslaptį. Tau pasakoja viską. 

— Pjeras Nortonas.niekada nebuvo mano paci- 
entas, - ramiai šypsodamasis paaiškino Antuanas 
Ležė. 

Metas. Niekada Ležė nebus labiau atsipalaidavęs, 
kaip pabuvojęs Ingridos rankose. Usi! Usi! Griebk! 

- Ingrida mano taip pat, kaip ir aš, - tarstelėjo ji. — 
Renžė byla ir išaiškinus jos žudiką dar nėra baigta. 

- Žinau, masažuodama Ingrida man paaiškino. 

Lola metė skubų žvilgsnį į Ingridą, nutaisiusią ne- 
kaltesnę negu bet kada miną. 

— Aš neanalizavau priežasčių, kurios pastūmėjo 
Patriką Kantorą į nusikaltimą, - savo oriu balsu toliau 
dėstė Ležė. - Tai nebūtų rimta iš mano pusės, nes 
mano rankose labai mažai duomenų. Užtat neabejoju 
dėl vieno. Jei prieš dvylika metų jo tėvas ir pradingo, 
tai jis vis dar sveikas ir gyvas. Bent jau taip buvo prieš 
porą metų, kai susitikau jį aukštai kalnuose su grupe 
pradedančių slidininkų. Mudu su žmona laukėme kel- 
tuvo. Pjeras Nortonas manęs neatpažino. Ir ne šiaip 
sau - aš buvau su šalmu ir juodais akiniais. Užtat jis 

buvo plika galva. Apsivilkęs Prancūzijos slidinėjimo 
mokyklos instruktorių kombinezonu, mėlynos baltos 
ir raudonos spalvos. 

- Jūs pasakėte Renė? 

— Kad aitrinčiau jos žaizdą? Ne. 

Zigmundas ėjo į kambarį. Buvo girdėti, kaip į si- 
dabrinį linoleumą barška jo nagai. Priėjo tiesiai prie 
šeimininko ir padėjo galvą jam ant kelių. 

— Tuojau pasakysiu, ką manau, Antuanai. Svarstau, 
ar tik Pjeras Nortonas nebuvo slaptasis Rinko Jama- 
dos-Diušan meilužis. 

— Renė Kantor jau seniai nebe mano pacientė, tad 
galiu jums pasakyti. Slaptasis meilužis buvo meilužė. 
Renė ir Rinko siejo aistringas romanas. 

- Ir dėl šios priežasties Nortonas išvyko? 

— Veikiau tai buvo paranki proga, kurios jis laukė, 
kad išskleistų bures. Renė ir Nortonas niekada nebu- 
vo susituokę. Jis gyveno iš smulkių uždarbių ir piešė 
komiksus. Tik neturėjo nei Rinko Jamados talento, 
nei drąsos. Bent jei tikėsi Renė. 


38 


Greitasis traukinys - milžiniškas pasklidų narelių 
vikšras po sniego šydu. Taip viskas atrodė Lolai, kuri 
ne itin mėgo keliones ir dar mažiau - geležinkeliu. 
Snaigės šoko joms prieš akis. Ingrida džiugiai gaudė 

jas ant savo vilnonių pirštinių, gėrėjosi tobula jų ge- 
ometrija. Ilgo, balto, garsus slopinančio perono gale 
šmėžavo stiklinis nedidukės Savojos stoties fasadas. 
Lola puikavosi kepuraite ir šaliku, iš po kurių buvo 
matyti tik jos akiniai, ir guviai tempė lagaminą ant 
ratukų, tvirtai žengdama nauja sniegbačių neslystan- 
čiais rievėtais padais pora. Ji vilkėjo gerokai aptemptą 
juodą slidinėjimo kombinezoną, įsigytą vakar vakare 
per išpardavimą. O Ingrida išsitraukė iš spintos gels- 
vai rusvą laisvo kirpimo slidinėjimo kostiumą, labai 
derantį jai prie veido. Jųdviejų siluetų kontrastas badė 
akis labiau negu bet kada. 

Jos susirado taksi ir bemat pervažiavo Burą Sen 
Morisą. Kelias į Arką vingiavo, kildamas tarp aukštų 
nuo sniego linkstančių eglių. Čia ir prasidėjo nesklan- 
dumai. Kažkoks turistas pasistatė automobilį skersai 
kelio. Prireikė nemažai laiko jį patraukti. 

Atvykusios į viešbutį jos registratūroje pasiėmė 
savo raktus, pasidėjo lagaminus ir patraukė nuomotis 
slidžių. Ingrida išsirinko pačias geriausias, Lola pa- 
sitenkino vidutiniu lygiu. Sumokėjo užstatą ir galop 
leidosi į trasą. Smarkiai snigo, matomumas buvo ne- 
koks, slidininkai keltuvuose atrodė kaip vaiduokliški 
siluetai, tylūs ir sustingę. Ingrida greitai išnagrinėjo 
trasų planą, kuriuo buvo apsirūpinusi, ir pareiškė, 
kad Prancūzijos slidinėjimo mokyklos reikia ieškoti 
šia kryptimi. Ji rodė į neryškų rūke švyluojantį tašką. 
Lola linktelėjo, o jos bendražygė jau segėsi slides ir 
leidosi į tą neaprėpiamą baltą pasaulį. Ingrida Dizel 
slidinėjo taip pat vikriai, kaip Gabriela Taiger šoko. 


293 


Nusileidimas raudonąja trasa Lolos skoniui buvo 
per staigus, bet ji kruopščiai įsirašė į draugės vėžes, 
lygiagretę tobulybę, kuriai Lola atliepė „plūgu“, įsi- 
savintu šeštame dešimtmetyje. 

- Dievinu slidinėjimą! - pranešė Ingrida, segda- 
masi slides prieš Prancūzijos slidinėjimo mokyklos 
namelį. 

- Manęs tai nestebina, mergužėle. Bet jei nori pa- 
mokų su Pjeru Nortonu, manding, gausi pereiti prie 
mano stiliaus. 

Deja, jų laukė nusivylimas. O juk Lola iš kailio 
nėrėsi, dėstydama, kokia jaučiasi suglebusi, jog atos- 
togaujanti ji su dukra, kuri iki šiol su susižavėjimu 
prisimena privačias pamokas su instruktoriumi, var- 
du Pjeras Nortonas. Kokių penkiasdešimt metų mo- 
teris, įsitaisiusi registratūroje už rąstinės pertvaros, 
pareiškė, kad tarp mokyklos darbuotojų nėra jokio 
instruktoriaus, vardu Pjeras Nortonas. Lola užsi- 
rašė privačioms pamokoms pas pirmą pasitaikiusį 
instruktorių, apmokėjo sąskaitą ir išėjusi susitiko 
klausiamą Ingridos žvilgsnį. Vėjas išsklaidė debesų 
sluoksnį, atskleisdamas akinamai žydrą dangų. 

- Galbūt jis pasikeitė vardą, - galop spėjo Lola. - 
Tai logiška žmogui, kuris nori visiems laikams sude- 
ginti tiltus tarp savęs ir šeimos. 

— Galbūt jis pakeitė ir vietą. 

- Nebūkime pesimistės. Vyrukas pradingo prieš 
dvylika metų, bet Ležė matė jį čia prieš dvi žiemas. 
Tarkime, iš pradžių jis daug bastėsi, bet po kurio laiko 
neišvengiamai turėjo kur nors nusėsti. Veikime raci- 

onaliai. Aš išgeriu kavos, kad pamirščiau, jog pūga 
nušaldė man ausis, paskui susirandu savo instrukto- 
rių ir einu slidinėti. Savaime suprantama, pateiksiu 
jam daugybę klausimų, kurie galėtų nukreipti Patri- 
ko tėvo pėdomis. Aš ieškau neaukšto šviesiaplaukio 
šviesiaakio vyriškio tarp keturiasdešimt penkerių ir 
penkiasdešimt metų. Ir su neryškiu randu ant smak- 
ro. Antuanas Ležė tiksliai jį apibūdino. 

- O aš? 

— O tu aplankai visus restoranėlius aukštai kal- 
nuose. Ieškai to paties žmogaus, taigi pateiki tuos 
pačius klausimus. 

- Atrodo nesudėtinga. 

- Jei nieko nepešime, tai bent būsime paatostoga- 
vusios kalnuose. „Ingrida ir Lola slidinėja“ - tau tai 
neatrodo graži antraštė? 

- Taip, bet bus ir tęsinys. „Ingrida ir Lola grįžta it 
musę kandusios.“ O paskui bus „Lola užsispiria.“ O 
nuo čia jau nebetoli iki sutarties visam gyvenimui - 
pačiam net nepastebint. 

— Sutarties su kuo? 

— Su didžiuoju viskuo. Su tuo, kas verčia žmones 
pranokti save. 

- Taip, tavo plauko žmones. Mistikus, netikinčius 
Dievu ir ieškančius, kuo jį pakeisti. 

— O kuo tiki tu? 

— Aš tikiu, kad barzdyla Karlas buvo teisus bent 
vienu punktu: religija - opijus liaudžiai. Ir čia nema- 
tyti jokių prošvaisčių. 

— Kažkuo tu juk vis dėlto tiki. 

- Aš tikiu tavimi, Ingrida. Tikiu, kad tu, smagi ir 
gerai nusiteikusi, vieną po kitos apeisi visas tas snie- 
guotas kavinaites. Amen. Slidinėk ramybėje, mer- 
gužėle, ir nepakliūk į nasrus dideliam gauruotam 
Ječiui. 


Vakare Ingrida rado Lolą viešbučio svetainėje. Ji nu- 
vargusi siurbčiojo karštą vyną, įbedusi akis į židinyje 
šokančią liepsną. Lauke netolygiu greičiu leidosi nak- 
tis ir sniegas. Amerikietė stovėjo tol, kol ekskomisarė 
pasuko galvą ir pamatė aukštą jos siluetą visame tame 
gelsvai rusvame įpakavime, su kepuraite, švytinčia 
tūkstančiu tirpstančių kristalėlių. Ingrida buvo nu- 
sivariusi, bet švytinti. 

Lola pakvietė ją prisėsti, išgerti karšto vyno, pasi- 
šildyti prieskonių garuose, kuriuose vyravo cinamo- 
no aromatas. Trumpai papasakojo apie savo kančias 
sniego dulksnoje, sekant paskui pernelyg nartų ins- 
truktorių. Jų pokalbiai keltuvuose nepadėjo aptikti 
Pjero Nortono pėdsakų. 

— Na, o aš „Kalnų ožkoje“, paskutiniame punkte 
prieš Raudonąją smailę, šnektelėjau su Alpių medžio- 
tojais, kurie apibūdino man tipelį, panašų į mūsiškį, - 
išdidžiai pranešė Ingrida. - Vienos konkuruojančios 
slidžių mokyklos instruktorių. „Alpažo“ mokyklos. 
Apsilankiau ten, jų įstaiga - penki šimtai metrų že- 
miau to punkto, ir susiradau kažkokį Pjerą Normaną. 
Kaip tik dabar jis lydi grupę turistų į Rudojo kryžiaus 
perėją - tai patyrusių slidininkų maršrutas. Trys die- 
nos be kelio takelio, per ledynus, upokšnius, su nak- 
vynėmis kalnų trobelėse. 

Ingrida atsilošė krėsle, pagaliau leido sau gurkštelė- 
ti karšto vyno - primerkusi akis, pliaukšėdama liežu- 
viu. Lola įdėmiai žiūrėjo į ją, netardama nė žodžio. 

— Kas yra, Lola? Tu nepatenkinta? 

- Aš patenkinta, bet mano senos močiutės kaulai - 
kur kas mažiau. Užuot ramiai sau šilumoje lūkuria- 
vusios, kol jis grįš iš kalnų su savo priekvaišių gauja, 
turėsime ten keliauti. 

— Kodėl? 

— Nes jeigu tavo Normanas - iš tiesų mūsų Norto- 
nas, jis netruks sužinoti, kad kažkokia aukšta blondi- 
nė su amerikietišku akcentu visur jo ieško. 

- Bet juk tu pati pasiuntei mane vaidinti viršukal- 
nių detektyvą. 

— Ir nesakau, kad ne. Bet jei tu per tokį trumpą 
laiką pasiekei tokių svarių rezultatų, vadinasi, ėjai 
kiaurai. Kaip buldozeris, Dizel. 

- Aš padėsiu tau nusikasti iki Rudojo kryžiaus, 
Lola. Jau esu atlikusi kelias tokias iškylas Kolorade. 
Būsiu tavo vedlys, ir drauge mes puikiai susidoro- 
sime. 

Lola silpnai šyptelėjo. Stojo tyla. Paskui Lola vėl 
pravėrė burną: 

- Ką žmonės kraunasi į kuprinę, kad išgyventų 
aukštai kalnuose? Šampano ir desertinių sausai- 
nėlių? 

- Troškintos jautienos konservų, sūdytų džiūvėsių 
ir, be kita ko, energinių gėrimų. Eime į vietinę krautu- 
vėlę apsipirkti. Man dar reikės kompaso ir smulkaus 
žemėlapio. Nusipirksime ir du specialius miegmai- 
šius. Išvykstame rytoj auštant. 

Lola dar niekada nebuvo tiek reikalavusi iš savo kūno. 
Ji jautėsi it koks didžiulis nešvarus katilas, pernelyg 
greitai dorojantis savo išteklius. Sąnariai tyliai rau- 
dojo, klykė iš skausmo raumenys, akys skendo tuo- 
se baltuose plotuose. Ji kaip išgalėdama sekė paskui 
Ingridą, tačiau dažnai versdavo ją sulėtinti tempą. 
Pirmą kartą gyvenime mielai būtų išgėrusi kokio 
stebukladario mišinio, nusimetusi šalin tris dešimtis 
metelių, vėl atgavusi jaunos moters energiją. Tuomet 
stengdavosi laisvai slysti sniego paviršiumi, apmal- 
šinti nerimstančius nervus kraupiu gamtovaizdžio 
grožiu. Nebylaus tyrumo, tamsių, tokių tiesių, tokių 
glaudžių pušų, didingų aukštumų, abejingų varga- 
nam žmogaus spurdėjimui, pasaulis. Pasaulis, kuris 
gali per kelias minutes apžilpinti tave pilkais debesų 
pluoštais, sutriuškinti kaulus kurioje nors savo pir- 
mapradžių uolynų prarajų, palaidoti po tonų tonomis 
užgriuvusio sniego. 

Ji jau daug valandų sekė paskui Ingridą - nenu- 
ilstančią rusvą panelytę, ledo fėją, ledynų laumžirgį. 
Žinoma, jos trumpam stabtelėjo vienoje kalnų trobe- 
lėje, ir Ingrida privertė ją nuryti kažkokio beskonio 
energiją palaikančio užkandžio ir kavos iš termoso. 
Dešimt varganų atvangos minučių, padėjus pasturgalį 
ant apledėjusio medinio suolo, susipynęs jų alsavimo 
garas ir keletas pasvarstymų, kurie turėjo būti pa- 
drąsinami. Ir vėl į kelią. Tai buvo košmaras. Baltasis 
košmaras. 

Jos prisivijo juos kitą vakarą apie septintą „Vilko 
Matjė“ kalnų trobelėje. Dangus buvo juodut juodu- 
tėlis, nusagstytas tūkstančiais deimančiukų. Lola - 
priblokšta tirštos tylos ir neįtikėtino įveikto kelio. 
Ištisas valandas juodvi tylėjo. Ingrida lūkuriuodavo 
Lolos. Ingrida šypsojosi Lolai, ir jos traukė toliau. Jos 
tausojo savo pastangas. Savo kraujagyslių ir raumenų 
skaidulų gelmėse Lola aptiko slaptus išteklius, keistą 
autopiloto sistemą, užtikrinančią valdymą ir leidžian- 
čią širdžiai plakti, plaučiams - išsiplėsti ir susitraukti, 
smegenims - atlaikyti įtampą. 

Kalnų trobelėje buvo susibūrę koks dešimt sli- 
dininkų. Kažkokia pora, atsiskyrusi mezonine, ir 
aštuonių žmonių grupė. Vieni vyrai. Penki jų lošė 
kortomis. Kiti komentavo partiją. Tarp jų - maždaug 
penkiasdešimt metų vyriškis saulės išblukintais plau- 
kais, tvirto kalnietiško sudėjimo, kupinas įgimto val- 
dingumo, kaip ir dera vadovui. 

Ingrida ir Lola persimetė su jais įprastomis man- 
dagumo frazėmis ir išvyniojo savo miegmaišius. Pasi- 
dalijo maisto atsargas, nesunkiai nutaisė teisėtai savo 
vakaro poilsį pelniusių Žygeivių pozas ir ėmė klausytis 
pokalbių. Šviesiaplaukio bendrakeleiviai kelissyk pa- 
vadino jį Pjeru, minėjo artėjantį Rudąjį kryžių. 

Ingrida greitai užmigo. Susiraičiusi sidabrinia- 
me miegmaišyje, iš kurio stirksojo tik kelios plaukų 
sruogelės, ji priminė didžiulį švytintį vikšrą. Ta min- 
tis patiko Lolai, kuri nedvejodama prigludo jai prie 

nugaros, kad pasisemtų iš jos gyvybinės šilumos. 
Užmigo ji ne iš karto. Šimtai traukinių lėtai slinko 
jai prieš akis, ir jai nebesisekė suskubti juos pasivy- 
ti. Ji pabandė ištirpti Ingridos alsavime, netrukus 
sumišusiame su netolimo upokšnio šniokštimu. Jai 


pavyko. 


Ji susapnavo, kad atsivėrė durys, ir pajuto ant vei- 
do skersvėjį. Suvokė, kad sapnuoja, bet neturėjo nė 
mažiausio noro pabusti, jokio noro rangytis iš mieg- 
maišio ir vėl galynėtis su kalnais ir lediniais jų ke- 
rais. Kažkas pastūmėjo ją išnirti į realybę. Tarytum 
jų trobelei grėstų gaisras. Ji atmerkė akis, pamatė 
pašonėje įmigusį amerikietės kūną. Aplink sklaistėsi 
nemalonus dūmų kvapas - cigaretės kvapas. Ji pakilo, 
įsiklausė į sumišusį knarkimą aplinkui. Pasiėmė iš 
kišenės žibintuvėlį ir apšvietė Pjero Normano, kitaip 
Nortono, vietą. Tuščia. Lola papurtė Ingridą, bet be 
jokių rezultatų. Kai kuriuos žmones, kad juos paža- 
dintum, reikia garsiai šaukti vardu arba purtyti kaip 
kriaušes. Matyt, Ingrida jų padermės. Reikia pasi- 
stengti nesukelti ant kojų žygeivių. 

Lola užsitempė kombinezoną, kepuraitę, pirštines 
ir išsmuko į lauką. Žibintuvėlio aureolė įsirėmė į rūko 
sieną, brėždama tamsų neperšviečiamą apskritimą, 
kuriame šoko stambios snaigės. Ji sunkiai apsisuko 
aplink savo ašį, - sniego buvo iki kelių - apšvietė 
pasklidą trobelės masę, paskui uolų krūsnį, kurią 
buvo pastebėjusi dar atvykdama. Nukreipė šviesos 
pluoštą į žemę ir pamatė Nortono pėdas. Sunkiu 

žingsniu nutapsėjo kokį dvidešimt metrų; snieg- 
bačiai girgždėjo slopioje tyloje. Pėdos suko į kairę. 
Lola nutarė pereiti į puolimą. Proga pasikalbėti akis 
į akį, negirdint Nortono bendrakeleiviams, daugiau 
nepasikartos. Drauge ji suvokė, kad jis išviliojo ją 
sąmoningai; jam nebuvo jokio reikalo vidury nakties 
kažkur eiti sutraukti dūmą per septyniasdešimt cen- 
timetrų sniego sluoksnį. Matyt, jis pūstelėjo cigaretės 
dūmus jai į veidą, kad ją pažadintų. 

Kelissyk pašaukė jį tikruoju vardu, paminėjo žodį 
„policija , tačiau balsas nugrimzdo sniege. Tada lukte- 
lėjo, nukreipusi žibintuvėlio spindulį į aukštus pilkus 
šešėlius. 

— Ko jums reikia iš Pjero Nortono? 

- Sužinoti, ką jis padarė savo sūnui, kad šis tapo 
žmogžudžiu. 

— Kliedite, ar ką? 

Balsas nebuvo tiesiog klausiamas - jis skambė- 
jo agresyviai. Lola užsidėjo akinius su oranžiniais 
filtrais. Neaiškiai įžvelgė, kas ją supa. Pilki šešėliai - 
matyt, eglių juosta; balsas sklido iš ten. Buvo girdėti, 
kaip šniokščia upokšnis. Iš to ji padarė išvadą, kad už 
medžių - griova. Instinktyviai atsitraukė per keletą 
žingsnių. 

— Apie tai rašė visi laikraščiai. Patrikas Kantoras 
nužudė Paryžiuje vieną merginą. Patrikas Kantoras — 
vaikas, kurį jūs palikote prieš dvylika metų. 

- Jūs - moralistė? 

Sulig šia fraze - greiti žingsniai sniege. Lola išjungė 
žibintuvėlį ir atsitraukė, bandydama savo sniegbačiais 

užčiuopti išmintas pėdas. Ji nebijojo, tačiau kūnas 
buvo pernelyg išvargęs, jis siuntė nervams pakrikus 
signalus. Ji leidosi vingiais, kad sumėtytų pėdas, skai- 
čiuodama žingsnius, kad sugrįžtų tiksliai į vidurį, 
vėl pasuktų ir vėl grįžtų. Bet jis buvo kalnų vedlys. 
Tikriausiai matęs, kaip sprunka baltieji zuikiai, vieną 
kurių pričiupti taip svajojo Ingrida! Ko ji laukia ir 
nesirodo, toji panelytė, kad ją kur perkūnai? 

Ji norėjo riktelėti: „Ingrida!“, - tačiau balsas įstrigo 
gerklėje. Jis mygo jai šonus, apsivijo rankomis jos lie- 
menį. Jie nuvirto. Nortono pirštinė spaudė jai burną, 
nuo išburkusio audinio ją vertė vemti. Jo alsavimas 
tvilkino Lolos smilkinį. Jis kuždėjo: 

- Pasakyk, kam tu dirbi! Tu ne farė, kitaip būtum 
prisistačiusi su Žandarais. 

Jis kiek atleido ranką. Ji išspaudė: 

— Aš ir prisistačiau su Žandarais, avigalvi. Jie ar- 
tėja. 

- Laikai mane kvailiu? Tavo reikalas. Nagi, ky- 
lam. 

Jis truktelėjo ją ir ėmė tempti; ji pabandė jam už- 
tvoti, riktelėti, bet nebeturėjo jėgų. Ją stingdė šal- 
tis. Ji prarado orientaciją. Daugybė pasklidų minčių 
nuotrupų susiliejo į vieną pojūtį. Kad ji prisikasė iki 
blogio šaknų - to blogio, kuriuo niekada netikėjo. 
Permainingo ir įvairialypio blogio. To, kurį nešė tė- 
vas ir kurį perdavė sūnui. Bet sykiu ji nenorėjo visko 
taip supaprastinti. Tik tie sumauti amerikiečiai mato 
pasaulį juodai ir baltai, gerą ir blogą. Šita veiksmo 
žmonių nacija iš pradžių veikia, paskui galvoja. Pie- 

tiečiai - estetai, šiauriečiai - veiksmo Žmonės. Ir Pie- 
tūs prakišo, ar ne? Bet kokį gi galą veiki tu, Ingrida, 
velniai tave rautų! Nes jei jau kalba apie veiksmą, 
tai dabar pats metas veikti! Lola bandė prisiversti 
nusijuokti, bet jai nesisekė. Ji girdėjo ano alsavimą. 
Visai nepridususį. O, ne, tiesiog gilų, garsų alsavimą. 
Gerai suteptos turbinos alsavimą, atleto alsavimą. Jis 
šniokštavo, bet tempė, tempė. Dabar ji žinojo, kad jie 
abu sukorė tamsoje gerą gabalą kelio - jis su savo inf- 
raraudonosiomis pėdsekio akimis, ji su savo didžiuliu 
nuovargiu. Nes ji girdėjo klegant upokšnį, girdėjo, 
kaip jis tūžmingai šniokščia ten žemai. Neapsakomai 
žiaurus garsas, sukaupęs savyje visą didingą, iškilų 
gamtos abejingumą. Išeidama viena iš tos prakeiktos 
kalnų trobelės ji padarė didžiausią ilgo savo polici- 
ninkės gyvenimo klaidą. 

Ji pabandė dar labiau apsunkti, tapti neišjudina- 
ma, bet tas žmogus buvo stiprus kaip lokys ir tempė 
ją upokšnio link. Ji žinojo, kad jis taikosi įstumti ją į 
uolėtą jo vagą. Ten ji gaus galą. Paskui jis eis pasiimti 
Ingridos. Sudoros ją tokiu pat būdu. O sniegas užklos 
pėdsakus. Rytoj auštant grupė įkandin savo vedlio 
patrauks iš kalnų trobelės, palikusi už savęs du savo 
miegmaišiuose įmigusius pavidalus. Dvi klastotes. 
Prireiks ištisų savaičių, kol kas nors aptiks sušalusius 
jų lavonus. 

— Lolaaaa! Lolaaaa! Lolaaaa! 

Galbūt tai garsinė haliucinacija. Tūžmastingo 
upokšnio riaumojimo, vėjo gūsio, kokio nors pašai- 
paus nakties paukščio skleidžiami garsai. Bet galbūt tai 

ir Ingrida Dizel. Užplūsta vilties ir jėgų Lola truktelėjo 
Nortoną ir drauge su savimi pargriovė jį ant žemės. 
Vėl tvilkinantis ledas; ji kepurnėjosi, iš paskutiniųjų 
stengdamasi iškrapštyti iš kišenės žibintuvėlį, mojuo- 
dama juo siuntė karštligiškus šviesos signalus, šliaužė 
per sniegą ir akmenis. Ir sykiu garsiai šaukė Ingridą 
vardu - burna buvo pilna sniego, bet ji šaukė, ne- 
paisydama to žmogaus, kuris daužė visą jos kūną, to 
žmogaus, urzgiančio ir kupino nevilties, aklo įniršio 
kamuolio. 

Bet Ingrida atskubėjo. Riktelėjo duoti jai žibintu- 
vėlį. Paskui įvyko grumtynės, Ingrida užriko, kad ji 
laikytų Nortoną už kojų, kol pati kūlė jį žibintuvėliu. 
Paskui Ingrida sukliko kaip kokia furija, ir nuaidėjo 
smūgis, tarytum koks trakštelėjimas. Ir kitas riks- 
mas - Nortono, slopesnis ir užsibaigęs dejone. 

Jos pasijuto nusigalavusios virš apsvaiginto Nor- 
tono kūno - raumenys nutirpę, krūtinėje tuoj tuoj 
sprogs, suremtos galvos varva sniegu, balsai trūk- 
čioja. 

Ingrida neišsyk atgavo kvapą: 

— Suskaldžiau žibintuvėlį. Reikės tempti jį tam- 
soje. 

“ - Dar... truputį... aš per daug... aplamdyta, - iš- 
spaudė Lola. 

- No way, Lola! Now! 


Slidininkų grupėje atsirado vienas sanitaras. Jis pa- 
sirūpino Lola, iš esamų priemonių - Pjero Norto- 


* Jokiu būdu, Lola! Nagi! (Angl.) 

no pirmosios pagalbos lagaminėlio ir plastmasinių 
maišelių - sukurpdamas jai įtvarą. Žygeiviai laukė 
atvykstant žandarų. Lošė kortomis, bet be jokio en- 
tuziazmo. Dėjosi neklausą, ką kalba jų vedlys ir dvi 
moterys, kurių tas vos nenudaigojo, įstūmęs į griovą. 
Nortonas buvo surištas juostomis supjaustytu apdan- 
galu ir atrodė susitaikęs su likimu. 

— Atvykau paklausinėti tavęs apie Patriką, kad pa- 
bandyčiau jį suprasti, kad suriščiau du tris palaidus 
siūlo galus. Tavo reakcija buvo gerokai perdėta, Pjerai 
Nortonai. 

Jis žiūrėjo į ją atšiauriai, bet ne per daug susidomė- 
jęs. Tai, ko labiausiai baiminosi dvylika metų, įvyko. 
Visa kita buvo tik rutinos klausimas. Dar truputis, 
ir jį išgabens. Tačiau Lola norėjo išsiaiškinti, kur čia 
šuo pakastas. 

- Iš pradžių maniau, kad tu buvai slaptasis Rinko 
Jamados-Diušan meilužis. Paskui supratau, kad čia 
iš tikrųjų prašoviau. 

- Tai jau tikrai, - karčiai šyptelėjo jis. 

Pagaliau! Jis pradėjo atitirpti. Lola jautė šalia besi- 
muistančią Ingridą, sunkiai slepiančią susierzinimą. 
Šitas tipas vos jų nenudaigojo, o dabar vilkina laiką, 
tardamasis esąs kažkokios amerikietiškos muilo ope- 
ros herojus. 

- Žinai, tavo parodymai bus jam į naudą. Cypė iki 
gyvos galvos, kai tau aštuoniolika, atvirai kalbant, ne 
juokas. Tu tikrai esi jam skolingas. 

Ji netrukdė jam ilgai dvejoti. Jautė, jis grįžta į pra- 
eitį, kurią iš visų jėgų bandė pamiršti, pasislėpęs už 

kalnų užtvaros, palaidoti po tonomis sniego. Staiga 
jam ištryško ašaros. Lola žinojo - viskas kyla į pavir- 
šių. Daugybę kartų buvo mačiusi šitą palengvėjimo 
išraišką. Reikėjo netrukdyti, nebepertraukinėti - vis- 
kas tuoj išsijudins, kaip akmenys tame nelemtame 
upokšnyje, kuris vos netapo jų kapu. 

— Aš norėjau suprasti. Nuėjau pas japonę. Pasikal- 
bėti. Bet ji nemėgo kalbėti. Buvo slapūnė ir šaipėsi iš 
manęs su kandžia savo šypsenėle. Norėjo tik viena: 
kad aš su savo idiotiškais klausimais išsinešdinčiau, 
oji grįžtų prie suknistų savo šedevrų. Mane užplūdo 
neapykanta. Tai buvo mano valanda. Mano lemties 
valanda. Ta nelemta valanda, kuri apvertė mano gy- 
venimą. 

Nortono skruostais riedėjo ašaros. Dabar tylą 
drumstė tik jo šniurkščiojimas. Kortų partija nutrū- 
ko. Ingridos Dizel muistymasis taip pat. 

— Aš pribaigiau ją, gniauždamas jai kaklą. Perne- 
šiau į miegamąjį. Norėjau, kad jos mirtis atrodytų 
kaip aistros sukurstytas nusikaltimas. Išrengiau ją ir 
pradėjau rišti... prie lovos virbų... 

Lola matė tą sceną. Ir sykiu sugretino ją su ta, apie 
kurią jai papasakojo Bartelmi, - Vanesos mirties sce- 
na. Tėvo nusikaltimas, sūnaus nusikaltimas. Vienas 
po kito. Su trylikos metų pertrauka. Nortonas nebe- 
įstengė baigti. Už jį prabilo Lola: 

- Berniukas buvo ten. Tiesa? 

— Nežinau, kiek laiko. Aš pririšau Rinko kulkšnis 
prie lovos virbų ir tą akimirką, kai ruošiausi pereiti 
prie riešų... pamačiau jį. Patriką. Jis buvo čia. Atsekė 

mane nuo namų. Nebežinojau, ką daryti. Svarsčiau, 
žengdamas gatve - jo ranka mano rankoje. Jis tylėjo. 

Lola sugretino kitas dvi scenas. Vieną tikrą, vie- 
ną pramanytą. Tą, kurioje Patrikas žiūri, kaip tėvas 
riša negyvos Rinko kulkšnis. Tą, kurią buvo prasi- 
maniusi, kad išmuštų iš vėžių Patriką: Konstantino, 
dalyvaujančio Vanesos nužudyme. Pati to nesuvok- 
dama pataikė kaip pirštu į akį. Tačiau nejautė dėl to 
nė menkiausio pasitenkinimo. 

- Sugrįžome namo. Renė dar buvo knygyne. Aš 
paguldžiau Patriką ir sugirdžiau jam migdomųjų. Kol 
jis migdėsi, kuždėjau jam į ausį, kad jis susapnavęs 
košmarą, kad iš tikro nieko nenutikę. 

- O paskui susikrovei daiktus ir išėjai. Kaip niekur 
nieko. 

- Taip, kaip niekur nieko. Maniau, rytą Patrikas 
prašneks. Pasakys jiems, ką matęs, bet... 

- Bet Patrikas niekada nieko nepasakė. 

— Ne, dvylika metų. Patrikas nieko nepasakė. 

Stojo tyla. Po kiek laiko pasigirdo motoro ir pro- 
pelerių ūžimas. Paskui balsai, sklindantys per garsin- 
tuvą. Lola pakilo, priėjo prie durų, pravėrė jas į ledinį 
nakties šaltį. Lyg neišgirdusi žandarų malūnsparnio 
Ingrida tyliu, nesavu balsu ištarė: 

- Frost in the past.“ 


* Šaltis baigėsi (angl.). 

Žandarmerijos viršininkas Oreljenas Pasaras niekaip 
negalėjo suprasti, kas paskatino Lolą Žost, buvusią 
10-o Paryžiaus rajono Lui Blano gatvėje komisariato 
policininkę, ir Ingridą Dizel, pagal profesiją - ma- 
sažistę, gyvenančią Troškimų skersgatvyje tame pa- 
čiame rajone, atsibelsti, besivaikant Pjerą Nortoną, 
paryžietį, pradėjusį naują gyvenimą Savojoje Pjero 
Normano vardu. Jis vėl ir vėl vertė Lolą su įtvaru ant 
dešinės rankos ir mėlyne kairiajame paakyje kartoti 
tą istoriją. Ingrida ramiai gurkšnojo kavą, klausyda- 
masi savo bendražygės. Jai atrodė, kad Lolai puikiai 
sekasi dorotis. Viršininkui viskas pradėjo aiškėti, kai 
jam pavyko prisiskambinti leitenantui Žeromui Bar- 
telmi ir susieti visą tą reikalą su Vanesos Renžė byla. 
Pokalbis su tikru policininku, vykdančiu teisėtas savo 
pareigas, jį apramino. O leitenanto pažadas atvykti 
16.27 greituoju traukiniu galutinai įtikino, kad turi 
reikalą ne su pavojingų pamišėlių porele. Ingrida ir 
Lola nurodė, kad jas galima rasti „Sidabrinių varpe- 
lių“ viešbutyje. 

Matydamas jas išeinant viršininkas Pasaras, regis, 
lengviau atsikvėpė. 


Žeromas Bartelmi nenustygo - taip norėjo padėti 
šefei pjaustyti vietinį kumpį. Tas nelemtas įtvaras 
kliudė jai darbuotis peiliu; ji iš paskutiniųjų grūmėsi 
su nuostabiu rakletu'. Galop paliko jam kumpį ir visą 


* Patiekalas iš egzotiško šveicariško išlydyto rakleto sūrio. 

dėmesį sutelkė į Savojos rusetės, vietinio vynelio, 
butelį - jai jis atrodė „labai padorus“. O amerikietės 
rankos šauniai darbavosi, dorodamos pikantiškus 
vietinius dešros gaminius su garuojančiomis bulvė- 
mis, kurias dažė į išlydytą sūrį. Tikrai užkrečiamas 
dalykas - stebėti, kaip ta moteris valgo. Bartelmi toji 
aukšta blondinė atrodė šiek tiek keistoka ir juo įdo- 
mesnė, kad jis tik neseniai sužinojo, jog ji išgelbėjo 
Lolai Žost gyvybę. Viso labo. Leitenantas negalėjo 
susivaldyti ir ilgai spaudė jai ranką, kelissyk ją pa- 
sveikinęs. Beje, jis vis dar negalėjo atsitokėti. Ir vėl 
puolė ją liaupsinti. 

— Ak, panele Dizel, aš niekada neįstengsiu deramai 
jums atsidėkoti! 

— Tu jau pradedi mums įgristi, bernužėli, - savo 
niurgzliu balsu tarstelėjo Lola. - Ingrida mane išgel- 
bėjo - reikalas aiškus. Dėl to nepulsime švęsti Naujųjų 
Metų. 

- O aš mielai pasilikčiau čia Naujiems Metams, - 
pareiškė Ingrida, gremždama sau dar gerą porciją 
sūrio. - Čia taip šaunu! 

- Bet mums reikia grįžti, mergužėle. Mes dar ne 
visiškai baigėme darbą. Reikia išsiaiškinti porą trejetą 
dalykėlių. 

Bartelmi nusišypsojo šefei. Rytoj jis išsiveš Nor- 
toną į Paryžių. Bet šįvakar smaginosi kaip koks kvai- 
šelis. Didžioji Lola sugrįžo. Aplamdyta, apspanginta, 
apšlubusi, bet gyva. Ir dar kokia gyva! Ji išaiškino 
Vanesos Renžė bylą, išpainiojo dvylikos metų senumo 
žmogžudystę. Ir dar kažko nerimsta. Nerimsta taip, 
kaip dar nori šito rakleto, šito vyno. Kokia pavydėtina 

sveikata! Ak, tai visai kas kita, negu Nykštuko ram- 
bumas. Beje, apie tai neverta nė galvoti. 

- Bet apie ką tu kalbi, Lola? 

— Apie Chloją Gardel ir Chadidžą Junis, velniai 
rautų. Tos dvi mergiščios turi man pasiaiškinti. Ir 
pasiaiškins. 

Amerikietė atsiduso - skruostai išsipūtė kaip Žiur- 
kėno - tarstelėjo kažką nepadoraus, kaip: Why is this 
so fucking important to you? ir galiausiai truktelėjo 
pečiais. Dar per trumpai dirba šefės komandoje, kad 
viską suprastų. Nieko nuostabaus, reikia ne vienų 
praktikos metų, kad priartėtum prie tiesos. Ir dar 
daugiau. 


4] 


Varinė lentelė skelbė: „Skambinkite ir užeikite“. Taigi 
Lola Žost paskambino ir įėjo, Ingrida Dizel ir Chadi- 
dža Junis jai pavymui (pastarajai neliko nieko kita - 
jei nepaklustų, Lola pagrasino papasakoti Grusė apie 
maišą, pilną pinigų). Laukiamajame buvo tik vienas 
žmogus. Kai jos įžengė į vidų, jis net nepakėlė no- 
sies nuo savo ekonominio laikraščio. Lola to pono 
pasiteiravo: 

- Atleiskite, ar į daktaro Ležė kabinetą neseniai 
neįėjo tamsiaplaukė apkūnoka mergaitė? 


Kodėl, po velnių, tau tai šitaip rūpi? (Angl.) 

— Na taip, ponia. O ką? 

- Tai mano anūkė, pone. O gal kartais žinote, kur 
šuo? 

— Koks dar šuo, ponia? 

— Daktaro Ležė dalmatinas. Prieš atvykstant mano 
anūkei jis turėjo išvesti jį iš kabineto. Bent tikiuosi - ji 
siaubingai alergiška šuns plaukui. Tad norėčiau įsiti- 
kinti, kad jis nepamiršo. 

Žmogus nepatikliai kilstelėjo antakius, padvejojo, 
bet galiausiai atsakė: 

- Dalmatinas, atrodo, virtuvėje. 

- Puiku, - tarė Lola. 

Paskui trumpai kažką kuštelėjo Ingridai į ausį. Ir 
galiausiai viena įsmuko į daktaro Ležė kabinetą. 

Psichoanalitikas, regis, truputį nustebo. Jis sėdėjo 
savo įprastame krėsle; mūvėjo vienomis savo įprasti- 
nių aksominių kelnių. Marškiniai buvo rausvi, lieme- 
nė - gražaus šiltai rusvo atspalvio. Chloja su džinsais 
ir dideliu ištampytu nertiniu tysojo ant mėlynos so- 
futės, sunėrusi ant pilvo rankas. Ji krūptelėjo. Paskui 
maldaujamai atsisuko į Antuaną Ležė. 

- Kažkas skubaus, ponia Žost? - ramiai pasiteiravo 
psichoanalitikas. 

- Viskas priklauso nuo to, kaip jūs suprantate šį 
žodį, daktare Ležė. Man toji skubra tęsiasi jau trejetą 
metų. 

Ir Lola griebėsi reikalo. Reikalo, kurio šaknys 
slypėjo Bomaršė licėjaus kieme tarp dviejų įsimy- 
lėjusių varžovų - prižiūrėtojo ir nedrausmingo mo- 
kinio. Tokio nedrausmingo, kad buvo pašalintas iš 

licėjaus. Tačiau nors Junisas nesidomėjo mokslais ir 
atidavė pirmenybę gatvės įstatymų studijoms, jis ir 
toliau susitikinėjo su Vanesa. Pastebėjo, kad ta stato 
akutes prieš Greguarą Marsaną. Ir jam tai be galo 
nepatiko. Negali smulkiai papasakoti, kas įvyko tarp 
Farido Juniso ir Greguaro Marsano - lėtas, klastingai 
graužiantis pavydas, grasinimai, užgauliojimai ir net 
smūgiai. Negali, ir tai ne itin svarbu. 

— Užtat galime grįžti prie Greguaro Marsano 
žmogžudystės. Jo nužudymo peilio smūgiais. Prie 
jo kūno, įmesto į Švento Martyno kanalą ir įtraukto 
į Rekolė šliuzą. Chloja, ką tu gali mums papasakoti 
apie Marsano žmogžudystę? 

— Kad nieko, ponia... nieko. 

— Lola, jūs peržengiate ribas. Niekada nebūčiau 
pagalvojęs, kad galėtumėte šitaip man pertraukti 
konsultaciją... 

— Nieko aš nepertraukiu, Antuanai. Aš tiesiog ne- 
sivaržau. O tai ne tas pats. Pripažinkite. 

Elegantiškasis psichoanalitikas dvejodamas susi- 
raukė. Lola nusišypsojo ir pridūrė: 

- Ir galbūt aš padėsiu jums pasistūmėti į priekį. 
Taigi, Chloja, nemanai, kad jau pats metas prabilti? 
Pagaliau išlieti širdį. 

— Aš nieko nežinau. 

— Vanesa mėgino išpirkti kaltę, pasišvęsdama ki- 
tiems. Ir rašė dienoraštį, patarta Patriko Kantoro, 
kuriam tai rūpėjo. Bet jai nepasisekė. Jaunasis Kan- 
toras jame aptiko grėsmingą paslaptį. Paslaptį, kurią 
tu Žinai. 

- Ne, ne! 

- Chadidža dangstosi orumu. O tu tolydžio išvemi 
savo baimę. Tai nebegali tęstis, mergužėle. Puikiai 
tai Žinai! 

- Nesuprantu, apie ką jūs kalbate. 

— Gerai. Kaip nori. 

Lola nuklibinkščiavo prie durų, sveikąja ranka jas 
pravėrė ir pakvietė Ingridą. Amerikietė įėjo vedina 
Zigmundu. Įkandin sekė paniurusi Chadidža. Pa- 
matęs Chloją šuo įsispyrė visom keturiom. Ingrida 
truktelėjo gyvulį už pasaito ir uždarė sau už nugaros 
duris. Zigmundo snukis buvo nuleistas, akys atkakliai 
įbestos į Ingridos aulinukus. Chloja žvelgė į gražų- 
jį gyvulį, tarytum tai būtų šuns šmėkla. Ji mirtinai 
išblyško, jos lūpos virpėjo. Antuanas Ležė atsistojo. 
Atrodė labai nepatenkintas. Lola mostu jį sulaikė. 

- Apgailestauju, kad teko griebtis priemonių, ku- 
rios jums neabejotinai atrodo šiurkščios. 

- Tai mažiausia, ką galima pasakyti, ponia. 

— Kodėl tu nebegali pakęsti Zigmundo, Chloja? 
Kodėl, a? 

Chloja buvo pastirusi kaip druskos stulpas. Tai 
truko ilgai, paskui ji atsisuko į savo psichoanalitiką. 

- Tau spręsti, Chloja, - tarė Antuanas Ležė. 

Mergaičiukė gurktelėjo seilę ir atsitraukė nuo so- 
fos, tarytum šis gestas turėtų simbolinę prasmę. Bent 
jau to tikėjosi Lola. Ingrida pritūpė ir ėmė glostyti 
šunį. Lolai toptelėjo, jog tai taip pat gražus gestas, kaip 
tik laiku, sušvelninantis situacijos dramatiškumą - 
lyg ranka, švelniai uždėta ant skruosto, ant peties. 

Bet ji instinktyviai suvokė, kad kol kas svarbiausia 
Chlojos neliesti. Neliesti tos mergaičiukės, besigru- 
miančios su baime, susisukusia lizdą jos kūne. Chloja 
neryžtingai prabilo. 

— Vanesa patiko visiems vaikinams. Tą vakarą... 
taip sau, dėl juoko... ji paskyrė Gregui pasimatymą 
prie šliuzo. Tuo laiku aš vedžiodavau šunį, mes ten 
buvome visos trys. Gregas atėjo... kupinas vilčių. Ne- 
žinau, iš kur tai sužinojo Faridas, bet prisistatė ir jis. 
Pamatė Vanesą, pamatė Gregą. Visai pašėlo. Jie susiki- 
bo, bet Faridas buvo įdūkęs. Aš... persigandau. Spau- 
džiau prie savęs šunį. Vanesa ir Chadidža bandė juos 
sulaikyti. Faridas... Faridas išsitraukė peilį. Kraujas. 
Daug kraujo. Jis nutempė Gregą, įvertė jį į vandenį. O 
paskui... prisiekė, kad pribaigs mus, jei mes prasitar- 
sime. Po to licėjuje jau niekas nebesiklostė. Daugiau 
niekas nebesiklostė. Aš atidaviau savo dalmatiną, nes 
kiekvieną kartą, kai jis žiūrėdavo į mane, įskaityda- 
vau... priekaištą jo akyse, kurios viską matė. 

Chloja puolė Antuanui Ležė į glėbį ir pravirko. 
Šis pastovėjo nuleistomis rankomis, paskui apkabi- 
no savo pacientę, rūsčiai dėbtelėjęs į Lolą, paskui į 
Ingridą. 

— Psichoanalizė panaši į kiną ar policiją; iš jų vi- 
sada per daug tikiesi, - mestelėjo Ingrida gydytojui 
ir išėjo iš kabineto. 

Zigmundas spruko jai įkandin. 

Kol Chloja raudojo daktaro Ležė glėbyje, Lola lie- 
pė Chadidžai papasakoti apie pinigus. Mergina viską 
papasakojo. 

— Ką ketini su jais daryti, mergužėle? 

— Atiduoti pagalbos rumunų vaikams organizaci- 
joms, - atsakė ši nedvejodama. - Tokia buvo Vanesos 
valia. Brolis man pasakė. Šiaip ar taip, niekada neke- 
tinau jų pasilikti. 

— Aš tavimi tikiu. 

- Tikrai? 

- Tikrai. Tu aiškiai verta daugiau, negu tau atrodo, 
mergužėle. 

- Ojjūs - aiškiai daugiau, negu man atrodė. 

- Gerai, dabar, kai baigėme žarstyti viena kitai 
komplimentus, - ką manai daryti dėl Maksimo? Juk 
jis nieko nežino, ar ne? 

Chadidža tik gūžtelėjo pečiais. Paskui pasidrąsin- 
dama prisėdo ant mėlynosios sofutės. 

- Bijau, kad jis mane niekina. Aš taip ilgai tylėjau 
dėl Grego. Man pristigo drąsos. 

— Na, ką gi, metas ją sukaupti. Papasakok jam visą 
istoriją. Kartą ir visiems laikams. Ant sutrešusių pa- 
matų nieko nesuręsi. Be to, man visada atrodė, kad 
geriau atgailauti, negu apgailestauti. 


Chadidža Junis ir Chloja Gardel liko ištikimos savo 
pareigoms. Aptarnavo kaip paprastai, tačiau Chloja 
stengėsi nestoviniuoti Lolos Žost akiratyje. Dienos 
patiekalas buvo prašmatni perlinė vištelė, užkepta 
druskos luobelėje, su žirnelių tyre - Lola užsisakė 
jį nėmaž nedvejodama. Ingrida pasirinko totorišką 
bifšteksą su keptomis bulvytėmis. 
- Tau nereikėtų per daug gaišti, mergužėle. 

— O kodėl? - paklausė Ingrida. - Ketinu užsisa- 
kyti desertą. Šeštadienis - šokoladinių putėsių diena. 
Maksimui jie visada puikiai pavyksta. 

— Lygiai keturioliktą valandą tu turi seansą. Thai 
masažui. 

— Pirmąkart girdžiu. 

— Taip, taip. Patikėk. 

— Ką tu čia surezgei, Lola? 

— Paskambinau pradedančiajam režisieriui. 

— Benžamenui Noblė! 

— Tam pačiam. Ir žodis po žodžio kalba nukrypo į 
tave. Tai nebuvo sudėtinga. Tas tipelis aiškiai norėjo 
apie tave pakalbėti. Beje, jis įdėjo skelbimą į laikraš- 
tį ieškodamas tavęs. Kažkokį gudrų dalykėlį, lyg ir: 
„Marselis Serdanas įnirtingai ieško Supermoters...“ 
Bet tu, žinoma, laikraščių neskaitai. Gal tik retsykiais 
Herald Tribune, ne? 

Ingrida atsilošė kėdėje, kad būtų patogiau sukry- 
žiuoti rankas ir nutaisyti rūstų veidą. 

— Man nereikia antros motinos, Lola. Maniškės 
pakako su kaupu. 

— Nes tu galvoji, kad motina sviestų savo dukrą 
į būsimojo režisieriaus - be to, siaubo filmų reži- 
sieriaus - glėbį? Drįstu pareikšti, kad ne, Ingrida. 
Antraip tai reikštų, kad šiandien viskas klostosi dar 
blogiau, negu vakar, ir ne taip gerai, kaip rytoj. 

- Lola, tu švaistaisi savo ironija man prieš nosį 
kaip dūmų uždanga, bet nieko iš to nebus. Tu stačiai 
suriši man rankas. 

- Surišti masažistei rankas - įdomus sumanymas. 

- Ir op - naujas piruetas! Norėčiau, kad bent prisi- 
pažintum, jog esi siaubingai valdinga. Bent tiek, Lola. 

- Neatspėjai. Aš kur kas blogesnė. Gerai paklausyk 
ir suprasi. Šįvakar devyniolika trisdešimt aš sėdu į 
lėktuvą, kuris nuskraidins mane į Singapūrą, kur aš 
pirmą kartą gyvenime ruošiuosi praleisti Kalėdas. 
Turiu nugabenti dvi lėles. 

Trumpa pauzė ir tas dirginantis žvilgsnis. 

— Na, ir kas? - nekantriai tarstelėjo Ingrida. 

— Aš užsakiau bilietą ir tau. 

- What? 

— Ketinau įteikti jį tau kaip kalėdinę dovanėlę, 
atsidėkodama už tai, kad išgelbėjai mano senus kau- 
lus. O paskui man toptelėjo viena mintis. Aš leisiu 
tau pasirinkti dovaną. Tad štai, rinkis. Ir jei atsisakai 
lėktuvo, nesirūpink. Viena sena bičiulė iš Air France 
viską man sutvarkys. 

Ingrida prisimerkė, bandydama įžvelgti Lolos iš- 
raišką. Bet tai buvo tas pats, kas stengtis perprasti 
Češyro katino iš Alisos Stebuklų šalyje šypseną. Bergž- 
džias triūsas. Ji pamąstė, prasuko galvoje visą pokalbį 
ir priėjusi prie išvados ištiesė ranką: 

— Įžnybk man - noriu išsiaiškinti, ar sapnuoju. 
Tavo dovana pasirinktinai: Benžamenas Noblė arba 
Singapūras, juk taip? 

- Nėra ko tave žnaibyti. Viskas aplink tave ir negali 
būti tikriau, mergužėle. 

- O aš galiu pasirinkti dar ir tokį variantą: išeiti 
iš čia ir kaip reikiant paklaidžioti po Paryžių, kad 
pravėdinčiau smegenis. Apie tai tu nepagalvojai! 


317 


— Atsisakyti dovanos - nepatartina, Ingrida. O 
ilgos klajonės po Paryžių - pabėgimas iš kalno. Aš 
tau jau sakiau. Na, o dabar metas rinktis. Drąsiau, 
mergužėle! Tu gali tai padaryti. 

Priėjo Chloja su bloknotėliu, pieštuku ir pasitei- 
ravo, ką ponios pasirinks desertui. 

— Kalvadoso, - užsisakė Lola. 

— Nieko, - tarė Ingrida. - Mano apetitas ką tik 
išskrido į Singapūrą. 

— Na, tai kaip, mergužėle, lieki Paryžiuje ar vyksti 
į Singapūrą paskui savo apetitą? 

- Lieku. Ir, beje, man reikia mažumą sukrusti, jei- 
gu noriu nepavėluoti. Tu tikrai sakei thai? 

- Taip aš ir sakiau. 

— Gerai, ką gi... linksmų Kalėdų, Lola. 

- Merry Christmas, Ingrida, ir iki kitų metų. 

Chloja Gardel sunerimusi klausėsi to pokalbio. 
Pamatė, kaip Ingrida Dizel pakilo ir pasuko prie durų. 
Ji šypsojosi. Lola Žost taip pat. 

— Dar viena, kuri neatiteks robotams, - pranešė 
buvusi komisarė, atsisukusi į Chloją. - Malonu. 

— Žinoma, ponia Lola. Gal prie kalvadoso paimsite 
putėsių? Šeštadienis - šokoladinių putėsių diena... 

— Ne, mergužėle. Prie kalvadoso aš paimsiu kal- 
vadoso. 

- Žinoma, ponia Lola. 

- Ir liaukis kaip užsukta kartoti „žinoma“. Juolab 
kad nieko nežinai. Nes, matai, svarbiausia - tvirtai 
tikėti tuo, ką darai, net jei ir darai dievai žino ką. Tu — 


* Linksmų Kalėdų (angl). 

muzikė, turėtum tai žinoti. Tas pats ir su aktoriumi, 
rašytoju ir detektyvu mėgėju. Supranti? 

- Ne. 

— Nieko baisaus. Ilgainiui suprasi, mergužėle, su- 
prasi. 

